
Apariția primului volum din seria Montauk (Proiectul 
Montauk: Experimente în timp) a confruntat majoritatea 
cititorilor români cu un caz ştiinţific excepțional prin ineditul 
său şi mai ales prin nota de veridicitate a faptelor şi 
evenimentelor care au fost descrise. Aşa după cum remarcam 
în nota introductivă a volumului respectiv, subiectul abordat 
are totuşi tendința să fie integrat cu uşurinţă la capitolul de 
science-fiction şi într-adevăr, cel puțin în Statele Unite ale 
Americii, el chiar aşa este considerat. Prin urmare, Preston 
Nichols şi Peter Moon sunt felicitați şi intens mediatizaţi ca doi 
autori de succes în literatura science-fiction, care au reuşit să 
publice un volum ce a devenit în scurt timp best-seller. Însă la 
o privire mai atentă, situația ni se prezintă cu totul altfel. Sunt 
prezentate destule dovezi (explicaţii ştiinţifice, scheme şi 
fotografii) care să ne pună cel puțin „pe gânduri” în ceea ce 
priveşte evenimentele care s-au petrecut la Montauk. În plus, 
există o multitudine de elemente care „se corelează”, urmând 
un scenariu perfect logic şi oarecum cunoscut în ceea ce 
priveşte anumite acțiuni secrete ale Guvernului american. 
Multe dintre astfel de proiecte, cel puţin în ideea lor de bază, au 
fost demult desconspirate de către diverşi autori (printre care 
cel mai de notorietate a fost William Milton Cooper), însă faptele 
care sunt implicate în Proiectul Montauk par să pună totuşi la 
grea încercare buna credință a omului de rând. Pe de o parte, 
datorită „educațţiei” ştiinţifice profund materialiste şi limitate la 
nişte concepții şi prejudecăţi penibile, iar pe de altă parte 
datorită unei sistematice „lupte” de a anihila orice tentativă de 
abordare „neortodoxă” a legilor şi cunoştinţelor ştiinţifice de 
până acum. Care sunt metodele cele mai obişnuite pentru a 
realiza aceasta? De obicei, cei care prezintă idei, teorii, calcule 
şi demonstrații care tind să clatine eşafodajul de carton al 

concepției ştiinţifice actuale sunt denigraţi şi combătuți aprig 
de majoritatea oamenilor de ştiinţă, ridiculizați şi chiar 
amenințați de aceştia, astfel încât „rebelii” să se liniştească. 
Această „campanie de anihilare” a progresului ştiinţific care 
deranjează îşi atinge de cele mai multe ori scopul, întrucât - 
aşa după cum remarca plin de umor unul dintre savanții 
nonconformişti ai timpurilor noastre -,...este greu să ţii piept 
singur unei haite de lupi care ameninţă să te sfâşie”. 

Cei mai mulți dintre cercetătorii, savanții şi oamenii de 
ştiinţă contemporani sunt chiar convinşi că ei au dreptate în 
cele ce susțin, fiind dominați de un imens orgoliu ştiinţific care 
le barează practic orice posibilitate de progres. Ei formează un 
fel de „club” închis, fiind precum orbii care conduc alți orbi, 
refractari în cele mai multe cazuri la ideile novatoare şi geniale 
care apar şi tributari aşa-zisei „faime” ştiinţifice, diplomelor şi 
titlurilor pe care le dețin. 

Alți savanți fac parte din categoria oamenilor de ştiinţă „fără 
coloană vertebrală”, întrucât ei preferă să tacă (deşi sunt 
perfect conştienţi de unele adevăruri esenţiale, care dacă ar fi 
făcute cunoscute publicului larg, ar distruge poate secole 
întregi de eforturi sistematice din partea ştiinţei, de a 
implementa în conştiinţa maselor de oameni ideile materialiste 
pe care le propagă). Această tăcere este însă justificată prin 
nevoia de a-şi menţine slujba pe care o au, salariul pe care îl 
primesc şi, deci, posibilitatea de a-şi asigura atât propriul trai, 
cât şi pe cel al familiei lor. Unele cazuri devin însă dramatice, 
cum ar fi, de pildă, cel al lui Wilhelm Reich, a cărui condiție 
socială, materială şi chiar fizică (el a murit în închisoare) au 
fost complet distruse de acțiunile conjugate ale organismelor 
ştiinţifice americane cu cele ale departamentului de justiție. 
Printre altele, savantul austriac descoperise o metodă 
extraordinară de vindecare a cancerului şi evidenţiase (prin 
numeroase aplicaţii practice) prezența misterioasei energii 
orgonice, despre care s-a vorbit şi în volumul anterior (Proiectul 
Montauk: Experimente în timp). Cazul lui Wilhelm Reich este 
doar unul dintr-o multitudine care există. Numeroase alte 
invenții geniale (cum ar fi motorul cu apă, metode energetice 

extraordinare, tratamente aparent miraculoase ale unor boli 
aşa-zise „fără rezolvare” etc.) au fost în mod sistematic fie 
oprimate prin diferite metode mai mult sau mai puţin dure, fie 
complet ignorate. Nu întâmplător viața şi activitatea unor 
savanți de excepție (cum ar fi Nikola Tesla, Viktor Schauberger 
etc.) sunt în mod deliberat lăsate „în umbră”; în schimb 
revistele, cărțile şi manualele de specialitate conțin mereu 
acelaşi tip de informații ştiinţifice „de rutină”, fără nici un salt 
efectiv care să fie spectaculos. De pildă, este deja o evidență 
aproape pentru toată lumea (şi chiar o concluzie de bun simţ, 
atent demonstrată încă de acum câteva zeci de ani în urmă) că 
teoria evoluționistă a lui Darwin în ceea ce priveşte ființa 
umană modernă (homo sapiens) este greşită şi totuşi, publicații 
occidentale de prestigiu fie refuză să prezinte aceste elemente în 
mod tranşant, fie continuă să facă „lobby” la aceleaşi inepțţii ca 
şi până atunci, în ceea ce priveşte teoria respectivă. La fel, apar 
numeroase cărți care prezintă în detaliu şi foarte bine 
documentat numeroase descoperiri cu adevărat uluitoare care 
au fost efectuate cu mai mult sau mai puţin timp în urmă în 
diverse părți ale lumii, vizând cele mai diverse domenii ale 
ştiinţei: istorie, arheologie, tehnologie, medicină, biologie etc, 
dar nimeni nu se grăbeşte în vreun fel să mediatizeze, să 
analizeze şi să prezinte aceste elemente lumii întregi, deoarece o 
astfel de acțiune ar fi sinonimă cu restructurarea practic din 
temelii a aproape întregii cunoaşteri ştiinţifice atât a legilor 
fizice unanim acceptate în prezent, cât mai ales a ideilor despre 
trecutul omenirii pe această planetă. Aproape toate aceste 
elemente au o legătură (mai mult sau mai puțin evidentă) cu 
prezența pe Terra a altor civilizații extraterestre, subiect 
„fierbinte” pentru puterile politice actuale şi, de asemenea, 
pentru vârfurile ştiinţei conservatoare contemporane. 

Tocmai această menţinere voită a negării sau incertitudinii 
unor astfel de descoperiri sau observaţii uşurează foarte mult 
ridiculizarea lor (şi, prin urmare, a celor care le prezintă). 
Conexiunile sunt laborioase şi chiar tentativa de a prezenta 
doar o foarte mică parte a acestui subiect deosebit de complex 
ar necesita probabil un spaţiu editorial de cel puţin câteva 

volume. Din fericire, există foarte multă documentaţie în 
domeniu şi cititorul serios şi interesat de adevăr îşi poate 
selecta cu atenție măcar unele lucrări reprezentative în această 
direcţie. De folos mi se pare aici afirmaţia unuia dintre foştii 
preşedinţi ai SUA: „..cine cunoaşte adevărul despre istoria reală 
a omenirii are puterea de a stăpâni viitorul”. 

Printre aceste lucrări de excepţie, menită să arunce o mai 
mare lumină asupra unor secrete extrem de bine păzite ale 
câtorva organizații şi grupuri de interese oculte americane este, 
în opinia noastră, şi volumul al doilea din seria Montauk 
(Montauk Revizitat: Aventuri în sincronicitate). Ceea ce surprinde 
chiar de la început este uluitoarea bogăție a elementelor de 
sincronicitate pe care Peter Moon le descrie în amănunțime. 
Sincronicităţile sau aşa-zisele „coincidenţe aparent 
întâmplătoare” nu reprezintă, de fapt, în esenţa lor, decât un fel 
de „deblocare” a unor conexiuni sau elemente de natură 
cauzală, care se repercutează succesiv prin planurile superioare 
ale Creaţiei, până la nivelul planului fizic, corelând (de multe 
ori în mod aparent incredibil) serii întregi de evenimente, ființe 
umane, fapte sau istorii, ce pot da (pentru cel care este într- 
adevăr receptiv şi inteligent) un sens coerent întregului 
ansamblu faptic care este prezentat. Tradiția ocultă afirmă că, 
atunci când în viața unui om sincronicitățile îşi fac simțită tot 
mai mult prezența, acest fapt reprezintă un indiciu valoros că 
ființa respectivă a atins un anumit grad de puritate al 
intențiilor sale şi că, de asemenea, ea a reuşit să ajungă la un 
nivel mai avansat de înțelegere a elementelor aparent disparate 
cu care se confruntă în viață. 

Practic vorbind, acest volum este un fel de „dovadă vie” a 
felului uimitor în care sincronicitățile (sau, altfel spus, 
rezonanţele cauzale) apar şi se manifestă în viața unui om. 
Desigur, în tentativa lui de a explica mare parte din aceste 
sincronicități care se corelează cu faimosul Proiect Montauk, 
Peter Moon face unele observaţii şi aprecieri personale care nu 
întotdeauna se raliază cu adevărul istoric sau existențial al 
elementelor în cauză. 

De pildă, unul din exemple este cel în care marele magician 

al secolului XX, care a fost Aleister Crowley, este prezentat într- 
o postură oarecum ambiguă, chiar aproape neutră din punctul 
de vedere al acţiunilor sale. Însă pentru cel care are solide 
cunoştinţe ezoterice şi inițiatice şi care, în plus, a studiat 
anumite aspecte secrete despre viaţa lui Crowley, este evident 
că acesta a fost unul dintre cei mai mari magicieni negri din 
istorie. În astfel de cazuri nu mai este potrivit să fim „ponderaţi” 
sau „gentili” față de memoria personalității cuiva, ci dată fiind 
importanța implicaţiilor în Proiectul Montauk, este chiar foarte 
bine să fie prezentat adevărul. Căci nimeni nu mai poate spune 
că un magician care realizează, de exemplu, ritualuri foarte 
secrete şi puternice de invocare a marelui spirit malefic al 
sistemului nostru solar, care este Baphomet; care se identifică 
el însuşi cu „Bestia 666”, care aplică anumite tehnici sexuale 
orientate profund malefic sau care urmăreşte în mod constant 
dobândirea controlului şi puterii dominatoare orgolioase chiar 
asupra Pământului (printre altele, este cunoscut faptul că 
Aleister Crowley i-a propus la un anumit moment lui Winston 
Churchill, după începerea celui de-al doilea conflict armat 
mondial, o variantă magică de a câştiga războiul, dar a fost 
refuzat de acesta), mai poate fi identificat cu o persoană bine 
intenționată sau măcar neutră. Puterile magice ale lui Crowley 
erau relativ mari pentru societăţile oculte ale acelor vremuri (el 
putea să devină invizibil, avea o mare forță de inducție 
telepatică şi de invocare etc.), dar toate acestea se bazau totuşi 
pe elemente exterioare, adică aveau „intermediari” diferite 
spirite şi entități subtile malefice, care bineînțeles că îşi cereau 
şi ele tributul”. Nu este deci de mirare faptul că marele 
magician a dorit să manipuleze însuşi timpul, fiind practic un 
promotor al elementelor care au condus în cele din urmă la 
extraordinarele experimente temporale din cadrul Proiectului 
Montauk. Totuşi, există anumite „bariere energetice” de 
protecție care nu pot fi trecute decât de ființe care au ajuns la 
un înalt grad de puritate a conştiinţei şi a maturității lor 
spirituale. Or, cazul lui Crowley este unul notoriu în ceea ce 
priveşte felul în care o ființă umană poate să „cadă” în plasa 
forțelor malefice. În tinereţea sa el a trăit o stare de extaz pe 

care, din nefericire, a interpretat-o în mod cu totul eronat ca 
fiind apogeul trăirilor spirituale (când în realitatea ea 
caracteriza un nivel de conştiinţă cu mult inferior). De aici şi 
până la faimoasa lui „alunecare spirituală” nu a mai fost decât 
un pas, pe care de altfel magicianul l-a făcut foarte repede. 

Un alt element controversat care este prezentat în carte se 
referă la uluitorul plan al staff-ului de la conducerea Proiectului 
Montauk de a-L ucide pe lisus Christos şi de a-l preleva o 
mostră de sânge în vederea „pregătirii” Antichristului în 
persoana lui Duncan Cameron. Un astfel de plan, din 
perspectiva unei înțelegeri în ansamblu a felului în care 
acționează legile cosmice divine, apare ca fiind relativ pueril şi 
chiar hilar. Cei care se aflau la conducerea proiectului şi care 
au luat hotărârea respectivă, nu cunoşteau probabil una dintre 
legile de bază ale Creaţiei, care este Legea Intenţiei. În 
Manifestare, o intenție nu poate fi decât bună sau rea (nu 
putem avea, de pildă, o intenţie neutră). Atunci când două 
intenții opuse interacționează, ceea ce este BUN triumfă 
întotdeauna. Orbiţi de posibilitățile tehnologice pe care le 
aveau, factorii de răspundere din cadrul Proiectului Montauk 
au fost practic complet subjugaţi de tentația unor aşa-zise 
„posibilități” fulminante care li se ofereau, rezonând cu 
aspectele şi forțele negative, malefice, de influenţă subtilă, fără 
măcar să-şi dea seama de aceasta. Astfel de acțiuni nu rămân 
însă fără urmări; „valurile” de natură karmică (sau, altfel spus, 
perturbările pe care ei le-au creat prin desele lor acțiuni haotice 
în experimentele temporale, la nivelul legii cauzei şi efectului în 
Macrocosmos) au devenit atât de mari, încât compensarea lor a 
fost iminentă şi s-a concretizat în dezastrul din Baza Montauk 
care a avut loc pe data de 12 august 1983. 

În ceea ce priveşte ideile despre Antichrist, pe care Peter 
Moon le expune în acest volum, ele au totuşi o pregnantă notă 
fantezistă, deoarece ciclurile devenirii în Creaţie nu țin seama 
de felul în care noi interpretăm, mai mult sau mai puţin 
inspirați, un fapt, un element, o noţiune etc. În nici un caz, 
deci, Antichristul nu este doar o „idee” sau un concept pe care 
noi îl putem modela după cum ni se pare nouă, deoarece el 

tinde să devină astfel o noțiune superfluă. Realitatea lui s-a 
manifestat în decursul istoriei omenirii şi se va manifesta, de 
asemenea, în viitor, într-o deplină conformitate cu anumite 
necesități cauzale la nivelul acestei planete. Desigur, însă, că 
aceste aspecte nu ajung să se petreacă aşa cum şi atunci când 
vor anumite ființe umane, deoarece ele însele (acele ființe 
umane) sunt profund tributare aceleiaşi legi imuabile a 
destinului universal. Acţiunile (dramatice sau nu) de la hotarul 
dintre marile cicluri temporale ale omenirii sunt echilibrate cu 
un perfect discernământ divin de puteri şi forțe cosmice ce 
depăşesc cu mult capacitatea de imaginaţie a unor simpli 
oameni, orbiți şi totodată robiți de interesele lor meschine şi 
ignobile, de stăpânire şi influență a omenirii. Aşa cum în 
repetate rânduri se subliniază în anumite texte profund 
spirituale, tot ceea ce urmează să se petreacă la nivelul acestei 
planete face parte dintr-un imens şi practic inconceptibil plan 
divin la nivelul minții umane. Desigur că libertatea omului de a 
alege rămâne inalterabilă, dar această alegere se va reflecta în 
primul rând ca un vector de influenţă colectivă şi nu doar ca un 
impuls necontrolat şi neştiutor al unui grup mic de oameni. 
Cheia multor intenţii ale celor care au condus (şi care încă 
mai conduc) Proiectul Montauk rămâne totuşi ascunsă 
cunoaşterii profane. La aceasta contribuie şi modalitatea 
fragmentată în care Preston Nichols şi Duncan Cameron 
„recuperează” piesele „jocului” complex în care au fost incluşi, 
deoarece memoria le-a fost ştearsă o dată cu evenimentele care 
au dus la oprirea proiectului, în anul 1983. Cu toate acestea, 
universul faptic care ne este dezvăluit în legătură cu aceste 
elemente, de o uluitoare complexitate, devine din ce în ce mai 
incitant, determinându-ne să aşteptăm cu nerăbdare editarea 
şi a celorlalte volume din seria Montauk. Provocarea energiei 
subtile a Timpului rămâne, fără îndoială, o mare enigmă pentru 
fiecare dintre noi... 
DAN BOZARU 

PRELUDIU 


O zi însorită în Los Angeles permite contemplarea unui 
masiv lanț de munți către nord. Curios este faptul că, dacă 
întrebi localnicii cum se numesc acei munți, ei se limitează să 
te privească cu ochi goi, răspunzându-ți că nu ştiu. Această 
ignoranță generală care se referă la ceea ce poate fi privit şi 
admirat practic în fiecare zi ascunde o neştiință încă şi mai 
mare, referitoare la misterioasa suită de evenimente care s-a 
petrecut în aceşti munți începând din anii '30. 

Numele acestui lanț muntos este San Gabriel Mountains şi 
poate fi găsit pe orice hartă. Cea mai înaltă culme este Mount 
Wilson, unde se află plasat Observatorul Wilson. La vest de 
această culme, chiar în spatele digului Devils Gate! din 
Pasadena, se află Arroyo Seco, canionul în care a fost lansat 
faimosul proiect Jet Propulsion Laboratory (Laboratorul de 
Cercetare a Propulsiei prin Reacţie). Misterul începe o dată cu 
concepția sistemului de propulsie JPL şi cu specialistul în 
rachete care a ajutat umanitatea să intre în Era Spațială: John 
Whiteside „Jack” Parsons. 

Parsons a studiat la Cal Tech toate informațiile referitoare la 
posibilitatea construirii unui avion propulsat la fel ca o rachetă. 
Deşi nu avea o educație superioară, era un chimist autodidact 
care făcuse deja experimente cu rachete de mici dimensiuni. 
Parsons i-a informat pe cei de la Cal Tech în legătură cu ideile 
sale, iar autoritățile ştiinţifice locale i-au recunoscut 
ingeniozitatea. În consecinţă, a fost înființată o întreagă unitate 
de cercetare cu scopul de a continua cercetările referitoare la 
rachete. 

Conducerea Departamentului de Aviaţie Militară al Armatei 
SUA şi-a manifestat imediat interesul legat de această 
activitate, încheind un contract cu Jack Parsons şi cu 
partenerii acestuia. Astfel a apărut Aerojet General Corporation 
(compania continuă să existe şi astăzi, având în derulare 
contracte în domeniul apărării active). Prima sarcină primită de 


! În traducere: Poarta Diavolului. 

Parsons şi de compania sa a fost aceea de a dezvolta cercetările 
referitoare la propulsia de tip rachetă, pentru a permite 
decolarea unui avion de mari dimensiuni. Deşi studiul se 
referea la rachete, proiectul a inclus conceptul de „jet”; de aici 
şi numele de „Jet Propulsion Laboratory”. 

Cu toate că Parsons nu a fost singurul care a permis 
intrarea umanității în Era Spațială, contribuția lui în acest 
domeniu a fost considerată atât de importantă, încât unul din 
craterele de pe Lună a primit numele lui, în semn de 
recunoaştere pentru geniul său. Jack Parsons a fost însă mult 
mai mult decât un specialist genial în rachete. El avea o 
personalitate extrem de puternică şi de vie şi, mai presus de 
toate, se ocupa cu ocultismul şi cu magia aplicată. Sfera sa de 
influență era atât de mare, încât circulau zvonuri insistente (ale 
căror ecouri se mai aud încă şi astăzi) că ceilalți savanți efectiv 
îl adorau şi practicau ritualuri stranii sub directa lui 
coordonare. 

În mod evident, toate aceste lucruri au deranjat autoritățile 
guvernamentale care monitorizau la acea vreme primele 
cercetări legate de rachete. Geniul lui Parsons, independența 
filosofiei sale de viață şi imensa sa popularitate în rândul 
celorlalți oameni de ştiinţă au fost percepute de nomenclatură 
drept o amenințare potenţială la adresa status quo-ului politic. 
În consecinţă, în grupul lui Parsons a fost infiltrat un ofiţer din 
Contraspionajul Forţelor Marine. Aşa cum se întâmplă însă 
destul de frecvent cu „bâlbâielile” autorităților americane, 
planul Marinei a dat greş. Se pare că ofițerul infiltrat avea 
propriile sale planuri. Era un om la fel de genial ca şi Parsons, 
dar într-un domeniu diferit: psihologia umană. 

Acest ofițer de marină studiase cele mai avangardiste şi mai 
bine păzite înregistrări psihiatrice din Statele Unite. Se pare că 
în timpul războiului mondial fuseseră desfăşurate tot felul de 
experimente ciudate, iar acest om avusese acces la ele. O mare 
parte din aceste cercetări erau legate de narcosinteză. 
Pacienţilor li se administra „serul adevărului”, după care erau 
chestionați. Au fost explorate astfel cele mai variate zone ale 
psihologiei de „frontieră”. O parte din aceste studii erau legate 

de blocajele mentale şi emoţionale, precum şi de domeniile 
paranormale. Ele deschideau astfel parțial poarta care permite 
accesul la nivelul de conştiinţă a extratereştrilor şi la influența 
acestora asupra umanității. 

Numele acestui ofițer de marină era L. Ron Hubbard şi ela 
devenit unul dintre cei mai buni prieteni ai lui Parsons, 
participând la şedinţele sale de magie. Activităţile celor doi 
continuă să fie chiar şi astăzi învăluite în mister, în cea mai 
mare parte. 

La prima vedere, s-ar părea că naşterea rachetologiei 
americane nu are nimic de-a face cu Proiectul Montauk. O serie 
de evenimente recente au scos însă la iveală o legătură ocultă 
între Montauk şi primele începuturi la Jet Propulsion 
Laboratory. Misterul este foarte profund şi va fi analizat în 
detaliu în această carte, dar deocamdată ne vom limita să 
afirmăm că Proiectul Montauk nu ar fi fost conceput niciodată 
dacă nu ar fi existat legătura dintre Jack Parsons şi L. Ron 
Hubbard. 

Parsons a fost asasinat în anul 1952 de o explozie care a 
avut loc în laboratorul său. Şase luni mai târziu m-am născut 
eu (ceea ce nu înseamnă că sunt o reîncarnare a lui Jack 
Parsons), iar viața mea a luat o întorsătură incredibilă, care m- 
a condus în cele din urmă la porțile lui L. Ron Hubbard, 
Preston Nichols şi ale soției lui Jack Parsons, Marjorie Cameron 
(artistă, poetă, revoluţionară şi totodată o ocultistă foarte 
versată). În cea mai mare parte a lor, contactele mele cu aceşti 
oameni nu au fost planificate în vreun fel (în mod conştient). 
Totul părea ghidat de o putere superioară, care avea un plan 
mai presus de înțelegerea noastră. 

Prima mea întâlnire cu aceşti oameni remarcabili l-a avut ca 
subiect pe Hubbard. Relaţia mea cu el a depăşit stadiul unei 
colaborări de rutină, întrucât am primit de la el numeroase 
informaţii extrem de secrete. L-am ajutat, de asemenea, să îşi 
administreze afacerile personale. Dar cel mai important lucru, 
am învățat de la el care sunt principalii factori folosiți la 
implantarea şi manipularea rasei umane. Dacă nu aş fi 
beneficiat de această educaţie de lungă durată, nu cred că m-aş 

fi putut apropia vreodată de Preston Nichols şi nici nu aş fi 
putut face față numeroaselor „ciudățenii” psihice care însoțesc 
orice tentativă de elucidare a misterelor de la Montauk. 

Aşa s-a născut lucrarea Proiectul Montauk: Experimente în 
timp, pe care am scris-o împreună cu Preston. Dacă nu aş fi 
fost inițiat în toate aceste informații secrete, probabil că 
lucrarea nu ar fi putut fi scrisă vreodată. Este ca şi cum 
Hubbard mi-ar fi transmis o torță cu misiunea de a aduce 
lumină asupra Proiectului Montauk, după care m-a condus 
către o întâlnire dintre cele mai stranii cu soția prietenului său 
magician, Jack Parsons. Dar această poveste va fi relatată mai 
târziu. Deocamdată, nu doresc decât să subliniez că 
evenimentele care au precedat implicarea mea în tot acest 
demers s-au născut ca rezultat direct al eforturilor celor trei 
magicieni, pe cât de puternici pe atât de faimoşi. 

Şi acum, să începem cu descrierea misterului. 


PETER MOON 

INTRODUCERE 


Scrierea cărții Proiectul Montauk: Experimente în timp a fost 
una dintre cele mai tulburătoare experienţe din viața mea. În 
perioada respectivă am trăit întâmplări dintre cele mai bizare, 
pe care nu le-am putut aşterne pe hârtie. Printre cele mai 
interesante experiențe au fost cu siguranţă cele trăite alături de 
Preston Nichols şi Duncan Cameron. Întrucât mi se pun în mod 
frecvent întrebări legate de aceste două persoane, voi începe 
prin a descrie pe scurt cine sunt ele. 

Preston este considerat un veritabil risc pentru securitatea 
comunității serviciilor secrete. Personal, nu am nici cea mai 
mică îndoială că a fost implicat în proiecte oculte ale 
Guvernului Secret. Pentru cei care îl cunosc, este la fel de 
evident faptul că a trecut prin şcoala serviciilor secrete, având 
acces la informații pe care puțină lume le cunoaşte. Preston 
afirmă că a studiat documente la care nu au acces decât cei 
care lucrează în sectoarele cele mai secrete ale complexului 
industrial militar. Deşi singura sa diplomă oficială este cea de 
inginer, el susține că a obţinut echivalentul unui doctorat în 
fizică, psihologie, teologie şi inginerie. Opiniile sale nu sunt 
simple păreri personale, ci rezultatul cunoaşterii de vârf la care 
au acces numai personalitățile cele mai marcante ale 
comunității ştiinţifice. 

Dintr-o perspectivă mai personală, Preston este înzestrat cu 
mult simț al umorului şi cu un caracter foarte puternic, pe care 
şi-l controlează foarte bine. Are o natură prietenoasă, dar 
experiența l-a învățat să fie foarte precaut în ceea ce priveşte 
persoanele cărora le acordă încrederea sa. 

Experiențele şi viața sa par să facă parte dintr-un film 
polițist. Uneori mi se pare că ascunde foarte multe lucruri. 
Alteori, mi se pare evident că există un scenariu cu mult mai 
vast din care el nu reprezintă decât o simplă verigă. Viaţa lui 
Preston este înconjurată de mistere, din care doar o mică parte 
mi-au fost revelate personal. Deşi problema este delicată pentru 

el, trag speranţa că va coopera şi va accepta să îşi scrie cândva 
autobiografia. 

Dacă din cele spuse până acum vi se pare că Preston 
reprezintă un mister, totuşi el nu reprezintă aproape nimic pe 
lângă misterul în care este învăluit Duncan Cameron. Acesta 
reprezintă una dintre cele mai curioase „enigme umane” pe care 
le-am cunoscut vreodată. Duncan este un om foarte retras, dar 
poate fi extrem de carismatic şi sociabil atunci când doreşte 
aceasta. În timp ce Preston vorbeşte în termeni ştiinţifici, citând 
referințe detaliate care pot fi găsite în manualele de specialitate, 
Duncan face acelaşi lucru dintr-o perspectivă metafizică. 
Atunci când doreşte, poate fi extrem de elocvent, având în mod 
evident acces la o cantitate inepuizabilă de informaţii care pare 
să provină dintr-o sursă misterioasă. Duncan afirmă că are un 
coeficient de inteligență de 100. Acest lucru este greu de crezut 
dacă îl auzi vorbind. Probabil că rezultatul slab se datorează 
faptului că în timp ce în anumite domenii se dovedeşte absolut 
genial, de altele nu este deloc interesat. La fel ca şi în cazul lui 
Preston, sper ca Duncan să scrie într-o bună zi o carte despre 
el însuşi. La ora actuală este tâmplar de profesie şi lucrează 
zilnic împreună cu Preston la demonstrarea anumitor fenomene 
psihice. Se străduieşte din răsputeri să scape de efectele 
neplăcute ale Proiectului Montauk şi afirmă că şi-ar dori să 
înființeze o fundație care să ajute victimele acestui proiect. 

Cred, de asemenea, cu toată convingerea că Preston şi 
Duncan au fost supuşi programării de către comunitatea 
serviciilor secrete. Acest lucru este mai evident în cazul lui 
Duncan, dar poate fi constatat în cazul tuturor celor care au 
participat într-un fel sau altul la Proiectul Montauk. După toate 
aparențele, Preston a reuşit să anihileze în mare parte această 
programare, deşi nu toată lumea care îl cunoaşte este de acord 
cu această afirmaţie. 

Au călătorit cei doi în timp? 

Nu sunt foarte sigur, dar dacă ar fi să pun un pariu cu 
cineva imparțial, aş spune că da. Dacă timpul nu este altceva 
decât o iluzie şi toate posibilitățile se petrec într-un univers sau 
altul, atunci călătoria în timp are şi ea loc în mod automat. 

Convingerea mea profundă este că ne îndreptăm către o eră în 
care conştiinţa temporală se va întoarce la ceea ce a fost 
cândva, cu foarte mult timp în urmă. Duncan şi Preston nu 
sunt decât nişte pionieri într-un domeniu pe care majoritatea 
oamenilor l-au lăsat încă neexplorat. 

Nu putem să vorbim de cei doi fără a-l menţiona şi pe fratele 
vitreg al lui Duncan, Al Bielek. Acesta nu este doar un om de 
ştiinţă şi un metafizician, dar îşi aminteşte cu exactitate că s-a 
aflat la bordul navei USS Eldridge în timpul Experimentului 
Philadelphia. Putem crede sau nu această afirmație, dar 
contactele lui cu comunitatea serviciilor secrete sunt cât se 
poate de revelatorii în acest sens. Dintre toți cei pe care i-am 
cunoscut vreodată, Al este cu siguranță persoana cea mai 
hotărâtă să rezolve conspiraţiile care se ascund în spatele 
Guvernului Secret. 

Personal, nu susțin că am contacte cu Guvernul Secret sau 
că am călătorit în timp, aşa cum au făcut Al sau Duncan, dar 
am studiat şi am avut de-a face cu problema implanturilor timp 
de peste 20 de ani. Problema este legată de cunoaşterea de sine 
şi de descoperirea cauzelor care au stat la baza modului de 
gândire actual, care nu serveşte totdeauna propriilor interese 
ale oamenilor obişnuiţi. Este un subiect vast, aflat chiar în 
centrul conspirației cosmice. Au existat numeroase articole şi 
emisiuni de televiziune legate de răpiri şi implanturi, dar 
majoritatea celor pe care i-am văzut la televizor nu păreau să 
ştie prea multe despre adevăratul scop care se ascunde în 
spatele acestor adevăruri. Pe de altă parte, eforturile lor ajută 
cu adevărat opinia publică să înțeleagă cât de cât subiectul. 

Este aproape inutil să mai precizez că implanturile şi 
ştergerea memoriei au o legătură directă cu Proiectul Montauk. 
Dacă nu aş fi avut o experienţă atât de vastă în acest domeniu, 
probabil că nu m-aş fi putut apropia niciodată atât de mult de 
Preston încât să-i pot relata povestea. De altfel, după ce am 
editat cartea, el mi-a confirmat faptul că mai mulți alți scriitori 
au încercat să lucreze cu el, însă fără succes. De îndată ce se 
lămureau ce conțin poveştile lui, ei se înspăimântau şi 
renunțau la orice colaborare. 

Când am auzit prima oară povestea Proiectului Montauk, m- 
am simțit intrigat, deoarece Preston prezenta toate semnele de 
a fi fost supus implantului, fiind o veritabilă stație de emisie 
vie. Cunoşteam bine efectele implanturilor, din experiență 
directă, dar nu cunoscusem pe nimeni până atunci care să 
cunoască tehnologiile respective, cu excepţia lui Hubbard. 
Preston mi-a adus informații noi legate de felul în care sunt 
programați oamenii, iar viziunea lui era cu adevărat vastă în 
această direcție. Când am ascultat pentru prima oară povestea, 
Duncan şi Al se aflau alături de Preston şi m-au ajutat să 
înțeleg mai bine despre ce este vorba. După ce ne-am despărțit, 
pe drum mi-a trecut prin minte un gând: „Deci acesta a fost 
motivul pentru care m-am mutat în Long Island”. Era în mod 
evident un gând străin, care nu făcea parte din procesul meu 
natural de gândire. Mai târziu, mi-am dat seama că mutarea 
mea în Long Island s-a produs cu câteva săptămâni înainte ca 
Proiectul Montauk să ajungă la apogeu, la data de 12 august 
1983. Efectele sincronicității operau deja cu putere în viața 
mea. Aceasta a fost, pe scurt, relatarea felului în care destinul 
m-a obligat să scriu ce s-a întâmplat la Montauk. 

În cartea de față vom încerca să satisfacem anumite 
curiozități legate de Proiectul Montauk şi să oferim o mai bună 
perspectivă asupra acestuia, asupra adevărului său relativ şi 
asupra implicațţiilor sale. 

Vom începe cu o scurtă discuţie despre legende şi despre 
felul în care sunt asociate acestea cu adevărul. În continuare, 
voi oferi o cronică a experiențelor mele personale legate de 
scrierea lucrării Proiectul Montauk: Experimente în timp. Nu voi 
aduce aici o viziune nouă asupra poveştii, dar voi adăuga o 
serie de relatări elocvente pe care le-am primit între timp de la 
Preston. Apoi, îl voi lăsa pe Preston să facă o prezentare a 
evenimentelor uluitoare care s-au petrecut după prima apariție 
a cărții Proiectul Montauk: Experimente în timp. Voi adăuga apoi 
noi informaţii care ne-au parvenit între timp. Complotul se 
adânceşte... 

PETER MOON 

PARTEA 
I 
DE PETER MOON 


1 
LEGENDĂ ŞI MITOLOGIE 


Probabil cel mai important lucru pe care trebuie să îl 
conştientizăm atunci când vorbim de fenomenele de la Montauk 
este acela că avem de-a face cu „materialul din care sunt 
confecționate visele”. Pătrundem astfel direct în zona creatoare 
a conştiinţei. Capacitatea creatoare a oamenilor reprezintă nu 
numai legătura lor cea mai profundă cu Creatorul, ci şi o 
funcție care a dat naştere multor mituri şi legende de-a lungul 
timpului. Dacă tot discutăm despre acest subiect, este 
important să delimităm exact ce este o legendă şi care este 
relația acesteia cu adevărul. În diferitele sale lucrări şi emisiuni 
televizate pe tema miturilor, Joseph Campbell a făcut o serie de 
comentarii extrem de pertinente pe marginea acestui subiect. 
Vă voi oferi în continuare o sinteză a lor, privită din perspectivă 
proprie. 

Legendele abundă la toate popoarele primitive. Ele apar de 
regulă în cultura populară, dând naştere unor eroi de basm şi 
descriind evenimente aparent fantastice. O legendă nu apare 
decât dacă există un eveniment demn de reținut. Cei care 
determină importanța sa nu pot fi decât oamenii care au 
participat direct la evenimentul respectiv, fie supraviețuindu-i, 
fie lăsându-se impresionați de el într-un fel sau altul (de pildă, 
amuzațţi). 

Spre exemplu, dacă un trib primitiv a fost atacat de 
duşmani şi i-a învins prin curajul unui mare războinic, 
poveştile care vor începe să circule vor descrie admirația 
oamenilor legată de acel războinic viteaz. În timp, ele se vor 
transforma într-o adevărată legendă, care îi va atribui 
războinicului anumite calități ieşite din comun. În caz de noi 

atacuri, vraciul tribului ar putea chiar invoca spiritul 
războinicului mort, pentru a le veni în ajutor. Chiar dacă nu 
am ţine cont de implicaţiile spirituale ale acestui demers, este 
cert că avem cel puţin de-a face cu un arhetip asupra căruia s- 
a concentrat subconştientul colectiv al membrilor tribului, 
focalizați asupra unui simbol capabil să le amplifice capacitatea 
de luptă. 

Exemplul de mai sus a fost cât se poate de simplu. 
Legendele pot apărea însă şi în jurul îndrăgostiților, al 
mamelor, al recoltelor şi al tuturor zeilor care apar în cărțile de 
mitologie. O legendă poate fi extrem de complexă. Esenţa ei 
supravieţuieşte în timp deoarece descrie un aspect cu o valoare 
intrinsecă, fie legată de supraviețuire, fie din punct de vedere 
conceptual. Popularitatea şi valoarea în sine a legendei va fi 
direct proporțională cu maniera în care este povestită ea şi cu 
surprinderea adevărului. 

La prima vedere, în cazul unor personalități de talia lui 
Buddha sau Christos avem de-a face cu indivizi care au ştiut să 
prezinte adevărul cu luciditate, dar şi într-o manieră care a fost 
simplu de înțeles. Ei trăiau direct acest adevăr, motiv pentru 
care îl putea transmite în cuvinte puţine şi într-o manieră 
directă. Au reuşit atât de bine să facă acest lucru, încât 
legendele din jurul lor continuă să abunde până astăzi. 

Dintr-o altă perspectivă, este interesant de ştiut că în 
spatele tuturor legendelor şi mitologiilor se ascunde o structură 
conceptuală regulată şi recurentă. Acest concept a fost 
cunoscut dintotdeauna de toate culturile şi şcolile misterelor, 
fiind redat sub diferite nume, printre care şi acela de „Arbore al 
Vieţii”. Mai este numit Cabala, Qabbala, Kabbala sau Sfânta 
Cabală. Una dintre cele mai bune lucrări pe această temă este 
Qabbala mistică, scrisă de Dion Fortune. 

Relatarea lui Preston Nichols despre Proiectul Montauk ne 
trimite cu gândul la simbolistica timpului şi la mitul eliberării 
de limitările acestuia. Această simbolistică joacă un rol 
important în legende, întrucât este unică. Dacă evenimentele 
sunt reale sau nu, contează mai puţin. Conceptele şi 
implicaţiile legate de timp care au fost revelate de Preston şi 

Duncan sunt complet străine şi incomprehensibile pentru 
majoritatea oamenilor de rând. Este incontestabil însă faptul că 
ele trezesc idei şi stări de conştiinţă care merită să fie 
investigate cu multă atenţie. Şi mai interesant mi se pare faptul 
că există suficiente informaţii care susţin relatarea celor doi. În 
mod surprinzător, asemenea informaţii încep să se 
răspândească tot mai mult, inundându-ne de pretutindeni. 

Este foarte important ca rolul legendelor să fie explicat şi 
înțeles, căci povestea pe care o vom relata în continuare 
depăşeşte orice imaginație şi trebuie plasată într-o perspectivă 
corectă. Veţi găsi probabil în această carte elemente care vi se 
vor părea încă de la început ca fiind adevărate, în mod intuitiv. 
Totuşi, altele vă vor depăşi orice putere de acceptare. Vă 
reamintesc însă că universul este o structură complexă, iar 
gândirea noastră general acceptată este extrem de limitată, prin 
însăşi natura ei. Cartea este o invitaţie adresată cititorului să 
îşi exerseze puterea gândirii, în speranța că aceasta va deveni 
mai puternică şi mai conştientă. 

Dacă nu puteți accepta din start anumite fragmente din 
această carte, atunci consideraţi-le ca fiind legende şi urmăriți 
cel puțin să înțelegeți semnificația care se ascunde în spatele 
lor. Aceasta este singura manieră în care veți putea accede la 
adevărul profund care stă la baza temei abordate aici. 

2 
CRONICA PROIECTULUI MONTAUK 


La data de 31 octombrie 1990, m-am trezit brusc la ora 5.00 
dimineața şi am privit pe fereastră. Pe cer se afla un obiect care 
inițial mi s-a părut a fi o stea căzătoare. În loc să se deplaseze 
în jos, către pământ, el avansa însă vertical. M-am întrebat 
imediat dacă aveam în față un OZN, căci meteoriții nu se mişcă 
într-o asemenea manieră. 15 secunde mai târziu, o altă „stea” a 
urmat-o pe prima, pe acelaşi traseu. Nu au mai urmat alte 
„stele”. Înainte de această întâmplare nu mai văzusem vreodată 
un OZN. 

O săptămână mai târziu, pe 7 noiembrie, aveam să-l 
întâlnesc pe Preston Nichols. Ulterior mi s-a spus în 
nenumărate rânduri că acest gen de experienţe sunt frecvente 
în viața celor care îl cunosc. 

L-am cunoscut pe Preston ca urmare a unei oportunități de 
afaceri care mă preocupa la vremea respectivă. Fără să insist 
prea mult, eram interesat de un aparat inventat de el, cunoscut 
sub numele de Biofiss. Era vorba de un sistem auditiv 
stereofonic, conceput pentru a echilibra câmpurile 
electromagnetice din jurul corpului fizic. 

Doi dintre prietenii mei mi-au spus că îl pot întâlni pe 
Preston la şedinţele unui grup interesat de psihotronică. M-am 
prezentat la una din şedinţe şi am făcut cunoştinţă cu el. Cu 
aceeaşi ocazie, am aflat că subiectul prezentării la şedinţa 
respectivă se numea „Transformările pământului” şi urma să fie 
discutat de cinci persoane diferite. Doi dintre vorbitori s-au 
dovedit a fi Preston şi Duncan Cameron. M-am aşezat în sală, 
alături de o altă persoană pe care urma să o cunosc mai târziu: 
Al Bielek. 

Preston a vorbit despre energia orgonică şi despre maniera 
în care factorii electromagnetici afectează mediul în care trăim. 
Duncan a oferit o relatare la prima mână legată de felul în care 
pot fi monitorizate mediumic diferitele funcții ale pământului. 
Era vorba de un experiment făcut pentru guvernul Statelor 

Unite. S-a discutat, de asemenea, şi despre implicarea lui în 
Experimentul Philadelphia. 

Am rămas foarte surprins să-i aud pe cei doi vorbind despre 
asemenea subiecte secrete. Ştiam şi eu că guvernul era implicat 
în tot felul de proiecte ciudate, dar eram perfect conştient că 
despre asemenea lucruri nu se vorbeşte în mod deschis. l-am 
chestionat în legătură cu acest lucru, iar Preston mi-a răspuns 
că guvernul este pe punctul de a pierde controlul asupra 
acestor realități. În timp, oficialii guvernamentali au învăţat din 
experiență că nu-i pot ucide pe toți cei care vorbesc despre 
asemenea evenimente secrete. În trecut, reducerea la tăcere a 
oamenilor prin mijloace extreme a creat în jurul acestora o aură 
de martiri. Preston mi-a dat exemplul lui Morris K. Jessup, cel 
care a publicat prima relatare referitoare la Experimentul 
Philadelphia. Jessup a fost găsit mort în maşina lui, explicația 
oficială fiind aceea de sinucidere. Din păcate pentru guvern, 
tocmai moartea lui i-a convins pe mulți că povestea relatată de 
el era demnă de luat în seamă. 

Ascultându-l pe Preston, îți dai seama că lumea serviciilor 
secrete nu mai este ce a fost odată. De altfel, Preston mi-a spus 
că povestea sa s-a răspândit atât de mult, încât chiar dacă ar 
muri din cauze naturale, oamenii tot ar bănui un complot 
guvernamental. 

Seara a continuat cu alte discuții despre Experimentul 
Philadelphia, despre extratereştri şi despre OZN-uri. Toate 
aceste subiecte erau complet noi pentru mine. Auzisem odată 
povestea navei USS Eldridge care a dispărut şi a reapărut pe 
coasta Virginiei, dar nu am crezut o iotă din ea. Nu citisem 
niciodată nimic în legătură cu acest subiect. Auzeam acum 
pentru prima dată despre el şi încă de la oameni (Al şi Duncan) 
care pretindeau că fuseseră implicaţi direct în acel proiect. 
Alături de relatarea lui Preston, povestea celor doi oferea mai 
multă credibilitate întregului subiect. 

Seara a fost de-a dreptul electrizantă. Întrebările şi 
răspunsurile se succedau cu o repeziciune ameţitoare. O mare 
parte din informații mi-au trecut pur şi simplu pe lângă urechi, 
nefiind capabil să le prelucrez sau să le absorb. S-a discutat de 

multe ori despre evenimentele de la Baza Aeriană de la 
Montauk. Am întrebat dacă exista o carte care să poată fi citită 
în legătură cu acest subiect, dar mi s-a spus că nu exista. 

Mai târziu, am aflat că dacă doream să văd aparatul 
inventat de Preston, Biofiss, trebuia să fac o programare la 
trezorierul cercului de psihotronică din Long Island, persoană 
pe care o voi numi Jewel. Am cunoscut-o chiar în seara 
respectivă. Câteva zile mai târziu, când am vorbit la telefon cu 
ea, mi-a spus că a părăsit organizația şi că nu doreşte să mai 
aibă ceva de-a face cu ea, deoarece Preston este diavolul 
încarnat, iar Duncan este bolnav mintal. Mi-a dat numărul de 
telefon al lui Preston şi, foarte curând după aceea, m-am trezit 
implicat într-o veritabilă telenovelă. 

Printr-o stranie coincidență, chiar în duminica următoare 
am dat nas în nas cu Jewel. S-a dovedit că aveam prieteni 
comuni şi că aceştia o duceau să servească prânzul. Am aflat 
mai târziu că în ziua respectivă Jewel şi-a pierdut cunoştinţa şi 
a trebuit să o ducă acasă, unde a zăcut mai multe zile la rând. 

Preston nu ştia de recentele ei reacţii, aşa că s-a dus să o 
viziteze, în încercarea de a o consola. Evident, nu l-a primit. 
Mai târziu, Duncan a ţinut o conferință în care a demonstrat cu 
argumente că femeia făcea parte sub acoperire dintr-un alt 
grup de psihotronică. Nu ştiam ce să mai cred, dar m-am 
lămurit că psihotronica nu era deloc un subiect plictisitor sau 
monoton. 

Când am ajuns în sfârşit să vizitez laboratorul lui Preston, 
împreună cu alte câteva persoane, ni s-a făcut o demonstraţie a 
diferitelor componente ale aparatului. Am descoperit astfel că 
Biofiss era extrem de interesant şi avea o valoare terapeutică 
certă. Era extrem de relaxant şi mi-a dat o stare de luciditate 
care s-a prelungit cel puţin 24 de ore după testarea aparatului. 

În timpul serii, un domn dintre cei de faţă a întrebat dacă se 
putea scrie o carte şi dacă se putea face un film în legătură cu 
Proiectul Montauk. Preston i-a răspuns că putea să vorbească 
despre acest subiect, dar la o dată ulterioară. Până la sfârşitul 
serii, domnul respectiv şi-a pierdut complet încrederea în sine, 
s-a speriat şi a afirmat că nu doreşte să aibă nimic de-a face cu 

întreaga poveste. Mi-a spus că dacă doream, puteam să scriu 
eu cartea. Când l-am reîntâlnit mai târziu, mi-a spus că nici 
măcar nu doreşte să discute despre ce s-a întâmplat atunci. 
Prietena lui mi-a relatat că a fost implicat el însuşi în 
Experimentul Philadelphia şi că se simte rău ori de câte ori vine 
vorba despre acest subiect. 

Un lucru este cert: aproape toți cei care încearcă să se 
apropie într-un fel sau altul de acest subiect sfârşesc prin a fi 
înspăimântați de moarte. Mulți oameni mi-au spus că se simt 
îngrijorați pentru mine atunci când au aflat că am început să 
scriu o carte despre Montauk. Alţii mi-au relatat că nu pot 
înțelege de ce dau credit acestei poveşti sinistre şi incredibile. 
Nu ştiu exact la ce se refereau, dar este cert că se temeau de 
energiile şi de fenomenele cu care se confruntă zilnic Duncan şi 
Preston. 

Am o natură mai degrabă sceptică, iar la vremea respectivă 
nu ştiam nici măcar dacă întreaga poveste conţine vreun 
grăunte de adevăr. Mi s-a părut însă o adevărată aventură şi 
am considerat proiectul cel puțin amuzant pentru o vreme. 
Chiar dacă povestea nu s-ar fi dovedit adevărată, m-am gândit 
că era cel puţin un excelent roman de science-fiction, mai bun 
decât tot ce am citit vreodată în acest domeniu. 

După ce am studiat echipamentul lui Preston şi lucrurile 
aduse de acesta de la Montauk, mi-a devenit clar că Baza 
Aeriană de acolo era implicată în tehnica implantului. După 
cum v-am explicat deja în Introducere, am studiat extensiv 
teoriile lui L. Ron Hubbard legate de implanturi, inclusiv sub 
supervizarea lui directă. Aş fi putut scrie o carte întreagă 
despre el, aşa că am inclus o serie de informaţii în anexă, pen- 
tru cei interesați. 

Una dintre cărțile cele mai controversate pe care le-am citit 
vreodată este Istoria Omului, scrisă de Hubbard. Autorul descrie 
în acea lucrare felul în care poate fi folosită electronica pentru a 
transforma o întreagă societate într-o lume de sclavi. Deşi nu 
oferă detalii tehnice legate de maniera în care acest lucru 
devine posibil, Hubbard dă o serie de exemple privind felul în 
care oamenii pot fi ademeniți pentru a li se implanta anumite 

dispozitive electronice. 

Evident, Hubbard a fost puternic atacat, adversarii săi 
citând frecvent din cartea sa pentru a demonstra că este 
„nebun”. Afirmațiile sale depăşesc cu mult capacitatea de 
credibilitate a jurnaliştilor. 

Personal, informaţiile prezentate de el mi s-au părut într- 
adevăr bizare, dar coerente dacă erau aplicate în cadrul 
prezentat. M-am folosit chiar de ele pentru a scăpa de anumite 
afecțiuni psihosomatice de care sufeream (i-am ajutat şi pe alții 
să facă acelaşi lucru), dar nu am reuşit să înțeleg cum le-a 
descoperit. Mi-a explicat mai târziu că avusese acces la ele pe 
vremea când lucra ca ofițer al Serviciilor Secrete în Marina 
Militară, direct din Centrul de Cercetări al Marinei. Nu ştiu 
dacă acest lucru este adevărat, dar cel puțin este o explicaţie 
logică. Dar despre toate aceste lucruri vom mai vorbi în această 
carte. 

Indiferent care este adevărul, este cert că Hubbard îşi 
depăşea cu mult epoca în ceea ce priveşte teoria implanturilor. 
La ora actuală subiectul a devenit o adevărată modă, fiind 
discutat cu regularitate la toate televiziunile. 

Descoperirea lui Preston şi a poveştii referitoare la Proiectul 
Montauk a venit ca o completare la ceea ce aflasem despre 
Hubbard şi despre unele aplicaţii mai bizare ale electronicii. 
Noile informaţii le completau pe cele vechi şi îmi răspundeau la 
multe întrebări. Păşeam pe un teren care îmi era deja familiar, 
iar temerile celorlalți nu păreau să mă afecteze deloc. 

În ianuarie 1991 am participat la o conferință pe tema OZN- 
urilor ţinută de Bill Knell la o bibliotecă publică din Long 
Island. Întrucât ştiam că studia de mai multă vreme problema, 
la sfârşitul conferinței am aşteptat ca toată lumea să plece, 
după care i-am spus că intenționez să scriu o carte împreună 
cu Preston. Spre surpriza mea, mi-a spus că auzise de Preston 
şi că ideea era minunată, dar dacă doream să scriu o carte cu 
adevărat bună, trebuia să-l conving pe Preston să-mi prezinte 
alte zece persoane implicate în Proiectul Montauk. Numai aşa 
va putea deveni întreaga poveste credibilă. 

Câteva luni mai târziu am făcut cu Preston un contract de 

colaborare pentru a scrie cartea. A rămas surprins de sfatul lui 
Bill, dar mi-a spus că nu ştie la cine mă refer. Am aflat între 
timp că atunci când vine vorba de acest subiect, buzele lui 
Preston sunt complet sigilate. Foarte mulți dintre aceşti oameni 
(pe o parte dintre ei i-am şi cunoscut între timp) nu doresc să 
vorbească despre proiect sau să fie asociaţi în vreun fel sau 
altul cu el. Am înţeles cu această ocazie că va fi mult mai uşor 
şi că va dura mult mai puțin dacă voi scrie exclusiv despre 
relatarea lui Preston. În caz contrar, aş fi pierdut foarte mult 
timp şi aş fi avut cheltuieli extrem de mari, în condiţiile în care 
- oricum - investigarea evenimentelor de la Montauk îmi lua 
aproape tot timpul de care dispuneam. 

Această experiență m-a învăţat însă un lucru important: 
revelarea oricărui proiect de o asemenea anvergură este îngre- 
unată de propaganda specialiştilor în contrainformaţii. Orice 
noutate pe care o auzi în legătură cu acest gen de subiecte tre- 
buie privită cu suspiciune. Mulţi oameni afirmă într-o zi ceva, 
iar a doua zi cu totul altceva. Evident, toate acestea revelează 
existența unor secrete bine păzite şi faptul că cineva are ceva 
de ascuns. La o scară mai mare, putem considera situația ca pe 
o dovadă a decăderii universului în care trăim, pe un nivel de 
conştiinţă inferior. 

În sine, scrierea cărții s-a dovedit mai uşoară decât 
înțelegerea diferitelor teorii lansate de serviciile secrete. Am 
înregistrat pe bandă magnetică relatarea lui Preston, întrucât 
nu am putut înțelege pe deplin ce avea de spus acesta, 
îndeosebi în ceea ce priveşte aspectele tehnice. Am ascultat 
apoi şi am transcris fiecare cuvânt pe care l-a rostit el, reluând 
întreaga poveste până când mi-a devenit din ce în ce mai clară 
şi am realizat că este în întregime plauzibilă. Am început chiar 
să visez despre călătoriile în timp şi am trăit o serie de 
experienţe subiective, absolut spectaculoase. 

Preston m-a sfătuit să mă duc la baza de la Montauk însoțit 
de un medium cu puteri psihice. Mi-a spus că va fi interesant 
de văzut ce se va întâmpla. M-a sfătuit însă insistent să nu mă 
duc singur. 

Deşi cunosc multe persoane înzestrate cu puteri psihice, nu 


27 


am putut găsi pe nimeni care să accepte să meargă cu mine la 
Montauk. Unii erau prea ocupati, în timp ce alții nu doreau pur 
şi simplu. În cele din urmă, l-am convins pe Howard Metz să 
meargă cu mine. Howard este un polițist pensionat şi un foarte 
bun cunoscător al fenomenelor psihice. Este specializat în 
piramidologie şi a fost citat în cartea extrem de populară a lui 
Charles Bertlitz referitoare la Triunghiul Bermudelor. Am făcut 
împreună drumul de două ore şi jumătate până la Montauk şi 
ne-am lăsat documentele de identitate în maşină. 

Când te apropii de bază, este imposibil să nu observi turnul 
de transmisie al acesteia. Prezența lui are efecte cu totul 
particulare asupra psihicului tău, îndeosebi atunci când suflă 
vântul, scoțând toate acele sunete subtile. Personal, trans- 
mițătorul mi s-a părut de-a dreptul respingător, întrucât îmi 
evoca sentimente tragice şi tot felul de orori. Părea să fie un 
instrument malefic. 

Ne-am apropiat de bază dinspre latura sudică, unde am 
observat o clădire complet demolată, dar într-un mod cât se 
poate de ciudat. Era arsă în întregime, dar ruinele ei erau 
intacte. Nu părea să fi fost distrusă cu ajutorul explozibilului. 
La întoarcere, i-am vorbit lui Preston despre ea. Mi-a răspuns 
că, potrivit legendei, era casa distrusă de Junior (Bestia). 

Legenda este bizară, dar pare să aibă o legătură cu 
observaţiile mele asupra acelui loc sinistru. 

Ne-am plimbat o vreme în jurul bazei, căutând orice dovadă 
care mi-ar fi putut servi ca documentaţie. Era evident că baza 
fusese cândva activă, dar nimic spectaculos nu mi-a reținut 
atenția. Am găsit doar rămăşiţele unui giroscop Sperry. Pe când 
le ridicam de jos, un paznic ne-a tăiat calea. Nu părea deloc 
prietenos şi s-a uitat imediat să vadă ce țin în mână. 

- Ce sunt acelea?, m-a întrebat. 

- Nişte resturi, i-am răspuns eu. 

Mi le-a luat imediat şi a început să le studieze. În cele din 
urmă, m-a întrebat dacă le doream. l-am răspuns cu nu mă 
interesează în mod deosebit şi că le voi arunca. Era evident că 
nu aveau nici o valoare, dar paznicul se temea totuşi că ar 
putea avea. A insistat să părăsim baza. 

Pe când ne îndreptam către ieşire, am intrat în clădirea 
transmițătorului pentru a verifica dacă există într-adevăr 
urmele forței de care mi-a vorbit Preston. Într-adevăr, existau şi 
nu erau deloc neglijabile. Locul părea complet devastat, ca şi 
cum pe acolo ar fi trecut o forță masivă, cu o natură nereg- 
ulată. 

Înainte să ne întoarcem, ne-am oprit să cinăm, iar eu m-am 
confruntat cu un nou element de sincronicitate legat de 
Montauk. Ospătarul care ne-a servit era un tânăr pe nume 
Mirko şi provenea dintr-o țară care se mai numea încă pe 
atunci Yugoslavia. Deşi nu auzise niciodată de Proiectul 
Montauk, ne-a spus că îl cunoaşte pe custodele de la Muzeul 
Tesla din Belgrad şi că intenționa să traducă o serie de mate- 
riale ale acestuia care nu apăruseră niciodată în limba engleză. 
Nu reuşise până atunci să îşi ducă la bun sfârşit intenţia, din 
cauza războiului care izbucnise în zonă. Întâlnirea cu el mi s-a 
părut destul de bizară, căci majoritatea americanilor nici măcar 
nu au auzit de Tesla, ca să nu mai vorbim de cei capabili să îi 
înțeleagă opera. Cât de mari puteau fi şansele să întâlneşti o 
asemenea persoană în apropiere de Montauk? 

La scurt timp după ce ne-am întors din Montauk, m-am dus 
la o întâlnire de grup acasă la Howard. Am fost abordat acolo 
de o persoană pe care o voi numi domnul X. Dorea să ştie cum 
merge cartea. Interesul lui mi s-a părut destul de ciudat. M-a 
tras atunci deoparte şi mi-a spus în particular că fusese 
implicat în negocierile de securizare a Scaunului de la 
Montauk. Când i-am povestit soției mele despre ciudata întâl- 
nire, aceasta mi-a spus că trebuie să fi fost implicat în negocieri 
cu extratereştrii. Nu mă gândisem la acest lucru, dar observaţia 
ei mi s-a părut pertinentă. Omul mi-a mai spus că fusese 
coordonator pentru o parte însemnată a proiectului de la 
Montauk. 

Domnul X dorea să-mi povestească despre implicarea lui, 
aşa că am aranjat o întâlnire în Amityville. Aici, m-a informat 
că avusese o sumedenie de contacte cu ambele părți implicate 
în proiect. Se pare că avea prieteni care doreau ca informațiile 
să fie făcute publice. Evident, existau şi destui oameni din 

complexul militar industrial care nu doreau ca aceste informații 
să fie revelate. Mi-a spus că se simțea prins la mijloc şi că 
întreaga poveste îl făcuse să-şi piardă somnul. La un moment 
dat, a început să bată în retragere şi mi-a spus că este prea 
înfricoşat ca să mai povestească ceva din ceea ce ştia. 

În mod evident, ceva îl apăsa. În anumite momente, părea că 
îşi calculează în mod deliberat cuvintele pentru a mă speria. 
Cred că se afla sub influența unui program implantat. 
Discursul şi comportamentul lui îmi arătau că nu era el însuşi. 
În realitate, omul părea simpatic şi bine înzestrat intelectual. 

Acest comportament ezitant este simptomatic pentru ceea ce 
am ajuns să numesc „personalitatea de tip Montauk”. Toţi cei 
implicaţi în proiect au personalități distincte de cele ale omului 
de rând. Nu cred că este vorba de o schizofrenie obişnuită, ci 
mai degrabă de un tip de programare. Schimbările de 
personalitate nu apar decât atunci când vine vorba de subiecte 
precum OZN-urile, controlul minții sau Proiectul Montauk. 

Domnul X a continuat să-mi explice apoi anumite aspecte 
care au dus la inițierea Proiectului Montauk dar vom discuta 
mai târziu despre acestea. Se vedea că este un cunoscător şi s- 
a dovedit că este un agent dublu. Ulterior, am făcut o serie de 
verificări legate de el şi am descoperit numeroase aspecte care 
păreau să ateste ipoteza că avusese într-adevăr o experiență 
reală legată de Montauk. 

Întâlnirea cu domnul X a fost un nou incident care mi-a 
confirmat credibilitatea informaţiilor (noi pentru mine) legate de 
Proiectul Montauk. Treptat, am cunoscut şi alte persoane care 
susțineau că fuseseră implicate în proiect, precum şi unele 
despre care mi se spusese că au fost implicate, dar care nu 
doreau să recunoască acest lucru. 

După întâlnirea cu domnul X, evenimentele au început să se 
precipite. Am început să visez entități întunecate şi Oameni în 
Negru. Se pare că cineva încerca să mă sperie cu ajutorul unor 
instrumente psihice. Nu a reuşit însă. O amenințare nu 
înseamnă altceva decât o amenințare. Dacă doreau să mă 
oprească din munca mea, trebuiau să mă atace în persoană. 
Speram chiar să îl prind pe cel care ar fi făcut o asemenea ten- 

tativă, obținând astfel cea mai bună dovadă a povestirii mele. 

Următorul eveniment s-a petrecut în timpul unei convorbiri 
telefonice cu o vindecătoare mediumică pe care o cunoşteam. 
Mi-a spus că avea ca invitat un alt medium, pe nume Michael, 
pe care îl cunoscusem şi eu în trecut. Am rugat-o să îl 
informeze de intenția mea de a scrie cartea. 

Michael m-a sunat aproape imediat. Mi-a spus că nu a fost 
nevoie ca amica mea să-i mai spună ceva, căci a înțeles imediat 
despre ce este vorba. A adăugat că există un agent 
guvernamental dispus să facă orice pentru a pune capăt 
intenției mele. Mi-a oferit o descriere completă a acestuia şi m-a 
sfătuit să amân editarea cărții pe o perioadă de doi ani. 

Nu aveam însă de gând să accept sfatul lui. La scurt timp 
după aceea, în timp ce îmi spălam maşina, un bărbat de vârstă 
mijlocie s-a oprit pe şosea şi m-a privit lung, interminabil. 

Eram conştient de prezenţa lui, dar nu ştiam că mă priveşte, 
întrucât se afla în maşină. Soţia a fost cea care mi-a confirmat 
acest lucru, căci a asistat la întreaga scenă de la fereastra casei 
noastre. La un moment dat, străinul a plecat. 

După încă o săptămână, pe când mă aflam în concediu, pe 
robotul telefonului meu a fost lăsat un mesaj, la ora 3.00 
dimineața. Era o voce de femeie, care spunea: „Ştii cine sunt. 
Fereşte-te”. În realitate, nu aveam nici cea mai mică idee cine 
era. Era imposibil să fi fost o greşeală de număr, căci mesajul 
robotului meu preciza clar cine sunt şi cu ce mă ocup. 

Până în acest moment nu-i spusesem lui Preston nimic 
despre toate aceste evenimente. La următoarea întâlnire i-am 
relatat totuşi că existau oameni care nu doreau ca eu să scriu 
cartea. 

M-a privit enigmatic şi m-a întrebat: 

- Ce vrei să spui? 

Am început să-i povestesc despre „agentul guvernamental”. 
Nici nu am apucat bine să spune ceva, că de îndată ce a auzit 
termenul de „agent guvernamental” m-a şi întrerupt: 

- S-a rezolvat cu această problemă. 

- Ce vrei să spui?, l-am întrebat la rândul meu. Preston mi-a 
povestit că Duncan fusese avertizat şi el cu două săptămâni în 

urmă de o persoană cu capacități psihice că un agent 
guvernamental se afla pe urmele mele. Şi-a sunat atunci un 
prieten care deținea o poziție foarte înaltă într-o agenţie 
guvernamentală şi l-a rugat să le spună celor de la CIA să mă 
lase în pace. În caz contrar, ar fi publicat o serie de documente 
secrete despre care ştia că CIA nu dorea să fie făcute publice. 

Până acum  avusesem motive de teamă, dar nu 
reacționasem. Cuvintele lui Preston m-au şocat însă, căci nu 
puteau fi inventate. Reacţia lui a fost imediată şi nu ar fi avut 
timp să inventeze ceva atât de rapid. Mi-am adus de asemenea 
aminte că Duncan mă sunase cu o săptămână înainte ca să mă 
întrebe ce s-ar întâmpla cu cartea dacă Preston sau eu însumi 
am fi murit subit. La vremea respectivă am crezut că este o 
întrebare pur ipotetică. Mi-am dat seama acum că Duncan 
făcea cercetări ca urmare a avertismentelor primite. Din 
fericire, a avut amabilitatea să nu mă alarmeze inutil. 

Nu eram şocat atât din teamă pentru viața mea, cât ca 
urmare a surprizei generate de auzul veştii că Duncan şi cu 
mine am primit avertismente similare din partea unor mediu- 
mi diferiți. Mi-a devenit clar că nu era vorba de o glumă şi că 
serviciile secrete luau aceste lucruri foarte în serios. Până 
atunci luasem totul drept un fel de poveste de science-fiction 
amuzantă, care în cel mai bun caz putea fi adevărată. 

Preston îmi mai povestise şi anterior despre documentele 
secrete. Se pare că le dobândise din întâmplare, o dată cu un 
echipament electronic pe care îl cumpărase. Guvernul aflase de 
ele şi i-a cerut să nu le facă publice. La vremea respectivă a fost 
de acord, din motive ştiute numai de el, dar acum se părea că 
cineva încearcă să interfereze cu publicarea cărții referitoare la 
Proiectul Montauk, iar el nu avea intenţia să lase acest lucru să 
se petreacă. 

După această conversație cu Preston nu s-a mai petrecut 
nimic de natură amenințătoare pentru mine. Chiar şi 
coşmarurile nocturne au încetat. 

A urmat însă o altă serie de evenimente, oarecum diferite, 
care au început când manuscrisul era aproape gata. L-am 
rugat pe Preston să caute toate fotografiile legate într-un fel sau 

altul de proiect. Acest lucru a durat ceva timp, căci nu este o 
persoană foarte bine organizată, fiind în plus şi foarte ocupat. 

Într-o zi, i-am făcut o vizită şi l-am găsit la biroul lui, aflat 
într-o ordine perfectă. Pe masă erau o mulțime de fotografii. Mi- 
a spus să mă uit peste ele. Spre imensa mea surpriză, am găsit 
inclusiv o fotografie a bestiei. Nu-mi spusese niciodată că are o 
fotografie de o calitate atât de bună şi nici nu părea să-i pese. 
Pentru el nu însemna mare lucru, dar pentru mine era ceva 
uimitor. Auzisem atât de multe lucruri despre bestie, dar să o 
vezi într-o fotografie atât de bună îți schimba complet percepţia. 

I-am pus câteva întrebări legate de fotografie, dar nu prea 
ştia ce să-mi răspundă. Bestia nu fusese de față când a fost 
făcută fotografia. Se pare că s-a produs un fenomen bizar. 
Preston nu-i cunoştea explicația. Mie mi s-a părut însă o 
glumă. L-am întrebat cine a făcut fotografia. Mi-a răspuns că 
fotograful a fost Jan Brice, după care m-a întrebat dacă doresc 
să vorbesc cu el. I-am confirmat, iar Preston l-a sunat pe loc. 
Mi-a transmis apoi telefonul, iar Brice mi-a confirmat auten- 
ticitatea spuselor lui Preston. Mai mult, Jan mi-a spus că a 
încercat de nenumărate ori în decursul timpului să facă 
fotografii supranaturale, dar aceasta a fost singura care i-a 
ieşit. Culmea, nu-şi propusese să facă o fotografie a bestiei, ci a 
unui depozit subteran. 

Ulterior, am mai vorbit de câteva ori cu Jan. Mi-a mărturisit 
că nu era sigur că bestia era ceea ce credea Preston că este. Pur 
şi simplu nu-şi putea explica fenomenul. Mi-a povestit că a 
lucrat ca astrofizician, calculând traiectoriile lunare înainte ca 
omul să ajungă pe lună. La un moment dat, a renunțat la 
comunitatea oamenilor de ştiinţă şi s-a retras timp de 11 ani 
într-o mănăstire. Acum devenise scriitor şi tocmai îşi terminase 
prima sa carte, Secretele Conştiinţei. 

Jan mi-a spus că avea sentimente confuze în legătură cu 
Preston. Mi-a relatat o istorie, potrivit căreia Preston l-a sunat 
odată pe un prieten al său, plângându-se că în laboratorul lui 
se afla o bombă. Preston susținea că a transportat bomba la o 
oarecare distanță, plecând repede de lângă ea, înainte ca 
aceasta să explodeze. Prietenul lui Jan l-a vizitat pe Preston a 

doua zi, dar nu a găsit nici o dovadă a spuselor sale. Nici până 
astăzi, Preston nu este sigur ce s-a întâmplat în acea zi. S-a 
gândit că ar putea fi un fenomen de translație în timp, dar îşi 
amintea cu toată precizia de bombă. 

Jan a adăugat repede că în ciuda acestui incident, îl văzuse 
pe Preston vorbind cu oameni implicați în proiecte precum 
Montauk şi despre care ştia o sumedenie de lucruri, dintre cele 
mai ciudate. Se pare că i-a ajutat să îşi redobândească 
memoria, aşa că era sigur că Preston este înzestrat cu o serie 
de capacități ieşite din comun. Mi-a confirmat, de asemenea, 
faptul că Preston este absolut genial în domeniul electronicii. 

Pentru informaţiile primite, am căzut de acord să îl 
menționez pe Jan în prefața cărții mele, la rubrica de 
Mulţumiri, adăugând inclusiv o fotografie a lui. În ultimul 
moment, după ce i-am povestit de experiențele mele cu Duncan 
şi cu Michael, legate de avertismentele primite pe cale 
mediumică, Jan a dat înapoi, refuzând să accepte publicarea 
numelui său în carte. 

Nu am putut să nu mă amuz puţin, căci era evident că 
implicarea lui în proiect era infinit mai mică decât a mea. Eu 
eram ţinta! Mi-a spus însă că nu dorea să-şi vadă casa 
devastată de persoane necunoscute, în căutarea a tot felul de 
fotografii sau negative. În cele din urmă, nu i-am mai publicat 
numele în carte, conform dorinței pe care şi-a exprimat-o. Mi-a 
mai spus că aşteaptă să vadă dacă voi supraviețui după 
apariția lucrării Proiectul Montauk. 

Jan a murit la două luni după această ultimă conversație. 
Au circulat zvonuri că a murit dintr-o intoxicație alimentară. 
Prietena lui mi-a spus însă că autopsia a indicat drept cauză a 
morții un atac de cord. A refuzat orice ipoteză legată de o 
intoxicație alimentară. Dacă femeia avea dreptate, pot apărea o 
serie de suspiciuni, ştiut fiind cât de uşor este să induci un 
atac de cord. Era bine cunoscut procedeul utilizat de Mafie, 
care adăuga anumite droguri în plăcintele cu mere pentru a 
induce victimelor un atac de cord. Personal, nu-mi dau seama 
însă ce motivație ar fi avut cineva să-l ucidă pe Jan. Fotografiile 
făcute de el sunt elocvente, dar nu reprezintă o dovadă 

concludentă cu care să poți demonstra ceva. Singura întrebare 
rămasă fără răspuns ar fi dacă Jan mai ştia şi alte lucruri, 
despre care nu mi-a relatat nimic. 

Oricum ar fi, Jan avea o personalitate puternică şi era un 
vorbitor desăvârşit. De aceea, am decis să-i dedicăm lui această 
carte. 

3 
DOVEZILE DESPRE MONTAUK? 


Mi-aş dori să am dovezi absolute legate de povestea 
Proiectului Montauk. Vreau să spun prin aceasta că mi-aş dori 
să dispun de o documentaţie imposibil de contestat, care să 
reziste în fața oricăror contraargumente. Personal, sunt cât se 
poate de convins că a existat un Proiect Montauk, a cărui 
natură a fost strict secretă. Sunt la fel de convins că proiectul a 
implicat experimente legate de controlul minții. Cât despre cele 
legate de timp, acestea sunt cel mai greu de demonstrat, deşi 
mărturiile şi teoriile lui Preston, Duncan şi Bielek sunt destul 
de revelatorii în această direcție. 

Dovezile nu pot fi obţinute însă uşor. Mă aflu practic în 
situația acelui părinte acuzat că şi-a abuzat întreaga familie. 
Evident, părintele neagă că ar fi făcut ceva rău. Cât despre 
familia sa, aceasta este atât de terorizată de el, încât refuză să 
accepte că patriarhul familiei ar fi abuzat de ea. Acest tip de 
comportament poate fi găsit şi în filmul Vrăjitorul din Oz, când 
întreaga armată a vrăjitoarei rele izbucneşte în urale după ce 
Dorothy toarnă apă peste ea şi o topeşte. Anterior acestui 
moment, supuşii vrăjitoarei făceau temenele în fața stăpânei 
lor. 

Este firesc ca oamenilor să le fie teamă, în special dacă li se 
pare că viața lor este pusă în pericol. Cred totuşi că este 
importantă lămurirea problemei. Ori de câte ori cineva se sperie 
şi ascunde dovezi, el devine complicele autorităților care au stat 
în spatele Proiectului Montauk. 

Am afirmat în prima carte că există diferite nivele ale 
dovezilor. În capitolul de față ne vom ocupa de exemple şi 
experiențe concrete care pot demonstra că Proiectul Montauk a 
avut loc cu adevărat. 

Una din cele mai clare dovezi legate de Proiectul Montauk a 
fost aceea privitoare la sonda radio folosită la modificarea 
vremii, descrisă într-o secțiune a cărții noastre anterioare. Am 
primit ulterior o recenzie din partea unui domn, destul de 

binevoitoare, cu excepţia faptului că refuza să creadă în 
povestea legată de sonda radio. Persoana în cauză ne-a scris că 
ştia din experiență personală că acest lucru este imposibil. 
Interesându-ne, am aflat că a lucrat într-adevăr cu sonde radio, 
dar ce a uitat să precizeze domnul în cauză era faptul că a 
lucrat într-o agenție strict secretă. Era evident că a semnat o 
clauză de nedezvăluire a secretelor şi că era „de datoria lui” să 
respecte linia indicată de guvern. Pus în fața faptelor, a încercat 
să nege. Este întotdeauna foarte interesant să constați că cel 
care te critică comite un fals, iar acesta nu este decât unul din 
exemplele cu care ne-am confruntat. 

După publicarea cărții, am încercat să găsesc noi informații 
care să se coroboreze cu cele oferite de Preston. La început, am 
vorbit cu Dick White, liderul Societăţii Istorice Montauk şi un 
foarte bun cunoscător al istoriei acestui proiect. Este un om 
deschis şi mi-a fost de mare ajutor. Când i-am spus despre 
carte şi i-am făcut o scurtă sinteză a acesteia, mi-a spus că ar fi 
crezut că sunt nebun dacă nu ar fi auzit cu o noapte înainte pe 
cineva povestind în gura mare că urma să fie făcut un 
documentar despre Experimentul Philadelphia. Avea idee 
despre ce vorbesc, dar pentru a elucida lucrurile nu era 
suficientă o simplă conversaţie telefonică. 

Dick avea multe lucruri interesante de povestit. Când l-am 
întrebat despre animalele care au năvălit în Montauk, mi-a 
spus că a văzut într-adevăr două căprioare alergând prin oraş, 
una izbindu-se de o cabină telefonică şi cealaltă căzând lângă o 
clădire. I s-a părut curios, dar s-a gândit că poate animalele 
erau urmărite de un câine (de remarcat că nu a observat nici 
un câine prin preajmă). 

Mi-a relatat, de asemenea, despre un incident petrecut în 
anul 1972, când şi-a condus cu maşina un prieten până la 
poarta interioară a Bazei Montauk. Prietenul său lucra acolo, 
aşa că i s-a permis accesul, dar paznicul a scos puşca şi a 
orientat-o către puştiul în vârstă de trei ani al lui Dick. Dick l-a 
rugat să-l lase pe copil în pace. În consecință, paznicul şi-a 
îndreptat arma împotriva sa şi l-a întrebat ce caută acolo. În 
cele din urmă, Dick şi copilul său au scăpat nevătămațţi, dar 

trebuie să recunoaştem că este vorba de un comportament 
extrem de ciudat din partea unui simplu paznic al unei 
instalații radar. A fost probabil şi o greşeală (nevinovată) din 
partea lui Dick. Comportamentul irațional al paznicului 
demonstrează că în incinta bazei se petrecea ceva extrem de 
sensibil pentru autorități. Nu este exclus nici ca paznicul să fi 
fost programat în vreun fel. 

În continuare, Dick mi-a dat numerele de telefon ale unor 
tehnicieni pe care îi cunoştea şi despre care ştia că au lucrat la 
bază. Am reuşit să vorbesc cu unul singur, căruia îi voi spune 
Ken. Ken mi-a spus doar că nu a auzit de Experimentul 
Philadelphia şi că s-a pensionat în anul 1973. 

L-am chestionat atunci dacă s-a petrecut vreodată ceva 
ciudat la bază. Ken a vrut să ştie ce înțeleg prin ciudat. L-am 
întrebat dacă văzuse vreodată pază armată în jurul bazei, sau 
ceva de genul acesta. Ken a negat cu o vehemenţă ostentativă. 
L-am întrebat atunci dacă existau arme oriunde în interiorul 
bazei. A continuat să nege, până când i-am relatat povestea lui 
Dick White. Şi-a schimbat atunci complet depoziția, spunând: 
„Păi, sigur, existau arme. Era o zonă de înaltă securitate, din 
cauza radarului care trebuia protejat”. În acest fel, l-am prins 
cu minciuna şi am tras concluzia că nu pot avea încredere în 
el, orice mi-ar povesti. A recunoscut doar că în anul 1973 a fost 
instalat un computer nou, de înaltă tehnologie, chiar în 
perioada în care trebuia să se pensioneze. Data instalării 
computerului coincidea cu cea indicată de Preston. 

A mai existat o relatare ciudată, venită din partea unui 
contractor. Omul avea un grădinar care intra într-o stare de şoc 
ori de câte ori atingea din greşeală un obiect metalic în grădina 
sa (situată în apropierea bazei). Este evidentă existența unui 
câmp electric de înaltă tensiune în apropierea bazei militare. 

Lucrurile au luat o turnură complet diferită atunci când am 
vorbit cu Dan Rattiner. Acesta este editorul unui ziar local, 
Dan's Papers, care apare de multă vreme în Long Island. Tot el 
publică şi Montauk Pioneer. 

Dan s-a dovedit un om foarte curtenitor, deşi cam prea 
dispus să pună la îndoială informaţiile din cartea mea. Şi-a 

amintit de o invazie de gâşte prin oraş, dar a contestat vehe- 
ment zăpada care ar fi căzut în luna august. Avea în ziarul său 
o rubrică referitoare la vreme şi nu dispunea de nici o statistică 
a unor evenimente meteorologice ieşite din comun. Trebuie să 
menționez că rapoartele lui Preston legate de acest subiect nu 
au fost făcute pe baza experienței sale directe, ci pornind de la 
relatările unor copii care se jucau pe plajă. Avea, de asemenea, 
o mărturie a unei persoane care susținea că ținea un jurnal al 
vremii în Montauk. Pe scurt, era o relatare „din auzite”. 
Interesant este faptul că, cu puţin înainte ca această carte să 
meargă la tipar, am primit o relatare din partea unei femei care 
a confirmat faptul că în Montauk a nins odată, în august. 

Deşi nu i-am citit ziarul, Dan m-a informat că îi place să 
facă farse în articolele scrise de el. Când am apucat să răsfoiesc 
un ziar, am constatat într-adevăr că scria nişte articole extrem 
de amuzante. Mi-a spus că îi plăcea să scrie din când în când 
despre un bărbat care lucra la o stație meteorologică de pe 
coasta estică a Long Island, dar totul era pură ficțiune şi o 
manieră a sa de a se amuza. 

Când a citit cartea, Dan şi-a manifestat scepticismul. I-a 
făcut totuşi reclamă în ziarul său, motiv pentru care i-am 
mulțumit. Unii prieteni mi-au sugerat că lucrează sub acoperire 
şi că are sarcina secretă de a împiedica propagarea oricărei 
relatări privitoare la Montauk. Personal, nu am nici o dovadă 
care să ateste acest lucru, dar pot spune că am cunoscut alți 
indivizi din Montauk despre care cred cu convingere că sunt 
complici (nu neapărat în mod conştient) cu cei care doresc să 
ascundă informațiile referitoare la Baza Aeriană din Montauk. 

După ce am vorbit cu oamenii descrişi mai sus, m-am decis 
să mă aventurez din nou în Montauk. De data aceasta am 
plecat însoțit de Maria Fix, un medium recunoscut la scară 
internațională. Maria este o clarvăzătoare care poate găsi chei 
pierdute şi alte obiecte de acest fel. Este foarte pricepută şi 
există oameni din toate colțurile lumii care vin la ea să le facă o 
„lectură”. Chiar şi poliția o consultă frecvent pentru a-i ajuta să 
rezolve anumite cazuri dificile cu ajutorul capacităţilor ei 
psihice. Până atunci, Maria nu îi cunoscuse pe Preston şi pe 

Duncan, dar investigase singură cazul Montauk dintr-o 
perspectivă mediumică. 

În drum spre casa Mariei, aflată chiar în direcţia localităţii 
Montauk, pornind dinspre locuința mea, am observat pe cer o 
lumină strălucitoare, care s-a dovedit a fi un OZN de mari 
dimensiuni, care emitea culori roşii şi portocalii. Am putut 
vedea doar o parte a navei, căci a dispărut foarte rapid. Părea 
să fi ieşit dintr-o deschizătură în spațiul aerian, datorită unei 
distorsiuni a acestuia. Poate că a fost o simplă coincidență, dar 
aş fi putut jura că ei ştiau deja de intenția mea. Am ajuns apoi 
la Maria şi am plecat împreună la Montauk. 

Maria conducea. Ne-am îndreptat mai întâi către parcarea 
din fața farului Montauk. Maria a condus către cabina 
paznicului (costa 3 dolari să parchezi acolo) şi mi-a spus că va 
crea o iluzie. S-a apropiat încet de cabină şi a oprit. În interior 
se afla o bătrână care şi-a întors capul, privind în partea opusă, 
astfel încât am putut trece mai departe fără să fim observați. E 
greu de spus dacă totul a fost o simplă chestiune de noroc sau 
s-a datorat capacităţilor psihice ale Mariei. Cert este că aceasta 
a încercat. Se pricepe de minune la acest gen de lucruri şi este 
normal, căci are trei copii de întreținut numai prin practica ei 
mediumică. 

Mi-am luat camera video şi am început să filmez farul şi 
baza militară, aflată încă la distanță. Obţinusem permisiunea 
să vizităm baza. Ne-am îndreptat pe jos către clădirea 
transmițătorului. Abia aşteptam să o văd, căci Preston îmi 
spusese că a auzit că au fost instalate acolo noi cabluri, care ar 
indica o activitate la nivelul construcțiilor de la subsol. La 
prima mea vizită aici observasem urme extrem de vizibile ale 
unor torţe uriaşe şi ale unor explozii. Prima oară nu aveam la 
mine o lanternă, dar acum eram echipat şi speram să văd mai 
multe. Din păcate, clădirea era închisă cu lacătul. Am observat 
însă noi cabluri care conduceau către ea. Intrarea principală şi 
cele laterale fuseseră închise cu porți grele din metal. Ai fi zis că 
vor să prevină un atac militar. 

Maria mi-a indicat o zonă situată la mai puţin de 90 de 
metri de clădirea transmițătorului şi în care văzuse un avion 

invizibil la o vizită anterioară. Acesta zbura foarte aproape de 
sol, după care a dispărut brusc. Am continuat să căutăm, fără 
a mă opri din filmat. Eram dezamăgit că au închis clădirea 
transmițătorului şi că nu descoperisem nimic cât de cât 
semnificativ. 

Singura întâmplare deosebită care s-a petrecut în acea zi a 
avut loc pe drumul de întoarcere acasă. Am simţit în mintea 
mea o voce pe care aproape că puteam s-o aud. Nu era propriu- 
zis o voce, dar mi-a transmis un mesaj pe care nu-l voi uita 
niciodată: „Nu te mai întoarce niciodată aici”. Nu mi s-a mai 
întâmplat până atunci să aud voci. Evident, ar fi putut fi un joc 
al subconştientului meu, dar de vreme ce comunicațiile au 
devenit posibile prin psihotronică, aş băga mâna în foc că 
cineva dorea să-mi transmită un mesaj. Într-adevăr, nu am 
revenit în Montauk timp de şase luni. 

Întors acasă, am privit circa 20 de minute din filmul tras pe 
video. Nu am observat nimic care să poată fi considerat 
neobişnuit sau paranormal. Soţia mea a observat un punct pe 
ecranul camerei. Chiar s-a supărat pe mine, convinsă că am 
zgâriat-o. Nu ştiam ce însemna acel punct, dar eram sigur că 
nu scăpasem pe jos camera şi că nu aveam cum s-o stric. 

Şase săptămâni după excursia în Montauk, soția mea a 
observat dispariția camerei de filmat. Anterior, fusese aşezată 
lângă un televizor portabil, pe un raft. Am căutat-o peste tot, 
dar dispăruse. M-am uitat atunci să văd dacă mai exista caseta 
video, dar şi aceasta dispăruse. Era limpede că cineva fusese în 
casă. 

La fel de evident era şi faptul că nu era vorba de un 
spărgător obişnuit, care ar fi putut lua lucruri mult mai va- 
loroase din casă decât o cameră video, ca să nu mai vorbim de 
caseta video, complet lipsită de valoare. Nu am putut descoperi 
nici un semn de intrare prin efracție. Culmea, este practic 
imposibil să intri în casa mea fără să laşi vreo urmă. Totul este 
alb şi extrem de curat, iar din curtea interioară nu s-ar fi putut 
intra fără urme de noroi. 

Am descoperit mai târziu că dispăruse şi rezerva de baterii a 
camerei, aflată într-o altă încăpere şi ascunsă sub nişte hârtii. 

Singura concluzie pe care am putut-o trage a fost aceea că 
întregul material fusese teleportat printr-o tehnologie avansată. 
Poate că totul avea legătură cu faptul că echipamentul a fost 
martorul bazei din Montauk (termenul de „martor” este un 
concept ocult care se referă la o corespondenţă prin rezonanță. 
Spre exemplu, oamenii blestemați pentru faptul că au desigilat 
mormântul faraonului egiptean Tut au intrat în câmpul de 
rezonanţă al blestemului, devenind „martorii” lui). L-am sunat 
pe Preston şi i-am povestit totul. Mi-a spus că punctul de pe 
lentila camerei se datora unui defect al acesteia, generat de o 
distorsiune a câmpului electromagnetic din Montauk. Mi-a 
reamintit de o casetă video pe care mi-a arătat-o mai demult, 
legată de o tentativă de filmare a subsolului din Montauk, şi în 
care totul era neclar şi intermitent din cauza interferenţei 
constante cu camera video. 

Îmi este imposibil să dovedesc că aparatura mea video a fost 
teleportată, dar este cert faptul că mi-a fost luată într-o 
manieră dintre cele mai stranii. Preston era de părere că 
dispariția camerei s-a datorat faptului că era o dovadă 
potenţială a distorsiunilor câmpului de acolo. Misterul nu s-a 
rezolvat nici până astăzi. 

Pe data de 12 august 1992, Preston i-a invitat la el acasă, în 
Laboratorul Spaţio-Temporal, pe toţi cei despre care am vorbit 
în capitolul referitor la cercul de psihotronică din Long Island. 
Se pare că terminase de asamblat receptorul FRR-224. Era un 
receptor pe care îl cumpărase de la dr. Rinehart (considerat a fi 
aceeaşi persoană cu John von Neumann, geniul din spatele 
Proiectului Montauk). Era vorba de un receptor extrem de 
sensibil şi Preston dorea să vadă ce poate obține cu el. Data de 
12 august era semnificativă, căci reprezenta aniversarea zilei în 
care fusese realizat Experimentul Philadelphia şi implicit, 
apogeul Proiectului Montauk. 

Nu mă aşteptam să se petreacă mare lucru, dar m-am dus 
totuşi, ca să înregistrez eventualele evenimente de interes 
pentru lucrarea mea. Era o seară liniştită de vară şi în afară de 
Preston nu au venit decât Duncan şi încă o persoană. Am 
ascultat tot felul de frecvenţe extrem de ascuţite, dar am fost 

nevoiți să părăsim camera la scurtă vreme. Sunetele erau 
deranjante şi nu ne transmiteau o stare de spirit liniştită. 
Preston a continuat să se joace cu instrumentul, complet 
insensibil la efectul frecvenţelor auzite. 

În timpul serii am avut o conversaţie extrem de interesantă 
cu Duncan. Între timp au apărut doi mediumi care lucraseră în 
Scaunul din Montauk. Aceştia s-au îndreptat către camera cu 
aparatura radio şi s-au concentrat asupra frecvențelor auzite. 
Duncan mi-a explicat că încercau să se focalizeze asupra unei 
frecvențe cu care să se sincronizeze, pentru a vedea unde 
conduce aceasta. Mi-a spus că anumite frecvențe psiho-active 
generează răspunsuri precise din partea psihicului nostru. 
Puteai primi astfel informaţii sau puteai experimenta o 
comunicare subtilă cu o sursă neconvenţională. Era evident 
faptul că cei doi fuseseră inițiați în această tehnică particulară. 
Acesta a fost singurul eveniment mai notabil al serii, pe care 
am dorit să-l subliniez. Deşi sunt convins că aş putea încerca şi 
eu tehnica, probabil cu succes, mi-am dat seama că nu am o 
înclinaţie reală pentru ea, găsind-o prea dură pentru gustul 
meu. 

Un alt eveniment interesant s-a petrecut în septembrie, când 
am primit un telefon de la un prieten, pe care îl voi numi John. 
Mi-a spus că un amic de-al său citise cartea mea şi dorea să 
meargă la Montauk împreună cu mine. Era vorba de un 
fotograf profesionist care dorea să facă fotografii cu 
echipamentul său cu raze infraroşii. 

Nu prea doream să mă întorc la Montauk, dar înainte să iau 
o hotărâre, John m-a sunat din nou. Mi-a spus că amicul său a 
făcut deja călătoria şi că puteam să vin şi să ridic fotografiile 
într-un plic a doua zi dimineață. L-am sunat a doua zi, dar mi- 
a spus să nu mă mai deranjez, căci amicul său a fost atât de 
tulburat în legătură cu fotografiile, încât s-a decis să meargă cu 
ele la Washington pentru a i le arăta fratelui său, un ofițer de 
Marină care lucra în domeniul electronicii. 

Când amicul s-a întors, John a primit veşti de la el. Acesta i- 
a spus că va primi fotografiile a doua zi. John abia aştepta să le 
vadă. Amicul său nu s-a prezentat însă la întâlnire şi de atunci 

a refuzat să-i mai răspundă vreodată la telefon. Era un lucru 
foarte ciudat, căci erau prieteni la cataramă, iar amicul său nu 
se mai comportase aşa până atunci. 

Am făcut cu toții (mai mulți prieteni) speculaţii în legătură 
cu ceea ce s-ar fi putut întâmpla. Unii au fost de părere că 
amicul lui John dorea bani pentru fotografiile sale, dar John şi 
cu mine ne-am exprimat îndoiala. Am emis ipoteza că 
fotografiile în infraroşu conţineau ceva neobişnuit, dar nu ştiam 
de ce natură ar fi putut fi acest lucru. 

Chiar atunci, Preston m-a sunat şi m-a rugat să trec pe la 
el. Se pare că apăruse ceva nou şi nu dorea să-mi spună la 
telefon despre ce este vorba. 

Când am ajuns la atelierul său, mi-a arătat o colecție 
impresionantă de echipament video. Cu câteva zile înainte 
primise un telefon de la un prieten, care îi spusese că urmează 
să se ţină o licitaţie la Venus Scientific. Compania dăduse 
faliment şi banca scosese la vânzare stocul rămas. Preston şi-a 
putut procura astfel un echipament în valoare de zeci de mii de 
dolari la preţul de numai 70 de dolari. Întâmplarea făcea să fie 
vorba de un echipament de noapte, care filma în infraroşu şi 
ultraviolet. O bună parte era dezasamblat, dar oricum foarte 
valoros pentru cineva care se pricepea. Am emis ipoteza că totul 
a fost o înscenare şi că individul care îl sunase avea o legătură 
cu Montauk. Mi-a răspuns că nu este exclus şi că asemenea 
lucruri ciudate i se întâmplă tot timpul. Probabil că cineva 
dorea ca el să obţină echipamentul. 

Peste o vreme, Preston a luat echipamentul (asamblat între 
timp) şi s-a dus la baza Montauk pentru a face un film video în 
infraroşu. Filmul a arătat faptul că din transmițător ieşeau un 
fel de forme-gând sau cel puțin unde de căldură. Oricare ar fi 
fost adevărul, el indica o activitate la nivelul construcțiilor 
subterane. Mai târziu, Preston şi-a luat echipamentul şi a 
plecat într-o regiune din partea de nord a statutului New York, 
de unde s-a întors spunându-ne că a văzut OZN-uri. Al Bielek 
fusese cu el şi a confirmat acest lucru. 

Auzind această relatare, mi-a trecut prin minte că amicul lui 
John ar fi putut înregistra un OZN deasupra bazei Montauk. I- 

am spus lui John ce cred şi el mi-a răspuns că amicul său 
fusese, de fapt, la Baza Navală din Norfolk, în statul Virginia. 
Anterior îmi spusese de Washington. Baza de la Norfolk este 
mult mai semnificativă, din două motive. Pe de o parte, se 
spune că aici a dispărut nava USS Eldridge în anul 1943. În al 
doilea rând, se zvonea că această bază ascunde o mare 
cantitate de informaţii secrete la cel mai înalt nivel. 

Timpul a trecut, dar amicul lui John a continuat să refuze 
să vină cu fotografiile. Între timp, cei doi s-au împăcat, dar 
amicul prezenta de fiecare dată câte o scuză care să justifice de 
ce nu a putut aduce pozele. După vreo şase luni, am auzit că 
locuința acestuia fusese devastată de un incendiu, arzând 
complet. Numai coşul mai rămăsese intact. Se pare că focul 
fusese pus, căci investigatorii au descoperit că fusese folosită o 
substanță inflamantă; în plus, nişte tineri fuseseră văzuți în 
casa din vecinătate, în care nu locuia nimeni. Era puţin 
probabil să fi fost însă vorba de nişte delincvenți obişnuiţi, căci 
aceştia nu s-ar fi jucat cu substanțe inflamante. De altfel, 
acestea au fost atât de puternice, încât casa arsese deja din 
temelii până când au sosit pompierii. Nici până astăzi nu se ştie 
ce s-a întâmplat în realitate. John nu-şi mai putea suna 
prietenul, căci telefonul acestuia arsese la incendiu. A primit el 
însuşi un telefon de la acesta, care i-a spus să nu creadă nimic 
din ce a auzit despre incendiu şi că o să-i explice el mai târziu 
despre ce a fost vorba. John mi-a mai spus că atitudinea 
amicului său s-a schimbat complet de când a devenit interesat 
de Montauk. 

Următorul eveniment neobişnuit care s-a petrecut a fost un 
telefon pe care l-am primit de la un puşti. Acesta mi-a spus că 
are o serie de informaţii pentru mine. După ce a citit cartea, s-a 
dus la baza aeriană şi s-a întors de acolo cu nişte acte. Nu am 
acceptat să plec imediat de acasă, ca să nu cad în cine ştie ce 
capcană. De aceea, i-am spus să le păstreze într-un loc sigur şi 
să aştepte telefonul meu, peste câteva săptămâni. Mi s-a părut 
că s-a speriat. l-am spus să nu se teamă, căci Preston şi cu 
mine scrisesem o întreagă carte şi nu ni s-a întâmplat nimic. I- 
am telefonat câteva săptămâni mai târziu, dar mi s-a spus că la 

numărul respectiv nu locuia nici o persoană cu acel nume. Am 
insistat. În final, mama băiatului m-a întrebat dacă eu eram cel 
care a scris Proiectul Montauk. I-am confirmat, dar femeia mi-a 
răspuns că persoana care m-a sunat a fost un vecin care nu 
mai locuieşte acolo. Am tras concluzia că puştiul îmi dăduse un 
nume fals şi că nu mai dorea să-şi asume răspunderea. Avea 
într-adevăr un prieten cu care am vorbit, dar nici acesta nu s-a 
dovedit prea cooperant. 

O întâmplare încă şi mai bizară s-a petrecut atunci când am 
primit un telefon de la prietena mea Mary. Aceasta mi-a spus 
că a vorbit cu o amică, Ivey, o terapeută care lucra la o clinică 
psihiatrică din apropiere. Ivey i-a povestit că a avut drept 
pacient un om care fusese un mare savant. Acesta susținea că 
a lucrat la un proiect referitor la o armă cu un anumit tip de 
raze care îi făcea pe oameni să devină invizibili. Personalul 
clinicii era de părere că omul era nebun, dar Ivey nu a fost de 
acord. Nu avea deloc un comportament aberant, ci doar 
povestea o întâmplare neobişnuită. Ivey a avut chiar o polemică 
pe acest subiect cu şeful ei, care continua să susțină că omul 
era nebun. La urma urmei, se afla într-o clinică de psihiatrie! 

Unul din colegii lui Ivey lucra cu normă, principala sa slujbă 
fiind în cadrul armatei. Omul i-a spus că savantul lucrase la 
Montauk la un proiect numit NORDOR. l-am trimis lui Ivey un 
exemplar din cartea mea şi am rugat-o să-l contacteze în 
numele meu pe colegul ei din armată. Am sunat-o după două 
săptămâni, dar numărul ei fusese deconectat. De atunci, nu 
am mai aflat nimic despre ea. Bănuiesc că nu doreşte să se 
implice în această investigație. 

Prietenul meu Ken Arthur mi-a spus că NORDOR a fost un 
proiect extrem de secret de apărare. Deşi nu auzise de povestea 
cu invizibilitatea, mi-a spus că proiectul era legat într-un fel 
sau altul de radar. 

O altă întâmplare interesantă s-a petrecut atunci când 
Madalyn Suozzo a venit din California în Long Island, apărând 
pe neaşteptate la o întâlnire a grupului de psihotronică. 
Madalyn este o vindecătoare care practică de 20 de ani 
regeneza, o tehnică de regenerare a ţesuturilor celulare cu 

ajutorul amprentei originale a corpului uman. După ce s-a 
întors acasă, Madalyn mi-a citit cartea, după care mi-a 
telefonat să-mi spună că şi-a adus aminte de o serie de 
întâmplări stranii care s-au petrecut în Montauk pe vremea 
când era adolescentă, în anul 1973. 

Până la acea dată, Madalyn studiase yoga şi tehnicile 
vindecătoare, dar nu avusese încă decât una sau două expe- 
rienţe de natură mediumică. În vara anului 1973 s-a dus în 
Montauk împreună cu câţiva prieteni pentru a-şi căuta o slujbă 
de chelneriță. Acela a fost momentul în care a început să audă 
voci care păreau să fie transportate de vânt, după care a făcut 
tot felul de experiențe psihice. 

Poate cea mai spectaculoasă întâmplare a fost aceea legată 
de un pescar care locuia în aceeaşi casă cu ea şi cu prietenii 
săi. Pescarul era un om interesant şi avea mai multe cărți 
legate de fenomenele psihice. Locuia la etaj, dar avea un 
program de lucru foarte plin, aşa că venea rareori pe acasă. 
După ce i-a citit câteva cărți, Madalyn a avut o viziune uluitor 
de clară a lui lisus Christos. De atunci, viziunile i-au revenit în 
mod regulat, dar niciodată cu o claritate atât de mare. De fapt, 
mi-a spus Madalyn, toate percepțiile pe care le-a avut în acea 
vară au fost incredibil de puternice. Acest lucru ar confirma 
ipoteza experimentelor de amplificare a puterilor minţii făcute 
la Montauk. 

Într-o zi, pescarul şi patru dintre prietenii lui Madalyn se 
aflau acasă. Madalyn i-a spus pescarului că este interesată de 
cărțile sale, dar acesta a privit-o drept în ochi şi i-a răspuns: 
„Tu şi cu mine suntem diferiți de ceilalți”. 

lată ce s-a întâmplat în continuare, în cuvintele lui Madalyn: 

„A făcut apoi un semn cu mâna, despicând aerul ca şi cum 
ar fi dorit să ne separe pe mine şi pe el de restul grupului. În 
acel moment, lumina din partea noastră de încăpere a devenit 
mai puternică, în timp ce lumina din partea opusă a devenit tot 
mai întunecată. Omul făcuse o afirmaţie, iar acum şi-o susținea 
printr-o demonstrație practică”. 

O cunosc suficient de bine pe Madalyn pentru a fi convins 
că nu a inventat nimic. În plus, este interesant de notat că vara 

anului 1973 corespunde bioritmului de zece ani al oraşului 
Montauk (care a avut loc la data de 12 august 1983). Preston 
îmi explicase că factorul principal era bioritmul de 20 de ani, 
dar cele de câte zece ani erau şi ele destul de puternice. 

Au mai existat şi alte asemenea relatări asociate cu Proiectul 
Montauk, ele sunt atât de multe, încât nici nu mi le mai 
amintesc pe toate. Deşi fiecare dintre aceste experiențe este 
autentică, nu am dorit totuşi să le amintesc aici. Cât despre 
cele relatate până acum, intenția mea nu a fost să le consider 
dovezi ştiinţifice, în sensul celor prezentate de regulă într-un 
tribunal. Poate că cineva va dori vreodată să continue 
cercetările făcute de mine, stabilind asemenea dovezi. Cert este 
că experienţele trăite de mine indică în mod evident existența 
unui mister care necesită continuarea investigaţiilor. În ultimă 
instanță, cele mai bune dovezi sunt experiențele directe, şi 
trebuie să recunoaştem că există suficiente asemenea fapte. 
Întregul subiect pare să indice un scenariu în desfăşurare, iar 
ceea ce ați citit până acum nu reprezintă decât începutul. 
Paginile care vor urma vor aduce o cantitate şi mai mare de 
informaţii revelatoare. 

LEGĂTURA OCULTĂ DINTRE PROIECTUL MONTAUK ŞI 
COMPANIA THORN E.M.I. 


Există o uimitoare legătură ocultă cu Proiectul Montauk, pe 
care o vom dezvălui în continuare?. Ceva mai târziu vom oferi 
informații referitoare la proiectul propriu-zis. 

Toţi cei care se ocupă cu seriozitate de studierea domeniilor 
oculte ajung, mai devreme sau mai târziu, la lucrările lui 
Aleister Crowley. Dar nu este deloc întâmplător. Crowley însuşi 
este responsabil de acest lucru, întrucât a făcut la vremea lui 
toate eforturile pentru a fi recunoscut, asociindu-şi numele cu 
toate domeniile oculte posibile. Pentru cei care nu îi cunosc 
viața şi opera, vom oferi o scurtă sinteză a acestora în anexa B. 

Când s-a decis să se retragă la Montauk în vara anului 
1918, pentru o „izolare magică”, Crowley se afla la apogeul 
carierei sale oculte şi era deja un om foarte influent (izolarea 
magică constă într-o retragere din lumea obişnuită pentru a se 
ocupa de „chestiuni legate de magie”). Ceea ce s-a petrecut cu 
precizie acolo a rămas o necunoscută până în zilele noastre, dar 
această carte va scoate în evidență existența unei legături 
dintre cele mai misterioase între Crowley şi Montauk. 

Prima legătură pe care am făcut-o între Crowley şi Montauk 
a fost atunci când Preston mi-a spus că îşi aminteşte de una 
din viețile sale anterioare în care se numea Preston B. Wilson. 
În acea viaţă avusese un frate geamăn, Marcus Wilson, în care 
l-a recunoscut pe Duncan Cameron din această încarnare. Cei 
doi erau cunoscuți sub numele de frații Wilson, cei care au 
produs primele instrumente electronice din Marea Britanie. 
Erau nişte instrumente empirice, care nu făceau altceva decât 
să monitorizeze impulsurile electrice. 


? Din spusele lui Preston, cunoaşterea ocultă a fost studiată şi folosită din plin la Montauk, într-o 
manieră similară cu cea în care a funcționat Biroul Ocult al naziștilor. Cei mai mulți dintre angajaţii de 
la Montauk aveau capacități sau interese legate de chestiunile oculte, inclusiv secretarele, personalul de 
serviciu şi toți cei cu slujbe obişnuite, necesare pentru a menține în funcţiune o baza militară. Se 
presupune că tot acest personal avea şi alte îndatoriri în afara celor de serviciu, de o natura ceva mai 
ezoterică. 

Fraţii Wilson erau prieteni şi parteneri de afaceri cu familia 
lui Aleister Crowley. Împreună, cele două familii aveau acţiuni 
la o corporație care avea să fuzioneze mai târziu cu alte 
companii, prin anii 20. Conglomeratul rezultat avea să fie 
cunoscut sub numele de Thorn E.M.I., una dintre cele mai mari 
firme de electronică din Regatul Unit (din care face parte 
inclusiv faimoasa divizie de muzică şi video). Interesant mi se 
pare faptul că Thorn E.M.I. este compania care a distribuit 
filmul Experimentul Philadelphia. 

Aceste informaţii referitoare la familia Wilson şi la compania 
Thorn nu pot fi demonstrate printr-o documentaţie fizică, aşa 
că trebuie reținute deocamdată la capitolul legendă. Am dorit 
să le menţionez totuşi din două motive. Pe de o parte, aşa cum 
veți afla mai târziu în această carte, legătura cu familia Wilson 
avea să fie confirmată mai târziu de o serie de informaţii nou 
apărute. În al doilea rând, speranţa noastră este că, grăbindu- 
ne să publicăm legătura dintre Crowley, familia Wilson şi 
compania Thorn, vom ajunge să primim noi răspunsuri. 
Oricum, legenda este suficient de interesantă pentru a fi făcută 
publică. 

Legătura cu compania Thorn pare abstractă, dar face parte 
integrantă din legenda fraţilor Wilson. Întreaga poveste a 
început în anul 1986, când Preston a primit un telefon de la o 
persoană care s-a recomandat ca fiind William Berkeley, istoric 
al companiei Thorn E.M.I. La vremea respectivă, Thorn avea o 
reprezentanță în New York. Istoricul era angajat însă de 
compania mamă din Anglia şi şi-a manifestat intenţia de a-l 
cunoaşte personal pe Preston. 

Când cei doi s-au întâlnit, istoricul l-a întrebat de Preston de 
ce apare numele său (Preston B. Nichols) în arhivele companiei. 
Preston nu ştia nimic despre acest lucru, dar şi-a manifestat 
curiozitatea. Istoricul i-a arătat atunci o fotografie a unui om, 
făcută la sfârşitul secolului al XIX-lea. Semăna leit cu cel din 
fotografie, dar acolo avea părul alb şi părea mai în vârstă. Deşi 
fotografia ține deocamdată tot de domeniul legendei, trebuie să 
menţionez că ea a mai fost văzută de câteva persoane. 

În fotografie apăreau Preston Wilson, Marcus Wilson, 

Preston Nichols şi încă un individ (unii au speculat că ar putea 
fi vorba de Crowley). Istoricul i-a spus lui Preston că cei doi 
indivizi din fotografie erau frații Wilson şi i-a explicat legătura 
care exista între compania Thorn, frații Wilson şi Aleister 
Crowley. 

Mama lui Preston, care citise mai multe cărți legate de 
Crowley, i-a spus acestuia că îşi amintea că a citit de frații 
Wilson într-una din cărțile sale. Îşi aducea aminte, de 
asemenea, că cele două familii erau implicate în afaceri. Din 
păcate, nu-şi amintea în ce carte a citit despre toate aceste 
lucruri. Am frunzărit întreaga literatură legată de Crowley, dar 
nu am găsit nici o referire la familia Wilson. La fel de 
interesantă a fost o scanare mediumică făcută lui Duncan, care 
indica faptul că mama lui Preston din viața sa anterioară se 
numea Wilson. 

Povestea devine şi mai complicată dacă ținem seama că 
Thorn E.M.I. a fost - după unele zvonuri - implicată în 
producerea filmului Experimentul Philadelphia. Această 
informație ne-a fost oferită de un prieten din copilărie al lui 
Preston, pe care îl vom numi Mark Knight. Deşi chestiunea este 
controversată, nu poate fi contestat faptul că numele Thorn 
apare pe caseta video. Mark afirmă că el este Mark Hamill, cel 
care a jucat rolul lui Luke Skywalker în trilogia Războiul 
Stelelor. Preston nu este sigur de acest lucru, dar nimeni nu 
poate contesta o anumită asemănare între cei doi. Este 
interesant de notat şi faptul că am primit informații - dintr-o 
sursă complet independentă - că Mark şi Duncan Cameron 
erau pe vremuri prieteni foarte buni. Pornind de la aceste 
informații şi de la un dosar privat la care am avut acces, am 
ajuns să cred într-adevăr că Mark Hamill şi Mark Knight sunt 
una şi aceeaşi persoană. 

Mai există un aspect important legat de Mark Hamill. Când 
s-a căsătorit, pe vremea când era încă foarte faimos, National 
Inquierer a scris un articol despre el şi despre soţia lui. Articolul 
menționează că tatăl lui Mark era un ofițer pensionat al 
serviciilor secrete ale Marinei SUA. 

Mark Knight nu numai că arată identic cu actorul citat mai 

sus, dar afirmă că a lucrat la Montauk chiar în timpul 
proiectului. Oricum ar fi, se pare că a jucat un rol hotărâtor în 
a-l convinge pe Preston să lucreze ca inginer de sunet pentru 
filmul Imperiul Contraatacă. Încă şi mai semnificativ este faptul 
că pretinde că el a fost producătorul filmului Experimentul 
Philadelphia. Se crede că a produs acest film în cooperare cu 
Thorn E.M.I. Nu apare pe generic, deoarece a dorit să-şi 
păstreze identitatea secretă. 

Mark nu a fost singurul care a dorit să reveleze secretul 
navei U.S.S. Eldridge. Fratele său este cunoscut sub numele de 
Peter Knight şi a fost şi el un prieten din copilărie al lui 
Preston. Prin anii “60, a cântat într-o formație numită Gary 
Puckett şi în Union Gap, dar este mai bine cunoscut pentru 
rolul său din albumul Days of Future Past, al lui Moody Blues. 
A fost dirijorul orchestrei care a făcut înregistrarea, iar numele 
său apare pe coperta albumului. Mai interesant pentru 
povestea noastră este faptul că Peter a făcut parte din Colegiul 
Director al Thorn E.M.I. Nu se ştie exact care a fost rolul său, 
dar se crede că a fost unul semnificativ. Peter nu mai lucrează 
pentru companie, şi ultima dată când l-a văzut Preston (în 
SUA), susținea că este vânat de serviciile secrete. 

Potrivit acestei legende, filmul a început să fie difuzat în 
cinematografele din Statele Unite, dar a fost retras ca urmare a 
unei cereri făcute de guvern şi aprobată de un judecător. Se 
pare că Thorn E.M.I. a făcut contestaţie şi a câştigat procesul. 
S-a speculat chiar faptul că, fiind o companie străină, Thorn nu 
s-a lăsat uşor intimidată de autoritățile americane. Era însă 
prea târziu. Filmul fusese un dezastru financiar, iar Mark 
afirmă că aproape a dat faliment. Din fericire pentru el, a putut 
să difuzeze filmul pe casete video, care au avut mai mult 
succes, astfel încât, în cele din urmă, şi-a putut recupera 
investiția. 

Al Bielek a făcut tot ce i-a stat în puteri pentru a verifica 
această poveste, dar nu a reuşit să adune nici un fel de 
informații. A vorbit cu un om care pretindea că fusese 
impresarul lui Mark Hamill, dar în cele din urmă acesta a 
contestat întreaga afacere. Personal, am avut ceva mai mult 

noroc când am primit un telefon de la Howard Berkway, din 
Anglia. Acesta este preşedintele Bellevue Books (compania care 
distribuie cartea Proiectul Montauk în Marea Britanie). Howard 
s-a oferit să facă cercetări în legătură cu Thorn E.M.I. Iniţial, s- 
a izbit de un veritabil zid birocratic la sediul companiei, dar a 
întâlnit până la urmă câţiva oameni dispuşi să-l ajute şi a aflat 
câte ceva. Potrivit informaţiilor sale, Thorn a cumpărat 
drepturile de difuzare ale filmului prin câteva companii 
intermediare. Una dintre acestea îşi avea sediul în aceeaşi 
clădire ca şi Studioul Cinematografic Pinewood. Acest lucru 
este demn de remarcat, căci este vorba de acelaşi studio în care 
s-a filmat Imperiul Contraatacă. Deşi nu este o dovadă în sine, 
coincidența atestă totuşi posibilitatea ca povestea lui Mark 
Hamill să fi fost adevărată. 

Oricare ar fi adevărul, este cert faptul că Experimentul 
Philadelphia nu a rezistat în cinematografe, deşi critica de 
specialitate l-a lăudat foarte tare. Pare ciudată această lipsă a 
succesului de box office după criticile extrem de laudative ale 
recenzorilor, pentru ca apoi filmul să devină un veritabil succes 
pe video. 

În încercarea sa de a verifica povestea, Al Bielek a vorbit cu 
Douglas Curtis, considerat producătorul oficial al filmului 
Experimentul Philadelphia. Curtis a negat orice implicare a 
companiei Thorn E.M.I. în producerea filmului. Versiunea 
oficială este că filmul nu a avut succes de box office, drept care 
i-a fost vândut lui Thorn E.M.I. pentru distribuţie pe casete 
video. Până atunci, filmul a rămas izolat într-un depozit. 

Povestea lui Curtis ar putea părea verosimilă, dacă filmul pe 
care l-a produs nu ar fi depăşit cu mult ceea ce se cunoştea la 
vremea respectivă despre Experimentul Philadelphia. Până la 
apariția filmului, în literatura referitoare la acest subiect nu 
existase nici o menţiune referitoare la o călătorie în timp 
reuşită. Mai mult, filmul prezintă o legătură cu un moment din 
viitor, proiectat în anul 1984, la numai un an după 1983. În 
film marinarii nu au ajuns în Montauk, ci în deşert. Se pare că 
data şi locul au fost schimbate cu intenţie, pentru a nu stârni 
prea tare mânia guvernului. 

În film, călătorii în timp ajung la o bază în care sunt 
întâmpinați cu prietenie de un savant foarte asemănător cu 
John von Neumann. Mai mult, frigul magic trăit de unul din 
călătorii în timp din film seamănă întru totul cu cel 
experimentat de Bielek. 

Totul devine încă şi mai interesant dacă ținem seama că 
Duncan a ajuns în mod independent la aceleaşi concluzii prin 
lecturi psihice şi amintindu-şi propriile experiențe trăite. În 
sfârşit, când Preston şi Duncan au văzut filmul, amândoi au 
rămas uimiți de acurateţea cu care scenariştii s-au apropiat de 
derularea reală a evenimentelor. 

Două explicaţii posibile au apărut aproape imediat. 

Una ne-a oferit-o o persoană care i-a spus lui Preston că 
Doug Curtis făcuse rost - numai el ştie cum - de un dosar 
guvernamental asupra proiectului (deşi Curtis neagă acest 
lucru). Cealaltă a provenit dintr-o altă sursă, care ne-a spus că 
Thorn E.M.I. a făcut rost de o videocasetă în format VHS încă 
din anii “70 în care erau dezvăluite aspectele cheie ale afacerii. 
Întrucât sistemele VHS nu au apărut pe piață decât prin anii 
“80, caseta nu a putut fi vizionată ani la rând. Se pare că ea a 
fost trimisă - într-un fel sau altul - din viitor. Dacă această 
casetă a existat într-adevăr, este posibil ca ea să fi contribuit la 
dosarul de care a făcut rost Curtis. 

Lucrurile au luat o nouă turnură când Preston şi cu mine 
am participat la un interviu radiofonic în Denver, la postul de 
radio KOA. În timpul interviului a sunat un domn care susținea 
că este Mike Janover, scenaristul filmului Experimentul 
Philadelphia. Nu auzise niciodată de Montauk şi îşi exprima 
surprinderea în legătură cu speculaţiile noastre. Şi-a lăsat 
numărul de telefon la producătorul emisiunii, astfel încât am 
putut să-l sun mai târziu. 

Mike mi-a spus că a fost ideea lui personală să vorbească în 
film despre călătoriile în timp. A adăugat că scenariul a fost 
rescris de circa opt ori înainte să fie angajat să facă filmul. 
Anterior versiunii sale, scenariul urmărea dezvăluirea unui 
secret întunecat, de tipul Watergate, dar nu şi-a putut da 
seama despre ce este vorba. La urma urmei, ce era atât de rău 


54 


să scrii despre câţiva oameni ucişi sau manipulați, câtă vreme 
în timpul celui de-al doilea război mondial au murit sute de mii 
de oameni? Mi-a mai spus că i-a plăcut întotdeauna ideea 
călătoriilor în timp ca subiect de film, motiv pentru care a scris 
scenariul respectiv. 

Preston şi-a pus sincer întrebarea dacă acesta era 
adevăratul Mike Janover, cel care a scris scenariul filmului, sau 
doar o încercare de manipulare a noastră din partea serviciilor 
secrete. Eu cred că a fost adevăratul Mike Janover, dar nu pot 
să aduc nici un argument în această direcție. 

Mike mi-a mai dat o informaţie curioasă. Mi-a spus că odată 
când se afla odată într-un restaurant din Fort Collins, 
Colorado, a intrat în vorbă cu cineva de acolo. Când a 
menționat că a scris recent scenariul filmului Experimentul 
Philadelphia, persoana i-a spus că îl cunoaşte pe Carlos 
Allende3. 

Lui Mike, coincidența i s-a părut remarcabilă. Allende era 
nu numai profund implicat în Experimentul Philadelphia 
original, dar se ştia că nu poate fi găsit prea uşor. Îşi făcuse un 
obicei din a apărea şi a dispărea la fel de misterios. Dar 
coincidențele nu s-au oprit aici. O săptămână mai târziu, Mike 
a întâlnit un om al cărui tată fusese comandantul navei USS 
Eldridge, dar după încheierea experimentelor. 

Mi-a mai spus că, inițial, studioul Orion Pictures şi-a 
manifestat un interes foarte puternic în a finanța filmul. Până 
la urmă au renunțat, dar am dorit să menționez acest lucru, 
întrucât studioul Orion va mai apărea în povestea noastră. 20th 
Century Fox a fost şi el implicat o vreme şi Mike îşi aducea 
aminte că cei de acolo aveau o mapă plină cu documentație 
legată de proiect. Această informație se leagă cu cea obținută 
independent de către Preston în legătură cu dosarul lui Curtis. 

În cele din urmă, New World Pictures a preluat proiectul, iar 


* În cazul celor care nu cunosc acest lucru, Carlos Allende a fost cel care a scris povestea originală a 
Experimentului Philadelphia, într-o scrisoare adresată lui Morris K. Jessup. La vremea aceea, Allende 
lucra într-adevăr la o fermă în zona respectivă. La ora actuală se află într-un azil şi a cerut să-l vadă pe 
Al Bielek, dar întâlnirea nu a putut avea loc până acum. Cererea lui ni s-a părut interesantă, căci el l-a 
evitat pe Al timp de decenii la rând. Voi descrie această întâlnire în Montauk Puise. 

O.K.-ul final asupra filmului a fost dat de Bob Rehme, şeful 
actual al Academiei de Arte şi Ştiinţe Cinematografice. Omul 
deține o mare putere şi influență la Hollywood, iar legăturile 
sale sunt uimitoare prin ele însele. 

Este demn de remarcat şi faptul că Mike a menționat 
existența unui consultant ştiinţific special cu care a fost nevoit 
să lucreze asupra scenariului. Din păcate, a refuzat să-mi dea 
numele acestuia. Este evident faptul că omul respectiv ştia 
foarte multe lucruri şi nu este exclus ca el să fi fost în legătură 
cu serviciile secrete. 

Mike mi-a mai spus o poveste, care mi s-a părut pe cât de 
sinceră, pe atât de interesantă. Dacă admitem că aceasta este 
adevărată, apar două posibilități: pe de o parte, că a fost 
implicat în proiectul propriu-zis, iar ulterior a scris scenariul 
din propriile sale amintiri care ieşeau la suprafață, ştiut fiind că 
scenariul a trecut printr-un adevărat labirint de decizii înainte 
de a ajunge la el. Poate că a fost selectat în mod intenționat 
pentru scrierea scenariului. Cealaltă posibilitate constă într-o 
rezonanță în care ar fi putut intra exersându-şi procesul 
creator. Mike era deja o persoană creatoare şi un scriitor de 
succes, foarte interesat de călătoriile în timp. Mi-a spus chiar 
că a mai scris scenariul la un serial de televiziune intitulat 
Poliția Timpului (care nu a fost difuzat încă). 

Toate aceste informaţii dau de gândit. Însuşi conceptul de 
Poliție a timpului ne duce cu gândul la o manipulare şi la o 
monitorizare a timpului. De unde i-au venit asemenea idei? 
Mike afirmă că le-a inventat pur şi simplu, la fel ca şi în cazul 
scenariului la filmul Experimentul Philadelphia. În realitate, 
orice artist ştie foarte bine că procesul creator are implicații 
foarte profunde şi că nici o idee nu este cu adevărat originală. 
Dacă omul este blocat în lumea tridimensională, el poate crede 
că ideile îi aparţin, dar în realitate este vorba de o rezonanţă cu 
alte lumi şi planuri de conştiinţă. 

Aşa cum vom mai discuta în alte secțiuni din această carte, 
majoritatea oamenilor sunt blocați în timpul tridimensional 
printr-o gândire programată (în caz contrar, nu ați sta acum să 
citiți această carte). Cine este însă acela care programează 

aceste gânduri? Primul răspuns care ne vine în minte nu se 
poate referi decât la Iluminaţi. Aceştia alcătuiesc faimosul grup 
conspirativ mondial despre care se afirmă că ţin în mâinile lor 
toate sforile (făcând din noi nişte simple marionete), 
manipulând întreaga conştiinţă a pământului şi a universului. 
Simbolul lor, ochiul din interiorul piramidei, apare inclusiv pe 
bancnota de un dolar. Sunt cunoscuţi îndeosebi pentru 
conspiraţiile lor economice şi politice, şi mai puțin pentru 
operaţiile lor de programare şi de manipulare a timpului 
(manipularea timpului este însăşi esența edificiului pe care îl 
construiesc şi nu este exclus ca ocultarea legăturii dintre 
compania Thorn şi lucrurile discutate în această carte să se fi 
produs chiar printr-o asemenea distorsiune a timpului). 

Şi dacă tot vorbim de Iluminațţi, cine este persoana al cărei 
nume este pomenit cel mai des atunci când vine vorba de 
aceştia (unii considerând chiar că el îi controlează direct)? 
Nimeni altul decât Aleister Crowley! Această relație este 
discutată în profunzime de Robert Anton Wilson (de remarcat 
sincronicitatea de nume!) în cartea sa, Măştile Iluminaților. 

Oricum ar sta lucrurile cu Doug Curtis şi cu Mike Janover, 
misterul există şi nu poate fi ascuns. Oricât de multe lucruri ar 
nega aceştia în legătură cu filmul şi cu sursele lui, există multe 
întrebări la care nimeni nu doreşte încă să răspundă. 


FARUL DIN MONTAUK 


Inaugurat de preşedintele George Washington, Farul din Montauk 
reprezintă astăzi o mare atracție turistică. De la el şi până la Baza 
Aeriană Montauk distanța poate fi cu uşurinţă acoperită printr-o 
plimbare pe jos. 

5 
CLANUL CAMERON 


Ştiam de Aleister Crowley încă înainte să-l întâlnesc pe 
Preston şi îi citisem lucrările de bază. După ce m-am implicat 
în acest demers, m-a fascinat ideea că Aleister Crowley ar putea 
fi implicat în Proiectul Montauk, fiind chiar unul dintre eroii 
principali ai acestuia. 

Deşi am rămas dezamăgit că nu am găsit nici o menţiune în 
cărțile lui Crowley referitoare la frații Wilson, am găsit totuşi în 
autobiografia sa, Confesiunile lui Aleister Crowley, referiri la un 
anume Duncan Cameron. Numele întreg al acestuia era, de 
fapt, L.C.R. Duncombe Jewell, dar Crowley îi spunea pur şi 
simplu Duncan, afirmând că acestuia îi plăcea să-şi spună 
Cameron. Acest Duncan Cameron aspira către o renaştere a 
spiritului celtic şi dorea să reunifice cele cinci națiuni celtice 
într-un imperiu. 

Descoperirea numelui de Duncan Cameron în lucrările lui 
Crowley a fost o surpriză, dar încă şi mai important a fost 
faptul că informațiile despre acest personaj au condus la 
revelarea unei uimitoare sincronicități între familiile Crowley şi 
Cameron. 

Am continuat să caut cărțile mai greu accesibile ale lui 
Crowley, în speranța că voi găsi o mențiune la familia Wilson. 
Spre surpriza mea, am găsit din nou numele de Cameron 
menționat în prefața cărții sale, Tragedia Lumii. Crowley descrie 
aici o scenă din copilăria sa în care vorbeşte de domnul şi 
doamna Cameron, doi membri ai sectei creştine 
fundamentaliste din care făcea parte tatăl său. În afară de o 
ceartă bizară, lucrarea nu face alte mențiuni la aceştia. 

Căutând noi cărți ale lui Crowley sau despre acesta, am 
descoperit că numele său real era Edward Alexander Crowley. 
Numele de Aleister şi l-a luat singur. Această informație mi s-a 
părut interesantă, căci primul nume al lui Duncan Cameron 
era tot Alexander, la fel ca şi cel al tatălui său. Edward este 
numele fratelui lui Duncan, reîncarnat în prezent sub forma lui 

Al Bielek. În familie mai exista şi un unchi care purta numele 
de Edward, un fel de oaie neagră a familiei, căci deşi în tinerețe 
a fost foarte bogat, a petrecut şi a băut până când s-a ruinat 
complet. 

Toate aceste coincidențe legate de familiile Crowley şi 
Cameron nu erau concludente în sine, dar nici nu puteau să 
nu stârnească curiozitatea. Am vorbit odată cu o prietenă pe 
nume Chelsea Fluor, căreia i-am povestit despre asocierile de 
nume pe care le-am descoperit. Ştiam că citise cărțile lui 
Crowley. Nu auzise nimic de familiile Wilson sau Cameron, dar 
mi-a semnalat totuşi un aspect ciudat. Mi-a spus că sora ei a 
fost îndrăgostită pe vremuri de un bărbat pe nume Cameron 
Duncan. Acesta avea un frate geamăn, iar tatăl său era 
profesor asociat la Universitatea din Princeton (exact locul în 
care au fost concepute teoriile legate de Experimentul 
Philadelphia). Cameron Duncan era foarte interesat de Aleister 
Crowley şi se spunea despre el că făcuse experimente masive 
cu LSD (un drog prin intermediul căruia mintea poate fi 
controlată). Faptul că avea un frate geamăn era, de asemenea, 
curios, căci potrivit informaţiilor pe care le aflasem la întâlnirile 
mele de la cercul de psihotronică, cei mai buni candidați pentru 
experimentele psihice (inclusiv  psiho-sexuale) făcute în 
proiectele secrete erau considerați a fi gemenii. Naziştii erau şi 
ei vestiți pentru diferitele experimente care au implicat 
perechile de gemeni. 

Am rugat-o pe Chelsea să-i ceară sorei sale adresa lui 
Cameron Duncan şi să afle care era prenumele fratelui geamăn 
al acestuia. Nu mi-a putut face rost de adresă, căci trecuseră 
prea mulți ani de la povestea de iubire a sorei sale, dar a aflat 
totuşi că numele fratelui era Kimberly. 

Când l-am întâlnit din nou pe Duncan, i-am relatat întreaga 
poveste legată de Cameron Duncan, iar el a zâmbit amuzat. Mi- 
a spus că acest gen de fenomene se întâmplau curent în viața 
lui. A auzit de dubluri ale sale care au apărut în Los Angeles, la 
un restaurant din Long Island şi în Plattsburg, New York. Când 
i-am relatat povestea şi fratelui său vitreg, Al Bielek, acesta mi- 
a spus doar atât: „Oare or mai fi mulți?”. Se pare că nici el nu 

era străin de aceste uimitoare coincidenţe de nume. 

Aspectul cel mai uluitor al întregii poveşti l-am lăsat însă 
pentru final. L-am întrebat pe Duncan dacă avea pe cineva în 
familie pe nume Kimberly. Mi-a răspuns că da: pe sora lui! 

Am continuat să descopăr sincronicități uimitoare legate de 
numele de familie al lui Duncan. Astfel, am cunoscut o doamnă 
pe nume Claudia Reilly, care lucra în librăria Starbrite Book 
Store din Long Island. Pe vremea când scriam încă la carte, i- 
am povestit fragmente din ea. Era foarte interesată să afle 
amănunte, căci trăise ea însăşi o experiență neobişnuită la 
Montauk pe vremea când proiectul era activ. Era şefa grupului 
de cercetaşi şi a văzut la fața locului un OZN. Deşi nu s-a 
adresat nici unui psihoterapeut, mi-a mărturisit că au existat 
în viața ei perioade de timp de care nu-şi amintea nimic şi mi-a 
spus că era convinsă că fusese supusă unei răpiri. 

După ce a citit Proiectul Montauk, mi-a relatat că a cunoscut 
tot felul de persoane care aveau legături cu câte cineva pe 
nume Duncan Cameron. Numele a apărut tot timpul în viața ei, 
în cele mai neaşteptate împrejurări. Îl vedea în vitrina unui 
magazin, în indicatoarele de pe străzi, practic pretutindeni. 

Claudia mi-a prezentat-o mai târziu pe Joy, o prietenă cu 
capacități paranormale. Aceasta mi-a făcut mai multe lecturi 
psihice, spunându-mi lucruri care s-au adeverit. Sunt de 
părere că este un medium autentic, deşi prea puţin cunoscut, 
din păcate. Într-un alt concurs bizar de împrejurări, Joy mi-a 
mărturisit că a auzit în stările ei de transă numele de Duncan 
Cameron timp de un an şi jumătate, dar nu ştia ce înseamnă 
acest lucru. Auzise, de asemenea, şi numele de Wilson. Spre 
marea ei surpriză, i-am putut explica semnificaţia celor auzite 
în transă. Într-una din lecturile sale, Joy mi-a spus că fraţii 
Wilson erau gemeni (lucru pe care îl mai auzisem!), dar au fost 
separați de la naştere. S-au regăsit mai târziu, la Geneva, în 
Elveţia. Mi-a mai spus că exista un alt nume asociat cu cei doi, 
pe care nu-l putea distinge prea clar, ceva gen „Shell”. I-am 
sugerat numele de Shelley, căci m-am gândit imediat la cei doi 
mari scriitori care au trăit în Geneva, Percy şi Mary Shelley. Joy 
mi-a confirmat imediat: „Da, da! Shelley!”. 

M-am dus atunci în bibliotecă şi am început să caut numele 
de Shelley. Am intrat direct la secțiunea de biografii, fără să 
mai consult catalogul. Am găsit imediat o carte groasă despre 
Percy Shelley, şi am luat-o. Numele de familie al autorului era 
Cameron! Am rămas ca trăznit. Am aflat apoi că numele întreg 
al acestuia era Kenneth Cameron şi că este considerat unul din 
cei mai buni biografi ai lui Shelley. Din păcate, cartea sa nu mi- 
a oferit prea multe informații legate de ceea ce mă interesa, cu 
excepția faptului că Shelley a trăit în perioada în care se 
presupune că au trăit şi frații Wilson. Investigația făcută 
asupra lui Shelley m-a condus într-o altă direcţie, pe care am 
inclus-o în anexa C, pentru cei interesați. Am preferat să nu o 
includ în textul principal întrucât, deşi foarte interesantă în 
sine, nu pare să existe o legătură directă cu acesta. Oricum ar 
sta lucrurile, numele de Cameron continua să apară la orizont. 
În curând, aveam să trăiesc o surpriză şi mai mare. Acestea nu 
au fost singurele cazuri de sincronicitate cu care m-am 
confruntat în legătură cu numele de „Cameron”, dar au fost 
printre cele mai relevante. Cel mai interesant exemplu a 
început în august 1991, când am văzut într-o revistă reclama la 
o carte. Se numea Colecţie de Eseuri de John Whiteside Parsons 
şi era editată de soția acestuia, Cameron. Ştiam foarte bine cine 
este Jack Parsons, menționat în prefața cărții ca cercetător la 
Cal Tech în domeniul rachetelor şi ca adept al lui Aleister 
Crowley. În anul 1941, el a intrat în Ordo Templi Orientis+, sau 
O.T.O. Mai târziu s-a împrietenit cu L. Ron Hubbard, 
fondatorul Dianeticii şi Scientologiei, cu care a început să facă 
unele experimente de magie. 

Am rămas extrem de surprins să aflu că numele soției lui 
Parsons era Cameron. Prenumele ei nu apărea în catalog. În 
cele din urmă, am găsit cartea într-o librărie şi am cumpărat-o 
(în mai 1992). Am citit introducerea şi postfața ei, şi am aflat că 
prenumele doamnei Cameron era Marjorie. În carte se spunea 
că autoarea făcuse parte din Marina Militară în Washington 


4 În traducere, înseamnă Ordinul Templierilor din Orient. Este vorba de o frăţie „dedicată scopului 
suprem de asigurare a Libertăţii Individului, ajutându-l pe acesta să avanseze către Lumină, 
Inţelepciune, Înţelegere, Cunoaştere şi Putere”. 

D.C. şi că s-a căsătorit cu Parsons după ce a fost lăsată la 
vatră. Informațiile mi s-au părut foarte interesante şi i-am 
trimis o scrisoare lui Hymenaeus Beta. Acesta este numele de 
cod sub care este cunoscut şeful O.T.O. L-am întrebat dacă îmi 
poate obține adresa lui Cameron. Dorinţa mea era să-i scriu şi 
chiar să-i fac o vizită, dacă femeia ar fi fost de acord. Am pus 
scrisoarea la poştă şi am zburat la Los Angeles în aceeaşi zi, 
pentru cu totul alte motive. Intenția mea era să particip la 
lansarea cărții Proiectul Montauk în cadrul Asociației 
Vânzătorilor de Carte Americani din Anaheim. Acesta era locul 
în care se ținea în anul respectiv târgul de carte. 

Abia ajuns acolo, am observat o mică librărie în care se 
vindeau cărțile lui Crowley. L-am întrebat pe vânzător dacă 
auzise de Cameron şi dacă ştia cum puteam să-i obțin adresa. 
Mi-a dat numele unei persoane care se afla în acel moment în 
California. Am luat legătura cu aceasta şi am stabilit o 
întâlnire. Am avut o conversație lungă. l-am dat un exemplar 
din Proiectul Montauk, ca să înțeleagă mai bine care era scopul 
meu. În cele din urmă, m-a informat că într-adevăr, Cameron 
trăia în California de Sud, dar nu obişnuia să se întâlnească cu 
nimeni. Continuând să vorbim, mi-am dat seama că mă aflam 
chiar în fața şefului O.T.0., omul căruia îi scrisesem o scrisoare 
cu numai câteva zile înainte. Se pare că am ajuns chiar 
înaintea acelei scrisori! Mi-a cerut să-i păstrez secretă 
identitatea, promisiune pe care intenţionez să o onorez. 

După câteva zile, Cameron a acceptat să se întâlnească cu 
mine. Am primit numărul ei de telefon pentru a stabili 
întâlnirea şi am rămas surprins să constat că acesta conținea 
în mod ostentativ cifrele „666” - codul lui Aleister Crowley. 
Ştiam că mă aflu pe calea cea bună şi acest lucru îmi dădea 
emoții. 

Nu intenționez să dezvălui adresa exactă a locuinţei sale, 
dar vreau să vă spun că mi-a creat o impresie extraordinară, pe 
care nu o voi uita niciodată. Intrarea era modestă, dar şocantă, 
fiind alcătuită dintr-un gard din bambus, străjuit de statuia 
unui Buddha aşezat în poziție de meditație. Era ca şi cum ai fi 
intrat într-un templu. Dincolo de intrare erai întâmpinat de 

ciripitul extrem de penetrant al unei păsări care stătea într-un 
copac. 

Un câine veghea intransigent pe verandă. Cameron s-a 
adresat câinelui, iar acesta mi-a permis să intru. Casa avea un 
aer bătrânesc şi o atmosferă ocultă. Femeia părea să aibă peste 
70 de ani, dar avea o prezenţă foarte vie. Părea înconjurată de o 
aură a cunoaşterii. Fiecare cuvânt al ei era rostit în mod 
voluntar, exprimând un control desăvârşit al principiilor oculte. 

Ne-am plimbat timp de patru ore, iar povestea ei a fost de-a 
dreptul fascinantă. Mi-a vorbit de zilele bune de altădată, 
alături de soțul ei Jack, de Ron Hubbard şi de Robert Heinlein. 
Mi-a explicat că cea mai faimoasă lucrare a lui Heinlein, Străin 
într-o ţară ciudată, avea la bază cartea lui Crowley, Cartea 
Legii. Deşi Hubbard l-a înşelat pe soțul ei, care a dat faliment 
din cauza lui, femeia mi-a spus că i-a plăcut întotdeauna Ron. 
El şi Jack aveau o relație complexă, similară legăturii dintre doi 
frați. Mai târziu, Hubbard a susținut că s-a infiltrat în grupul 
lui Parsons ca emisar al Guvernului, cu scopul de a-l distruge 
din interior. Aceasta este şi astăzi poziția oficială a Bisericii 
Scientologice, dar presa a respins această variantă. Cameron 
mi-a spus că nu ar fi deloc surprinsă să afle că Hubbard a fost 
într-adevăr spion, căci provenea din serviciile secrete ale 
Marinei. Lucrase şi ea în Marină şi a fost contactată în acelaşi 
scop. Cert este că cei de acolo erau foarte interesați de Jack 
Parsons. 

Cameron mi-a spus că utilizează acest nume pur şi simplu 
pentru că este numele ei de familie. Pe vremea când lucra în 
Marină, toată lumea o striga astfel, aşa că s-a obişnuit. Părea 
intrigată de motivele care stăteau la baza interesului meu 
pentru numele ei. Clanul Cameron era o moştenire de familie 
foarte importantă pentru ea. Tatăl ei îi spusese să meargă 
înainte de a muri în Scoţia, pentru a fi înconjurată de 
Cameroni. A adăugat că va fi o experiență esențială pentru ea. 

Cameron mi-a mai spus că a lucrat la Marele Stat Major şi 
că avusese o influenţă foarte mare la vremea ei. Îi cunoscuse pe 
Churchill şi pe toți marii şefi de state care ne-au vizitat țara. 
Auzind că numele ei era Cameron, şeful armatei scoțiene i-a 

cerut chiar o audiență specială. Spre surpriza mea, Cameron 
nu a auzit nimic despre Experimentul Philadelphia sau despre 
Proiectul Montauk. l-am făcut o scurtă prezentare a întregii 
poveşti şi am amintit circumstanțele sincrone de care m-am 
izbit constant în legătură cu familiile Crowley şi Cameron. Când 
mi-am terminat relatarea, m-am simţit oarecum stânjenit. Oare 
nu avea nimic să-mi spună? Pierdusem deja o zi întreagă la 
târgul de carte şi am riscat să par cam ciudat cu întrebările 
mele. Să fi fost un drum închis? 

În mod ciudat, am simţit atunci că nu ar putea exista nici 
un alt loc în univers în care aş prefera să fiu decât în bucătăria 
ei, vorbind cu ea. Am intuit cu putere că deținea o cheie care ar 
fi putut dezlega întregul mister. Mi-a trecut, de asemenea, prin 
minte că orice mi-ar spune va fi cu totul neaşteptat. l-am 
relatat ce simt şi am aşteptat răspunsul ei. Nu m-a dezamăgit. 

Cameron a păstrat o vreme tăcerea. Eram concentrat la 
maximum asupra ei, aşteptându-i cu nerăbdare cuvintele. În 
cele din urmă, mi-a spus că i se părea interesant că am 
menționat numele de „Wilson” (când m-am referit la frații 
Wilson), întrucât numele ei real nu era Marjorie Cameron, ci 
Marjorie Wilson. Femeia făcea parte din familia Wilson! La fel şi 
L. Ron Hubbard. Numele real al acestuia era, de asemenea 
Wilson! 

Eram prea şocat ca să mai răspund ceva. 

ALEXANDER DUNCAN CAMERON, JR. 


Vi se pare familiar acest om? 

Este Duncan Cameron, născut la data de 29 iunie 1951, antrenat 
multă vreme de serviciile secrete în domeniul paranormalului. 

A „manevrat? Scaunul psihic în timpul experimentelor din 
Montauk şi îşi aminteşte că a călătorit în timp între 1943 şi 1983, în 
cadrul Experimentului Philadelphia. 

ALFRED BIELEK 


Al este fratele vitreg al lui Duncan, cunoscut într-o viață 
anterioară sub numele de Edward Cameron. Îşi aminteşte că a fost 
alături de Duncan pe USS Eldridge în timpul Experimentului 
Philadelphia. A sărit peste bord şi s-a trezit în Montauk. 

ALEXANDER DUNCAN CAMERON, SR. 


Cunoscut şi sub numele de Duncan Arnold, este părintele 
biologic al lui Duncan si Edward Cameron. 

Duncan Sr. reprezintă o enigmă curioasă, având legături 
misterioase cu serviciile secrete. Şi-a petrecut multă vreme 
construind vase şi călătorind prin Europa. Se crede că a fost cel 
care i-a adus pe savanții germani în Statele Unite. 

PRESTON B. NICHOLS 


Om de ştiinţă şi autor, Preston a fost recunoscut de mulți 
dintre cei angajaţi în Proiectul Montauk, înainte de a investiga 
el însuşi acest proiect şi de a face publică povestea. Continuă 
să investigheze şi astăzi fenomenele de la Montauk, menţinând 
însă şi afacerile din domeniul electronicii. 

6 
CLANUL WILSON 


Cameron mi-a spus că numele inițial al tatălui ei era Hill 
Lesley Wilson. Mai târziu, a devenit cunoscut sub numele de 
Hill Lesley Cameron din cauza faptului că fusese adoptat de un 
unchi pe nume Alexander Cameron. Din păcate, nu-şi putea 
aminti celălalt nume al acestuia. 

Conform spuselor lui Cameron, clanul Wilson era înrudit cu 
Cameronii. Aceştia din urmă erau descendenții clanului Gunn, 
considerat cel mai vechi din Scoţia. Se spunea că Gunn-ii 
proveneau din Odini, care au venit în Scoţia în timpul perioadei 
vikingilor. Poate aşa se explică de ce Cameronii erau cunoscuți 
ca „cel mai aprig dintre clanurile luptătoare”. Izvoarele istorice 
atestă faptul că aveau rădăcini ariene evidente. 

Am rămas surprins să aflu că Hubbard era şi el un Wilson. 
Trebuia să recunosc totuşi că exista o asemănare izbitoare între 
el şi Cameron. Nu mă refer aici numai la faptul că amândoi 
aveau părul roşcat, ci chiar la trăsăturile lor faciale. Am 
întrebat-o de unde ştia că Hubbard era un Wilson, dar nu ştia 
foarte exact. Şi-a amintit doar că a citit undeva acest lucru. Mai 
târziu am verificat şi am descoperit o referință într-o carte 
intitulată Mesia cu fața dezgolită, în care se spunea că tatăl lui 
Hubbard, Harry Ross Hubbard, era ,de fapt, un Wilson adoptat 
de familia Hubbard. Am descoperit, de asemenea, că Harry 
Ross Hubbard s-a născut în lowa, la mai puţin de o sută de 
mile de locul de naştere al lui Cameron. Merită să remarcăm în 
treacăt şi faptul că Duncan şi-a făcut mai demult o scanare 
mediumică (înainte de a mă cunoaşte) în care i s-a spus că avea 
o anumită legătură cu lowa. 

M-am întors mai târziu la şeful O.T.O. şi i-am povestit de 
asemănarea izbitoare dintre Cameron şi Hubbard. A râs şi mi-a 
răspuns că amândoi s-au născut din aceeaşi păstaie! 

Toate aceste lucruri mi s-au părut fascinante, dar nu am 
reuşit să înțeleg care era semnificația lor. Pe de o parte, 
cercetările mele ajunseseră la final, confirmând amintirile lui 

Preston despre frații Wilson. Chiar dacă nu dețin dovezi cu care 
să pot demonstra acest lucru la tribunal, nimeni nu poate 
contesta faptul că sincronicitățile s-au ţinut lanț, depăşind cu 
mult orice coincidență obişnuită. Se pare că Wilsonii, 
Cameronii şi Crowley-ii erau legați între ei prin fire care nu pot 
fi descrise altfel decât ca fiind magice. 

Cred că întreaga experienţă va putea fi explicată mai bine 
dacă voi relata ce s-a întâmplat în continuare. 

Cameron mi-a arătat un citat din Jose Arguelles, autorul 
cărții Factorul Maya, în care se spunea că după 27 iulie 1992, 
sincronicitățile vor începe să joace un rol mult mai important în 
viețile noastre. Numărul lor va creşte continuu, acesta fiind un 
semn al timpurilor noi pe care le vom trăi. 

M-am despărțit de Cameron şi m-am îndreptat glonț către 
prima cabină telefonică, pentru a suna la familia Arcuri. Este 
vorba de nişte vechi prieteni de familie, alături de care am 
crescut şi pe care nu i-am văzut de 16 ani. Am intrat pe 
autostradă şi m-am îndreptat către locul în care am crescut şi 
în care am trăit cu 30 de ani în urmă. Am rămas uimit să con- 
stat că nu m-am rătăcit deloc, conducând drept pe vechea mea 
stradă, de unde plecasem la vârsta de zece ani, fără să mai 
revin vreodată. 

Mă aşteptam să văd copaci uriaşi, căci au trecut 30 de ani 
de când am locuit eu aici. Spre surpriza mea, toți copacii mari 
fuseseră tăiați şi înlocuiți cu alții de talie mică. Totul arăta 
exact aşa cum era pe vremea când locuiam eu aici. Am regăsit 
aceeaşi magie a copilăriei mele, efectul de întoarcere în timp 
fiind uluitor. 

Pe lângă faptul că mă simțeam acasă, întreaga experiență cu 
Cameron îmi dădea o senzație similară. 

Experiențele mele legate de scientologie căpătaseră un sens 
nou şi, în plus, mă apropiam de finalul cercetărilor legate de 
Montauk. 

În această stare de spirit, mi-a devenit dintr-o dată clar de 
ce era atât de importantă povestea Proiectului Montauk. Ea 
reprezintă poarta prin care umanitatea se poate întoarce acasă. 
Avem cu toţii şansa să revenim de unde am plecat şi să ne 

luăm în primire moştenirea. Cu milioane de ani în urmă, 
conştiinţa noastră a fost divizată în mii de părți. Biblia şi toate 
textele sacre ale marilor religii ale lumii afirmă acest lucru (de 
regulă, prin analogii). Era Vărsătorului va face posibilă 
recuperarea cunoaşterii pierdute de milenii. De aceea, 
holocausturile din trecut ies din nou la iveală, iar noi ne putem 
redobândi din nou dreptul nostru prin naştere, acela de a fi 
ființe spirituale pe deplin conştiente. Mai avem însă multe 
eforturi de depus. Mai avem încă de tras cortina Vrăjitorului, 
aşa cum a făcut Toto în Vrăjitorul din Oz. În etapa actuală, doi 
dintre vrăjitorii ascunşi în spatele cortinei par să fie frații 
Wilson. 

Conform lecturilor psihice şi propriilor lor amintiri, Preston 
şi Duncan par să fie reîncarnările celor doi frați Wilson. Deşi 
sunt nişte adevărați vrăjitori, ei nu dețin din păcate toate 
răspunsurile pe nivelul lor actual de conştiinţă. Concluzia ar fi 
că frații Wilson sunt părțile pierdute ale sufletelor lor, existând 
în alte dimensiuni şi apărând din când în când (poate cu 
intenție) în lumea noastră tridimensională. Dintr-o perspectivă 
mai largă, este posibil ca fiecare dintre noi să avem „un frate 
Wilson” - parte integrantă a sufletului nostru - care există într- 
o altă dimensiune a universului. Pe măsură ce ne vom integra 
cu restul existenței, vom intra cu siguranță în contact cu aceste 
părți ale ființei noastre la care deocamdată nu avem acces. 

Dar vă propun să renunțăm pentru moment la aceste 
cugetări filosofice şi abstracte, pentru a ne întoarce la lumea 
noastră tridimensională, pentru a continua să tragem cortina 
Vrăjitorului. Întors din nou în New York City, am dat peste o 
carte rară, numită Secretele lui Aleister Crowley, scrisă de 
Amado Crowley. Prima mea reacție în fața cărții a fost să cred 
că era scrisă de un impostor. Nu auzisem vreodată ca Aleister 
Crowley să fi avut fii. Frunzărind însă cartea, am rămas 
surprins să găsesc menționat în ea numele de Wilson. Drept 
urmare, am cumpărat-o şi am citit-o. Din păcate, nu am 
descoperit informaţii referitoare la fraţii Wilson. În schimb, 
cartea s-a dovedit de-a dreptul interesantă, dezvăluind o fațetă 
a lui Crowley de care l-am bănuit de mult, dar pe care nu am 

mai întâlnit-o descrisă în vreo carte. Dintr-o perspectivă 
subiectivă, consider că lucrarea este autentică, deşi nu am 
căderea să fac judecăţi de valoare legate de genealogia legitimă 
a familiei Crowley. Cert este că a fost vorba de un eveniment 
sincron. 

I-am scris lui Amado Crowley prin intermediul editorului 
cărții şi l-am întrebat dacă ştie ceva în legătură cu frații Wilson 
şi dacă aceştia aveau vreo legătură cu acel Wilson menţionat în 
cartea sa. Se pare că nu a primit scrisoarea mea decât după 
câteva luni. În cele din urmă, după ce îmi pierdusem orice 
speranță că îmi va mai răspunde, am primit răspunsul 
domnului Crowley. 

Mi-a spus că persoana la care a făcut referire în cartea sa 
nu era membră a familiei Wilson, dar ştia foarte bine de frații 
Wilson. Aceştia au existat într-adevăr! 

Potrivit mărturiei lui Amado Crowley, frații Wilson se aflau 
în relaţii foarte apropiate cu Aleister şi cu Bunicul Crowley 
(Edward Alexander). Îl cunoşteau, de asemenea, foarte bine şi 
pe scriitorul H.G. Wells, ale cărui romane despre călătoriile în 
timp este posibil să fi fost influențate de ei. 

Mi-a mai spus o părere interesantă a sa, potrivit căreia i se 
părea normal că cei doi frați erau sterili din punct de vedere 
fizic, ceea ce ar indica o finalitate evidentă a existenţei lor 
terestre, fără descendenți de la care să poată fi obținute 
informații legate de ei. Acest lucru oferă anumite indicii 
prețioase pentru cei familiarizați cu principiile magiei. Dar ca să 
înțelegeți mai bine acest lucru, trebuie să explicăm mai întâi o 
parte din aceste principii şi să adăugăm câteva povestiri despre 
Montauk; abia apoi vom putea rezolva misterul fraților Wilson. 

7 
MAGIE ŞI PSIHOTRONICĂ 


După această scurtă călătorie prin lumea ocultismului, este 
timpul să oferim câteva explicaţii legate de felul în care se leagă 
magia de psihotronică şi de ceea ce s-a petrecut la Montauk. 
Pentru a înțelege toate aceste lucruri, studiul anumitor 
elemente fundamentale din ocultism devine absolut necesar. 

Crowley a definit magia ca fiind „Ştiinţa şi Arta de a produce 
Schimbări în conformitate cu Voința proprie”. La fel ca şi ştiinţa 
oficială, magia recunoaşte faptul că evenimentele naturale se 
succed invariabil, fără o intervenție a unor cauze 
supranaturale. Ambele sisteme au la bază ordinea şi 
uniformitatea naturii. 

Spre exemplu, dacă cineva doreşte să folosească magia 
pentru a câştiga o avere, el trebuie să studieze natura bogăției 
şi legile naturale ale acesteia. Practicantul trebuie să se pună 
apoi la unison cu aceste forțe, devenind receptorul lor. Nu mai 
trebuie să menţionăm faptul că el trebuie să înceapă prin a se 
cunoaşte mai întâi pe sine, asigurându-se că face parte din 
destinul său să devină beneficiarul unei mari averi. În caz 
contrar, aceleaşi principii ale naturii îl vor face să sufere (prin 
forțarea unui destin care nu îi aparține). De pildă, furtul poate 
conduce la îmbogăţire, dar poate avea şi consecințe extrem de 
neplăcute. 

Magia începe să se deosebească de ştiinţa oficială într-un 
punct cheie. În mod firesc, ştiinţa măsoară universul în termeni 
cantitativi. Dacă un om de ştiinţă nu poate măsura ceva, 
respectivul fenomen nu poate fi luat în considerare, întrucât nu 
există baza necesară, conform sistemului. Investigaţiile nu pot 
continua într-un asemenea caz. De aici începe însă magia. Pe 
nivelele ei superioare, aceasta devine cu adevărat o artă. Ea nu 
îşi pierde statutul ştiinţific, dar este greu să comunici 
principiile ei în termenii limbajului obişnuit şi ai experienţei 
terestre tridimensionale. În consecință, ea devine un subiect 
ezoteric, neputând fi controlată decât de către inițiați. 

Putem stabili o punte între ştiinţa convenţională şi magie 
dacă înțelegem că trăim într-o lume cu mai multe dimensiuni. 
Chiar dacă acest concept nu poate fi înțeles cu uşurinţă 
empiric sau prin experiență directă, putem ajunge la înțelegerea 
lui printr-o progresie logică. Spre exemplu, dacă acceptăm 
existența a trei dimensiuni, logica însăşi ne arată că trebuie să 
mai existe cel puțin una. Dacă te afli prins într-o lume plană 
(cu două dimensiuni) şi vorbeşti cu alte ființe bidimensionale 
despre cea de-a treia dimensiune a spaţiului, acestea vor crede 
că eşti nebun. Este imposibil ca ele să înțeleagă conceptul de 
înălțime fără a fi transpuse în lumea tridimensională. Prin 
analogie, putem vorbi şi noi despre o a patra dimensiune. În 
mod evident, lumea superioară nu poate fi măsurată cu 
instrumentele specifice universului tridimensional. 

Deşi oamenii de ştiinţă se folosesc în mod curent de 
matematică pentru a măsura universul, ei nu par prea pre- 
ocupați de faptul că principiile matematice sunt absolute şi nu 
pot exista în lumea noastră cu trei dimensiuni. Pe de altă parte, 
noi nu putem exista în această lume fără „universul absolut” al 
matematicii. De aceea, este logic să tragem concluzia că în 
afara lumii noastre fizice mai există şi alte universuri. De vreme 
ce ştiinţa nu îşi poate face măsurătorile decât prin instrumente 
tridimensionale, este evident că pentru a cunoaşte alte 
dimensiuni trebuie să ne folosim de alte mijloace decât cele 
ştiinţifice. Studierea acestor alte mijloace poartă numele de 
ocultism. Scopul său este acela de a transcende lumea 
experienței obişnuite. 

Gândul că o ființă din lumea noastră tridimensională ar 
putea convinge o altă ființă dintr-o lume cu patru dimensiuni 
(sau chiar mai înaltă) să gândească exclusiv în termenii noştri 
tereştri este de-a dreptul absurd. Acest tip de gândire este 
programat şi reprezintă opusul perfect al creativității. 

Rezultă în mod evident că forțele care ne pot conduce în 
lumile superioare sunt cele divine şi angelice (ambele, forțe 
creatoare), în timp ce forțele care ne pot conduce în lumile 
inferioare sunt cele satanice şi demoniace. Din punct de vedere 
teologic, să insişti asupra tezei că nu există decât o lume cu trei 

dimensiuni apare drept o acțiune satanică. 

La fel ca şi ştiinţa oficială, magia este preocupată de 
măsurătorile cantitative, dar în plus, ea adaugă şi studiul 
dimensiunii calitative, care se referă înainte de toate la calitatea 
vieții în miriadele ei de manifestări. 

În Experimentul Philadelphia, factorul care a avut de suferit 
a fost cel uman. Oamenii au fost aruncați în afara dimensiunii 
lor familiare, iar referințele lor la realitatea pe care o cunoşteau 
au avut mult de suferit. Acest factor uman de care vorbim ține 
de domeniul calității vieţii. Toate aceste experimente ciudate şi 
secrete au la bază faptul că nu s-a ţinut cont de factorul uman. 
Se pune atunci întrebarea: în ce constă caracterul şi calitatea 
vieții în sine? 

Răspunsul pare conţinut chiar de întrebare. Caracterul şi 
calitatea sunt sinonime cu viața. Oamenii au o natură şi un 
caracter particulare, care nu pot fi cuantificate. Tocmai această 
dihotomie conduce la coşmarurile tehnologice care apar atunci 
când Ştiinţa se opune Omului. 

Legătura cea mai strânsă între ştiinţă şi spiritualitate apare 
în domeniul psihotronicii. Aceasta permite cuantificarea într-o 
oarecare măsură a omului. Individualitatea acestuia poate fi 
recunoscută în funcție de anumite frecvențe şi lungimi de undă 
specifice. Aceste frecvenţe nu au o individualitate în sine, dar 
pot reprezenta manifestări ale unei individualităţi în scopuri 
practice şi tehnologice. 

Psihotronica permite punerea în rezonanţă a individului cu o 
frecvență specifică, prinzându-l în capcana ei. Acest lucru poate 
fi realizat prin izolarea frecvenței respective, blocându-i apoi 
libertatea de mişcare. În acest fel, individul (măsurat prin 
schimbarea frecvențelor) îşi modifică însăşi semnătura sau 
caracteristicile de bază. El este nevoit să facă acest lucru dacă 
nu doreşte să fie bombardat cu frecvența astfel izolată. Prin 
schimbare, persoana îşi pierde însă individualitatea inițială. 
Dacă este silit să adopte frecvenţe controlabile sau sugestibile, 
el poate deveni cu uşurinţă o persoană controlată. 

Imaginaţi-vă o micuță balerină care pluteşte prin cameră 
într-un dans sacru. Acesta este felul ei natural de a se 

manifesta. Dacă este însă bombardată cu lungimi de undă 
agresive şi grosiere (de pildă, printr-o muzică adecvată), ea se 
va opri din dans şi îşi va acoperi urechile. În acest fel, dansul 
va deveni ceva imposibil pentru ea. Treptat, ea ar deveni 
obsedată să îşi astupe urechile pentru a nu mai auzi sunetul 
enervant. În cele din urmă, ar surzi complet sau şi-ar pierde 
orice interes pentru dans. Mai mult decât atât, ideea de dans ar 
fi asociată în mintea ei cu un aspect dureros. O astfel de femeie 
îndoctrinată nu şi-ar mai dori altceva decât să devină o 
gospodină din clasa mijlocie, fără alte aspirații superioare. Ce 
uşurare să devii aşa ceva prin comparație cu obligația de a 
asculta acel sunet asurzitor... Din păcate, ea ar înceta în acest 
fel să îşi mai manifeste sinele real. 

Acest exemplu ilustrează felul în care pot reacționa oamenii 
atunci când electronica este asociată cu principiile magiei. 
Dacă viața trece pe un nivel superior în urma unor asemenea 
experiențe, putem vorbi de magie albă. Invers, când viața trece 
pe un nivel inferior, avem în mod evident de-a face cu magia 
neagră. 

Magia este un subiect profund şi nu ne-am propus să 
mergem acum prea departe cu studiul ei. Cei interesați pot găsi 
nenumărate texte de specialitate. 

De aceea, ne vom întoarce la oamenii pe care îi cunoaştem 
deja şi la drama evenimentelor legate de Proiectul Montauk. 

8 
DOMNUL X 


Într-un capitol anterior am vorbit de un anume domn X, 
care susținea că a fost implicat în Proiectul Montauk. Potrivit 
afirmațiilor sale, el a fost responsabil cu finanțarea operațiilor 
şi cu aprovizionarea. Legenda spune chiar că activitatea sa a 
fost crucială pentru obţinerea de la extratereştri a tehnologiei 
necesare pentru construirea Scaunului psihic. 

La întâlnirea noastră, domnul X mi-a spus că nu poate să- 
mi dezvăluie şi alte informații legate de rolul pe care l-a jucat. 
Era nervos, aşa că am început să discutăm despre alte lucruri. 
L-am întrebat de fotografia lui Preston cu frații Wilson, pe care 
se pare că o văzuse şi el. Nu mi-a dat informaţii noi legate de 
acest subiect, dar a avut câteva lucruri interesante de spus 
despre legătura dintre Aleister Crowley şi Montauk. 

Domnul X susține că Aleister Crowley a manipulat timpul, 
întorcându-se în primele două decenii ale secolului nostru. 
Putea să călătorească în timp prin mijloace pur magice. Mai 
mult, Crowley cunoştea principiile levitaţiei şi putea materializa 
diferite spirite într-o formă fizică sau sonoră. 

Domnul X mi-a mai explicat că unul din motivele pentru 
care Crowley putea călători în timp era acela că nu era blocat în 
nici o dimensiune sau iluzie. Această capacitate nu reprezintă 
ceva nou pentru metafizicieni, fiind inclusiv la îndemâna altor 
mediumi şi persoane cu puteri psihice, capabile să intre într-o 
stare simbolică. Este vorba de o stare modificată de conştiinţă 
în care pot avea acces la informaţii, cunoscute şi sub numele 
de înregistrările akasha-ice. Există un nivel care transcende 
chiar planul akasha-ic, în care forțele energetice (sau entitățile) 
pot intra în alte corpuri sau în alte dimensiuni. Crowley avea 
acces la acest nivel, putându-se deplasa în planuri diferite de 
existență. Practic, el nu se afla doar înaintea epocii sale, ci trăia 
chiar în afara timpului. 

În acest moment al conversaţiei noastre, mi-a trecut prin 
minte că Aleister Crowley crea aşa-numitele „găuri de vierme” 

către alte realități, prin care putea călători înainte şi înapoi, 
atât spaţial cât şi temporal. Chiar şi bizarele manipulări de la 
Montauk şi Philadelphia puteau fi creații fizice elaborate de 
mintea unui magician foarte puternic. Mi se pare o ironie 
supremă faptul că porecla adoptată de Crowley a fost „Bestia”, 
adică exact materializarea care a apărut în Montauk. Crowley 
era notoriu pentru dorința sa de a atrage atenţia, iar cartea de 
față ar putea fi privită din acest punct de vedere ca o reclamă 
foarte elaborată a muncii sale. Evident, scopul ei nu este 
acesta, dar conexiunea şi sincronicitățile aferente nu pot fi 
contestate. 

Până la urmă, am ajuns pe aceeaşi lungime de undă cu 
domnul X şi se pare că intenţia lui a fost aceea ca eu să aflu 
rolul precis al lui Crowley. Este interesant de remarcat şi faptul 
că vorbeşte despre acest subiect cu o autoritate pe care nu o 
manifestă atunci când discutăm despre alte subiecte. 

Mi-a mai spus şi faptul că Biserica Catolică a avut tendința 
să creeze o legendă cât mai puternică în jurul ei, cu intenția de 
a manipula oamenii. Crowley a operat pe un nivel chiar mai 
înalt. El s-a folosit de zeități păgâne şi de forțe energetice 
(uneori negative, care țin de magia neagră) care fac parte 
integrantă din subconştientul colectiv - acelaşi din care provin 
îngerii şi viziunile religioase. Crowley a trecut dincolo de limitele 
artificiale inventate de Biserică şi de stat, nefiind de acord cu 
maşinațiunile care ţineau populația în ignoranță. A operat cu 
magia pură, având acces la un nivel intuitiv profund. 

Domnul X a încheiat relatarea admițând că îi este teamă. 
Crowley avea puteri şi capacități remarcabile, pe care puţini 
oameni le-au avut vreodată. Era convins că Aleister Crowley 
continuă să fie prin preajmă, distrându-se pe seama noastră. 
Imaginea sa asupra lui Crowley mi-a adus aminte de cartea 
„Nebunul” din Tarot, care încarnează impulsul creator 
„nebunesc” cu care a început creaţia întregului univers. Este 
vorba de o forță creatoare căreia nu i te poţi opune, care 
creează în funcție de capriciile sale şi fără să ţină cont de 
consecințe. 

După această conversaţie, am căutat prin mai multe cărți, 

încercând să găsesc o documentaţie pe marginea subiectelor 
discutate. Domnul X părea să aibă acces la o anumită sursă de 
informaţii particulare; de aceea, nu prea mă aşteptam să 
descopăr ceva în literatura oficială. M-am gândit că aş putea 
găsi ceva legat de anul 1923, adică de momentul petrecut cu 20 
de ani înainte de 1943, conform bioritmului de 20 de ani al 
pământului, despre care am mai vorbit în această carte. Mi-a 
fost extrem de greu să găsesc referințe la anul 1923 şi la ceea 
ce a făcut Aleister Crowley în acel an. În cele din urmă, am 
renunțat. 

M-am dus atunci la Maria Fix, prietena mea cu puteri 
psihice paranormale. Deşi stabilisem o întâlnire cu ea, s-a 
arătat surprinsă de sosirea mea şi m-a întrebat ce caut acolo. 
Se pare că îşi încurcase complet orarul. Subit, mi-a spus: „Ştiu 
de ce eşti aici!”. 

M-a condus apoi cu maşina personală la o prietenă a ei, care 
avea o întreagă bibliotecă despre Aleister Crowley. Unele erau 
cărți rare, pe care nu le văzusem niciodată. Mi-a permis să le 
iau acasă. Răsfoindu-le, am găsit un titlu numit Jurnalul magic 
al lui Aleister Crowley. Cartea conţinea jurnalul lui Crowley pe 
un singur an: 1923! 

Am căutat imediat pagina referitoare la data de 12 august, 
ziua când a avut loc Experimentul Philadelphia. 

Această dată şi ziua următoare lipseau însă din jurnal. 
Aproape toate celelalte zile ale anului conțineau relatări. 
Lectura zilelor anterioare indică posibilitatea ca el să fi fost 
bolnav în zilele respective. Cineva mi-a sugerat însă posi- 
bilitatea ca aceste pagini să fi fost omise în mod intenționat. 
Oricum ar sta lucrurile, este ştiut că Aleister Crowley nu omitea 
să scrie în jurnalul său magic decât în situații cu totul 
excepționale. 

Ca o notă particulară, Crowley afirmă undeva în jurnal că în 
timpul unei vizite la Montauk s-a acoperit cu băşici, care au 
rămas pe corpul său timp de cinci ani. Alte referințe la 
Montauk nu mai există. 

Pe scurt, nu am găsit în acest jurnal referințe directe ale 
faptului că Aleister Crowley ar fi fost implicat în vreun fel în 

Proiectul Montauk. Singurul aspect curios este legat de aceeaşi 
sincronicitate de care m-am izbit de când m-am apucat să 
studiez problema. Pe de altă parte, am găsit ceva interesant 
într-o altă carte luată din biblioteca prietenei Mariei. 

În cartea Opt prelegeri despre yoga, Crowley demonstrează 
foarte clar că înțelegea perfect  subtilitățile electro- 
magnetismului şi felul în care interferează acesta cu gravitația. 
El se afla cu mult deasupra savanților epocii sale (inclusiv ai 
celor din zilele noastre). El este primul care a afirmat că 
„spaţiul este finit, dar nesfârşit”, amuzându-se atunci când 
Einstein i-a preluat formula, demonstrând-o matematic şi 
zguduind întreaga lume ştiinţifică, patru ani mai târziu. 
Înțelegerea lui Crowley nu izvora numai din geniul său. Este 
cert faptul că trecuse prin şcoala geometriei sacre şi a altor 
discipline alchimice ale unor ordine străvechi. Corul ştiinţific 
care l-a aclamat pe Einstein provenea dintr-o cu totul altă 
direcție, mult mai puțin avizată. 

S-a spus de multă vreme că ştiinţa nu poate decât cel mult 
să spere că va ajunge vreodată să cunoască ceea ce religia 
afirmă de multă vreme. Trecut prin toate şcolile religioase şi 
mitologice, Crowley nu putea decât să ilustreze această 
afirmație. La vremea lui, a fost deasupra tuturor savanților. 

Toate aceste informaţii nu îşi propun să fie un elogiu la 
adresa lui Crowley. Acesta a trăit şi a murit ca un simplu om. 
Dacă este să ne luăm după tot ce s-a spus despre el, ca om 
avea destule defecte, dar studiile sale depăşeau orice imaginaţie 
în excelenţă. În această carte nu am urmărit să prezint decât 
latura cea mai bună a omului Crowley, părându-mi-se 
semnificativă pentru subiectul ales. 

Înainte de a trece la partea a doua a cărţii de faţă, scrisă de 
Preston, aş dori să mai remarc un lucru pe care Crowley l-a 
afirmat în cartea sa, Opt prelegeri despre yoga. El a afirmat în 
fața unei audiențe că ştiinţa reprezintă un sistem închis, 
întrucât nu asociază valori umane descrierilor sale despre 
univers. Dacă valorile alcătuiesc o parte integrantă a realităţii, 
pare ciudat că ştiinţa oferă descrieri atât de consistente ale 
unor fenomene care ignoră aceste valori. 

Revenim astfel din nou asupra factorului uman atât de 
abuzat în timpul Experimentului Philadelphia şi al Proiectului 
Montauk căci acesta este factorul cel mai important din 
univers. 


Sl 


PARTEA 
A II-A 
DE PRESTON B. NICHOLS 


II 
INTRODUCERE LA PARTEA A DOUA 


Am făcut investigații şi am ţinut conferințe pe marginea 
Proiectului Montauk timp de mai bine de un deceniu şi, deşi nu 
este în intenția mea să conving pe cineva de ceva anume, 
putem vorbi despre o serie de evoluții ale unor evenimente care 
s-au petrecut, despre care consider că sunt de interes public. 
Cât despre adevărul relativ al acestora şi ce anume trebuie 
făcut cu informaţiile prezentate, vă las să decideți singuri. 

Această secțiune a cărții va descrie evenimente pe care le- 
am trăit personal după apariția lucrării Proiectul Montauk. Ele 
sunt revelatorii pentru a demonstra existența unui scenariu 
mai vast legat de Montauk, scenariu care nu mă include însă 
doar pe mine şi pe Duncan. 

Sunt preocupat îndeosebi de acel grup pe care eu îl numesc 
„băieţii din Montauk”. Pentru cei care nu-şi mai aduc aminte, 
băieții din Montauk au fost programaţi prin tehnici 
psihosexuale de control al minții. Informaţiile legate de ei, care 
vor fi oferite în continuare, au fost obținute prin interviuri cu 
diferite persoane care au luat parte la proiect. Scanările 
mediumice ale lui Duncan au jucat şi ele un rol important în 
descoperirea  resorturilor ascunse ale întregii poveşti. O 
răsturnare profundă de situație legată de această investigaţie 
mediumică s-a produs atunci când am intrat în contact cu un 
om care pretinde că a fost cel care i-a programat pe băieți. 
După ce a început să lucreze împreună cu mine a fost trimis la 
închisoare; de aceea, nu-i voi dezvălui numele real, pentru a-l 
proteja pe el şi familia lui. În această carte mă voi referi la el 
numindu-l Stan Campbell. Fără ajutorul lui, mi-ar fi fost 
extrem de dificil să dobândesc toate informațiile pe care le voi 

revela în continuare legate de băieții din Montauk. 

Mai întâi de toate, voi oferi o privire de ansamblu a 
proiectului referitor la băieții din Montauk, după care va urma 
o descriere a bizarelor evenimente prin care am trecut 
împreună cu Stan. În final, voi relata o altă întâlnire ciudată 
care m-a condus la o investigaţie a istoricului tranzistorului 
electronic şi a implicării extratereştrilor în această descoperire. 
După cum va decurge povestea, vă veți da seama că Proiectul 
Montauk continuă să fie activ şi în zilele noastre. 


PRESTON B. NICHOLS 

9 
BĂIEȚII DIN MONTAUK 


La începutul anilor 70, grupul Montauk a devenit interesat 
de programarea mentală a copiilor. Potrivit legendei, 
extratereştrii cenuşii au răpit circa 50 de copii şi i-au predat 
autorităților din Montauk. Urma ca aceştia să fie programați şi 
separați în trei grupe de vârstă: 6-12 ani, 13-16 ani şi 16-22 de 
ani. 

După operații (şi în cazul în care copiii supraviețuiau acestor 
intervenții), primul grup urma să fie separat în două subgrupe. 
O grupă urma să le fie predată cenuşiilor pentru experimente 
genetice, iar cealaltă urma să fie programată şi implantată din 
nou în societate. În unele cazuri urmau să fie returnaţi 
familiilor lor; în altele urmau să fie inserațţi în familii noi. 

Ideea era ca aceşti copii de vârste mici să fie asimilați de 
către populaţie. Urmau să fie astfel crescuți încât să devină 
oameni normali, să meargă la colegiu şi să ajungă medici, 
avocați, politicieni etc. Deşi aparent normali, ei aveau să devină 
un fel de roboți programați, care trebuiau să răspundă apelului 
din partea Guvernului Secret atunci când acesta îi va chema la 
datorie. Răspunsul urma să se producă la un gen de „chemare” 
psihotronică, hipnotică sau chiar verbală. Planul era să fie 
activați în momente de haos, astfel încât să se unească şi să se 
transforme în detaşamente ale guvernului care să îi vâneze pe 
duşmanii acestuia. Instrucţiunile lor nu constau decât în a-i 
urmări pe toţi cei considerați a se opune guvernului şi în a 
comite distrugeri cât mai mari în rândul grupărilor 
antiguvernamentale. 

Celelalte două grupe de vârstă, cele cuprinse între 13-16 ani 
şi 16-22 de ani, au fost folosite, de asemenea, pentru recoltarea 
de material genetic şi pentru infiltrarea în societate, dar 
programarea lor urma să producă rezultate mult mai rapide. 
Cei programați trebuiau împărțiți şi ei în două subgrupe, în 
eventualitatea în care supraviețuiau programării. Prima grupă 
trebuia să cuprindă asasini fără scrupule, care să poată fi 

trimişi după anumite persoane particulare, pentru a le ucide. 
Cea de-a doua grupă a fost numită „a celor care tulbură 
ordinea” şi urma să răspândească în rândul tinerilor cultul 
satanic şi alte mişcări similare. Sarcina lor era aceea de a se 
organiza imediat, trecând direct la acțiune, spre deosebire de 
copiii din categoria de vârstă mai mică, ce urmau să rămână 
„adormiţi” până la primirea apelului guvernamental. Unii din 
tinerii cu vârste mai mari (din categoria 16-22 de ani) au fost 
programațţi să devină sclavi pentru a fi supuşi la diferite munci. 

Programarea acestor tineri a început în anul 1973, dar 
există indicii că ar fi putut începe mult mai devreme, la 
Brookhaven (Laboratoarele Naţionale Brookhaven din Long 
Island). Motivul pentru care au fost căutați numai blonzi cu 
ochi albaştri pare să fie legat de factorul psihogenetic specific 
rasei ariene. Există o doctrină ocultă străveche în care se 
vorbeşte despre apariția diferitelor rase pe pământ, care i-a 
preocupat inclusiv pe Hitler şi pe acoliții acestuia. Au existat şi 
tineri cu părul şi pielea închise la culoare, dar şi aceştia 
trebuiau să corespundă trăsăturilor ariene. 

Programatorii s-au concentrat pe trei vârste particulare: 9, 
14 şi 19 ani, considerate a fi vârste de apogeu. Copiii au fost 
introduşi într-o cameră, complet goi. Un dispozitiv electronic le- 
a fost inserat în organele genitale şi astfel a început un program 
diabolic în care au fost tratați cu brutalitate, într-o manieră 
destul de asemănătoare cu câinele lui Pavlov. Au fost bătuți la 
limita suportabilității, până când au ajuns nişte mase informe 
de carne, fără nici un fel de voinţă individuală. Mulţi dintre ei 
au murit. Cei care au supraviețuit au devenit extrem de uşor de 
manipulat. 

În timp ce copiii erau bătuţi, în cameră a fost introdus un 
dispozitiv electronic asemănător unei antene. Cred că era un 
aparat conceput de extratereştri pentru a induce vibrații 
psihice de teamă şi lipsă de speranţă. Structurile psihice 
rezultate erau înregistrate. Băieţii care au murit au fost supuşi 
analizelor, iar o serie de părți corporale le-au fost prelevate. Era 
vorba de acele părți considerate că au de-a face cu frica. 
Legendele legate de micii cenuşii afirmă că aceşti extratereştri 

sunt extrem de interesați de senzația de teamă a oamenilor. 
Unii au sugerat chiar că ei cultivă această teamă la un nivel 
colectiv. Este posibil ca scenariul de la Montauk să fi fost scris 
chiar de extratereştri, urmând să le servească propriilor lor 
scopuri. O altă posibilitate este ca ei să fi sugerat doar acest 
scenariu, acceptat de echipa din Montauk pentru propriile sale 
interese. 

După ce copiii au cedat la nivel mental, ei au fost duşi la un 
programator care le-a reprogramat minţile aşa cum doreau cei 
din conducere. Întregul lor subconştient a fost restructurat din 
temelii. Minţile lor au fost programate să servească unui 
anumit scop particular. În final, li s-a dat drumul în societate. 

MISTERIOASELE CABINE DIN MONTAUK 


Împrejurimile bazei din Montauk sunt înțesate de clădiri micuţe, 
înzestrate cu uşi, precum cea de mai sus. 

Unele sunt echipate cu luminițe roşii, care ar putea face parte 
dintr-un sistem de alarmă. S-a speculat că ar putea fi vorba de 
intrări în structurile subterane, dar nimeni nu este absolut sigur de 
acest lucru. Aceste cabine reprezintă încă un mister. 

10 
STAN CAMPBELL, OFIȚER CIA 


În anul 1991, am fost rugat să particip la o conferință ţinută 
în zona metropolitană din New York. Cea care mi-a adresat 
invitația a fost Elaine Donald, gazda întâlnirii şi un medium în 
vogă. După conferință, m-a întrebat dacă pot să-l conduc acasă 
cu maşina mea pe unul din invitații ei. Numele acestuia era 
Stan Campbell (nume fictiv). Nu este exclus ca această întâlnire 
să fi fost pusă la cale cu intenție. 

Stan nu a vorbit în timpul conferinței, dar dorea să 
comenteze ceea ce s-a discutat. I-am spus că vom face acest 
lucru pe drumul către casă. În maşină a devenit volubil, 
vorbind ca o persoană trecută prin traumatismul răpirii de 
către extratereştri şi care mai apoi a avut probleme cu 
Guvernul şi cu legea. A fost acuzat de delapidare, dar nu-şi 
amintea să fi făcut aşa ceva. Deşi îşi amintea că a deschis 
anumite fişete bancare şi că a obținut nişte bani, nu era prea 
sigur ce anume făcuse. Pe scurt, mi-a vorbit de toate 
problemele sale de viaţă. Înainte să ajungem acasă la el, mi-a 
spus că ar dori să lucreze cu mine. În cele din urmă, l-am lăsat 
la domiciliu, acceptând să ne întâlnim la o dată ulterioară. 

După ce am început să lucrez cu Stan, am descoperit că este 
un om foarte cooperant. Aş zice chiar exagerat de cooperant. 
Am remarcat că mintea lui era făcută varză; făcea însă orice i- 
aş fi cerut. Nu aveam nici o îndoială că acest om a fost supus 
cândva unor abuzuri grave. Mi-a povestit tot felul de lucruri 
despre participarea lui la diferite grupuri interesate de OZN-uri. 
Mi-a spus, de asemenea, că este consultat de un psihiatru şi că 
a avut o experiență extrem de neplăcută în cadrul unui grup 
organizat de acesta, în care a fost pus să îi conducă pe ceilalți 
într-o manieră inchizitorie. 

Am tras concluzia că era paranoic, că avea o minte foarte 
slabă şi în esență nu avea nici un fel de voință personală. Era 
extrem de greu să lucrezi cu el, aşa că i-am sugerat să folosim 
metodele lui Wilhelm Reich (metode de accesare a 

subconştientului unei persoane pe nivele mult mai profunde 
decât hipnoza obişnuită; aceste metode au fost folosite inclusiv 
la Montauk şi în alte operaţii secrete de control al minţii). Stan 
a acceptat. Primul lucru pe care l-am remarcat a fost faptul că 
părea să fi fost antrenat în asemenea metode. În mod normal, 
ca să obțin asemenea răspunsuri ar fi trebuit să lucrez cel 
puțin două luni cu el, pentru a-l aduce pe nivelul 
corespunzător. Concluzia a fost că mai avusese experiențe 
legate de aceste tehnici. Deşi nu-şi mai aducea aminte, sunt 
absolut convins că a fost antrenat în metodele lui Wilhelm 
Reich. 

Pe măsură ce am avansat, Stan a început să-mi vorbească 
despre experiențele sale legate de extratereştri. Pe scurt, se 
pare că a fost răpit de mai multe grupuri de extratereştri. Îşi 
amintea, de asemenea, de faptul că a fost răpit de oameni (fără 
doar şi poate, agenți guvernamentali) aflați în OZN-uri. 

În cele din urmă, Stan a început să-şi aducă aminte de o 
vreme când a activat în CIA. Pe la începutul anilor ‘80, a primit 
un telefon la ora 3.00 dimineața. Vocea de la capătul firului i-a 
cerut să depună o cerere pentru o slujbă în CIA. I s-a spus să 
se prezinte într-un anumit loc şi să completeze formularele de 
cerere. I s-a cerut apoi să se ducă la Institutul de Tehnologie 
din New York şi să facă un test. A fost ulterior din nou 
contactat şi i s-a spus că a trecut testul cu brio. În continuare, 
a primit indicații să se prezinte într-un anumit hotel (The New 
Yorker) sub un nume fals, unde îl aştepta o anumită cameră. S- 
a prezentat la hotel, a primit cheile de la o cameră, în care a 
intrat, apoi a aşteptat. Stan mi-a spus că respectiva cameră era 
ciudată, fiind situată chiar lângă o debara de care o despărțea 
un perete pe care se afla o oglindă mare. Era convins că în 
spatele oglinzii se ascundeau camere de luat vederi şi 
echipamente de supraveghere. După o vreme a sunat telefonul; 
în cameră a urcat o femeie, care i-a dat o serie de teste 
psihologice. 

În final, s-a întors acasă, după care a fost contactat din nou. 
I s-a spus că a trecut cu bine şi noile teste şi că urma să se 
prezinte pentru testul final. Locaţia era situată undeva în 

Virginia, într-un oraş numit Crabwell Corners. Acolo, s-a cazat 
la hotelul Holiday Inn. Era convins că nu este deschis 
publicului, căci deşi avea afişată plăcuța cu „Nu mai sunt 
locuri”, nu a văzut niciodată pe nimeni înăuntru. În fiecare 
cameră existau inclusiv cheile de la o maşină. Stan s-a 
prezentat sub un alt nume fals şi i s-a spus să meargă într-o 
cameră de la etajul doi şi să aştepte. Au venit apoi mai multe 
persoane şi i-au făcut diferite teste. În tot acel timp, a fost 
trimis dintr-o cameră în alta. Întreaga experienţă a fost cât se 
poate de stranie şi nu-şi mai amintea nici jumătate din ea. 

Testele însele au fost extrem de bizare, ca să spunem numai 
atât. Îşi amintea că se trezea uneori complet dezbrăcat şi foarte 
excitat. De multe ori, îl dureau diferite părți ale corpului. 
Deschizătura anală l-a durut timp de trei zile la rând. Asta este 
tot ce îşi amintea. În final i s-a spus că testul s-a încheiat şi că 
poate pleca acasă, unde trebuia să aştepte instrucțiuni. 

După două sau trei săptămâni, Stan a devenit nerăbdător şi 
a sunat la un număr pe care îl primise. I s-a răspuns că 
prezența lui nu era necesară la momentul respectiv, dar că 
Agenţia păstra toate dosarele. 

Toate aceste informații reprezentau amintiri conştiente ale 
lui Stan. Soţia lui a confirmat şi ea faptul că Stan a făcut o 
cerere pentru angajare în cadrul CIA, dar nu pot fi sigur dacă 
toate acestea sunt adevărate sau doar o înțelegere între cei doi. 

După părerea mea, singura dovadă reală sunt amintirile lui 
Stan obținute prin metoda Reich. Este aproape imposibil să 
minți atunci când te afli în stare de transă profundă, dacă nu ai 
fost antrenat masiv în această direcție. Starea de transă 
obținută prin metoda Reich este mult mai profundă decât cea 
specifică hipnozei, iar minciuna în această stare este 
echivalentă cu minciuna în timpul administrării serului 
adevărului (penathol de sodiu, sau o altă substanţă similară). 

Pe când se afla într-o asemenea stare de transă, Stan s-a 
întors la momentul în care a făcut cererea de angajare în cadrul 
CIA la Institutul de Tehnologie din New York. Nu şi-a reamintit 
nimic neobişnuit care să se fi petrecut atunci. În schimb, când 
s-a întors la momentul în care a fost cazat în hotelul din 

Virginia, şi-a amintit un incident în care în camera lui au intrat 
doi bărbaţi, la ora 10.00 dimineața. Aceştia i-au spus să se 
dezbrace şi l-au înfăşurat pe podea într-o pânză. A fost 
transportat apoi într-un camion acoperit şi condus într-o zonă 
împădurită, unde a fost scos din pânza în care era învelit şi i s- 
a spus să rămână pe bancheta din spate a maşinii. De acolo, 
cei doi l-au condus la un vechi castel. Au intrat mai întâi într- 
un fel de anticameră, în care o persoană i-a înregistrat. Bărbaţii 
au apăsat apoi un buton în perete, care a chemat un ascensor. 
Au coborât două sau trei nivele, după care uşile liftului s-au 
deschis, permițândule accesul într-o cameră cu o suprafață de 
circa 7 metri pătrați. 

În centrul camerei se afla o masă cu o pernă pe ea. Stan a 
fost întins pe spate. Din tavan a coborât un aparat care i-a 
inserat ceva în zona ombilicului. L-a durut îngrozitor, căci 
operația s-a făcut fără anesteziere. 

Şi-a amintit apoi „terapia” de şoc prin care a trecut, apoi 
diferite programe care i-au fost implementate. Unul consta în a 
se duce la o corporație unde trebuia să se angajeze ca ofițer de 
credite. Cei de la corporație îl aşteptau. În cadrul firmei, urma 
să redirecționeze fondurile financiare către un proiect numit 
MALTA, care înseamnă „Montauk Alsace-Lorraine Time 
Archives”. Altfel spus, urma să directioneze fonduri către 
Proiectul Montauk din Europa, situat undeva în munții 
Alsaciei-Lorrainei. 

Înainte de plecare, în fața lui Stan s-a deschis o altă uşă. În 
camera de dincolo se afla un extraterestru cenuşiu, care a 
dispărut rapid, ca şi cum nu ar fi dorit să fie văzut. Nu putem 
şti însă cu siguranţă acest lucru. Bărbaţii i-au spus că trebuie 
să se întoarcă în camera sa de la Holiday Inn până la ora 4.00 
după-masa. Aşa a şi făcut. Se pare că urma să se petreacă ceva 
la acea oră. 

În acest punct, Stan nu şi-a mai putut aminti nimic, căci 
procesul era prea obositor pentru el. 

11 
CAPITOLUL DIAVOLULUI 


Nu am fost deloc surprins să aud că Stan a fost implicat în 
Proiectul Montauk. Pot spune chiar că bănuisem acest lucru. 
Îmi povestise în mai multe rânduri că se trezea din somn şi 
vedea la fereastră fața unui om. Acesta îl privea fix şi râdea de 
el. Când l-a întâlnit pe Duncan, a recunoscut fața persoanei de 
la fereastră. Era ca şi cum un coşmar ar fi prins viață. Am tras 
cu toții concluzia că Stan fusese o victimă a Proiectului 
Montauk şi că identificase la nivel psihic persoana (Duncan) 
care generase formele care îl deranjau. Aveam să aflu la scurt 
timp că legătura psihologică dintre Stan şi Duncan era mult 
mai profundă. 

Am apelat la sursa de informaţii a lui Duncan (este vorba de 
o sursă de informații metafizice) pentru a afla dacă Stan ne-ar 
putea înşela. Ni s-a răspuns că nu prezintă nici un fel de 
pericol. Mai întâi de toate, ne-am gândit că ar fi bine ca Stan să 
preia controlul asupra ființei lui, fiind evident că se afla sub 
influența unor forme de viață extraterestre. Se pare că era chiar 
influențat de extratereştri din rase diferite. Am lucrat cu toții la 
acest proiect, acela de a-i reda deplinul control de sine lui Stan. 
Acesta era capabil să intre în legătură directă cu extratereştrii. 
Duncan şi un prieten pe nume Peter (dar nu Peter Moon) au 
putut verifica faptul că în anumite momente, altcineva vorbea 
prin intermediul lui Stan. În cele din urmă, am reuşit să-i 
redăm controlul. În acel moment, sursa de informaţii a lui 
Duncan ne-a spus că Stan putea fi adus în Laboratorul Spaţio- 
Temporal. 

Stan a avut tulburări emoţionale atunci când a intrat pentru 
prima dată în Laborator. S-a prăbuşit psihic şi a început să 
plângă, lamentându-se şi amintindu-şi de implicarea sa în 
proiectul băieților din Montauk. Ne-a spus că prima oară când 
a fost răpit de extratereştrii cenuşii a fost în anul 1973, când a 
fost dus la Montauk şi introdus în cadrul programului băieților 
din Montauk. 

Directorii programului şi-au dat seama că Stan are anumite 
rezonanțe psihice cu Duncan, motiv pentru care a fost scos din 
program şi a devenit om de legătură. A fost numit chiar director 
responsabil cu disciplinarea şi prăbuşirea psihică a băieților. 
Această revenire a amintirilor l-a făcut să înțeleagă de ce avea 
chiar şi astăzi pornirea de a fi uneori dur cu propriii lui copii. 
Acționa conform rezonanțelor primite în cadrul Proiectului 
Montauk. În mod obişnuit, Stan este unul dintre cei mai blânzi 
oameni pe care i-am cunoscut vreodată. Ne-a povestit însă că 
puștii lui îl enervau uneori atât de tare încât devenea un fel de 
comandant pentru ei. A fost zguduit de această realizare şi a 
dorit să intre în transă pentru a verifica dacă ceea ce credea era 
adevărat. Am făcut experimentul şi am abordat chestiunea din 
mai multe unghiuri. Repeta mereu acelaşi lucru, ceea ce însem- 
na fie că l-a trăit personal, fie că a fost învățat să dea acest 
răspuns. 

Răspunsul dat de Stan în stare de transă se potrivea cu ceea 
ce ne-au descris alți băieți din Montauk. Ne-a vorbit de o 
cameră cu cinci pereți, într-un fel de subsol. Ne-a mai descris 
un coteț acoperit cu găinaț (care poate fi văzut şi astăzi în 
Montauk şi pe care l-am surprins pe camera mea video). Ne-a 
vorbit de trupuri de copii întinse pe mese, în stare de anestezie, 
care aşteptau să fie programate şi trimise înapoi în societate 
după programare. Când se întorceau înapoi, aceste corpuri 
aveau în centrul pieptului şi al abdomenului găuri mari, ca 
nişte arsuri. Duncan ne mai povestise şi înainte despre astfel 
de lucruri, dar nu în prezența lui Stan. Relatarea acestuia din 
urmă a fost complet independentă. Informaţiile lui Stan se 
suprapuneau perfect peste cele ale lui Duncan. Nu mai exista 
nici o îndoială că cei doi se cunoscuseră. De aceea, am 
continuat să „săpăm” în subconştientul lui Stan. 

Într-una din cele mai dramatice şi mai senzaţionale 
experienţe la care am asistat vreodată, Stan şi-a adus aminte 
de faptul că a ajuns pe planeta Marte şi i-a dat ceva unei figuri 
îmbrăcate într-o robă albă. L-am rugat să îşi amintească ce s-a 
întâmplat înaintea acestui incident, şi astfel Stan şi-a adus 
aminte că a fost programat pe o masă din Montauk. Era aşezat 

pe un scaun cu senzori electrici, având pe cap o cască. A intrat 
apoi în electroşoc. Următorul lucru pe care l-a văzut a fost o 
deschizătură dreptunghiulară care a apărut pe tavan, deasupra 
mesei pe care fusese executată programarea. A fost aspirat în 
interiorul deschizăturii şi a fost îmbrăcat într-o robă de tipul 
celor purtate de evrei în timpul lui lisus Christos. 

Următorul lucru pe care şi l-a amintit Stan a fost că s-a 
trezit în vremea lui Christos. Avea misiunea de a-L găsi pe lisus 
Christos şi de a face două lucruri. Pe de o parte, să îi ia o 
mostră de sânge, iar apoi să-l ucidă. L-a găsit pe lisus, care l-a 
întâmpinat într-o manieră surprinzătoare. l-a spus că ştie care 
este misiunea lui şi s-a oferit să-i dea chiar El mostra de sânge. 
Christos i-a spus însă că nu a venit încă timpul să moară. A 
adăugat că Stan nu-L va putea ucide atunci. Operând conform 
ordinelor primite la Montauk, Stan şi-a adus aminte că a scos 
un revolver pe care l-a descărcat în pieptul lui Christos. 

Întreaga experienţă pare să fi durat circa 10 ore în termenii 
temporali ai bazei din Montauk, dar Stan crede că a rămas în 
epoca lui lisus circa două luni. Concluzia noastră a fost că Stan 
a devenit într-un fel sau altul una cu Iuda sau că a intrat în 
trupul acestuia. El şi-a asumat identitatea lui Iuda, l-a trădat 
pe lisus şi a complotat pentru uciderea Lui, aşa cum spune şi 
Biblia. Întreaga derulare a evenimentelor a fost un ordin primit 
din Montauk. 

Trebuie să recunosc că toată această poveste nu este deloc 
clară. Din punct de vedere religios poate fi întru totul 
contestată. Eu nu fac decât să descriu aici ceea ce şi-a amintit 
Stan, fără să intervin în nici un fel. Voi adăuga însă şi propriile 
mele concluzii, iar cititorul este invitat să facă acelaşi lucru. 

Stan susține că a adus o mostră din sângele lui lisus înapoi 
în Montauk. Nu a dorit să predea acea mostră de sânge, 
continuând să o poarte la el. La un moment dat, a simțit însă o 
arsură, iar sângele a „trecut prin el”, ca într-un fel de exorcism. 
Ulterior, a fost trimis printr-un fel de portal pe Marte, pentru a 
preda acolo sângele chiar lui lisus, care se afla pe acea planetă. 
Stan s-a trezit apoi pe Marte, la baza unui munte. Lângă nişte 
pietre stătea un om suplu şi înalt, îmbrăcat la fel ca şi Christos. 

S-a îndreptat către el şi i-a înmânat nervos sângele. Când a 
primit sângele, omul şi-a ridicat privirea, iar Stan l-a 
recunoscut pe Duncan Cameron, jucând rolul lui Christos. 
Duncan a rămas astfel, nemişcat, timp de câteva minute, după 
care Stan a plecat. Perioada în care s-au petrecut toate aceste 
lucruri nu este cunoscută, dar bănuim că a fost iulie 1983, 
pornind de la o serie de incidente despre care ne-a vorbit 
Duncan. 

Stan s-a întors apoi din nou în subsolul marțian, a intrat în 
vortex şi a revenit în Montauk. Aici, i s-a spus că aveau nevoie 
de sângele lui lisus pentru a fi amestecat cu sângele lui 
Duncan astfel încât acesta să capete acelaşi ADN ca şi cel găsit 
pe Giulgiul din Torino. În gândirea şi acțiunea satanică a staff- 
ului Proiectului Montauk, acesta urma să fie folosit drept 
argument că Duncan reprezenta a doua venire a lui Christos pe 
pământ. Acest aspect al istoriei lui Stan mi se pare autentic, 
căci Duncan a fost antrenat să devină Anticristul. 

Stan şi Duncan au foarte multe amintiri similare, ceea ce 
indică faptul că - oricât de incredibilă ar părea - povestea lor 
este adevărată până la un punct. Ironic este faptul că ea explică 
în mod plauzibil de ce s-a renunţat la Proiectul Montauk. În 
prima carte am relatat numai ceea ce ştiam la vremea 
respectivă. Cineva a activat în Duncan un program care l-a 
eliberat pe Junior (Bestia), cei responsabili de proiect s-au 
înspăimântat şi au renunțat la proiect. 

Din noile informații, ne-am dat seama că Duncan fusese 
antrenat ca să devină Anticristul. La ora actuală, el îşi aduce 
aminte de antrenamentul prin care a trecut şi se simte extrem 
de stânjenit ori de câte ori vine vorba de acest subiect. Reacţiile 
sale pot fi chiar îngrozitoare. 

Trebuie să precizăm acum că pe Pământ există 12 şcoli 
satanice principale ale misterelor. Fiecare din aceste societăți 
secrete îşi are propria agendă şi fiecare este implicată în 
crearea Anticristului. Subiectul este extrem de complex şi 
conspirațţiile sunt în floare. Nu voi intra deocamdată în el, dar îl 
voi aminti mai târziu în această carte. 

Deocamdată, ceea ce putem afirma este că puterile din 

Montauk au încercat prin această manipulare a timpului, într- 
un anumit fel ridicolă şi fără precedent, să uzurpe puterea lui 
Dumnezeu. Se pare că ultimul cuvânt l-a avut până la urmă tot 
lisus Christos, reprezentantul lui Dumnezeu pe pământ. 
Sângele Său a fost obținut pentru a fi folosit în scopuri 
diabolice, dar El a fost capabil să dea totul peste cap. În cele 
din urmă, sângele a avut un efect purificator asupra lui 
Duncan, schimbându-i complet personalitatea. Înaintea acestui 
incident, Duncan fusese un om infatuat şi arogant. Ulterior, el 
a devenit o persoană foarte plăcută. Prima lui misiune după 
schimbare a fost să se întâlnească cu un anumit grup secret 
din Montauk pentru a sabota proiectul. Într-adevăr, Bestia a 
fost eliberată, iar Proiectul Montauk a devenit inoperabil. Deşi 
continuă să fie activ şi astăzi, este de bănuit că proiectul nu 
mai are forța pe care a avut-o în anul 1983. 

Povestea pe care tocmai am relatat-o mi se pare la fel de 
incredibilă şi de neobişnuită cum vi se pare probabil şi 
dumneavoastră. Dacă vi se pare prea neverosimilă, vă rog să 
recitiți capitolul unu şi să o integrați într-un context mitologic. 
Am relatat-o pur şi simplu pentru că acestea au fost faptele 
care au apărut în timpul investigaţiilor mele. Nu am inventat-o 
personal şi nu cred că a făcut-o nici Stan. Mai mult, este 
confirmată de sursa de informaţii a lui Duncan. Important mi 
se pare că ea indică faptul că cea care ne-a salvat de la o 
posibilă manipulare generată de cei din Montauk a fost 
conştiinţa christică. Umanitatea poate fi salvată deci de la 
dezastru, dacă se va pune la unison cu forțele superioare 
pozitive. 

Între timp, Stan s-a confruntat cu o problemă într-adevăr 
gravă. 

12 
STAN AJUNGE LA ÎNCHISOARE 


Am continuat să lucrez cu Stan şi după ce am descoperit 
ciudatele incidente legate de Duncan şi de planeta Marte. 
Subit, problemele lui cu legea s-au amplificat. A fost acuzat de 
delapidare de fonduri de la Charles Food Company (nume 
fictiv), una din marile corporaţii din Long Island. În calitate de 
controlor la această companie, avusese acces la sume mari de 
bani, pe care le-ar fi putut transfera cu uşurinţă. Întregul 
proces a fost marcat de împrejurări bizare. Le voi descrie pe 
scurt, înainte de a continua povestea legată de problemele cu 
legea ale lui Stan. O parte din informații au fost obţinute de Al 
Bielek. 

Legăturile lui Charles Food Company cu Proiectul Montauk 
sunt foarte profunde, la fel şi cele cu mafia. Există suspiciuni 
că Charles reprezintă o agenţie de fațadă de care guvernul se 
foloseşte pentru a rezolva tot felul de probleme. Se crede, de 
asemenea, că puştii răpiți pentru a fi programaţi în cadrul 
Proiectului Montauk au fost transportați de către camioanele 
acestei companii. 

Când s-a renunțat la proiect, în anul 1983, în urma lui au 
rămas foarte mulți copii programațţi de care cineva trebuia să 
aibă grijă. O parte au fost probabil abandonaţi pur şi simplu, 
dar nu toți. Se pare că s-a creat un fond financiar pentru a 
avea grijă de copii, dar acesta a dat faliment. Stan a fost cel 
selectat pentru a rezolva problema; din câte se pare, el a fost 
ales chiar de către CIA. A fost îndoctrinat, aşa cum s-a arătat 
anterior, şi a fost trimis la Charles Food Company în anul 
1985. Aici, i s-a ordonat să accepte slujba de ofițer financiar şi 
să continue aranjamentele financiare care erau deja începute. 
Unul dintre acestea consta în retragerea unor sume mari de 
bani şi trimiterea lor în Germania, pentru Proiectul MALTA 
(continuarea Proiectului Montauk). 

Stan a primit, de asemenea, misiunea de a crea un nou fond 
financiar pentru copii. Banii urmau să fie transferați de Charles 

în contul său, iar el trebuia să înființeze fondul. Această 
greşeală avea să-l coste scump, căci a devenit vulnerabil, 
putând fi acuzat cu uşurinţă în caz că lucrurile evoluau prost. 
Şefii lui ştiau exact ce fac. În mod surprinzător, Stan a sfârşit 
prin a-şi încălca ordinele, devenind extrem de greu de 
manipulat. 

Al Bielek îşi aminteşte că a auzit de o întâlnire în care Stan 
a fost făcut în toate felurile pentru că nu a înființat fondul. 
Banii au rămas pur şi simplu în contul lui personal. I s-a spus 
în mod clar că misiunea lui era să înființeze fondul, acesta fiind 
motivul pentru care a fost angajat la Charles Food Company. 
Deşi i s-a dat un procent din totalul banilor transferați, el a 
refuzat în continuare, cu încăpățânare, să transfere banii. În 
cele din urmă, şefii lui s-au săturat şi l-au acuzat de 
delapidare, în anul 1988. La sfatul avocatului său, Stan a 
pledat vinovat pentru fraudă bancară. Această pledoarie i-a fost 
propusă în schimbul acuzațţiei de delapidare a 400.000 de 
dolari. 

În cele din urmă, Guvernul a amânat sentința, întrucât Stan 
a acceptat să coopereze într-un proces de fraudă fiscală 
împotriva lui Charles. Se pare că o facțiune „corectă” din 
Guvern l-a pus pe Charles sub acuzare, din motive numai de ei 
ştiute. Apărarea lui Stan şi-a propus să demonstreze că unica 
delapidare pe care a făcut-o el a avut drept scop o acoperire 
pentru familia lui Charles. Se pare că milioane de dolari 
fuseseră astfel delapidate din companie. Banii „luaţi” de Stan 
erau de ordinul a numai 400.000 de dolari, adică partea lui din 
total. Rezultă că suma totală trebuie să se fi ridicat la circa 
40.000.000 de dolari. 

În toată această perioadă, Stan ne-a spus că a primit 
telefoane de ameninţare şi că asupra sa au fost aruncate 
cocteiluri Molotov. Îmi amintesc chiar că mama a citit odată în 
ziar de o casă din oraşul în care locuia Stan, în care au fost 
aruncate cocteiluri Molotov. Se pare că asemenea lucruri s-au 
întâmplat cu adevărat. Familia Charles dorea probabil să-l 
sperie şi să-l împiedice să depună mărturie împotriva ei. 

Între timp, cei din Guvern s-au supărat şi au urgentat cazul. 

Stan a primit cu câteva luni înainte o hârtie prin care era 
anunțat că urma să îşi execute sentinţa într-o anumită zi. Cu o 
zi înainte, avocatul l-a sunat să-i spună că sentința a fost 
amânată din nou. Urma să mai treacă două luni. Chiar când 
era pe punctul de a-şi aminti ce s-a întâmplat în Proiectul 
Montauk, Stan a primit un telefon şi i s-a spus că urma să fie 
întemnițat în săptămâna aceea, în ziua de vineri. Acest lucru 
este destul de neobişnuit, căci anterior primise întotdeauna 
înştiințări cu cel puţin o lună înainte. De data aceasta, s-a 
speriat cu adevărat. 

Stan s-a întâlnit cu avocatul său, după care ne-a povestit că 
întreaga clădire în care s-a desfăşurat întâlnirea a fost 
înconjurată de elicoptere negre. Avocatul i-a spus că sentința a 
fost amânată cu încă două zile. În acel moment, am ridicat 
telefonul (despre care ştiam că îmi este ascultat) şi am început 
să ameninț că, dacă Stan va fi închis, voi publica tot ce ştiu 
despre Proiectul Montauk, inclusiv implicarea mea în 
prăbuşirea OZN-ului din Moriches Bay (am contribuit personal 
la căderea acestuia, pe vremea când lucram pentru BJM, 
blocându-i sistemul de manevră cu ajutorul unui aparat de 
emisie a anumitor frecvențe electronice; dar despre aceasta vă 
voi povesti altădată). După amenințările mele, Stan a primit de 
la avocatul său vestea că sentința a fost amânată cu încă două 
săptămâni. Subit, avocatul a redevenit cât se poate de amabil. 

În continuare, Stan a ajuns din nou la tribunal, iar avocatul 
său a făcut o treabă foarte bună, explicând ce s-a întâmplat. El 
i-a spus judecătorului că guvernul nu şi-a îndeplinit partea sa 
de angajament (eliberarea lui Stan ca urmare a mărturiei sale 
împotriva familiei Charles), conform înțelegerii cu procurorii. 
Avocatul lui Stan i-a cerut judecătorului o sentință redusă, 
întrucât trecuseră deja doi ani de la începerea procesului. 

Judecătorul şi-a manifestat simpatia, declarând că şi el este 
de părere că întregul caz a fost tratat neprofesionist. Din 
păcate, decizia nu depindea de el, fiind obligat să urmeze 
directivele primite. L-a întrebat apoi pe avocatul acuzării dacă 
este de acord cu o reducere a sentinței şi o suspendare a 
acesteia. Procurorul a răspuns că nu este de acord sub nici o 

formă cu suspendarea sentinței. Stan trebuia închis sub 
pedeapsa maximă. Judecătorul a adăugat atunci că nu are de 
ales. Chiar dacă ar fi dispus o suspendare a sentinței, curtea 
superioară i-ar fi anulat decizia, iar el ar fi avut probleme. De 
aceea, a preferat să urmeze directivele primite şi l-a condamnat 
pe Stan la 33 de luni de închisoare. Putea fi eliberat de probă 
peste 11 luni. A mai primit 30 de zile de libertate, pentru a-şi 
pune la punct afacerile. 

Am încercat în continuare să-l ajut pe Stan prin amenințări 
făcute la telefon. După reacția avocatului său, se pare că 
acestea au avut un oarecare efect, dar nu atât pe cât mi-aş fi 
dorit eu. Se pare că noua strategie consta în a lăsa lucrurile să 
curgă, în speranţa că acuzarea va accepta amânarea pedepsei. 
Au fost atâtea amânări anterioare încât ne-am gândit că acest 
plan ar putea funcționa. Singura amânare pe care a mai primit- 
o Stan a fost una de trei luni, sub pretextul că şerifii federali nu 
puteau găsi un loc pentru încarcerarea sa. Am auzit apoi un 
lucru foarte interesant. Cineva de la închisoarea federală din 
Danbury, Connecticut, mi-a spus că s-a propus ca Stan să fie 
închis acolo, dar direcţia a refuzat să-l primească, întrucât în 
jurul lui exista o controversă prea aprinsă. Şi astfel s-a ajuns la 
amânare. 

Următoarea strategie pe care ne-am propus-o a fost să-i 
împiedicăm pe cei din închisoare să-i spele creierul lui Stan în 
timp ce se afla acolo. John este şeful Centrului OZN din Long 
Island şi a avut un rol cheie în investigarea cazului legat de 
prăbuşirea de la Centrul Moriches. John i-a aranjat lui Stan un 
interviu cu Geraldo Rivera de la programul de televiziune 
„Acum putem dezvălui totul” şi a făcut multă publicitate 
interviului, la nivel național. Speranța noastră era să-i punem 
pe cei din Guvern pe jar, astfel încât să nu îndrăznească să se 
atingă de Stan. 

Cam în acea vreme, John l-a prezentat fără să vrea pe Stan 
unei femei pe care o vom numi în continuare Mary Snodgrass 
(nume fictiv). Această o femeie fusese supusă unei răpiri de 
către extratereştri şi căpătase anumite proprietăți paranormale. 
Lucra de regulă cu persoane care pretindeau că au fost răpite şi 

avea o reputație excelentă. John auzise de relaţiile ei, dar nu 
ştia exact în ce constau acestea. 

Mary ştia exact pe ce „butoane” să apese. În scurt timp, l-a 
transformat în totalitate pe Stan. Practic vorbind, acesta s-a 
întors la 180 de grade. Mai întâi, l-a convins să refuze orice fel 
de publicitate. Apoi, l-a ajutat să înțeleagă că evenimentele pe 
care le-a trăit au fost reale, dar s-au petrecut numai în mintea 
lui. Din punct de vedere fizic, Stan nu a fost niciodată pe Marte. 
Mary are chiar o teorie potrivit căreia nu există răpiri fizice, ci 
numai în plan mental. L-a pregătit apoi pentru închisoare şi în 
toată această perioadă au fost nedespărțiți. Mary a devenit 
literalmente „impresarul” lui, vorbind cu Stan mai mult decât 
propria soție a acestuia. 

În cele din urmă, Stan Campbell a fost întemnițat în 
penitenciarul federal din Ashland, Kentucky. 

1702 Decembrie 


BULETIN I.R.A. 
TRANZISTORUL BARIEREI DE SUPRAFAȚĂS 


O serie de cinci documente întocmite de personalul tehnic de la Philco 
Research Division 
Partea I - Principiile Tranzistorului Barierei de Suprafațăe 
W. E. BRADELY?, FELLOW, IRE 


Sumar - Acest document structurat în cinci părți, descrie principiul, 
modul de fabricare, de creare a circuitului cât şi informații teoretice despre 
un nou semiconductor-convertor numit tranzistorul barierei de suprafață. 
Acest dispozitiv creat prin tehnici precise de gravură electrochimică şi 
galvanoplastie, operează pe frecvențe de peste 60 mc având proprietăți de 
voltaj, consum şi zgomot reduse, ce erau până acum specifice doar la 
frecvențe cu mult mai joase. 

Partea întâi constă din expunerea unei descoperiri excepționale care a 
condus la crearea noului tranzistor un nou mod de injecție produs de un 
electrod de metal aflat în contact intim cu un singur cristal de germanium 
de tip-N. Sunt analizate mecanismele de emisie, de conductție şi de colectare 
şi este prezentat, de asemenea, efectul pe care îl are asupra performanței 
fabricarea precisă a secțiunilor de germanium de câțiva microni grosime. 

Partea a doua descrie metodele obişnuite de fabricare. Un fragment de 
germanium este gravat prin direcționarea asupra suprafețelor sale a două 
reacții opuse generate de o soluție saturată metaliferă, prin care trece curent 
electric ce are o polaritate menită să genereze răzuirea germaniumului. Pe 
lângă gravarea materialului şi înlăturarea produselor de reacție, fluxul de 
soluție mai are rolul de a răci procesul în sine. Gravarea este permisă până 
când grosimea germaniumului este redusă la câțiva microni cu o toleranță 
de 5 procente din grosimea rămasă. O inversare bruscă de polaritate va avea 
un efect de stopare a acţiunii de gravare ţi va iniția imediat procesul de 
galvanizare a electrozilor de metal din soluţia saturată pe suprafețele 
proaspăt curățate ale germaniumului. 

Partea a treia prezintă parametrii circuitului tranzistorului barierei de 
suprafață cât şi performanța amplificatoarelor tipice: un video amplificator 
compensat având o lățime de bandă de 9 mc, un produs care are rolul de a 
mări lățimea de bandă de 45 mc per etapă si un amplificator rf neutralizat 
ce are rolul de schimbare a lățimii de bandă, centrat la 30 mc având un 
prag de inserție de 15 db. Inversarea momentelor cu ajutorul circuitelor 


5 Cercetările care au condus la crearea tranzistorului barierei de suprafață au fost parţial susţinute de Biroul Naval al 
Departamentului Marinei, prin contractul cu nr. bsr 57322. 

é Clasificarea decimală: R 282.12. Manuscrisul original primit de institut, datat 14 octombrie 1953. 

7 Philo Corp., Div. de Cercetări, Philadelphia, Pa. 

întrerupătoarelor tipice se produc în mai puţin de 0.1 microsecunde. 

În partea a patra sunt descrise conceptele geometrice din punct de 
vedere cantitativ care stau la baza capacității extinse de operare a 
dispozitivului la înaltă frecvență ți anume efectul unei secțiuni netede ți 
subțiri de semiconductor între electrozii emițători si cei colectori. Partea a 
cincea prezintă din punct de vedere teoretic principalele acţiuni interne ale 
tranzistorului barierei de suprafață, injecția de valvă şi întărirea valvei. De 
asemenea, sunt raportate rezultatele verificărilor experimentale ale 
previziunilor. 

INTRODUCERE 

ÎN DECURSUL cercetărilor, laboratoarele Philco Corporation au descoperit 
un nou tip de tranzistor, tranzistorul barierei de suprafață. Acest dispozitiv 
este diferit față de celelalte tranzistoare descoperite anterior prin faptul că 
deține o singură formă de germanium, în vreme ce versiunile anterioare 
conțineau cel puțin două forme de germanium. Joncțiunea de aliaj a 
tranzistoarelor este descrisă, de exemplu, ca fiind de tipul p-n-p sau n-p-n, 
în vreme ce tranzistoarele din punctele de contact au regiuni de germanium 
modificat ce au fost generate de procesul de formare din zona punctelor de 
contact. Noul tranzistor al barierei de suprafață este un tranzistor de tip N. 

Numele „Tranzistorul Barierei de Suprafaţă” este derivat din faptul că 
interfețele tranzistorului care realizează funcțiile de emisie şi colectare ale 
curentului folosit sunt localizate la suprafața unui electrod uniform de 
cristal. Dezvoltarea unei interfețe active localizate la suprafața cristalului 
rezultă într-un nou mod de operare astfel încât tensiunea transportoarelor 
cristalului va permite utilizarea electrozilor de metal pe o suprafață relativ 
mare. 

Faptul că electrozii sunt aplicaţi pe suprafața cristalului după ce 
cristalul a fost în prealabil prelucrat permite un control de o acuratețe 
nemaiîntâlnită într-un moment anterior asupra geometriei tranzistorului. 
Fabricarea precisă controlată a germaniumului în secțiuni de câțiva microni 
grosime este uşor de realizat prin intermediul tehnicilor electrochimice 
descrise de Tiley şi Williams.8 

Rezultatul practic al acestui nou principiu şi a tehnicilor asociate este 
un tranzistor ce deține caracteristici excepţionale. S-au realizat operațiuni 
eficiente folosindu-se tensiuni de 3 volți sau chiar mai reduse, la frecvențe 
de peste 60 mc şi sunt anticipate operațiuni la frecvențe mult mai înalte 
prin îmbunătățirea metodei de fabricare. A fost demonstrată amplificarea 
bandpass centrată la o frecvenţă de 30 de megacicli şi s-a reuşit amplificare 
lowpass de la O la 9 megacicli. Pe scurt, tranzistorul barierei de suprafață 
combină voltajul redus, consumul redus de energie, operațiuni la frecvenţe 
mai înalte de un ordin de magnitudine care pot fi obţinute cu ajutorul 
tranzistorilor obişnuiţi. 


8 PROC. I.R.E., p. 1706-1708 din acest document. 

Principiile şi tehnicile ce au dat naştere tranzistorului barierei de 
suprafață sunt aplicabile nu doar în acest caz particular prezentat aici ci şi 
în altele după cum veți putea afla din descrierea detaliată a tehnicilor 
electrochimice din acest document. 

TRANZISTORUL BARIEREI DE SUPRAFAȚA 

Curentul folosit de tranzistorul barierei de suprafață este un curent de 
valve ce se deplasează de la emițător la colector. Electronii liberi care în mod 
normal sunt prezenți sunt 

13 
STAN ESTE REDUS LA TĂCERE 


Este interesant de notat faptul că aceste informaţii nu ar fi 
putut vedea lumina tiparului dacă nu s-ar fi petrecut o 
întâmplare bizară legată de Peter Moon. Peter nu l-a întâlnit 
niciodată pe Stan şi era sceptic în ceea ce priveşte legătura 
acestuia cu Proiectul Montauk. Credea că povestea cu lisus 
Christos era interesantă, dar avea mai degrabă un impact 
dramatic şi mitologic decât unul real. Povestea lui Stan s-a 
dovedit însă mai profundă decât credea el inițial. 

În toamna anului 1992, Al Bielek l-a sunat pe Peter Moon şi 
i-a spus că urma să vină în Long Island. Dorea să ştie dacă 
exista posibilitatea să țină vreo conferință. Peter i-a răspuns că 
nu mai era suficient timp pentru organizarea ei, dar urma să 
dea câteva telefoane. Prima pe care a sunat-o a fost Elaine 
Donald, mediumul care mi-a făcut cunoştinţă cu Stan 
Campbell. Nu o cunoştea pe Elaine, dar avea cartea ei de vizită 
şi ştia că organizează lecturi psihice. Elaine i-a răspuns lui 
Peter că se vorbise prea mult despre OZN-uri la cercurile ei şi 
deocamdată nu putea organiza nimic pentru Al. l-a mai pus 
câteva întrebări legate de cartea despre Montauk şi a dorit să 
ştie dacă Al îl cunoştea pe Stan Campbell. Peter i-a răspuns că 
nu, iar ea i-a spus că Stan era un prieten foarte drag al ei. L-a 
rugat pe Peter să o viziteze în New York, căci dorea să-i spună 
anumite lucruri pe care nu i le putea transmite la telefon. 

Peter i-a făcut o vizită şi astfel au ajuns să se cunoască. 
Elaine l-a întrebat apoi ce ştie despre Stan. Peter i-a relatat 
povestea despre lisus, neştiind nimic despre delapidare şi 
despre faptul că Stan era închis. Elaine i-a spus că toate afir- 
mațţiile lui Stan fuseseră făcute sub influența medicamentului 
Prozac şi că el nu dorea să aibă nimic de-a face cu Proiectul 
Montauk. Mai întâi de toate, dorea ca numele lui real să nu fie 
pomenit în această carte. Peter a acceptat, dar Elaine a mers 
mai departe, cerându-i să nu folosească deloc informaţiile 
primite de la Stan, care nu erau altceva decât halucinații. Era 

evident că încerca să-l convingă pe Peter de ceva anume. 

În continuare, Elaine i-a spus lui Peter că ar trebui să-l sune 
pe Stan la închisoare. Acesta urma să-i confirme că întreaga 
poveste despre Montauk era inventată. Peter i-a răspuns că nu- 
l cunoştea pe Stan şi nu avea de unde să ştie dacă persoana de 
la celălalt capăt al firului era cu adevărat acesta sau altcineva. 
În plus, nu era interesat să vorbească cu el, căci această negare 
nu dovedea nimic. 

Elaine a insistat atunci ca Peter să o sune pe Mary 
Snodgrass, terapeutul care lucrase cu Stan. După cum vă 
puteți imagina, Peter şi-a dat seama că se petrece ceva ciudat. 
Prea erau mari eforturile de a-l convinge că Stan nu era decât 
un depresiv nefericit care luase prea mult Prozac, fiind apoi 
manipulat de Preston. Lovitura finală a venit atunci când Peter 
i-a atras atenţia lui Elaine că Stan ar fi putut fi supus unei 
spălări a creierului în închisoare. Elaine i-a răspuns că a vorbit 
cu paznicii de acolo şi aceştia au asigurat-o că nu îi fusese 
spălat creierul. Aceasta era singura ei dovadă, iar Peter nu a 
putut decât să se amuze. A făcut chiar o glumă, spunându-i lui 
Elaine că paznicii de la închisoare au o bună reputaţie şi că nu 
pot fi suspectaţi că ar minți vreodată. Ea a fost întru totul de 
acord cu el şi a continuat să converseze, fără să-şi dea seama 
de intenţia sarcastică a lui Peter. În acest fel, şi-a pierdut 
complet credibilitatea în fața acestuia. 

După ce a vorbit la telefon cu Mary, Peter i-a explicat lui 
Elaine că, cu cât vorbeau mai mult, cu atât mai convins era de 
contrariul celor afirmate de ea. A avertizat-o chiar că m-ar 
putea convinge să dezvălui totul ca fiind real prin insistenţele ei 
contrare. Lui Elaine i-a scăpat atunci o informație cu totul 
neobişnuită. I-a spus lui Peter că Stan vorbea opt limbi şi că 
atunci când servieta i-a fost confiscată de CIA în drum spre 
Israel, s-a dovedit un caz de identitate greşită. Peter nu ştia 
nimic despre această poveste şi a rămas uimit să afle că Stan 
vorbea opt limbi. S-a gândit chiar că Elaine ar fi putut fi 
programată să spună asemenea lucruri. Nici unul dintre noi nu 
ştim la ce s-a referit, dar este cert că se petrecea ceva ciudat. 

Peter s-a întors acasă şi m-a sunat în aceeaşi seară. A 

insistat să mă viziteze pe mine şi pe Al Bielek chiar a doua zi, 
dorind să afle totul în legătură cu Stan. Era acum convins că se 
petrece ceva extrem de neobişnuit. Înregistrase pe bandă 
conversaţia cu Elaine, iar ceea ce aţi citit mai sus reprezintă 
versiunea scrisă a benzii. 

Pe măsură ce interesul lui legat de Stan şi de familia 
acestuia creştea, i-a scris lui Stan în închisoare, întrebându-l 
dacă îşi menţine afirmaţiile anterioare şi dacă dorea ca numele 
său real să apară în această carte. După aproape o lună, Peter 
a primit un răspuns ciudat. Într-o scrisoare în care era evident 
că îşi alegea cuvintele cu cea mai mare atenţie, Stan a respins 
toate informaţiile pe care mi le dăduse. Mai mult, m-a 
ridiculizat în fel şi chip şi a afirmat că nu doreşte să fie asociat 
în nici un fel cu această carte. În mod curios, a scris că a aflat 
adevărul care se ascunde în spatele aşa-numitului Proiect 
Montauk şi că va veni o zi când îl va dezvălui. Dacă aşa stau 
lucrurile, ar fi interesant de aflat în ce constă acest adevăr şi 
mai ales cine i l-a dezvăluit! 

Am dat scrisoarea lui Stan unor mediumi să o citească. Deşi 
toți au fost de acord că i s-a spălat creierul, nici unul nu a 
insistat asupra acestui aspect, cât asupra faptului că Stan era 
profund tulburat şi că simțea o stare de vinovăţie asociată cu 
proiectul. 

Peter a vorbit din nou cu Mary Snodgrass şi a aflat că Stan 
era un deținut model. Le preda celorlalți deținuți şi avea un rol 
de lider. Ce ironie! Practic, îndeplinea acelaşi rol de supervizare 
ca şi în cadrul Proiectului Montauk! 

A trecut mai bine de un an şi Stan nu a fost eliberat încă din 
închisoare, deşi legea ar fi permis acest lucru (pentru bună 
purtare). La urma urmei, nimeni nu l-a considerat vreodată un 
criminal violent. Bănuiesc că nu doreşte să se pună în pericol 
pe sine sau pe familia sa. Oricum, va fi interesant de aflat ce se 
va întâmpla atunci când va fi în sfârşit eliberat. Încă înainte de 
a ieşi, a jurat că nu va mai povesti nimănui experienţele prin 
care a trecut. 

Nici nu a trecut mult timp de la arestarea lui Stan, că noi 
întâmplări ciudate au şi avut loc. 

14 
TRATATE CU EXTRATEREȘTRI 


În anul 1992 am făcut o descoperire foarte interesantă, care 
m-a ajutat să înțeleg cum a apărut tranzistorul electronic. Va fi 
cu siguranță o poveste pe care nu o veți găsi în manualele 
clasice de „istoria ştiinţei”. 

Mai întâi, doresc să amintesc legendele care circulă în 
legătură cu tratatele pe care le-ar fi încheiat Guvernul cu 
diferite grupuri de extratereştri. Aceste tratate fac parte din 
categoria legendelor deoarece nu dispun de copii ale lor pe care 
să vi le pot prezenta. Nici măcar nu cred că există asemenea 
copii. Tot ce vă pot spune este ce am aflat în nenumărate 
conversații pe care le-am avut de-a lungul timpului. Singurul 
motiv pentru care le amintesc este că aceste legende ne pot 
ajuta să înțelegem ce s-a petrecut în realitate cu apariția şi 
dezvoltarea tranzistorului. 

Se presupune că primul tratat între Guvernul Statelor Unite 
ale Americii şi extratereştri a fost semnat în anul 1913. 
Singurele informaţii pe care le deţin în legătură cu acest tratat 
nu spun decât că el se referea la Primul Război Mondial. 

Un al doilea tratat a fost semnat între 1945 şi 1947. Se 
presupune că a implicat un anumit schimb de tehnologie. 
Zvonurile afirmă că extratereştrii cu care a fost semnat acest 
tratat au fost cei care se autonumesc „Grupul K”. 

Grupul K a devenit îngrijorat de aruncarea bombei atomice 
şi a cerut dezarmarea nucleară a lumii. Ei se temeau că 
umanitatea s-ar putea autodistruge complet. Se pare că a 
existat o înțelegere prin care guvernul se angaja să renunțe la 
armele nucleare în schimbul altor tehnologii. Evident, oamenii 
nu au respectat înțelegerea, iar Grupul K a sfârşit prin a ne 
abandona. 

Un al treilea tratat a fost semnat o dată cu venirea cenugşiilor 
regelieni, care au contactat Guvernul SUA. Aceşti cenuşii au 
spus că ne pot ajuta, dar că doresc să fie ajutați, la rândul lor. 
Ei aveau nevoie de anumite tehnologii ale noastre. Din câte mi 

s-a spus, acest tratat a fost semnat între 1951 şi 1954. La ora 
actuală ne aflăm încă sub incidența acestui tratat, deşi cenuşiii 
l-au încălcat din când în când. 

Consider că primul contact cu extratereştrii a fost stabilit în 
anul 1946, pornind de la documentul care va fi prezentat la 
pagina 124, intitulat „Tranzistorul Barierei de Suprafață”. De 
remarcat faptul că în el se foloseşte termenul de „valve de 
cristal”, care mai târziu aveau să fie numite triode 
semiconductoare. În sfârşit, în anul 1948, aceste dispozitive au 
devenit cunoscute sub numele de tranzistori. De aici începe 
descoperirea mea. 

15 
LEGENDA DIN SPATELE TRANZISTORILOR 


Istoria tranzistorului începe cu o corporație cunoscută sub 
numele de Compania E.T. Este vorba de o companie legal 
constituită care s-a născut în anii “50. 

Cunosc pe cineva care a lucrat într-un laborator al 
Companiei E.T. între anii 1960-1961. Îl voi numi Klark. Este 
vorba de acelaşi Klark care a fost menționat în Proiectul 
Montauk: Experimente în timp. Klark îl cunoaşte pe dr. Rinehart, 
cel care a pretins în fața mea că este John von Neumann, 
directorul tehnic al Proiectului Montauk. Bănuiala mea este că 
una din misiunile posibile ale lui Klark a fost tocmai aceea de 
a-l supraveghea discret pe Rinehart pentru anumite servicii 
secrete. 

În general, nu cred decât circa 90% din poveştile lui Klark, 
care devin uneori cam prea fantastice. Probabil că mulți spun 
acelaşi lucru despre mine. Aceasta este soarta celor care 
lucrează sau au lucrat în proiecte secrete. 

Klark mi-a spus odată o poveste interesantă legată de 
Compania E.T. Mi-a relatat că a lucrat sub şefia unui anume 
Herman Anapoly, instructor la Institutul RCA (numit astăzi 
Institutul Carierelor Tehnice - TCI). Anapoly a jurat cu mâna pe 
Biblie că între anii 1952-1953, Philco a obținut un contract 
guvernamental din partea Marinei prin care i se cerea să creeze 
o zonă specială în spatele Laboratoarelor Philco. Zona era de 
cea mai înaltă securitate. Oameni înalți şi supli, îmbrăcați în 
pardesiuri negre, asigurau paza. Purtau nişte pălării ciudate, 
cu o pânză care le acoperea fețele, în care erau făcute două 
găuri prin care să poată vedea. Anapoly a jurat în fața lui Klark 
că atunci când şi-au scos măştile şi pardesiurile, s-au dovedit a 
fi extratereştri cenuşii. Aceştia i-au învățat pe cei din echipa 
tehnică să producă un amplificator din cristal care a devenit 
cunoscut mai târziu sub numele de Tranzistor al Barierei de 
Suprafaţă. 

Încercând să verific povestea lui Klark, am sunat la 

Institutul Carierelor Tehnice şi am aflat că a existat într-adevăr 
un profesor pe nume Herman Anapoly. Acesta le-a predat 
studenților despre tranzistori şi a fost cândva angajatul 
Companiei E.T. Mai târziu s-a pensionat şi a început să predea, 
dar a continuat să lucreze cu normă la Compania E.T. Până 
acum, povestea lui Klark s-a dovedit reală, dar încă nu aveam 
dovada implicării extratereştrilor. Până la proba contrarie, am 
lăsat-o să zacă într-un sertar al memoriei mele. Câţiva ani mai 
târziu, aveau să apară probe noi. 

16 
TRANZISTORUL BARIEREI DE SUPRAFAŢĂ 


În anul 1984, am făcut excursiile devenite între timp 
faimoase la Montauk Point, având cu mine diferite echipamente 
şi cartografiind zona pas cu pas. Analizând lucrurile, am 
constatat o ciudățenie. Transmițătorul era alcătuit din circa 
300 de tranzistori solizi. Acest lucru mi s-a părut surprinzător, 
căci tehnologia în stare solidă (din care fac parte şi tranzistorii) 
nu are prea multe în comun cu tehnologiile ezoterice cu care 
eram familiarizat (pentru cei care se pricep mai bine la tehnică, 
doresc să spun că tehnologia în stare solidă nu este potrivită 
pentru amplificarea liniară specifică tehnologiei potențialului 
eteric. Date fiind cunoştinţele mele, nu m-aş fi aşteptat să 
găsesc elemente de tehnologie solidă în calea analoagă a 
transmițătorului). Ştiam că se folosesc tuburi cu vid, mult mai 
comune atunci când ai de-a face cu timpul şi spaţiul. Nici până 
în zilele noastre nu am reuşit să înțeleg ce fel de aparatură 
aveau acolo. 

Am desfăcut din şuruburi micuţele plăci cu tranzistori şi le- 
am luat acasă. Aici, am examinat aparatele în laborator, cu 
ajutorul unei lupe puternice. Am notat numărul de înregistrare 
al tranzistorilor şi l-am căutat în manualul tehnic pe care îl 
aveam. În manual scria: „de tip SB”. SB era indicativul pentru 
„Surface Barrier” (Barieră de Suprafață). Ce însemna însă 
această sintagmă? Mă ocup de mult timp de electronică, dar nu 
am auzit niciodată această expresie. Am căutat în manual. 
Referirile tehnice la Tranzistorii Barierei de Suprafață se 
întindeau pe nu mai puțin de 50 de pagini! 

Următorul pas a fost să găsesc un Tranzistor al Barierei de 
Suprafață. Mi-am sunat toate cunoştinţele, dar nu am reuşit să 
găsesc nici un asemenea dispozitiv. În cele din urmă, am aflat 
adevărul. În anul 1992 am primit un telefon de la un anume dr. 
O. (inițială fictivă). Era un naturist de geniu şi un mare expert 
în vindecarea SIDA cu ajutorul ozonului. A venit la o şedinţă a 
Cercului nostru de Psihotronică din Long Island şi ne-a vorbit 

de conspirația referitoare la SIDA şi la profesia medicală. 
Subiectul este fascinant în sine, dar nu reprezintă tema acestei 
cărți. Ceea ce doresc să spun este că dr. O. m-a invitat să îl 
cunosc pe unul din prietenii săi, pe nume Joe Pitone (nume 
fictiv). Joe este director executiv la Orion Diversified 
Technologies şi un om cât se poate de plăcut. Dr. O. era de 
părere că o întâlnire între mine şi Joe ar fi utilă pentru 
amândoi. 

M-am întâlnit cu Joe la uzina lui şi am avut surpriza să văd 
un munte de tranzistori, diode şi alte dispozitive electronice. 
Practic, am văzut milioane de Tranzistori ai Barierei de 
Suprafață! l-am spus imediat lui Joe că eram interesat de 
aceste dispozitive întrucât făceau parte dintr-o tehnologie 
ezoterică şi puteau constitui dovezi în cercetările mele. Mi-a dat 
imediat câțiva tranzistori, pe care i-am dus acasă şi i-am 
introdus în aparatul meu de testare. Într-adevăr, erau 
Tranzistori ai Barierei de Suprafață, conform manualului. 

Tocmai când îi testam, Duncan a intrat în laborator şi a 
privit prima pagină a catalogului primit de la Joe. Pe el scria 
„E.T. Co.”. Duncan a crezut că este vorba de un fel de glumă şi 
că „E.T.” înseamnă, de fapt, „extraterestru”. I-am explicat că 
este numele unei companii reale. Subit, mi-am adus aminte de 
prietenul meu Klark şi de povestea lui cu Compania E.T. L-am 
sunat imediat. 

- Da, acesta este numele companiei pentru care am lucrat, 
mi-a răspuns Klark. 

Era evident că Klark ştia mai multe decât spunea. Obţinerea 
tranzistorilor a fost prima dovadă că povestea lui putea fi 
adevărată şi că lucrase într-adevăr în anii “60 la aceste 
tehnologii. El a fost cel care a analizat şi a testat în laborator 
tranzistorii. 

Klark mi-a povestit de asemenea diferite istorii din acea 
vreme. Mi-a spus că gluma la ordinea zilei era că „E.T.” vine de 
la „extraterestru”. l-am reamintit de relatarea pe care mi-a 
făcut-o, potrivit căreia Herman Anapoly ar fi spus că tehnologia 
tranzistorilor le-a fost transmisă oamenilor de către 
extratereştri. Klark a jurat că acesta este adevărul. 

L-am rugat pe Duncan să facă o scanare mediumică legată 
de tranzistori. Mi-a răspuns că aceştia erau cheia prin care 
putea fi trecută bariera timpului. În plus, conţineau o energie 
liberă, cunoscută uneori şi sub numele de energie tahionică. 

L-am sunat, de asemenea, pe Al Bielek în Phoenix, cerându-i 
acelaşi lucru (să facă o scanare mediumică în legătură cu 
tranzistorii). Nu i-am transmis nimic în legătură cu lectura 
făcută de Duncan. Am preferat să vorbesc cât mai puțin despre 
acest subiect până la primirea dispozitivelor, căci mă temeam 
ca cineva să nu afle şi să cumpere în bloc toți tranzistorii de 
acest tip. 

Al mi-a comunicat că apariția tranzistorilor era legată de un 
schimb de tehnologie cu extratereştrii. Mi-a spus că primul 
dispozitiv original era făcut din plastic, avea un diametru de 
circa un centimetru şi opt picioruşe care ieşeau din el. Era 
alcătuit din şase asemenea SBT-uri prinse pe aceeaşi placă. 
Sursa sa i-a transmis literalmente că extratereştrii au apelat la 
oameni tocmai pentru că aveau probleme de siguranță cu 
aceste dispozitive pe navele lor. SBT-urile generau efectul de 
levitatie a generatorului de cristal. Lucrurile începeau în sfârşit 
să capete sens. O navă spaţială are nevoie de energie liberă şi 
trebuie să poată controla undele gravitaționale. Cine poate 
controla aceşti factori are automat acces la o deschizătură în 
timp şi în spaţiu. Tocmai aici intervine rolul SBT-urilor. 

Este interesant de remarcat şi faptul că am pronunţat 
numele lui Joe Pitone incorect. Când am vorbit cu Klark, acesta 
mi-a corectat imediat pronunțarea. Acest lucru m-a convins 
definitiv de faptul că Klark a lucrat la Compania E.T. şi că l-a 
cunoscut pe Joe Pitone. Klark m-a rugat să nu-i menționez 
acest lucru lui Joe. 

M-am întors apoi la Joe Pitone şi i-am spus că aveam un 
prieten care a lucrat pentru Compania E.T. cu câtva timp în 
urmă. l-am relatat povestea despre inițialele „E.T.”, care ar fi 
fost un acronim pentru „extraterestru”. L-am întrebat dacă 
acest lucru este adevărat. Timp de mai bine de un minut, a 
făcut ochii mari şi a păstrat tăcerea. Mi-am dat seama că am 
atins un punct sensibil. În cele din urmă, a recunoscut că 

zvonul a circulat multă vreme, dar mi-a spus că nu ştia dacă a 
fost adevărat sau nu. 

După vreo două ore, m-am dus din nou la el şi i-am spus: 

- Haide, Joe, spune-mi adevărul! Sunt extratereştrii implicați 
în Compania E.T.? 

- Da, Preston, mi-a răspuns el. 


116 


17 
ISTORIA TRANZISTORULUI ELECTRONIC 


După ce Joe a recunoscut implicarea extraterestrilor în 
compania E.T., am făcut o serie de cercetări. Am studiat 
structura corporatistă a Companiei E.T. şi am descoperit că ea 
a fost înființată de un grup de rebeli. Afacerea le-a mers bine şi, 
în timp, s-a dezvoltat. În cele din urmă, au dat faliment. Fiind 
acționar majoritar, Joe a fost nevoit să se ocupe de companie. A 
reorganizat-o şi a redenumit-o, spunându-i Orion Diversified 
Company. 

Am căutat apoi să aflu de unde vine numele de „Orion 
Diversified”. Numele mi s-a părut suspect, căci legendele care 
circulau spuneau că extratereştrii de la Montauk proveneau de 
pe Orion. Rasa reptiliană de pe Orion este extrem de populară 
şi în literatura New Age. Oricum ar sta lucrurile, nimeni nu 
poate nega faptul că există o companie reală care se numeşte 
„Orion Diversified” şi care inițial s-a numit „E.T. Company”. 
Toate acestea sunt date publice. Joe afirmă că cea care a găsit 
numele de „Orion” pentru companie a fost fiica sa. Personal, mi 
se pare însă o coincidență mult prea mare. Totul pare o 
indicație a implicării extratereştrilor. 

Acum, dacă privim la subsolul primei pagini, chiar la prima 
coloană referitoare la „Tranzistorii Barierei de Suprafaţă”, 
constatăm că prima notă sună astfel: „Cercetările care au 
condus la crearea Tranzistorului Barierei de Suprafaţă au fost 
parțial susținute de Biroul Naval al Departamentului Marinei, 
prin contractul cu numărul... etc”. Pentru cei care nu cunosc 
acest lucru, legenda spune că schimburile tehnologice cu 
extratereştrii se fac prin intermediul Marinei, care aplică aceste 
tehnologii în cadrul Laboratorului de Cercetări Navale. Se pare 
că o nouă piesă a puzzle-ului se potriveşte în schema generală. 
Dacă privim manuscrisul original referitor la SBT, vedem că a 
fost emis la data de 14 octombrie 1953. Am consultat mai mulți 
experți în OZN-uri şi i-am întrebat ce s-a petrecut în acea 
perioadă de timp. Toţi mi-au spus acelaşi lucru: în vara anului 

1952, Spaţiul aerian al Washingtonului a fost invadat de o flotă 
masivă de OZN-uri. Acest lucru este documentat şi poate fi 
găsit chiar în presa vremii, chiar dacă a existat o tendință 
evidentă de a-l minimaliza. Există un mare număr de fotografii 
şi un cercetător serios va găsi suficiente dovezi. „Invazia” a 
durat o vreme, după care a încetat. Se pare că în acea perioadă, 
pământul a fost contactat din nou de extratereştri. Exact aceea 
a fost perioada în care s-a „inventat” Tranzistorul Barierei de 
Suprafață. 

Să ne întoarcem acum la crearea acestui tranzistor. Valvele 
de cristal (amplificatoarele) au apărut în anul 1946, în Marea 
Britanie. În forma sa actuală, tranzistorul a apărut în anul 
1947, fiind considerat o descoperire a Laboratoarelor Bell. 
Oamenii de ştiinţă care au pretins că au făcut descoperirea au 
fost Shockley, Pearson şi Hayes. O persoană pe nume Osborne 
a condus departamentul de marketing care a lansat pe piață 
tranzistorul. 

Dacă ne ducem la pagina finală a informațiilor referitoare la 
SBT, constatăm că trioda semiconductoare a tranzistorului a 
apărut în anul 1948. Suita evenimentelor este foarte 
interesantă. 

În continuare, să presupunem că după lansarea bombei 
atomice, extratereştrii din Grupul K s-ar fi supărat foarte tare. 
Ce ar fi făcut aceştia? L-ar fi amenințat pe Truman? Este mult 
mai probabil că i-ar fi spus că nu doresc ca oamenii să 
construiască noi bombe atomice, propunându-le să renunțe la 
întregul proiect atomic. Este de bănuit că ei i-ar fi oferit 
preşedintelui o nouă tehnologie care să o înlocuiască pe cea 
atomică, dar care să permită Statelor Unite să îşi păstreze 
superioritatea mondială. Legenda spune că s-a semnat chiar un 
astfel de tratat privind schimburile tehnologice. 

După transferul tehnologic, primul pas care a urmat a fost 
renunțarea la vechile tuburi cu vid, extrem de greoaie. 
Guvernul a trimis proiectul la ATT Laboratoarele Bell, pentru ca 
echipa ştiinţifică de acolo să îl examineze. Extratereştrii le-au 
arătat lui Shockley şi echipei sale cum poate fi folosită o diodă 
compactă ca detector şi cum să fie mai apoi transformată într- 

un amplificator de cristal. Nu uitaţi că primul nume al 
tranzistorului a fost valva de cristal. 

Dispun în colecția mea de câțiva tranzistori cu indicativul 
„2217. Ei fac parte din primele loturi de tranzistori. Pe placa pe 
care sunt lipiți scrie „partea militară 221, amplificator de 
cristal”. Nu scrie tranzistor. Piesa a fost creată în anul 1946. 

De unde a apărut atunci numele de tranzistor? 

Shockley şi echipa sa au creat valva de cristal (pornind de la 
proiectul primit de la extratereştri) astfel încât să poată fi 
produsă în serie şi comercializată cu uşurinţă. Se pare că 
aceasta a fost principala lor contribuţie. Osborne a gestionat 
întreaga afacere şi a creat prima companie de vânzare a 
tranzistorilor. Aceşti parteneri au numit compania „E.T. 
Company”, convinşi că legăturile cu extratereştrii aveau să 
devină în câțiva ani cunoscute tuturor. Urma ca atunci numele 
să fie schimbat în „Extra-Terrestrial Company”, iar ei ar fi avut 
monopolul asupra acestui nume. Nu i-au putut spune de la 
început astfel, căci nu li s-a permis să recunoască faptul că 
tehnologia provenea de la extratereştri. De aceea, au făcut o 
şedinţă pentru a stabili un echivalent pentru „E.T.”. Pentru E, 
lucrurile erau simple: puteau pretinde că provine de la 
„electronic”. T-ul a necesitat ceva mai multă imaginaţie. Valva 
de cristal este pe jumătate un translator şi pe jumătate un 
rezistor. Numele de „translator” nu se potrivea. De aceea, ei au 
combinat cele două cuvinte, din care a rezultat termenul de 
„tranzistor”. Acesta începea cu „t”, deci se potrivea pentru 
numele companiei lor. 

Cercetând toate aceste lucruri, am aflat că singura com- 
panie care avea la data aceea baza de producție necesară 
pentru producerea în masă a tranzistorilor aparținea unui grup 
din Orange, New Jersey. Am mai aflat că prima uzină pe care a 
folosit-o E.T. Company pentru producerea semiconductoarelor 
a fost Western Electric Plant. Acest lucru mi s-a părut 
interesant, căci Western Electric a fost principalul contractor al 
Marinei în Experimentul Philadelphia. Osborne a creat o 
întreagă divizie de producție a Western Electric, căreia i-a dat 
numele de „Electronic Tranzistor Company”, pentru că nu 

doreau să fie acuzați de monopol (aşa cum era considerat 
Western Electric). 

Pe la începutul anilor 1950, E.T. Company producea 
tranzistori pentru întreaga lume. Laboratoarele Bell au făcut 
reclamă noului produs. La fel şi Institutul Inginerilor 
Radioelectronişti, devenit astăzi Institutul Inginerilor 
Electricieni şi Electronişti. Şi lista poate continua. E.T. 
Company a produs tranzistorii, iar alții i-au vândut. 

Ulterior, E.T. Company a primit informații referitoare la 
tranzistorii de contact şi la aşa-numiţii tranzistori standard. 
Afacerea lor a fost dinamizată astfel pentru o vreme, dar în cele 
din urmă a intrat într-o serie de încurcături absolut 
neobişnuite. 

18 


TRANSFERUL DE TEHNOLOGIE 
EXTRATERESTRĂ ŞI CONEXIUNEA ORION 


Pe măsură ce industria tranzistorilor se dezvolta, Guvernul a 
continuat să fabrice bombe atomice şi să-şi mărească arsenalul 
nuclear. Nu este de mirare că extratereştrii din Grupul K s-au 
întors, foarte supăraţi. Ei au dorit să ştie ce se petrece. 
Guvernul le-a spus că are nevoie de armele atomice pentru a 
păstra controlul asupra unei lumi în dezechilibru. Altfel spus, 
membrii Guvernului doreau să păstreze prăjitura, dar să o şi 
mănânce în acelaşi timp. Puterea atomică şi tehnologia 
extraterestră le permite să dețină nu numai dominația militară 
asupra lumii, ci şi o superioritate netă a tehnologiei electronice. 
Grupul K s-a supărat şi a plecat. Din fericire pentru umanitate, 
nu erau nişte extratereştri ostili. 

Deciziile Guvernului în aceste chestiuni sunt profund 
discutabile, oricât de complicate ar fi fost opţiunile pe care 
trebuiau să le facă după prăbuşirea de la Roswell, din anul 
1947. În acel incident, militarii au descoperit părți ale unor 
trupuri umane într-o navă extraterestră avariată. Ce făceau 
acele ființe „avansate” cu aceste membre şi organe umane? 

Nava de la Roswell, sau cel puțin rămăşiţele ei, au fost 
îndelung studiate. Au existat de fapt două nave, din care una 
era practic intactă. Militarii au aflat astfel frecvențele pe care 
comunicau extratereştrii şi au studiat limbajul lor. Au fost 
create transmițătoare de mare putere, care au început să emită 
următoarea comunicare: „Dorim să vorbim cu voi”. 

Aparițiile de OZN-uri au devenit din ce în ce mai numeroase 
în acea perioadă, îndeosebi deasupra Washington-ului. 
Extratereştrii îşi manifestau astfel disponibilitatea de a discuta 
cu oficialii umani. S-a stabilit o întâlnire. Truman a dorit să ştie 
de ce culegeau membre umane. Bănuiesc că extratereştrii au 
oferit un fel de pretext, de genul că încercau să cloneze o ființă 
umană. 

S-a perfectat apoi o înțelegere care se referea la un transfer 

de tehnologie. Extratereştrii aveau probleme cu o parte din 
echipamentul de pe navele lor şi doreau să găsească pe cineva 
în galaxie dispus să îl producă pentru ei. Principala 
componentă pe care o doreau produsă era Tranzistorul Barierei 
de Suprafață. Extratereştrii primeau astfel o mână de lucru 
ieftină şi eficientă, iar oamenii primeau tehnologia lor. Acesta 
este momentul în care au apărut în uzină cenuşiii regelieni. 

Joe Pitone mi-a povestit că producţia de SBT-uri se oprea, 
era pornită din nou, se oprea iarăşi, şi aşa mai departe. 

Al Bielek a lucrat la Singer HRV. El îşi aminteşte de crearea 
unui receptor electronic care folosea Tranzistori ai Barierei de 
Suprafață. Pe când lucra acolo, Singer i-a sunat pe cei de la 
Sprage Company pentru a le comanda mai multe SBT-uri. 
Subit, acestea au dispărut de pe piață. Ce se întâmplase? 

Investigaţiile au arătat că Sprage a avut un contract major 
cu Guvernul, prin care putea vinde SBI-uri. Acesta a fost 
subcontractat apoi Companiei E.T. Sprage a primit ordinul să 
închidă întreaga linie de fabricaţie. Singer nu numai că nu şi-a 
putut primi SBT-urile, dar E.T. Company a fost chiar silită să 
distrugă o jumătate de miliard de tranzistori deja produşi de ei 
pentru Singer, în numele contractului cu Sprage. Cei de la E.T. 
Company nu au fost de acord cu această pierdere, aşa că s-au 
decis să schimbe numărul de pe SBT-uri, vânzându-i sub 
propria lor marcă. Guvernul le-a interzis să facă acest lucru, 
amenințându-i că dacă se vor opune, vor fi acuzați de trădare. 

Cei de la E.T. Company au fost nemulțumiți, iar negocierile 
au continuat. În cele din urmă, s-a luat decizia ca Sprage să 
despăgubească E.T. Company pentru costurile necesare 
producerii tranzistorilor. Urma ca aceştia să fie apoi distruși, 
conform deciziei Guvernului. Într-o atmosferă de cabală, cei de 
la E.T. Company au ţinut o nouă şedinţă şi au luat decizia să 
păstreze totuşi tranzistorii, pentru zile negre. Guvernul urma să 
fie informat că piesele fuseseră distruse. 

În final, după cum se ştie, compania a dat faliment, într-o 
manieră surprinzătoare. Ea a intrat sub incidența capitolului 
41 din lege, ceea ce înseamnă că era protejată de creditori 
pentru a-şi putea reorganiza managementul şi a deveni viabilă. 

Compania a fost redenumită Orion Diversified, iar Joe a rămas 
director executiv. Ulterior, compania a ieşit din faliment şi a 
ajuns din nou contractor al Guvernului. 

Cam în acea perioadă i-am fost prezentat lui Joe. SBT-urile 
se aflau încă în depozit, iar Joe mi-a permis să arunc o privire. 
Am luat câteva dintre ele acasă şi l-am rugat pe Duncan să facă 
o scanare mediumică în legătură cu ele. El mi-a spus că aceşti 
tranzistori erau esențiali în experimentele cu timpul, întrucât 
aveau anumite proprietăți ezoterice speciale. Ar fi fost necesare 
circa 150.000 de bucăți pentru un asemenea experiment. 
Lectura lui Duncan indica cu claritate că aceste piese făceau 
parte integrantă dintr-o maşină a timpului. Am mai aflat şi 
faptul că SBT-urile aveau proprietăți vindecătoare, mai 
puternice chiar decât mărgelele încărcate cu energie tahionică, 
atât de populare în Japonia. Aceste proprietăți au fost 
demonstrate de Bernice Louie printr-o testare kineziologică la 
una din şedinţele grupului de psihotronică care a avut loc în 
Long Island. 

M-am întors la Joe şi i-am spus că aş dori să fac rost de un 
număr cât mai mare posibil de tranzistori. Chestiunea era însă 
foarte delicată (din cauza presiunilor Guvernului), iar Joe nu s- 
a dovedit prea cooperant. Am acceptat atunci să lucrez pentru 
el la un proiect tehnic, într-un fel de înțelegere barter. Urma să 
fiu plătit pentru timpul meu în tranzistori. 

La scurt timp, o sumedenie de tranzistori au dispărut subit 
din depozitele sale. Ceea ce s-a întâmplat în continuare 
reprezintă un mister încă şi mai uluitor. Dar mai bine să las pe 
altcineva să îl povestească. 

PARTEA 
A III -A 
DE PETER MOON 


III 
INTRODUCERE LA PARTEA A TREIA 


Întâlnirea dintre Preston şi Joe Pitone nu a fost lipsită de 
ironie. Preston a lucrat o vreme pentru Pitone, dar perioada s-a 
dovedit dramatică şi deloc uşoară pentru el. În final, s-ar părea 
că cineva a fost interesat să-i întindă un fel de capcană, pentru 
a-l atrage din nou în Proiectul Montauk. 

Voi povesti ceea ce s-a întâmplat la Orion Diversified, 
întrucât m-am trezit eu însumi implicat în miezul eveni- 
mentelor pentru o scurtă perioadă de timp. Voi adăuga apoi 
anumite aspecte legate de Proiectul Montauk şi alte experienţe 
care s-au petrecut de la renunțarea la acest proiect şi până la 
apariția acestei cărți (vara anului 1993). 


PETER MOON 

19 
ORION RENASTE 


Am auzit pentru prima dată de Joe Pitone la scurt timp 
după publicarea cărții Proiectul Montauk. Preston a ţinut o 
prelegere la cercul de psihotronică din Long Island pe tema 
Tranzistorului Barierei de Suprafață. El a amintit atunci de Joe 
Pitone şi de E.T. Company. 

La puţin timp după prelegere, Preston m-a sunat şi mi-a 
spus că cineva este interesat să facă un film. Prima mea reacție 
a fost să-i spun că mi se pare absolut prematur. Mă aşteptam 
şi eu ca povestea să fie pusă pe ecran, dar mi se părea prea 
curând. În acel moment, cartea de-abia apăruse în rafturile 
librăriilor. L-am întrebat cine era interesat de proiect, şi el mi-a 
spus că era vorba de Joe Pitone şi de un anume dr. O. Mi s-a 
părut de-a dreptul amuzant, căci cei doi nu erau nici pe 
departe nişte profesionişti ai filmului. Preston a adăugat că un 
producător important din industria filmului citise cartea şi 
estimase costul unui potenţial film la circa 50 de milioane de 
dolari. Mi-a explicat, de asemenea, că Joe dispune de aceşti 
bani, că are numeroase companii şi învârte tot felul de afaceri. 
Nu era vorba totuşi de bani cash, aşa că mai trebuiau lămurite 
multe lucruri înainte de a putea strânge lichidităţile. Întreaga 
poveste mi s-a părut extrem de ciudată. Chiar dacă cineva ar 
avea 50 de milioane de dolari, de ce i-ar risca într-un proiect 
atât de aventuros cum este producerea unui film? 

Aveam deja suspiciunile mele în legătură cu Joe, în urma 
relatării făcute de Preston cu privire la tranzistori. 

Teama mea era că cineva ar putea încerca să cumpere drep- 
turile de autor ale filmului, fără a-l difuza vreodată pe piaţă. 
Există o practică curentă la Hollywood, care constă în 
cumpărarea filmelor care au ca subiect expansiunea conştiinţei 
şi apoi ținerea lor „sub cheie”, prin nedifuzarea lor. 

Între timp, devenisem prieten cu dr. O. Acesta s-a prezentat 
într-o seară la o şedinţă a grupului de psihotronică, dar nu mi- 
a spus numele său real sau unde locuieşte, exceptând faptul că 

provine din Florida. Am aflat mai târziu că dorea să îşi protejeze 
aparatele pe bază de ozon pe care le vindea. După cum 
spuneam mai devreme, ozonul este considerat extrem de 
eficient în vindecarea unor boli precum SIDA, aşa că dr. O. se 
teme tot timpul de o eventuală intruziune a FDA sau AMA. 
Aceste agenții i-au permis vânzarea dispozitivelor numai sub 
titlul de purificatoare ale apei şi aerului, dar în nici un caz 
pentru vindecarea de boli. Dintr-un motiv sau altul (probabil 
pentru că au efecte!), oamenii le folosesc totuşi în scopuri 
terapeutice. Dr. O. nu doreşte să comită ilegalităţi, aşa că îşi 
vinde dispozitivele sub numele de purificatoare, fiind însă în 
permanenţă în gardă. Prietenul său, un medic licenţiat, are o 
clinică într-o țară străină care administrează tratamente pe 
bază de ozon. Omul a fost împuşcat, iar casa sa a fost arsă din 
temelii. Ezitările dr. O de a-şi face cunoscută identitatea par 
fireşti în acest context. 

Am ajuns să-l cunosc mai bine pe dr. O. după ce l-am 
sfătuit să publice un manuscris pe care îl scrisese. Am aflat cu 
această ocazie că este un terapeut excepțional şi că ştie o 
sumedenie de lucruri legate de tratamentul diferitelor boli. 
Informaţiile pe care le deținea reprezentau pentru mine ade- 
vărate miracole, experimentându-le personal, împreună cu 
familia mea. Am devenit astfel prieteni buni. 

Mi s-a părut extrem de ciudat faptul că dr. O. a apărut subit 
la o şedinţă de psihotronică şi i l-a prezentat pe Preston lui Joe 
Pitone, proprietarul tranzistorilor cu pricina. 

I-am spus dr. O. că mi se părea o coincidență prea mare ca 
să fie adevărată. Dr. O. a râs şi mi-a răspuns că Joe este un om 
obişnuit, fără legături „ciudate”. A adăugat că pe vremea când 
era tânăr, Joe fusese chiriaş în casa mamei sale. 

Preston mi-a aranjat o întâlnire cu Joe şi cu el, pentru a 
discuta despre drepturile de autor ale filmului Proiectul 
Montauk. Prima impresie atunci când l-am văzut pe Joe a fost 
că acesta este el însuşi un extraterestru. A fost o impresie 
absolut subiectivă, primul gând care mi-a trecut prin minte. 
Evident, nu i-am dat glas. 

Joe are peste 70 de ani, dar arată foarte bine pentru vârsta 

lui. Este un veritabil gentleman şi un povestitor plin de farmec. 
Când ne-a vorbit despre interesul lui pentru film, s-a dovedit că 
motivele sale erau cu totul altele decât cele bănuite de noi. Era 
interesat să dobândească drepturile de autor ale filmului 
pentru a le introduce în balanța contabilă a firmei lui, din 
motive prea complexe pentru a le putea dezvălui acum. Ne-ar fi 
putut transfera banii rapid, dar nici Preston şi nici eu nu eram 
atât de grăbiţi să facem afacerea. Joe ne-a explicat clar că nu 
este un producător de film, dar are legături la Orion Pictures. I- 
am reamintit că Studioul Orion se afla sub incidenţa capitolului 
41 din legea falimentului. A recunoscut, dar ne-a relatat o 
poveste interesantă. Ne-a spus că Orion Diversified s-a născut 
la data de 29 aprilie 1992 prin aplicarea capitolului 41 al legii 
falimentului, conform deciziei unui tribunal. Următoarea 
şedinţă a aceluiaşi tribunal s-a referit la introducerea lui Orion 
Pictures sub incidența capitolului 41 din legea falimentului. A 
pretins că nu exista nici o legătură între cele două companii. 
Sincronicitatea legată de ele rămâne totuşi de notat. Printr-o 
întâmplare, îl cunoştea pe directorul executiv de la Orion 
Pictures! 

Joe ne-a vorbit pe larg despre posibilitățile şi opţiunile pe 
care le aveam şi trebuie să recunosc că părea un foarte bun 
cunoscător al acestor probleme. Ne-a spus că dacă nu se va 
putea implica direct în producerea filmului, ne va ajuta cel 
puţin să facem cea mai bună afacere cu putință. Nici chiar 
falimentul lui Orion nu ar fi afectat afacerea. Lucrurile puteau 
fi astfel aranjate încât drepturile de autor asupra filmului să nu 
fie afectate de faliment. Am căzut de acord să mai discutăm şi, 
cu toate că japonezii au fost şi ei interesați să facă un film pe 
această temă, nimic nu s-a mai întâmplat cu Orion şi cu Joe 
Pitone. Au apărut în schimb alte evenimente, încă şi mai 
curioase. 

20 
MONTAUK REVINE LA VIAŢĂ 


Am afirmat mai devreme că un container plin cu tranzistori 
ai barierei de suprafață a dispărut subit din depozitele lui Orion 
Diversified. Acest lucru s-a întâmplat chiar înainte ca eu să 
vizitez uzina. În timpul vizitei, Preston mi-a făcut turul uzinei şi 
m-a condus la un banc de lucru din colțul unei hale. Pe el se 
afla un afiş pe care scria: „Putem obține tot timpul pe care îl 
dorim”. 

Era evident că cineva se juca cu noi. Era posibil ca o 
facțiune a Guvernului Secret să ştie că Orion dispune de aceşti 
tranzistori de contrabandă şi să fi scris acest afiş ca un fel de 
amenințare. Nu existau dovezi ale unei intrări prin efracţie, aşa 
că spargerea fusese făcută fie de o echipă de profesionişti de 
înaltă calificare, fie prin teleportare. 

Între timp, Joe îi dăduse deja lui Preston o mare cantitate de 
tranzistori. Dorea ca Preston să-i testeze şi să-i spună care 
dintre ei erau buni şi la ce puteau fi folosiți. Se pare că cei doi 
făcuseră un aranjament de tip barter, prin care Preston se 
obliga să lucreze pentru Joe în schimbul unor SBT-uri, la un 
preț ce urma să fie stabilit ulterior. După testare, Preston a 
descoperit că tranzistorii conțineau energia tahionică, ceea ce 
însemna că aveau puteri terapeutice. Orice om mai sensibil 
putea simți o vibrație aparte pe care o transmiteau aceşti 
tranzistori. Preston îi testase pe mulți oameni, i-a analizat în 
laborator şi a stabilit cum fuseseră produşi (el consideră că 
deține dreptul de proprietate asupra acestor informaţii, aşa că 
nu-mi cereți formula). 

După descoperirea lui Preston s-a dezlănţuit iadul. Orion l-a 
suspectat pe el că a luat tranzistorii, de vreme ce erau chiar 
modalitatea de plată convenită pentru munca sa. 

Preston a rămas uluit de ceea ce se petrecea. Ştia că sunt 
prieten cu dr. O. şi m-a rugat să vorbesc cu el şi să aflu care 
este poziția lui Joe. L-am invitat pe dr. O acasă la mine şi astfel 
am avut prima dintr-un lung şir de conversații dintre cele mai 

bizare. 

În timp ce stătea pe sofa, dr. O. mi-a spus că a citit ziarul 
Montauk Pioneer şi că a remarcat în el o recenzie a cărții 
noastre, Proiectul Montauk. Montauk Pioneer este un 
săptămânal cu un tiraj extrem de limitat. 

„De unde ai obținut ziarul?”, l-am întrebat. 

Mi-a răspuns că a fost la Montauk. L-am întrebat atunci ce 
Dumnezeu căuta acolo. Mi-a răspuns că se duce tot timpul la 
Montauk. Era un drum de două ore şi jumătate, aşa că am 
dorit să ştiu ce anume îl determina să-l facă atât de des. Mi-a 
spus că îi plăcea să culeagă struguri din viile de acolo, întrucât 
erau excelenți la gust. Era o explicaţie pe cât de amuzantă, pe 
atât de neverosimilă. l-am arătat o sumedenie de struguri în 
propria mea grădină şi i-am spus că nu trebuia să meargă atât 
de departe pentru a-şi satisface această plăcere. Putea să 
culeagă din grădina mea oricât de mulți struguri dorea. 

Dr. O. m-a surprins în continuare, spunându-mi că merge 
acolo pentru a-şi vedea soția. Mi s-a părut o explicație şi mai 
ciudată, căci ştiam că soția lui locuieşte cu el şi lucrează în 
apropiere. Ce putea să caute ea în Montauk? Mi-a răspuns că îi 
plăcea să meargă acolo şi să închirieze o cameră la un motel, 
pur şi simplu pentru că peisajul era atât de frumos. Am aflat 
mai târziu că exista o femeie care se potrivea semnalmentelor 
soției dr. O. care a lucrat ca barmaniţă la baza aeriană din 
Montauk, pe vremea când aceasta era activă. Avea acelaşi 
prenume ca şi aceasta şi cam aceeaşi vârstă, dar nu am putut 
verifica dacă era într-adevăr vorba de una şi aceeaşi persoană. 

I-am povestit întregul scenariu dr. O. şi i-am spus că mi se 
pare neverosimil să apară de nicăieri şi să facă cunoştinţă cu 
Preston, punându-l apoi în legătură cu Orion Diversified şi cu 
toți acei tranzistori secreți. A negat cu putere că ar fi existat 
ceva neobişnuit sau secret în ceea ce îl priveşte pe Joe Pitone. I- 
am spus atunci că Joe avea legături cu industria ridicării 
gunoaielor din New York. Pentru cei care nu ştiu, este imposibil 
să te ocupi cu această afacere fără aprobarea mafiei. Dacă nu 
mă credeți, încercaţi să vă deschideţi o asemenea afacere şi 
vedeți ce se întâmplă. 

Dr. O. a recunoscut că Joe avea anumite legături în această 
privință, dar a adăugat că nu s-a băgat în nici o activitate 
ilegală. Mi-a mai spus că Joe era foarte versat în ceea ce 
priveşte afacerile şi putea obține practic orice îşi punea în gând. 
Pe scurt, dr. O. nu a muşcat din momeala pe care i-am întins- 
o, sugerându-mi că Joe ar putea fi implicat în conexiuni încă şi 
mai ciudate. 

Am continuat să fiu sincer cu dr. O. l-am spus că am recurs 
chiar şi la un medium pentru a afla în ce constă implicarea lui. 
Mediumul mi-a indicat faptul că dr. O. era un pion folosit de 
altcineva. Mi-a răspuns că i se părea amuzant şi că acest lucru 
putea fi adevărat, dar într-o realitate paralelă. Am mai glumit şi 
de atunci încoace pe această temă, dar ciudățeniile amintite au 
rămas tot neexplicate. 

Dr. O credea că Preston a fost cel care a furat tranzistorii. 
Deşi nu avea nimeni intenţia să facă aşa ceva, mi-a spus că 
Preston ar fi putut fi închis pentru fapta sa. Mi s-a părut de-a 
dreptul ilar, căci de vreme ce tranzistorii erau de contrabandă, 
tribunalul s-ar fi trezit într-o situație extrem de încurcată. 

Conflictul dintre Preston şi Orion Diversified s-a derulat 
într-o atmosferă mult mai complicată şi mai tensionată decât 
am descris eu până acum. Am auzit poveşti din ambele surse 
care difereau considerabil unele de celelalte. Cea mai mare 
deosebire între opiniile celor două părți consta în faptul că 
Preston era dispus să ţină cont de toate posibilitățile. El căuta 
răspunsuri. Pe de altă parte, cei de la Orion erau foarte 
reținuți. Poziţia lor oficială era că Preston inventa ceea ce 
declara. Este uşor să acuzi un om de aşa ceva, dar acest lucru 
atestă că cei de la Orion aveau ceva de ascuns. 

La un moment dat, i-am spus dr. O. despre o întâlnirea pe 
care Preston a avut-o în acel interval de timp. Într-o noapte, el 
s-a întors acasă şi a văzut un om care îl aştepta în maşina sa. 
Omul susținea că lucrează pentru Guvern. I-a spus lui Preston 
că Guvernul îl dorea înapoi. Îşi pierduseră majoritatea 
specialiştilor în domeniul tehnologiei timpului şi, chiar dacă 
puteau vedea diferite perioade de timp pe monitoarele lor, nu 
mai puteau stabiliza imaginile o perioadă suficient de lungă 

pentru a pune la cale călătorii în timp. Preston i-a răspuns că 
fusese tras pe sfoară o dată şi nu avea de gând să repete 
experiența. Necunoscutul nu i-a impus nimic, lăsându-i doar o 
invitație deschisă. 

I-am mai spus dr. O. că Preston primise de la Guvern oferta 
de a putea cumpăra SBT-urile la un preţ de 25 de dolari 
tranzistorul. Nu eram convins că dr. O. mă va crede, dar el mi-a 
ripostat pe loc că Orion i-a oferit 13 dolari per tranzistor. 
Oricum ar fi, mi s-a părut ciudat că Guvernul s-a oferit să 
răscumpere nişte materiale pe care le putea confisca cu 
uşurinţă! Preston nu-şi mai aduce aminte de oferta Guvernului, 
dar eu îmi amintesc perfect că mi-a povestit acest lucru. 

Nu prea ştiu cum să coroborez toate aceste informaţii. M-am 
gândit mult la dr. O. şi continui să mă minunez de uimitoarea 
lui cunoaştere medicală. Este absolut incredibilă şi nu exagerez 
spunând că se află cu ani-lumină înaintea lumii medicale 
moderne. Mi-a trecut prin minte gândul că, dacă cineva ar 
deține frâiele Proiectului Montauk şi ar avea acces la resurse 
uriaşe, şi-ar dori să dispună de cea mai bună îngrijire medicală 
posibilă, care ar depăşi cu mult tehnologia medicală actuală. 
Într-un asemenea context, dr. O. ar căpăta o anumită 
semnificație. 

După ce i-am relatat această ipoteză, dr. O. a zâmbit, dar nu 
a părut să o ia în serios. A fost chiar încântat de compliment, 
dar mi s-a părut mult mai interesat să afle dacă Preston a 
acceptat sau nu slujba oferită de Guvern. l-am răspuns că nu 
şi că acest lucru este mai mult decât improbabil şi pe viitor. Dr. 
O. părea să fie de părere că dacă tehnologia timpului putea fi 
controlată, beneficiile pentru umanitate ar fi putut fi uriaşe. 
Aşa o fi, dar mai întâi trebuie să ai încredere în cei care 
controlează această tehnologie. Noi nu avem. 

Capitolul final al acestui episod nu s-a scris încă, iar 
întrebările continuă să depăşească răspunsurile pe care le 
avem. Neînţelegerile dintre Preston şi Orion s-au rezolvat între 
timp, iar la ora actuală nu mai există nici o animozitate între 
cele două părți. 

Dr. O. continuă să se joace de-a şoarecele şi pisica, dar dacă 

am nevoie de el, răspunde imediat. Ultima lui afirmaţie mi s-a 
părut interesantă. Spunea că s-a întâlnit cu cineva care la data 
de 12 august 1943 pilota un avion şi care îşi amintea că a 
văzut nava USS Eldridge dispărând subit de pe ecranul 
radarului său. Potrivit dr. O., acelaşi om a creat Beefalo, un 
experiment genetic extrem de interesant, încă cu câteva decenii 
în urmă. Beefalo este un hibrid între un bizon şi o vacă. Încă şi 
mai interesantă mi se pare o altă afirmație a dr. O, potrivit 
căreia urmează să se întâlnească cu persoana care s-a ocupat 
de experiențele genetice în cadrul Proiectului Montauk. 

În sfârşit, dr. O. mi-a oferit o descriere ştiinţifică a modului 
în care poate fi inversat procesul de îmbătrânire, păstrând 
corpul fizic mereu tânăr. Dar aceasta este o cu totul altă 
poveste, de care abia urmează să mă ocup. Nemurirea şi 
călătoriile în timp sunt fascinante, dar necesită foarte multă 
muncă. 

21 
O VIZITĂ LA VON NEUMANN 


Cu greu veți găsi vreun moment de plictiseală la Laboratorul 
Spaţio-Temporal al lui Preston. De-abia s-a mai răcit povestea 
cu tranzistorii barierei de suprafață că Preston m-a întrebat 
dacă nu doresc să-l cunosc pe prietenul său Klark şi pe dr. 
Rinehart, cel care a afirmat odată în fața lui Preston că era 
unul şi acelaşi cu John von Neumann. Preston se temea că 
Rinehart ar putea muri şi dorea să consemnez că individul a 
existat în realitate. Dacă aveam noroc, nu era exclus să îşi 
afirme din nou identitatea în calitate de von Neumann. 

După ce am condus vreme îndelungată, am ajuns într-o 
regiune de ţară înconjurată de păduri. Curtea proprietății părea 
neîngrijită; ai fi zis că este acoperită cu gunoaie. Dr. Rinehart 
era afară şi l-a recunoscut pe Preston, deşi îl cunoştea sub un 
alt nume. A venit la noi şi s-a dovedit foarte amabil, deşi avea 
un comportament ciudat. Aminteşte într-adevăr într-o oarecare 
măsură de imaginea lui von Neumann din fotografii, dar din 
cauza vârstei foarte avansate, este greu de spus dacă este sau 
nu aceeaşi persoană. De altfel, genetica nu reprezintă testul 
suprem, căci este posibil ca spiritul lui von Neumann să fi fost 
plasat într-un alt corp. 

Preston mă avertizase să nu spun nimic de natură 
metafizică, deoarece Rinehart nu reacționează favorabil la acest 
subiect. M-a prezentat ca un istoric al celui de-al doilea război 
mondial interesat de navele Marinei Militare. 

Preston a vorbit apoi de chestiuni mondene şi a încercat să-l 
ajute în problemele lui personale şi financiare. 

Rinehart seamănă mai degrabă cu un biet vagabond decât 
cu un savant. Nu are curent electric în casă şi trăieşte din mila 
companiei General Electric, ai cărei angajați apar ca prin 
farmec ori de câte ori are de oferit piese de echipament 
electronic. Rinehart nu are telefon; de aceea, el scrie din când 
în când câte o scrisoare adresată G.E. Cineva apare la scurt 
timp, îi vorbeşte frumos şi îi cumpără echipamentul. Este 

posibil ca această formă de plată să înlocuiască o eventuală 
pensie, dar nimeni nu ştie dacă aşa stau lucrurile. Deşi pare 
complet senil, Rinehart este de-a dreptul genial atunci când 
vine vorba de electronică. Este greu de crezut că o persoană cu 
o înfăţişare atât de decrepită poate fi atât de precis într-un 
domeniu de complexitatea electronicii. 

Am încercat să orientăm conversaţia către anul 1943 şi 
către Proiectul Rainbow. L-am întrebat direct dacă îşi aminteşte 
de el. Mi-a răspuns că a auzit la vremea respectivă de el, dar nu 
cunoaşte prea multe amănunte. Preston a întrebat despre 
contractorii din acea vreme, cum era General Electric, şi de 
data aceasta ne-a demonstrat că îşi aminteşte foarte multe 
lucruri. Trebuie să recunosc că Rinehart avea o memorie 
uimitoare, de tip fotografic. l-am spus acest lucru şi mi-a 
răspuns că multă lume îi spune la fel. 

Când Rinehart a dispărut pentru scurt timp să discute cu 
nişte oameni interesați de proprietatea lui, Preston mi-a atras 
atenția că memoria lui este cam prea bună. Părea mai degrabă 
să fi fost programat să-şi amintească anumite lucruri. De pildă, 
i-am pus o întrebare despre Tesla şi mi-a răspuns pe larg, ca şi 
cum ar fi memorat o pagină din biografia părintelui radioului. 
Apoi, ne-a surprins pe amândoi spunându-ne că îşi aminteşte 
că a văzut turnul de energie liberă al lui Tesla (a cărui 
construcție nu s-a încheiat niciodată) în Shoreham, Long 
Island. Ni s-a părut ciudat, căci la vremea când turnul a fost 
demolat, trebuie să fi avut vârsta de 13 ani. l-am atras atenția 
asupra acestui lucru, dar ne-a spus că nu-şi mai aminteşte 
vârsta pe care o avea atunci când văzuse turnul, ci doar faptul 
că l-a văzut. 

Practic, Rinehart nu vorbea decât de două subiecte care 
păreau să-l intereseze: electronica şi familia lui. Ne-a spus că 
fratele său lucrase la Cartierul General şi că avea păreri opuse 
cu ale lui. Din câte ne-a povestit, se părea că întreaga lui 
familie era vârâtă până peste cap în industria militară şi de 
apărare. 

Conversaţia a continuat astfel timp de câteva ore, în timp ce 
eu deveneam din ce în ce mai nerăbdător să plecăm. Singurul 

căruia îi mărturisise că este von Neumann a fost Preston. 
Nimeni altcineva nu cunoaşte această latură a sa şi era greu de 
crezut că mi-o va destăinui mie. 

Tocmai când îi spuneam la revedere, mi-a făcut cu ochiul şi 
mi-a şoptit: „Data viitoare când o să mai vii, am să-ți povestesc 
despre nişte proiecte radio ultrasecrete!”. 

Una peste alta, vizita la dr. Rinehart nu a fost concludentă. 
Nu mi-a dovedit convingerea lui Preston că el era von 
Neumann, dar trebuie să recunosc că era ceva nedefinit şi 
ciudat în legătură cu personalitatea lui. Acționa ca şi cum ar fi 
fost programat, iar istoria familiei sale părea să demonstreze un 
program de realocare a identităţii. Să sperăm că am să-l mai 
văd şi că o să-mi spună atunci secretele de care vorbea. 

22 
O VIZITĂ LA KLARK 


După vizita la dr. Rinehart, am condus mai mulți km şi am 
ajuns la locuința lui Klark. Acesta a fost menționat în cartea 
Proiectul Montauk ca fiind omul care l-a prezentat pe Preston 
doctorului Rinehart. 

Klark locuieşte într-o zonă frumoasă, umbrită şi plină de 
pace, fiind situată departe de oraş. Când am ajuns, ne-am 
aşezat cu toţii la o masă în curte şi am început să discutăm 
despre vreme, întrebându-ne dacă se va răcori sau va rămâne 
la fel de frumos. Am făcut o remarcă, regretând că nu avem la 
noi nişte radiosonde cu ajutorul cărora să putem schimba 
vremea. Klark m-a privit în ochi şi mi-a spus serios că vremea 
poate fi schimbată. Părea să fie foarte sigur de ceea ce afirmă. 
La ora actuală mi-am schimbat mult părerea despre el față de 
momentul în care l-am cunoscut. Avea o atitudine extrem de 
militarizată. Bănuiala mea era că a participat la Proiectul 
Montauk pe o poziţie foarte înaltă. 

Am ajuns să-l cunosc mai bine şi am aflat că are tot felul de 
invenții interesante, din care păstrează unele pentru Preston. 
Crede sincer că Preston va construi cândva o maşină a 
timpului, căci îşi aminteşte că a fost vizitat de el (de Preston din 
viitor) în trecut. De aceea, ori de câte ori consideră că anumite 
piese pot fi folosite pentru construirea unei maşini a timpului, 
Klark i le dă lui Preston sau le depozitează. 

Din cauza acestor ciudățenii, Klark ar putea fi considerat 
drept un om neobişnuit, dar nu este deloc un prost. 

Dimpotrivă, este un om extrem de serios şi are invenții 
serioase la activ în domeniul tehnologiei medicale, ca să nu mai 
vorbim de cunoştinţele lui din domeniul electronicii, care sunt 
extrem de vaste. Dacă această pregătire nu vi se pare suficientă 
pentru a dovedi că era un candidat ideal pentru Proiectul 
Montauk, pot să adaug că familia lui are tot felul de legături la 
Departamentul Apărării. După ce l-am întâlnit pe Klark, mi-a 
trecut prin minte că Montauk nu este numai un scenariu real, 

dar este plin de personaje la fel de reale. 

Preston îmi spusese despre Klark că nu se deschide uşor în 
fața unor străini, dar acesta ne-a luat pe amândoi prin 
surprindere spunându-mi că pe vremea când era copil, s-a 
văzut pe sine ca un om bătrân. Era un paradox şi nici măcar 
nu încerca să-l conteste. 

Pot spune că am cunoscut astfel un alt călător în timp, în 
afară de Duncan şi de Al Bielek. Am totuşi bănuiala că Klark 1l- 
ar fi putut folosi pe Duncan în experimentele de la Montauk la 
deschiderea portalului, plătind un mare preț psihic. Klark a 
ajuns astfel să călătorească în timp, dar biletul de călătorie a 
fost plătit de Duncan. Asta nu înseamnă că trebuie să-l privim 
pe Klark cu neîncredere. Nici măcar nu am vreo dovadă că 
intuiţia mea este reală, dar este interesant de remarcat că 
Duncan nu poate suporta prezenţa lui Klark sau a dr. Rinehart. 
Se pare că cei doi îi trezesc prea multe amintiri urâte. Mai 
trebuie spus şi faptul că Klark are problemele lui cu Guvernul. 
Agenţii nu i-au făcut viața prea uşoară, iar Klark crede că ei 
sunt responsabili pentru cancerul din cauza căruia a murit 
soţia sa. 

Klark s-a bucurat atunci când a apărut cartea Proiectul 
Montauk şi ne-a spus că ar dori să contribuie la scrierea altor 
cărți de profil. Se pare că ştie exact ce vrea, inclusiv felul în 
care ar trebui realizat filmul după carte. Dorința lui este ca 
profiturile obţinute din film să fie folosite pentru construirea 
unei maşini a timpului. Îmi vorbea ca şi cum mi-ar fi dat un 
ordin, dar nu am făcut un caz din acest lucru. 

Continuă să vorbească şi astăzi frecvent cu Preston, dar 
până acum nu a adus informații noi. 

După ce m-am întâlnit cu Klark, Preston a fost vizitat de 
mama lui Brian. Dacă nu vă mai aduceți aminte, Brian a fost 
asistentul mediumic al lui Preston în prima carte, atunci când 
a făcut prima călătorie la Montauk. Ea l-a vizitat pe Preston la 
el acasă într-un moment când Klark chiar se afla acolo. 
Văzându-l pe Klark, mama lui Brian a rămas şocată, căci 
acesta arăta exact ca fiul ei! Se pare că Brian era chiar Klark, 
aflat însă într-o călătorie în timp. Situaţia era extrem de 

confuză şi nimeni nu a înțeles mare lucru din ea, nici chiar 
Preston. Evident, eu mi-am propus imediat să-l întâlnesc pe 
Brian. Preston nu s-a opus, dar până la ora publicării acestui 
material nu am reuşit să aranjăm această întâlnire. 

23 
O VIZITĂ LA HELGA MORROW 


La circa o lună după ce i-am vizitat pe dr. Rinehart şi pe 
Klark, am primit un telefon de la Helga Morrow. Aceasta mi-a 
spus că îşi aduce aminte de Experimentul Philadelphia şi de 
Proiectul Montauk, deoarece tatăl ei, dr. Frederich A. Kueppers, 
a lucrat la ambele proiecte. Povestea Helgăi este foarte 
interesantă şi reprezintă o dovadă în plus a faptului că 
Proiectul Montauk a existat într-adevăr. 

În anul 1981, Helga a participat la o recepţie şi a fost 
prezentată unui doctor. Ea l-a întrebat pe acesta dacă era 
doctor în filosofie sau în medicină, iar el i-a răspuns că era 
doctor în inginerie. Helga i-a spus că şi tatăl ei avea un titlu 
similar şi că a lucrat pentru Glenn L. Martin Company (la ora 
actuală Martin-Marietta). Când şi-a dat seama că vorbeşte cu 
fiica dr. Kueppers, omul a rămas uluit. l-a mărturisit chiar că 
tatăl ei a fost unul din oamenii de ştiinţă care au lucrat la 
Experimentul Philadelphia şi că a inventat un ceas pentru 
bombele A (fiind şi unul din savanții care au insistat în fața 
preşedintelui Truman să nu o arunce), a creat tot felul de 
formule matematice care au permis aducerea astronauților 
înapoi de pe orbită şi a conceput sistemul electric miniaturizat 
care a fost instalat pe Sputnik. Pe lângă aceste realizări 
ştiinţifice, el a lucrat la Proiectul Blue Moon/Black Book 
(referitor la OZN-uri), a inițiat folosirea cablurilor de aluminiu 
pentru a înlocui cablurile grele folosite în cazul avioanelor din 
timpul cel de-al doilea război mondial şi a fost implicat în 
metodele de control al minții, inclusiv în folosirea psihicului 
pentru a comunica cu astronauții în cazul în care sistemele 
clasice de comunicare ar fi dat greş. Se spunea chiar că ar fi 
antrenat extratereştri pentru a se integra în societatea umană. 

Subit, totul a început să capete sens pentru Helga. Femeia 
s-a născut în anul 1935, la Baltimore. În timpul sarcinii, 
ginecologul mamei sale, un spiritualist faimos pe nume dr. 
Haase, i-a introdus acesteia în pântec un dispozitiv metalic 

misterios pentru a amplifica coeficientul de inteligență şi 
capacitățile psihice ale copilului care urma să se nască. Helga 
era produsul unui experiment al guvernului! Chiar şi acum mai 
pot fi văzute în radiografiile cu raze X făcute la cap urmele unui 
dispozitiv în formă de antenă. Nu întâmplător, femeia a căpătat 
o sensibilitate extremă, fiind un medium deosebit. 

Helga mi-a povestit de primele experiențe pe care şi le 
aminteşte în legătură cu tatăl ei. Acesta i-a arătat chiar cum 
pot două obiecte să călătorească în timp şi să se întoarcă pe 
aceeaşi cale. A dus-o în pivniță, unde a aşezat nişte pilitură de 
fier pe o foaie de hârtie sub care a plasat un magnet mare în 
formă de U. Bătând uşor cu degetul foaia de hârtie, pilitura s-a 
aranjat în forma unor cercuri concentrice. Doctorul i-a explicat 
că dacă cineva ar putea inversa cele două cercuri, ar putea 
schimba timpul. Potrivit dr. Kueppers, navele extraterestre se 
mişcau parțial printr-o inversiune a magnetismului şi i-a 
explicat ce înseamnă acest lucru cu ajutorul a doi magneți 
opuşi. 

Interesul lui pentru problemele legate de timp este relevat de 
o istorie interesantă. Odată, în ziua de 12 august, el a tras-o pe 
Helga deoparte şi i-a spus că aceasta este o zi foarte specială. 
Afirmația nu a surprins-o pe Helga, întrucât era ziua de naştere 
a mamei sale. Dr. Kueppers i-a spus că şi acest lucru era 
important, dar că se referea la un eveniment mult mai 
semnificativ pentru întreaga umanitate. A adăugat că era 
aniversarea unui mare experiment la care luase şi el parte. 

Helga îşi mai aminteşte că, pe vremea când era copil, a fost 
dusă odată de tatăl ei într-o bază subterană. A coborât cu liftul 
mai multe etaje, a intrat într-o zonă de mare securitate şi a 
văzut fotografiile unor bărbați aflați pe lună şi ale unei nave 
spaţiale similare celor de astăzi. Totul se petrecea în anii ‘50. 

Dr. Kueppers credea că oamenii de ştiinţă ruşi şi americani 
au cooperat ani de zile şi că întregul război rece nu era decât o 
iluzie creată pentru oamenii de rând. În anii din urmă, doctorul 
a ajuns atât de revoltat, încât nu i s-a mai putut închide gura 
decât cu ajutorul şocurilor electrice (şi definitiv!). Certificatul 
său de deces a fost emis în anul 1962, dar Helga şi-a dat seama 

că omul din sicriu nu era tatăl ei. Toată povestea reprezenta o 
enigmă pentru Helga şi a rămas astfel până într-o zi când a 
văzut un articol semnat de tatăl ei şi datat 1970. Era scris în 
germană. 

Helga îşi căuta tatăl sau orice informaţii legate de el, motiv 
pentru care a ajuns în Long Island, în ianuarie 1993. l-am 
făcut cunoştinţă cu Preston şi cu Duncan, după care am plecat 
împreună la masă. Ne-a însoțit, de asemenea, şi Al Bielek, care 
o cunoştea de mai multă vreme pe Helga. Cina a fost 
interesantă, iar Preston i-a spus Helgăi că l-a cunoscut pe tatăl 
ei la Brookhaven. Din păcate, nu şi-l amintea prea bine. Când 
ne-am întors la Laboratorul Spaţio-Temporal, Helga a început 
să plângă. Duncan i-a propus atunci să facă împreună nişte 
lecturi psihice în stare de transă. Preston a ieşit afară timp de 
câteva minute, după care a reapărut brusc. Ne-a anunţat că 
tocmai a primit un transfer de date de la o bază din Pleiade în 
care se aflau tot felul de informații despre dr. Kueppers. Am 
rămas cu toții cu gura căscată, dar Helga ne-a confirmat că o 
mare parte din informaţii erau corecte. Celelalte îi erau străine, 
astfel încât nu le putea confirma sau infirma. Făcând o 
meditație asupra informaţiilor primite, Preston a avut o 
revelație din perioada Montauk. Se pare că dr. Kueppers a 
lucrat într-adevăr la Montauk, iar Preston şi-a amintit chiar o 
uşă care avea pe ea o tăbliță cu inițialele F.A.K. Spre dezamă- 
girea generală, Preston ne-a spus că dr. Kueppers nu se mai 
află în viață. A fost un om de ştiinţă pasionat şi, deşi nu îi 
putea suporta pe politicieni, a fost încântat să participe la tot 
felul de proiecte secrete. Din păcate, dragostea lui pentru 
ştiinţă l-a costat în cele din urmă libertatea şi viața. 

Chiar a doua zi, Helga s-a dus la Montauk şi a vizitat biroul 
care îi aparținuse tatălui său. Deşi uşa fusese scoasă din 
țâțâni, era sigură că acela fusese biroul tatălui său. Restul zilei 
nu a fost mai puțin interesant. A filmat pe o casetă video 
diferite scene din zonă şi a vizitat un bunker subteran. A găsit 
acolo o cuşcă, în care se presupune că au stat băieții din 
Montauk înainte să fi fost programațţi. Era o privelişte oribilă, 
care l-a impresionat atât de tare pe Duncan, încât acesta s-a 

prăbuşit la pământ, izbucnind în lacrimi şi cerându-şi public 
scuze pentru faptul că a fost implicat în proiect. 

După experienţa din Long Island, Helga s-a dus în Maryland 
pentru a-i face o vizită unui vechi prieten de familie care jucase 
un rol hotărâtor cu câteva decenii înainte în a-l convinge pe 
tatăl ei să se angajeze în proiect. Din conversațiile pe care le 
mai avusese cu el, Helga ştia că în casa lui ar fi putut exista 
documente care ar fi dovedit că tatăl ei fusese implicat în aceste 
proiecte secrete. Din păcate, acesta nu i-a dat drumul în casă. 

Poate cea mai amuzantă şi mai ironică poveste pe care ne-a 
relatat-o Helga a fost cea legată de dr. John von Neumann. Prin 
anii “40, acesta le vizita frecvent casa. Helga ne-a povestit că îi 
plăceau teribil de mult dulciurile, unul din deserturile lui 
favorite fiind înghețata de căpşuni. Printr-o coincidență, 
aceasta era şi preferata doctorului Rinehart! 

La ora actuală, Helga lucrează la o carte. Să sperăm că, în 
timp, va găsi răspunsurile pe care le caută în legătură cu 
moartea tatălui ei. 

24 
CELE TREI GEMENE DIN NORFOLK 


Cam în perioada în care am întâlnit-o pe Helga, am primit o 
scrisoare de la o altă doamnă care pretindea că tatăl ei a fost 
implicat în Experimentul Philadelphia. Ca o dovadă, mi-a trimis 
în scrisoare şi un articol decupat din Norfolk Virginian-Pilot, cu 
o fotografie a unui set de tripleți născut în februarie 1945. 
Doamna era una dintre cei trei gemeni născuţi atunci, 
numindu-se pe sine „copilul A”, iar pe ceilalți doi „copilul B” şi 
„copilul C”. Deşi mi-a transmis numele ei real, m-a rugat să nu 
îl fac public în această carte. 

Articolul din ziar indica faptul că tatăl gemenilor era 
mecanic radio la Baza de Operare Navală din Norfolk. Acest 
lucru merită să fie menţionat, căci potrivit literaturii referitoare 
la Experimentul Philadelphia, nava USS Eldridge a fost 
teleportată în apele de coastă din Norfolk, Virginia. Copilul A 
considera ciudat faptul că tatăl ei era menționat doar ca un 
simplu mecanic radio, deşi îşi amintea că pilota avioane cu 
reacție şi că era salutat de personalul militar, cu toate că el 
însuşi nu purta într-adevăr uniforma militară. 

Conform informațiilor de familie, tatăl a fost cel care a 
aşteptat apariția navei USS Eldridge după Experimentul 
Philadelphia. Se pare că atunci când vasul a apărut, el a sărit 
la bordul acestuia. Se crede că ceea ce a făcut atunci a 
schimbat cursul istoriei pentru 2.000 de ani de acum înainte. 
Ulterior, proiectul a fost ascuns, iar maşina timpului a fost 
plasată într-un depozit de la Baza Navală din Norfolk. Potrivit 
acestei istorii, omul potrivit va descoperi până la urmă 
maşinăria. 

La fel ca şi Helga Morrow, cele trei gemene au o poveste 
interesantă legată de naşterea lor. Copilul B s-a născut normal, 
dar nu ar fi trebuit să aibă frați. Se pare că ceilalți doi gemeni 
au fost creați dintr-un ADN de natură extraterestră. Astfel 
concepute în eprubetă, ele au fost introduse ulterior în 
pântecul mamei copilului B şi s-au născut ca tripleti. 

Am vorbit destul de multă vreme la telefon atât cu copilul A 
cât şi cu copilul C. Copilul A pare „dus”. Are capacități 
mediumice şi vorbeşte despre nişte lucruri greu de urmărit 
uneori. Oamenii i se spovedesc tot timpul, iar carisma eci a 
făcut-o să devină o barmaniță extrem de populară. Oriunde s- 
ar afla, are capacitatea de a atrage oamenii. În mod ironic, ea îi 
trimite de fiecare dată la biserică sau într-un alt loc spiritual. 
Cel mai curios lucru mi s-a părut faptul că ştia despre 
incidentele legate de vizita lui Duncan pe Marte, fără ca eu săi 
le fi povestit. 

Copilul C este mai pragmatic. Este o scriitoare şi un bun 
comunicator, având aceleaşi capacități mediumice. Cele trei 
gemene sunt foarte strâns legate între ele, trăind deseori 
experiențe psihice comune. Spre exemplu, oriunde s-ar afla, ele 
se pot „aduna” în aceeaşi cameră (la nivel subtil) pentru a 
comunica între ele. Potrivit studiilor făcute, acest gen de 
fenomene nu este deloc neobişnuit în cazul gemenilor. Se pare 
că tripleții adaugă o dimensiune în plus acestui fenomen, dar 
nu am auzit să se fi făcut studii deosebite referitoare la tripleți 
în locul gemenilor obişnuiţi. 

Cele trei gemene mai au două surori şi un frate, pe care îl 
vom numi generic „Fratele”. Acesta din urmă a fost foarte 
impresionat de acel pasaj din cartea Proiectul Montauk în care 
Preston şi-a adus aminte de dispariţiile anumitor „perioade de 
timp” care s-au petrecut atunci când el construia antena Delta- 
T. Atât Fratele cât si tatăl avuseseră experiențe similare. Se 
pare că Fratele trăia simultan două vieți, căci deşi se ducea la 
lucru cu maşina (dintr-o regiune de la periferie), kilometrajul 
acesteia nu înregistra decât câțiva kilometri în plus, deşi el 
parcurgea până la serviciu şi înapoi 30 de kilometri! 

Fratele este un expert în maşini şi în radioelectronică. Este 
conştient că din viaţă îi lipsesc anumite perioade de timp, dar 
nu doreşte să vorbească despre ele. Trei membri de familie au 
lucrat în serviciile secrete şi şi-au pierdut viața; de aceea, 
preferă să stea deoparte şi să fie cât mai puţin cunoscut sau 
implicat în proiecte ciudate. Odată, am sunat-o pe C şi mi-a 
răspuns el. Mi-a spus că ştie cine sunt, dar nu a dorit să-mi 

dea nici un fel de informaţii. Când sora lui a vorbit cu mine, el 
a întrebat-o ce face. C i-a răspuns că vorbeşte cu Peter Moon. 
El s-a limitat să o privească şi a întrebat-o: „De ce?”. 

L-am invitat pe Fratele să vină în Long Island, dar acesta se 
teme să nu fie o capcană întinsă de Guvern. Doreşte să îşi 
construiască mai întâi un fel de aparat de protecție temporală. 
Surorile lui ar vrea ca el să se deschidă sufleteşte, şi poate că 
într-o zi o va face. Preston şi cu mine sperăm, de asemenea, să 
îi putem face o vizită într-o bună zi. 

Mai există o poveste interesantă legată de această familie. I- 
am povestit odată Copilului A de nişte informaţii obţinute de la 
Al Bielek. Acesta a descoperit că există un radar similar cu cel 
din Montauk la Sembach, în Germania (lângă Nurenberg), 
complet operațional. Omul care i-a povestit lui Al despre acel 
radar fusese acolo timp de două săptămâni şi a remarcat că 
oamenii care ajungeau în acel loc se comportau extrem de 
ciudat. Se pare că era vorba de un proiect de control al minții. 

Când i-am povestit Copilului A despre acest lucru, ea mi-a 
spus că fiul ei făcea armata acolo. Mi s-a părut o coincidență 
bizară, dar părea foarte sigură de ceea ce spune. Mi-a mai 
povestit că fiul ei făcuse de gardă şi auzise oameni plângând şi 
strigând. Teroarea era mult amplificată şi l-a cuprins atât de 
tare, încât şi-a părăsit postul în toiul nopţii. În alte 
circumstanţe ar fi fost pasibil de Curtea Marţială, dar se pare 
că problema a fost considerată atât de delicată, încât a fost 
lăsat în pace. 

Toate acestea par „bizare” pentru un om obişnuit, dar cert 
este că familia în cauză ia foarte în serios Proiectul Montauk şi 
călătoriile în timp. Se pare că tatăl gemenelor a avut o mare 
influență asupra lor în această privință. Era un om cu multă 
încredere în sine, care îi trata pe cei din serviciile secrete şi din 
comunitatea militară cu o mare lipsă de respect. Era lăsat în 
pace, căci expertiza lui tehnică era absolut indispensabilă. Se 
spune că uneori veneau acasă la el persoane îmbrăcate în 
pardesiuri negre care îl amenințau în fel şi chip, dar el le făcea 
semne obscene şi râdea de ei. Poate că identitatea lui era de 
vină. Odată, tatăl i-a spus Copilului B că era un extraterestru 

care doar arăta ca un om! 

25 
INVESTIGAȚIA CONTINUĂ 


Montauk Point este un loc cu temperaturi foarte scăzute 
iarna şi cei mai mulți dintre oameni evită să îl viziteze în 
această perioadă a anului. Preston şi cu mine nu facem 
excepție, dar am fost convinşi să ne ducem acolo într-un 
asemenea moment pentru a-i arăta zona unui producător de la 
Hollywood ca bază pentru un documentar asupra proiectului. 
Numele producătorului este Peter Beltz. 

Am făcut această vizită în Montauk în week-end-ul de 
dinaintea Crăciunului, în anul 1992. l-am arătat lui Peter 
clădirea transmițătorului, care era încă sub pază, şi deci 
inaccesibilă. Am remarcat totuşi în treacăt reinstalarea cablului 
coaxial care făcea legătura între baza structurii şi reflectorul 
radarului. Preston ne-a spus că singura explicație logică pentru 
acest lucru era împământarea reflectorului pentru protejarea 
lui împotriva trăznetelor. Era greu de găsit o altă explicație 
pentru acest fenomen decât existența unor lucrători în subsolul 
stabilimentului. Am remarcat, de asemenea, că aproape toate 
clădirile de la bază fuseseră deschise şi vandalizate. La vizita 
mea anterioară, făcută vara, aceste clădiri erau încă închise cu 
lacăte sau securizate. 

Peter a rămas uimit de atmosfera sinistră a locului. Întrucât 
îl cunoscuse anterior şi pe Duncan, era convins că se afla în 
fața unui subiect de senzație şi ne-a promis că se va întoarce 
după Anul Nou cu o cameră de luat vederi. S-a întors în 
California şi a rămas să stabilim prin telefon cum trebuia făcut 
documentarul. A devenit astfel o necesitate pentru mine să 
vizitez din nou Montauk-ul şi să fac aranjamentele necesare 
pentru cazarea personalului şi închirierea unui spațiu pentru 
interviuri. M-am dus singur şi am căutat puţinele locuri care 
mai erau deschise în timpul extrasezonului. Amintesc de 
această excursie pentru un singur motiv: pe când căutam pe 
cineva care să mă ajute, am cunoscut-o pe Carol Brady. A fost 
foarte amabilă, aşa că i-am spus ce anume căutam. Carol nu 

auzise până atunci de carte, dar avea câteva istorii interesante 
de spus. Mi-a povestit că reflectorul radarului era încă în 
funcțiune şi că l-a văzut luminând din când în când. A adăugat 
că a văzut odată o aeronavă care a dispărut dincolo de colinele 
din apropierea bazei şi care nu făcea nici un fel de zgomot. 
Acest lucru era ciudat şi sugera că aeronava avea o propulsie 
bazată pe un câmp antigravitațional. 

Ulterior, i-am prezentat-o lui Preston. Pe când ne arăta 
odată poze cu fiii ei, Preston l-a indicat pe cel mai mare şi i-a 
sugerat să fie foarte atentă în ceea ce îl priveşte, căci are exact 
profilul căutat de cei din Montauk: părul blond şi ochii albaştri. 
Carol i-a răspuns că ştia acest lucru şi că era foarte atentă. 
Răpirea copiilor blonzi şi cu ochii albaştri se petrecea încă din 
1988, iar poliția era foarte preocupată de acest fenomen. Am 
aflat ulterior din alte surse că există numeroase crime 
neelucidate în Montauk, ţinute departe de ochii presei. 
Montauk este un oraş turistic, iar ştirile neplăcute nu sunt de 
natură să atragă turiştii. 

Când au sosit Peter Beltz şi echipa de filmare, am rămas cu 
toții uimiți să constatăm că în clădirea transmițătorului 
apăruse o gaură, ceea ce o făcea misterios de accesibilă pentru 
prima dată. Urmele de torţe erau vizibile, exact aşa cum le 
descrisese Preston în carte. Exista, de asemenea, şi un 
dispozitiv ciudat, despre care se crede că a susținut un cristal 
uriaş. În plus, numele companiei pentru care a lucrat Preston 
putea fi cu uşurinţă văzut pe calculatorul transmițătorului. 

Poate cea mai mare descoperire a fost însă casa de lângă 
popota ofițerilor. Camerele de sus aveau un decor „militar” de o 
combinaţie nemaiîntâlnită. Una dintre camere era zugrăvită în 
culori pastelate, alta în dungi ca de tigru, iar o a treia într-un 
fel de confeti. O a patra cameră era zugrăvită în negru şi alb, 
după un model nemaivăzut. Am emis inițial ipoteza că putea fi 
vorba de un depozit al bazei. Preston văzuse însă imagini 
similare cu camere folosite de Guvern în timpul experimentelor 
din anii ‘60 cu Timothy Leary (finanțate, din câte se spune, de 
CIA). De aceea, a tras concluzia că erau nişte camere pentru 
programarea oamenilor, şi cred că avea întru totul dreptate. 

Aceasta este una din cele mai convingătoare dovezi că la 
Montauk s-au petrecut lucruri neobişnuite. A înregistrat aceste 
imagini, care pot fi văzute pe caseta sa video: „Turul oraşului 
Montauk”. 

Filmarea documentarului a început, folosind drept fundal 
baza militară. Duncan, Preston şi Al Bielek au fost intervievaţi 
individual. Preston a fost filmat având pe fundal clădirea 
transmițătorului, întrucât acolo lucrase. În timp ce vorbea, 
Duncan şi cu mine ne-am ghemuit lângă un zid. Era incredibil 
de frig. L-am auzit pe Preston vorbind despre antena Delta T, 
situată la subsol, ceea ce crea un punct zero între ea şi 
transmițător. Acesta era locul în care Duncan se aşeza în 
Scaunul din Montauk. Chiar în clipa în care Preston descria 
acest lucru, Duncan a avut o tresărire violentă. A intrat într-un 
fel de stare de şoc şi i-am pus mâna pe genunchi până când şi- 
a mai revenit. Aparatul de filmat era focalizat asupra lui 
Preston şi nimeni altcineva decât mine nu a sesizat incidentul. 

În tot timpul realizării documentarului, echipa de filmare nu 
a fost întreruptă de nimeni şi de nimic, cu excepţia a două 
ocazii când deasupra bazei s-au rotit mai multe elicoptere negre 
de factură militară. 

După filmarea bazei, ne-am întors cu toții într-un 
apartament în care urmau să fie înregistrate alte interviuri, în 
fața unui şemineu. După ore întregi de înregistrări, am făcut o 
pauză de masă. Cineva a privit pe fereastră şi a văzut o ceață 
deasă care învăluia baza din Montauk. Avea o culoare palidă, 
dar distinctă, şi se limita la arealul bazei. Echipa de filmare a 
încercat să o prindă pe peliculă, dar ceața nu putea fi văzută 
prin aparatele de filmat. Cert este că oamenii au văzut-o. Până 
în prezent, singura explicaţie legată de acest fenomen ne-a fost 
oferită de lecturile psihice ale lui Duncan. 

Încă înainte de începerea documentarului, sursa de 
informaţii mistice a lui Duncan i-a spus acestuia că filmările 
vor trebui încheiate până la data de 18 ianuarie (1993), 
altminteri ar fi devenit periculoase. Sursa a fost foarte precisă 
în această direcție. Alte lecturi ulterioare au indicat faptul că 
patru extratereştri din galaxia Andromeda au pătruns în 

subsolul bazei şi au creat un fel de distorsiune eterică în 
câmpul electromagnetic al zonei care înconjura baza. Se pare 
că provocaseră fără să vrea o explozie în întregul subsol, 
aducând astfel pagube incalculabile operaţiunilor din Montauk. 

Informaţia pare neverosimilă, dar Preston a primit, la rândul 
lui, trei telefoane care susțineau că în această perioadă s-a 
petrecut ceva straniu. Un prieten din zonă i-a spus că a simțit 
un cutremur, iar altul că a auzit un zgomot. O a treia persoană 
i-a confirmat că cel puţin doi poliţişti din Montauk au auzit un 
zgomot puternic care venea de la baza militară şi au văzut fum 
şi flăcări care ieşeau din clădiri. Oricare ar fi adevărul, cert este 
că după data de 18 ianuarie securitatea zonei a fost mult 
întărită. 

Pe data de 22 ianuarie, Preston s-a dus la bază şi a rămas 
surprins să vadă două tinere în uniformă militară patrulând. 
Le-a salutat politicos şi le-a spus că este o zi bună pentru 
plimbare. Tinerele nu s-au dovedit însă deloc prietenoase, ca să 
nu spunem mai mult. În aceeaşi zi, mai târziu, un militar a 
arestat doi civili care se plimbau pe teritoriul bazei. Ni s-a părut 
o manieră extrem de agresivă de a ține oamenii departe de o 
bază militară dezafectată. După multe insistențe din partea 
noastră, ofițerul a acceptat să le dea drumul civililor, 
acuzându-i însă oficial de încălcarea proprietăţii. În mod 
ciudat, acelaşi ofițer l-a acostat pe Preston, dar nu l-a reținut. 
I-a sugerat doar că ar putea fi arestat, dar Preston nu s-a lăsat 
intimidat şi i-a răspuns că acest lucru i-ar fi util (pentru 
publicitate). Ofițerul a dat înapoi şi s-a limitat să-i ceară să 
părăsească imediat zona. 

Câteva zile mai târziu, Preston s-a întors în vecinătatea bazei 
militare şi a continuat să filmeze, dar din exterior. Deşi nu se 
afla pe teritoriul bazei, acelaşi ofițer (însoțit de data aceasta de 
un altul) l-a descoperit. Preston le-a spus celor doi că nu se afla 
pe un teritoriu interzis. Cel de-al doilea ofițer i-a răspuns că s- 
au săturat şi că îi vor face probleme oricărei persoane care se 
apropie prea mult de bază, sub pretextul că doresc să oprească 
vandalismul. Acest argument nu are nici un sens, căci baza 
fusese deja devastată cu câteva luni mai înainte şi nimănui nu 


150 


păruse să-i pese. Preston, Duncan şi un alt prieten au primit 
amenzi”. În timp ce ofiţerii vorbeau, Preston a lăsat camera să 
meargă, astfel încât o parte din conversaţie a putut fi 
înregistrată. 

Când s-au întors la maşina lui Preston, cei trei au constatat 
că cineva înțepase roata din dreapta. Era greu de crezut că a 
fost o acțiune a unor puşti, căci totul s-a petrecut în văzul 
trecătorilor. Lui Preston i s-a spus că militarii folosesc uneori 
acest truc pentru a împiedica pe cineva să scape fugind cu 
maşina. Nu am dorit să aducem nici un fel de acuzaţie, ci am 
făcut doar o afirmație a unui fapt petrecut în realitate. 

Securitatea zonei a devenit astfel excesivă, ceea ce dădea de 
bănuit că informațiile privitoare la cei patru extratereştrii din 
constelația Andromeda care au distrus subsolul erau corecte. 
Se pare că militarii din Montauk (la care se adăugau şi cei din 
New York, aduşi în mare grabă) încercau să înțeleagă ce anume 
a mers prost. Din fericire, documentarul nostru era gata. 
Scanarea mediumică a lui Duncan s-a dovedit, în cele din 
urmă, extrem de valoroasă. 


3 Preston, Duncan şi prietenul lor s-au prezentat la tribunal şi în cele din urmă au câştigat 
procesul. Nu au trebuit să plătească nici un fel de amendă. Mai mult, judecătorul a declarat iritat că 
statul New York ar fi trebuit să pună indicatoare corecte dacă nu doreau să se treacă de o anumită zonă. 
De altfel, este necesar să repetăm că Preston şi ceilalți nu se aflau pe teritoriul bazei atunci când au fost 
amendaţi. Ofiţerul le-a spus că pe viitor va aresta pe oricine se apropie de gard. 

Nu este lipsit de interes faptul că ofiţerul le-a spus că a citit Proiectul Montauk şi a considerat 
cartea „de-a dreptul amuzantă”. S-a dus chiar în Biblioteca din Montauk şi a cerut cărţi referitoare la 
Camp Hero, dar i s-a răspuns că aceste informații sunt secrete la ora actuală şi au fost retrase de pe raft! 
Cât despre ofiţer, acesta ne-a spus că nu cunoaşte şi nu a auzit de nici un fel de experienţe paranormale. 

ESPLANADA DIN MONTAUK 


Aceasta esplanadă din Montauk este alcătuită din case de bun 
gust, închiriate cu ziua. Sunt clădite pe un fost cimitir al pieilor roşii 
şi se spune că etajul patru al caselor este bântuit de stafii. 

26 
STAFIILE DIN MONTAUK 


Dacă nu ar fi existat acest interes de a filma documentarul, 
este puțin probabil că aş fi făcut vreun drum la Montauk în 
această perioadă. De la ultima mea vizită cu Maria Fix am 
evitat locul şi nu simțeam o dorință prea arzătoare să revin. 
Evenimentele din ianuarie 1993 au avut însă un mare impact 
asupra noastră, a tuturor, aşa că ne-am întors de mai multe 
ori. 

Carol Brady ne-a prezentat unui domn din zonă care ne-a 
arătat oraşul şi ne-a oferit câteva informaţii interesante. Ne-a 
spus că a fost întotdeauna fascinat de Montauk, căci dacă 
cineva ar fi dorit să facă ceva în clandestinitate, era locul ideal. 
Întreaga zonă este înconjurată de dealuri şi de păduri. Nu 
existau două locuri care să semene unul cu altul; era ca şi 
cum, mergând de colo-colo, ai fi intrat practic într-o țară 
străină. 

Acelaşi domn ne-a spus că pescarii din Montauk vedeau 
deseori OZN-uri. Deasupra mării zburau tot felul de lumini 
verzi şi alte ciudățenii. Omul afirma chiar că mulți dintre 
pescari erau „extratereştri” ilegali proveniţi din Irlanda, care nu 
doreau nici un fel de publicitate. 

Ne-a vorbit apoi de Cartierul Bântuit. Era vorba de o 
proprietate uriaşă, pe care fuseseră construite apartamente 
închiriate cu ziua. Cartierul este de-a dreptul luxos. Deşi se 
urmăreşte păstrarea tăcerii din motive de afaceri, există zvonuri 
insistente care afirmă că etajul patru al caselor din acel cartier 
este bântuit. De altfel, întreaga zonă se află deasupra unui fost 
cimitir al pieilor roşii, aşa că nu este de mirare. Una din cele 
mai convingătoare relatări îi aparține unui căpitan de vas din 
localitate, foarte respectat, care avea în proprietate un 
asemenea apartament în cartierul respectiv. Odată, se afla în 
apartament şi a fost trântit la pământ de un câmp energetic 
extrem de puternic. Speriat pentru sine şi pentru familia lui, el 
a părăsit complet Montauk-ul. 

În treacăt fie spus, domnul care ne-a povestit toate aceste 
lucruri a auzit şi el un zgomot puternic cu câteva luni înainte. 
Cu o altă ocazie, Preston l-a întrebat pe tânărul care deservea 
benzinăria în care îşi făcea plinul maşinii dacă auzise ceva 
ciudat în legătură cu baza din Montauk. Tânărul i-a răspuns că 
a auzit că nişte vrăjitoare se întâlnesc din când în când pe 
teritoriul bazei, într-un fel de sabat. Am făcut o serie de 
investigații în legătură cu acest lucru. Singurul aspect pe care 
l-am aflat a fost că asemenea sabaturi ale vrăjitoarelor se 
țineau în întreaga zonă, până la Long Island. Cu cât te 
îndreptai mai mult către est, cu atât mai serioase deveneau 
aceste zvonuri. Domnul din zonă nu era expert în sabaturi ale 
vrăjitoarelor, dar ne-a spus că ştia o asemenea vrăjitoare care 
făcea ritualuri în baza militară. Deşi nimic nu este imposibil, va 
trebui să o cunoaştem personal ca să ne convingem de aceste 
afirmaţii. 

Pentru cititorii care nu sunt familiarizați cu vrăjitoarele, 
trebuie să menţionăm că acestea îşi desfăşoară întotdeauna 
activitățile principale deasupra unor puncte focale de inter- 
ferență a liniilor geomagnetice ale pământului. Montauk a fost 
considerat dintotdeauna un veritabil nucleu din care pornesc 
nenumărate asemenea linii. 

27 
AURUL NAZIŞTILOR 


Am afirmat în cartea Proiectul Montauk că este posibil ca 
întreaga operație să fi fost finanțată cu ajutorul aurului nazist, 
ajuns în Montauk după ce a dispărut în mod misterios dintr-un 
tren al trupelor aliate, în Strasbourg. 

Am rămas surprins atunci când am primit un articol de ziar 
trimis de un anonim, în care se afirma exact acest lucru: că 
Proiectul Montauk ar fi putut fi finanțat de aurul naziştilor. 
Înainte de a dezvolta însă acest subiect, este timpul să vorbim 
de un alt personaj cheie în psiho-drama din Montauk. Numele 
lui este Kenn Arthur. 

Spuneam mai devreme că i-am cunoscut pe Preston, 
Duncan şi Al Bielek în aceeaşi seară, la o şedinţă a grupului de 
psihotronică. Kenn se afla şi el acolo, dar părea complet 
nelalocul lui. Mi-am dat imediat seama că făcuse cândva parte 
din Marină, iar el mi-a confirmat acest lucru. Venise la Cercul 
de Psihotronică din Long Island pentru a cumpăra de la Preston 
nişte dispozitive psihotronice. L-am reîntâlnit apoi într-un alt 
grup, şi m-a avertizat cu toată seriozitatea să stau departe de 
cercul de psihotronică, pentru că era prea periculos. Kenn îi 
simpatiza pe Preston şi pe Duncan, dar se afla într-o stare de 
stres psihic care nu-i mai permitea să stea în preajma lor. De 
altfel, a evitat cercul de psihotronică şi pe cei de acolo ca pe 
ciumă. 

Pe măsură ce treceau lunile, am ajuns să îl cunosc din ce în 
ce mai bine pe Kenn. Îl consider un veritabil oracol în viață, 
căci îşi prezintă informațiile ezoterice într-o manieră extrem de 
criptică şi de interesantă. Este prieten personal al familiei lui 
Edgar Cayce şi a studiat ani mulți la A.C.I. (Asociaţia de 
Cercetări în vederea Iluminării). 

Kenn era extrem de cinic atunci când venea vorba de 
povestea lui Preston, făcând glume de-a dreptul isterice pe 
seama acestuia. Pe de altă parte, tot el recunoştea că este un 
pesimist înrăit, indiferent care ar fi subiectul. Pe măsură ce 

trecea timpul, am făcut diferite descoperiri minore care păreau 
să indice că proiectul a existat totuşi. Când i le relatam, râdea 
de mine. l-am povestit la un moment dat de o casetă video în 
care apărea dispozitivul radioelectronic situat în subsolul bazei 
Montauk. Acesta conținea un cablu înfăşurat în jurul unui 
cristal de mari dimensiuni. Nu a făcut comentarii asupra 
cristalului, dar mi-a spus că toată lumea ştie despre subsolul 
bazei din Montauk. Mai mult, el însuşi cumpărase cândva 
echipament radar din acel subsol, pe vremea când lucrase în 
Marină. Mai târziu mi-a mărturisit detalii care indicau că 
avusese o funcție foarte înaltă. 

Toate acestea mi s-au părut foarte stranii. Era evident că 
avusese o anumită legătură cu Montauk, dar nu dorea să 
vorbească despre ea. Timpul trecea, dar el nu voia să 
recunoască altceva în legătură cu Preston decât că afirmaţiile 
lui erau halucinaţii. Mi-a spus odată că întreaga poveste era 
infinit mai ciudată decât tot ce şi-ar fi putut imagina Preston. A 
fost însă de acord că Preston era sincer în ceea ce credea. 

Preston era amuzat de această poveste şi mi-a spus că ea nu 
face decât să confirme că exista o legătură între Kenn şi 
Montauk. Ne simțeam însă amândoi frustrați. Dacă povestea lui 
Preston nu era adevărată, ce anume era adevărat? Ar fi putut 
avea politețea să ne spună! 

Şi într-o bună zi, aşa cum spuneam, am primit prin poştă 
un articol în care se vorbea despre această problemă. Era 
intitulat „Vânătoare după aurul nazist” şi apăruse în ziarul The 
East Hampton Star din data de 14 noiembrie 1985. Articolul 
povesteşte cum Statul New York a angajat un vânător de 
comori pe nume Ovid Arnold din Varina (la ora actuală Fuquay- 
Varina), în Carolina de Nord, pentru a detecta cu ajutorul unui 
pendul eventualele metale preţioase localizate în Camp Hero 
(baza Montauk). Se ştia că naziştii îngropaseră în anul 1945 cel 
puţin 12 milioane de dolari bani gheaţă, diamante şi aur. 

Sub ochii atenți ai Poliţiei, în locul în care Arnold credea că 
a fost îngropată comoara a fost săpată o groapă adâncă de 2,5 
metri. Oficialii din Albany au filmat întregul eveniment. 

Tim Tubbs, purtător de cuvânt pentru Divizia Utilizării 

Pământului de la Oficiul de Stat al Serviciilor Generale, este 
citat de autorul articolului spunând că „secretul era atât de 
mare, încât nu am spus nimănui de ce am săpat groapa”. 

Tot el a afirmat că existența comorii avea la bază o legendă 
care data din anul 1945. Potrivit articolului, Tubbs ar fi spus 
următoarele: 

„În anul 1945, convinşi că cel de-al treilea Reich era pe 
punctul de a se prăbuşi, naziştii au trimis la Montauk un 
submarin încărcat cu valorile strânse în timpul invaziei Franţei 
şi cu instrucțiuni de a le îngropa în 12 casete din metal. 
Marinarii germani au urmat ordinele şi au îngropat comoara la 
Camp Hero, lângă o stâncă mare ce urma să rămână ca semn 
de referință. După război, banii şi bijuteriile urmau să fie 
folosite pentru mituiri, paşapoarte false şi transferul ofițerilor 
de rang înalt în Statele Unite şi în America de Sud”. 

Potrivit aceluiaşi articol, submarinul a fost scufundat, dar 
mai mulți marinari germani au supraviețuit şi le-au povestit - 
ani mai târziu - vânătorilor de comori istoria lor. Vânătorii de 
comori i-au scris Guvernatorului, cerându-i acestuia şi 
obținând permisiunea de a face săpături. Urma ca în 
eventualitatea găsirii comorii, aceasta să fie împărțită între ei şi 
stat. Deşi au făcut săpături în noiembrie şi nu au găsit nimic, 
vânătorii de comori şi-au propus să revină în timpul primăverii. 

Întregul articol ar fi putut fi o dezinformare pentru a acoperi 
un eventual succes al săpăturilor. Este la fel de posibil ca 
aparatul de măsurare să fi fost folosit direct de agenţii statului 
pentru a descoperi comoara. La fel de bine, aceştia s-ar fi putut 
folosi de măsurătorile inițiale, continuând apoi munca de 
săpături. Cu siguranță existau şi alte aparate, mult mai 
performante din punct de vedere tehnologic decât un pendul, 
pentru a stabili eventuala existență a unei comori. Este de 
asemenea de bănuit că valoarea comorii devenise între timp 
mult mai mare decât în 1945. 

Le-am cerut celor de la The East Hampton Star permisiunea 
de a tipări integral articolul lor în această carte. Ştiau de 
existența cărții Proiectul Montauk şi mi-au refuzat în mod 
expres această permisiune. 

I-am trimis articolul prin fax lui Kenn Arthur şi am rămas 
surprins de răspunsul pe care l-am primit de la acesta. Mi-a 
spus că, în sfârşit, mă apropiam de adevăr. A subliniat apoi din 
nou că lucrurile sunt mult mai bizare decât mi-aş putea 
imagina eu vreodată. Mi-a spus că adjunctul comandantului 
german a supraviețuit şi a luat legătura cu autoritățile militare 
ale Statelor Unite. Cele două părți au încheiat o înțelegere, dar 
adjunctul comandantului a fost nevoit să se întoarcă de patru 
ori în Germania şi să facă tot atâtea transferuri de bani. 

Kenn credea că nu se făcuse decât un singur transfer. Se 
pare că ofițerul german şi alți marinari s-au stabilit în Long 
Island. Kenn mi-a spus că mulți dintre ei au devenit frizeri pe 
Myrtle Avenue în Ridgewood, Queens. A adăugat că îi cunoştea 
bine pe aceşti oameni şi a crescut alături de familia 
comandantului adjunct. Nu a dorit să îmi spună vreun nume, 
dar a insistat că era vorba de oameni foarte respectabili. 

Cărţile de istorie menționează numeroase indicii referitoare 
la această poveste, precum şi o alta, în care patru nazişti ar fi 
ajuns pe coasta Statelor Unite în anul 1942, predându-se 
autorităților după ce au luat trenul până la Manhattan. Există 
diferite relatări, multe dintre ele contradictorii. Incidentele au 
fost acoperite de mister, inclusiv de bănuiala unei complicități a 
lui J. Edgar Hoover!0 şi a altor oficiali guvernamentali de rang 
înalt. Unii cred chiar că întreaga operaţiune a fost pusă la cale 
de Societatea Thule din Germania, cea care a regizat 
ascensiunea lui Hitler, fiind un grup ocult desprins din Ordo 
Templi Orientis!!, grupul asociat cu Aleister Crowley. Se pare 
că orice am face, acest om revine mereu în atenția noastră! 


10 Seful F.B.I.-ului la acea vreme. 

l! Aceste informaţii apar în lucrarea Conspirația Ocultă: Societăţile 
Secrete, Influența şi Puterea lor în Istoria Lumii, a lui Michael Howard, 
apărută la Editura Destiny Books. Trebuie să remarcăm de asemenea că 
practicile şi principiile acestor organizații nu sunt considerate similare cu 
cele aplicate de O.T.O. 

TURNUL DIN MONTAUK 


Construirea Turnului din Montauk a început prin anii ‘20, dar 
lucrarea a fost terminată abia câteva decenii mai târziu. 

De-a lungul anilor, a fost practic imposibil să fie descoperiţi 
chiriaşii acestui turn sau destinația pentru care a fost construit. Se 
spune despre catacombele din Montauk că ar conduce către acest 
turn, localizat la periferia oraşului. 

28 
CATACOMBELE DIN MONTAUK 


Un alt aspect uimitor referitor la Montauk mi-a fost revelat 
în urma unui telefon pe care l-am primit de la David Adair, 
preşedintele asociației Sirius Mindst? din New York City. Acesta 
tocmai petrecuse ajunul Anului Nou la Montauk, imediat după 
ce a citit cartea noastră, Proiectul Montauk: Experimente în timp. 
Luând legătura cu unul din proprietarii din zonă, acesta i-a 
vorbit despre existența unor tunele subterane, cunoscute sub 
numele de catacombe. Proprietarul l-a condus în pivniță şi i-a 
arătat lui David numeroase intrări sigilate. Existau şi intrări 
accesibile, dar nu le-a putut explora din cauza timpului scurt 
pe care îl avea la dispoziție. 

L-am sunat imediat pe Preston şi l-am întrebat dacă ştie 
ceva de aceste catacombe. Mi-a răspuns destul de nonşalant, 
spunându-mi că ştia de mulți ani de zile de existența acestora. 
Se părea că nu îl interesau prea tare. Mi-a mai spus că, potrivit 
legendei, erau conectate la baza din Montauk. 

L-am sunat atunci pe Kenn Arthur şi l-am întrebat şi pe el 
de catacombe. Mi-a spus din nou că mă apropii din ce în ce mai 
tare de adevăr. Conform opiniei sale, catacombele sunt canale 
care conduc către Pământul Interior. Mi-a vorbit inclusiv 
despre catacombele din Roma şi din alte câteva locuri. Potrivit 
legendei, există foarte multe asemenea intrări. Printre acestea 
se numără şi labirintul din Creta, tunelele incaşe din Anzi şi 
pasajele subterane folosite de vietnamezi. 

A doua zi, Preston se afla acasă la mine şi m-a auzit vorbind 
cu cineva la telefon despre catacombe şi despre posibila 
legătură a acestora cu Pământul Interior. A devenit subit foarte 
interesat de această posibilitate. M-a luat apoi prin 
surprindere, revelându-şi latura ocultă şi dându-mi foarte 


12 Sirius Minds este un cerc de psihotronică în care se practică ceea ce ei numesc gimnastica 
creierului. Această companie lucrează cu clienți aparținând unor corporaţii sau cu alți 
indivizi, urmărind amplificarea capacităţilor lor cerebrale şi stimularea pe această cale a 
funcţiilor vitale. 

multe informații despre catacombe, la care cu zece minute 
înainte probabil că nu avea acces. Mi-a spus că aceste 
catacombe au fost construite în prima parte secolului XX, 
probabil în primul deceniu. Împăratul Germaniei avea o 
mulțime de spioni şi simpatizanți în Long Island şi îi susținuse 
financiar pe mulţi dintre ei. Împăratul avea propriile lui 
interese. Preston a adăugat că respectivele catacombe făceau 
legătura între turnul din Montauk, baza militară şi cartierul de 
vile de la periferie, acoperind o întreagă porţiune de coastă, 
cunoscută sub numele de Ditch Plains. 

Preston şi-a amintit cu umor de o perioadă când s-a dus la 
Mark Hamill (mai exact, la o persoană despre care se crede că 
este una cu Mark Hamill) şi a descoperit canalele subterane de 
sub proprietatea acestuia. Proprietatea alăturată îi aparținea 
lui Dick Cavett, iar Preston mi-a spus că aceleaşi canale s-au 
descoperit şi sub casa acestuia. Mi-a povestit că cei doi 
obişnuiau uneori să se furişeze prin ele şi să-şi facă reciproc 
farse, aranjând diferit mobila din sufrageria celuilalt. 

Al Bielek nu s-a arătat la fel de amuzat atunci când i-am 
spus de catacombe. El şi-a adus aminte de unele aspecte legate 
de acestea de pe vremea când se afla la Montauk, dar nu ştia 
cât de departe ajungeau. Era chiar de părere că Preston îi 
ascunsese această informaţie. În plus, acum îşi explica în ce fel 
îşi procura Preston tot echipamentul său din subsol. Al a 
recunoscut o parte din echipamentul lui Preston ca provenind 
din subsolurile de la Montauk, dar nu şi-a putut da niciodată 
seama cum şi-l procura acesta. Catacombele erau răspunsul 
cel mai la îndemână. 

I-am explicat că, probabil, Preston nu-şi amintea nimic. Din 
această perspectivă, comportamentul său este de-a dreptul ilar. 
În anumite zile îşi aminteşte brusc o cantitate uriaşă de 
informaţii de care cu o zi înainte nu ştia nimic. Este interesant 
de remarcat că, în cazul de față, această aducere aminte bruscă 
i-a fost declanşată de ideea potrivit căreia catacombele ar putea 
conduce la Pământul Interior. 

Mai există un aspect legat de catacombe care pare să fie 
asociat cu Aleister Crowley. Am vorbit mai devreme de 

împăratul german; nu există nici o îndoială că Aleister Crowley 
a fost un susținător al acestuia, cel puţin în plan verbal. El a 
fost angajat în Statele Unite să scrie propagandă în favoarea 
cauzei germane în timpul primului război mondial, iar o 
persoană din guvernul britanic a încercat chiar să-l acuze de 
înaltă trădare pentru acest motiv. Crowley a scăpat de acuzații 
numai după ce a pretins că lucrează pentru serviciile secrete 
britanice. Oricare ar fi adevărul, este cert că Crowley era o 
persoană foarte influentă, aşa că putea foarte bine să fi jucat de 
ambele părți, numai pentru a-şi satisface interesele sale legate 
de magie. Această relație cu împăratul german face ca vizita lui 
Crowley la Montauk să pară şi mai ciudată. 

În plus, Crowley avea un prieten în Long Island, pe nume 
Otto Khan. Acesta era el însuşi un investitor faimos şi o 
persoană cu o influenţă incredibil de mare. În anul 1917, ela 
ales cel mai înalt teren din Long Island şi şi-a construit pe el 
locuința. Aceasta există şi astăzi, dar nu este permis accesul 
vizitatorilor. Există zvonuri persistente potrivit cărora de la 
această locuinţă pornesc tot felul de canale subterane, iar unul 
dintre acestea ar conduce până în Manhattan. 

Am relatat această legendă la o discuție cu mai multe 
persoane din Montauk, iar una dintre ele şi-a manifestat un 
mare interes în legătură cu Otto Khan şi proprietatea acestuia. 
Persoana respectivă mi-a spus că obişnuia pe timpuri să 
meargă cu bicicleta până acolo, dar accesul era complet 
interzis. A adăugat că proprietatea a fost transformată într-o 
academie militară pentru băieți, iar în cele din urmă a fost 
închisă complet. Şi-a susținut argumentele trimițându-mi mai 
multe articole din Newsday, cotidianul din Long Island, în care 
se spunea că şcoala a fost închisă în anul 1978, fiind 
considerată „nesigură şi nepotrivită pentru locuire”. Se vorbea 
de incendii care i-au prins pe studenți în nişte camere mici şi 
înghesuite, lipsite uneori chiar şi de ferestre. Podelele erau 
pline de gândaci şi de gunoaie, toaletele nu funcționau bine, 
refulând de multe ori pe afară etc. 

Întregul scenariu pare identic cu programul băieţilor din 
Montauk, unde factorul uman a fost complet neglijat, până la 

bătaia de joc, lucru inacceptabil din partea unor autorități 
militare. 

Ar putea fi o simplă coincidenţă, dar este cert că şcoala şi-a 
atins apogeul tocmai când Proiectul Montauk era în plină 
desfăşurare. Ce am dorit să subliniem a fost însă în primul 
rând conexiunea dintre Crowley şi canalele subterane. 
Speranța noastră este ca după apariția acestei cărți, să primim 
noi referințe de la foştii cadeți care au învățat la şcoala 
respectivă. 

29 
DOAMNA X 


Capitolele anterioare au creat o imagine mai concretă 
referitoare la investigația noastră cu privire la Proiectul 
Montauk. Informaţiile pe care vi le vom oferi în continuare sunt 
mult mai abstracte şi mai speculative, dar sincronicităţile în 
care s-au produs nu pot fi contestate de nimeni. Informaţiile 
corespund anumitor doctrine ezoterice şi li se vor părea 
probabil ciudate anumitor cititori. De aceea, pentru cei mai 
puțin familiarizați cu ocultismul, voi încerca să dau o serie de 
explicații suplimentare. 

Toate aceste lucruri au legătură cu o anumită doamnă X, pe 
care am cunoscut-o întâmplător. Cu mult timp înainte de 
publicarea cărții Proiectul Montauk, aceasta a venit în Long 
Island ca să viziteze baza din Montauk. Ulterior, a mai făcut 
câteva vizite împreună cu Preston, cu mine şi cu alte câteva 
persoane. M-a izbit de la bun început imensa ei cunoaştere şi 
uşurinţa cu care înțelegea lucrurile, aşa că am început să 
vorbesc cu ea. La un an după prima noastră întâlnire, am 
început să vorbim în mod regulat. 

Am fost extrem de surprins să aud că ştia despre situația 
din Montauk cu mult timp înainte ca Preston să îşi publice 
povestea. Deţinea informații extrem de personale legate de 
Duncan, care proveneau dintr-o sursă complet independentă. 
Doamna X mi-a explicat că există şcoli ale misterelor care erau 
de multă vreme extrem de interesate de persoana lui Duncan. 
Se pare că acesta este unul din indivizii cei mai urmăriți şi cei 
mai monitorizați ai planetei. 

După o vreme, doamna X a început să îmi destăinuiască 
regulat informaţii. Ea mi-a explicat că pe pământ există 12 şcoli 
principale ale misterelor, iar ea se ocupă cu monitorizarea 
activităților tuturor. Rebelă din instinct, nu a acceptat să facă 
parte din nici una din aceste şcoli. Deşi ocupă o poziție unică, 
aceasta se integrează perfect în tradiția ezoterică aşa cum a fost 
ea descrisă în romanele lui Hermann Hesse. De altfel, întreaga 

ei familie se ocupă de asemenea lucruri, având nenumărate 
legături. Mi-a mai explicat că ar fi recomandabil să nu îi 
folosesc numele real, căci acest lucru i-ar pune în pericol sursa 
de informații. Ceea ce vă voi spune în continuare este rezultatul 
unui an de convorbiri cu această persoană. 

Ce este o şcoală a misterelor? 

Cunoscute şi sub numele de societăți secrete, aceste şcoli 
sunt grupuri organizate care au existat pe pământ din timpuri 
imemoriale. Numele lor se schimbă uneori o dată cu politica pe 
care o duc, dar de-a lungul istoriei au existat mai multe 
asemenea ramuri ale lor. Câteva din exemplele cele mai 
cunoscute se referă la Iluminațţi, Cavalerii Templieri, masoni şi 
rozcrucieni. Pe lângă aceste exemple notorii, mai există însă şi 
altele mai puțin cunoscute, care lucrează în secret pentru a 
echilibra acţiunile celorlalte. În această categorie ar putea intra 
Ordinul lui Melchisedec, Magii şi Ordinul celor Şapte Raze. Nu 
cunosc toate structurile organizatorice şi toate relaţiile cu 
celelalte grupuri. Există destui teoreticieni ai conspirațţiilor care 
se ocupă cu aşa ceva. Deocamdată, ne vom ocupa de şcolile 
misterelor în ansamblul lor, şi nu de o organizaţie specifică. 

Fiecare din aceste societăți secrete îşi are propria sa agendă. 
Ele pot fi periculoase sau nobile, în funcție de natura oamenilor 
care operează în interiorul lor. Se pare că întreaga societate 
modernă este modelată de ele, prin modalități care uneori par 
extrem de misterioase. Într-un alt plan, aceste şcoli pot fi 
considerate un fel de păzitoare ale porților cunoaşterii. Doamna 
X nu face altceva decât să monitorizeze informațiile şi 
activitățile diferitelor societăți secrete, urmărind să promoveze 
prin anumite comunicări ale sale echilibrul universal; de aici şi 
implicarea ei în Proiectul Montauk. 

Încă de la început, cele 12 şcoli principale ale misterelor au 
fost preocupate de păstrarea unui echilibru între bine şi rău, 
sau între lumină şi întuneric. Aceasta este zona în care vom 
putea identifica inclusiv Anticristul. Acesta este extrem de 
important, căci întregul Proiect Montauk are legătură cu el. Pe 
de o parte, ştim că Duncan a fost antrenat în această tradiție, 
iar pe de altă parte, Crowley însuşi a folosit drept logo porecla 

„Bestia”. 

Reacţia omului obişnuit la conceptul de Anticrist este 
asociată cu imaginea diavolului şi cu convingerea că acesta ar 
trebui evitat cu orice preț. Din păcate, lucrurile nu sunt deloc 
atât de simple. Deopotrivă din punct de vedere filosofic şi 
empiric, dacă există un Christ, rezultă că trebuie să existe şi un 
Anticrist. Acest lucru reflectă dualitatea care stă la baza 
universului, manifestată prin cele două principii contrare, 
cunoscute ca Yin şi Yang etc. Evident, Christos este perceput 
ca fiind principiul binelui. Ecuația devine însă complicată 
atunci când între cele două extreme apare un dezechilibru. 
Spre exemplu, Inchiziția a făcut unele dintre cele mai mari 
atrocități cunoscute în istorie, folosindu-se de numele lui lisus 
Christos. Însuşi conceptul de Christos a fost astfel murdărit, 
devenind un simbol al forțelor întunericului. 

În această perioadă a istoriei, anumite şcoli ale misterelor au 
început să promoveze în mod activ diferite culturi păgâne în 
numele lui Baphomet sau al lui Mefistofel, adică în numele 
Anticristului. Scopul era o inversare pe cale magică a polarităţii 
Bisericii Catolice. Biserica a negat bestia din om, strivind-o, în 
timp ce păgânii au promovat-o. Omul este o ființă spirituală, 
dar trupul său rezonează cu lumea animalelor. Negarea acestei 
relaţii creează un dezechilibru care poate conduce la revărsarea 
a tot felul de rele peste umanitate. 

La o scară mai largă, apariția unui dezechilibru între Christ 
şi Anticrist dă naştere unei dizarmonii în continuumul vieții. 
Secretul constă întotdeauna în armonizarea celor două 
polarități, astfel încât să nu te rătăceşti în nici una din cele 
două direcții. Dobândirea acestei armonii ar putea căpăta 
numele de „cale de mijloc”, Tao sau manifestarea Sfântului 
Duh. Depinde de sistemul credinței căreia îi aparții. 

În mod evident, Crowley s-a identificat cu Bestia pentru a 
inversa energiile malefice direcționate asupra lui în numele lui 
„Christos”. Totul se reduce la o formulă magică, neavând nimic 
de-a face cu binele şi cu răul. Pentru a înțelege mai bine 
această formulă, ar trebui să citiți cărțile de magie ale lui 
Crowley. Trebuie să subliniem că Aleister Crowley a fost o ființă 


166 


umană, care a făcut deopotrivă şi bine şi rău, şi greşeli şi 
lucruri corecte. Mai important însă decât acest lucru, şi dincolo 
de bine şi de rău, el a fost un Magician. În acest rol, el era 
preocupat în ultimă instanţă de echilibrarea binelui şi răului şi 
eliberarea universului de dezlănțuirea elementelor din cauza 
dezechilibrului creat între aceste două principii. 

Pentru Crowley, ridicarea Anticristului nu însemna o 
dezlănțuire a răului, ci o echilibrare a energiilor dezlănțuite. 
Spre exemplu, dacă cineva se îmbolnăveşte din cauză că şi-a 
reprimat energia sexuală, a sărutat crucifixul în fiecare seară şi 
îşi asociază subconştient boala/represiunea cu Christos, cea 
mai bună cale de vindecare pentru el este un dans cu diavolul. 
Vindecarea ține mai degrabă de semantică şi de diferite asocieri 
subconştiente decât de bine şi de rău. Nu uitaţi că însuşi lisus 
a acționat în mod revoltător atunci când i-a izgonit din templu 
pe cămătari, dar aceea era acţiunea corectă la momentul 
respectiv. 

O doctrină ezoterică încă şi mai uimitoare este aceea care 
susține că echilibrul dintre Christ şi Anticrist este direct legat 
de blocarea noastră în capcana timpului. Aceste energii trec 
zilnic prin ființa noastră. Uneori, simțim nevoia să ajutăm pe 
cineva, plini de compasiune. Alteori, simțim nevoia de a-i da 
cuiva în cap. Cheia constă în a şti ce ai de făcut şi când trebuie 
să faci acest lucru. Compasiunea față de un terorist poate avea 
consecinţe tragice pentru multă lume. Armonia nu poate fi deci 
atinsă decât atunci când cele două energii curg într-un mod 
echilibrat. Abia atunci omul se ridică deasupra dualității, 
atingând Conştiința Christică aflată în afara timpului şi 
spaţiului aşa cum le cunoaştem noi. Un exemplu ilustrativ este 
cel al lui Buddha sub arborele Bodhi. El a renunţat atunci 
definitiv la dorința de a face bine, dar şi la dorința de a face rău 
şi a atins iluminarea (echilibrul). 

Crowley a definit yoga prin conceptul de „fuziune”, iar 
păcatul prin „restricţie”. În sine, aceste definiții pot fi extrem de 
utile ca bază pentru practica zilnică. Într-o ceremonie magică, 
Crowley sau altcineva ar putea chema Anticristul, cu scopul de 
a ridica restricția care ne-a țintuit deja pe toți pe marea cruce a 

timpului şi a spaţiului (de altfel, trebuie spus că unul din cele 
mai vechi simboluri ale umanității este crucea, privită ca 
intersecție a timpului şi a spaţiului). 

De-a lungul secolelor au fost ținute numeroase ceremonii, 
mise şi alte ritualuri practice, în scopul de a transcende lumea 
tridimensională. Unele par de-a dreptul comice, în timp ce 
altele sunt extrem de complexe şi au la bază secrete dintre cele 
mai ferm păzite ale universului. Succesul acestor operații 
depinde de cel care le aplică şi de motivele sale. Teoria oricărei 
asemenea ceremonii trebuie să pornească însă de la premisa că 
la baza universului stă polaritatea sau lumea cu două 
dimensiuni. Pentru a ieşi dintr-o lume cu două dimensiuni (de 
tip yin-yang, Christ-Anticrist etc), este necesară o rotire cu 900 
pentru a te ridica în lumea tridimensională. În mod similar, 
este necesară o altă rotire cu 900 pentru a pătrunde în lumea 
cu patru dimensiuni. Acest lucru nu este deloc uşor de vizua- 
lizat, dar cine poate face aşa ceva îşi poate proiecta direct 
conştiinţa în cea de-a patra dimensiune. 

Odată intrat în cea de-a patra dimensiune, omul devine pe 
deplin conştient de relativitatea timpului. Acesta este singurul 
univers (inclusiv lumile cu mai mult de patru dimensiuni) din 
care poate fi manipulat timpul. Tot aici încep vindecarea 
infinită şi iluminarea. Pentru cel care a intrat în dimensiunile 
superioare, adevărul relativ al Experimentului Philadelphia şi al 
Proiectului Montauk nu vor mai conta, întrucât acestea vor 
putea fi rearanjate la voință. Scopul acestei cărți şi al 
răspândirii legendei cu privire la Montauk constă în a ajuta 
cititorul să îşi ridice conştiinţa pe planurile superioare. 

Duncan a fost antrenat să fie unul din factorii participanţi la 
un experiment măreț. Acesta a eşuat însă. La Montauk, 
factorul numit Anticrist a preluat puterea, fiind pe cale să 
distrugă totul. Dacă este să credem informaţiile primite de la 
Stan Campbell, Christos însuşi a jucat rolul magicianului, 
reechilibrând astfel energiile implicate. Orice ar face magicienii, 
aceste forțe ale binelui şi răului vor continua să crească şi să 
scadă, în mod natural. Ce pot face totuşi magicienii este să fie 
un fel de catalizatori pentru aceste forțe. În capitolul următor 

vom analiza o tentativă foarte ambițioasă de control al forțelor 
naturii şi de schimbare implicită a universului şi a relațiilor 
interdimensionale din sânul acestuia. 

30 
OPERAȚIUNEA BABALON 


În anul 1946 s-a petrecut unul dintre cele mai semnificative 
şi mai faimoase evenimente magice ale secolului. El este 
cunoscut sub numele de Operațiunea Babalon. Participanţii au 
fost câțiva eroi pe care, personal, îi consider printre cele mai 
interesante personaje ale istoriei recente a umanității: Jack 
Parsons, Cameron şi L. Ron Hubbard. 

Când m-am implicat pentru prima oară în investigația 
referitoare la Proiectul Montauk, nu aveam nici o idee că 
evenimentele mă vor conduce treptat către Marjorie Cameron. 
Am fost totdeauna interesat să aflu ce s-a petrecut între 
Parsons şi Hubbard, dar nu ştiam nimic despre Cameron şi nu 
aş fi ajuns niciodată să o caut dacă nu aş fi fost atât de fascinat 
de sincronicitatea dintre familiile Cameron şi Crowley. Faptul 
că numele real al lui Cameron este Wilson este cât se poate de 
uimitor, dar chiar şi aşa, îmi venea greu să cred că ar fi putut 
avea ceva de-a face cu legenda Proiectului Montauk. Părea prea 
tras de păr sau prea frumos ca să fie adevărat. Cea care mi-a 
deschis ochii şi m-a ajutat să-mi dau seama că sincronicitatea 
care m-a orientat spre Cameron (mai ales în circumstanțele 
misterioase în care s-a petrecut) nu era deloc întâmplătoare, a 
fost doamna X. Aşa se face că am cunoscut doi dintre eroii 
principali ai Operațiunii Babalon. Din păcate, Jack Parsons a 
murit înainte de a mă naşte eu. Dincolo de orice îndoială, el a 
fost cel mai enigmatic dintre toți trei. Figură importantă şi 
enigmatică ori de câte ori vine vorba de călătoriile 
interdimensionale, Parsons este citat în numeroase note de 
subsol ale celor mai diferiți autori. Viaţa lui a fost un labirint de 
mistere, iar scrierile sale sunt greu de găsit. Vom examina mai 
întâi anumite aspecte majore din viața lui, după care ne vom 
ocupa de implicarea lui în Operaţiunea Babalon, pentru a 
reveni în cele din urmă la Montauk. 

Parsons s-a născut într-o familie bogată din Pasadena, în 
anul 1914. A intrat la Universitatea din California de Sud, dar 

se pare că era prea genial pentru a rămâne acolo. A avut o 
reputație ieşită din comun ca expert în explozivi şi, aşa cum am 
afirmat la începutul acestei lucrări, a fost principalul savant 
care a condus grupul de cercetare în domeniul rachetelor de la 
Cal Tech, fondând Laboratorul pentru Cercetarea Propulsiei 
prin Reactie. 

Dacă este nevoie de un savant specializat în rachete pentru 
a înțelege magia, cu siguranță că Jack Parsons a fost modelul 
ideal. El a fost prezentat organizației O.T.O. de către un prieten 
(om de ştiinţă ca şi el) şi a rămas impresionat îndeosebi de 
faptul că Aleister Crowley a prevăzut opera lui Einstein şi 
apariția teoriei sale cuantice în lucrarea Liber Legis. 

Jack a aderat la O.T.O. în anul 1941 şi a ajuns chiar să 
servească drept Maestru al Lojei Agape (aparţinând ordinului). 
După terminarea războiului s-a asociat cu L. Ron Hubbard. 
Împreună cei doi au participat la „Operaţiunea Babalon”, 
alături de Marjorie Cameron, cea de-a doua soție a lui Jack. 
Operațiunea Babalon a fost un ritual magic care a durat câteva 
zile la rând, fiind probabil cel mai faimos experiment magic al 
secolului XX. O întreagă carte ar putea fi (şi ar trebui) scrisă 
despre acest subiect. În capitolul de față ne vom limita însă la 
un scurt rezumat al experimentului. 

Parsons era considerat de unii a fi moştenitorul spiritual al 
lui Aleister Crowley, dar opera sa magică l-a condus pe alte căi, 
care l-au determinat să pună capăt relației sale cu Crowley şi 
cu Hubbard. El şi-a propus să creeze un Copil al Lunii, care ar 
fi trebuit să devină Anticristul, aşa cum am explicat în capitolul 
anterior. Parsons considera experimentul ca fiind o inversare a 
puterii patriarhale, dezechilibrate şi stagnante, din Era Peştilor. 
Parsons era un mare admirator al sexului feminin, iar prin 
opera sa şi-a propus să reactiveze energia Zeiței, care fusese 
reprimată de milenii. 

Ce este, de fapt, un Copil al Lunii? În această privință există 
păreri împărțite. Cameron mi-a explicat că nu-i place expresia. 
Mi-a spus că de fiecare dată când cineva face sex, creează o 
anumită formă-gând. Uneori, aceasta este numită Copil al 
Lunii. Forma-gând poate prinde viață şi poate îndeplini voința 

magicienilor implicați (a partenerilor de sex). 

Unii consideră Copilul Lunii ca fiind Anticristul, dar există o 
polaritate interesantă inerentă expresiei. Luna este un corp 
ceresc reflector care acționează ca o umbră. Soarele, asociat în 
mod tradițional cu Lucifer, este considerat de polaritate 
inversă. Această viziune îi conferă lunii o calitate salvatoare. Pe 
de altă parte, luna poate fi asociată cu întunericul şi cu 
vrăjitoria. Totul ţine de semantică şi de amprenta pe care o 
impune magicianul (de forțele pe care le invocă el). 

Operaţiunea Babalon a început în anul 1946 printr-o 
ceremonie rituală. Parsons şi Cameron şi-au consacrat energia 
amoroasă, în timp ce Hubbard asista la operaţie şi îşi folosea 
capacităţile sale de clarviziune astrală. Era o operaţiune 
exhaustivă, menită să deschidă poarta interdimensională 
pentru manifestarea zeiței  Babalon (care guvernează 
înțelegerea), Mama Universului. Urma ca zeița să apară într-o 
formă umană şi mulți cunoscuți consideră până în ziua de 
astăzi că Marjorie Cameron reprezintă încarnarea lui Babalon. 
Cunoscând-o, sunt şi eu de părere că Marjorie are un caracter 
puternic, magnetic şi impresionant, aşa că nu aş nega faptul că 
ea este una cu Babalon, dar nu este dorința mea să emit aici 
judecăţi de valoare. În schimb, nu cred că s-a intenţionat 
vreodată ca ea să devină un Copil al Lunii. Mai mult, ea simte 
că foarte mulți dintre copiii născuţi în anii “60 sunt „copiii ei”, 
din punct de vedere magic, desigur. Copilul Lunii a fost 
considerat de unii ca fiind moştenitorul spiritual al lui Crowley. 
Întrucât Cameron şi Parsons nu aveau copii, Copilul Lunii 
urma să se nască într-o dimensiune diferită (care se putea 
infiltra însă în lumea noastră practic în orice formă). 

Spre marea surpriză a lui Parsons, Crowley nu a reacționat 
pozitiv la acest experiment. A trimis chiar pe cineva să convingă 
O.T.O. să-l dea afară pe Jack. Din câte mi-a spus Hymenaeus 
Beta (liderul 0.T.0.), Parsons făcea experimente cu forțe pe 
care nu le putea controla şi care ar fi putut aduce mari 
necazuri umanității. 

Ce a făcut în aceste condiții Jack Parsons? 

Potrivit mai multor relatări, Parsons (impreună cu Hubbard 

şi cu Cameron) au reuşit să creeze o deschidere în continuumul 
spațio-temporal (asemănător celui din Experimentul 
Philadelphia), o poartă către „Lumea de dincolo” sau către o 
altă dimensiune. După acest experiment fenomenele de tip OZN 
au căpătat o mare amploare. Faimosul accident de la Roswell s- 
a petrecut în 1947, chiar înaintea morții lui Crowley. Indiferent 
ce s-a petrecut în cadrul Operațiunii Babalon, există o largă 
recunoaştere, deopotrivă în cercurile ştiinţifice şi magice, că a 
fost ceva profund, cu efecte interdimensionale remarcabile. La 
invazia de OZN-uri care a urmat, am putea adăuga şi alte două 
evenimente importante ce au avut loc în aceeaşi perioadă: 
decretarea Legii Securității Naţionale şi înființarea CIA. 

Este, de asemenea, demn de remarcat că, potrivit lui 
Cameron, Parsons şi Hubbard, nu au mai rămas niciodată 
aceiaşi după experiment. Amândoi au avut multe lupte de dat, 
iar Parsons a fost asasinat şase ani mai târziu. În mod ironic, 
clădirea Capitoliului din Washington a fost intens survolată de 
OZN-uri imediat după moartea lui Parsons. 

Deocamdată nu putem decât să facem doar anumite 
speculaţii în legătură cu Operaţiunea Babalon. Este cert că a 
fost un act magic care şi-a propus să atingă însuşi nivelul 
creației (adică pe Dumnezeu însuşi). Dacă s-ar fi reuşit 
accesarea acestei zone creatoare, istoria ar fi putut fi rescrisă 
prin însăşi puterea lui Dumnezeu sau a unor îngeri ai acestuia. 
Cei mai mulți dintre oameni nu ar fi simţit nici o diferență. 
Informaţiile conduc însă la ideea că în timpul operaţiei s-au 
comis anumite greşeli. Putem face speculații în această direcție. 

Dacă Jack Parsons a eşuat în demersul său, acest lucru s-ar 
putea datora unei infiltrări dintr-o altă dimensiune (răpirea şi 
violarea femeilor de către extratereştri reprezintă un exemplu 
apropiat). Parsons s-a pus la unison cu o forță extraterestră 
care ne-a influențat pe toți în bine. Poate că de aceea era 
Crowley atât de preocupat încât a aranjat ca Jack să fie dat 
afară din O.T.O. Oricum ar fi, Parsons a fost un pionier într-un 
domeniu care abia astăzi începe să câştige popularitate. A fost 
un radical şi un răzvrătit, dar tocmai aceştia sunt cei care aduc 
după aceea marile schimbări şi implicit progresul umanității. 

Să sperăm că vom şti să învăţăm din greşelile sale. 

Operațiunea Babalon nu numai că a deschis poarta 
interdimensionalităţii, dar a urmărit şi crearea unui moştenitor 
spiritual al lui Crowley. Deşi Cameron ar putea fi acesta, mai 
există şi alte posibilități. Ne vom referi la acest subiect ceva mai 
târziu. 

Următoarea întrebare la care merită să găsim un răspuns 
este aceasta: în ce fel se leagă toate aceste informații de 
Proiectul Montauk? 

ANTENA DELTA T 


Aceasta este antena Delta T situată deasupra Laboratorului 
Spatio-Temporal din Long Island. Prin definiție, o asemenea antenă 
facilitează trecerea dintr-o zonă temporală în alta. Două bobine sunt 
plasate vertical în jurul marginilor piramidei, la 900 una față de 
cealaltă. O a treia bobină înconjoară baza antenei. Trecerea dintr-o 
zonă temporală în alta a fost realizată prin transmiterea unor 
impulsuri electrice prin această antenă, aşa cum s-a discutat în 
Proiectul Montauk: Experimente în timp.Chiar şi atunci când antena 
nu este racordată la o sursă de electricitate, ea are efecte 
interdimensionale subtile asupra naturii timpului. 

31 
CRONICA LUI ALEISTER CROWLEY 


Aşa cum am mai spus, până în prezent nu am reuşit să 
stabilesc o legătură evidentă între Montauk, Cameron şi 
Operațiunea Babalon. La sugestia doamnei X, am făcut o 
retrospectivă a tuturor experiențelor pe care le-am avut în 
legătură cu această problemă. Vă voi relata în continuare 
diferitele elemente legate de Aleister Crowley în toată această 
poveste. 

Primele mele informaţii legate de vrăjitoare au apărut pe 
vremea când eram elev de liceu. Citeam o carte care respingea 
tot ce era legat de vrăjitoare şi de supranatural. Prejudecăţile 
autorului erau atât de evidente, încât am început să mă 
gândesc serios la acest subiect. Aproape toate cărțile care 
existau în biblioteca liceului tratau subiectul cu ironie şi 
dispreț. Nimeni nu părea să-l ia în serios. Era ca o adevărată 
conspirație ca şi când cineva are ceva de ascuns. Astfel a 
început interesul meu pentru paranormal. În cele din urmă, am 
găsit o carte scrisă de Sybil Leek, destul de instructivă. 
Autoarea vorbea despre Vechea Religie şi afirma că vrăjitoarele 
nu erau altceva decât urmaşele vechilor preotese druide (la fel, 
vrăjitorii sunt urmaşii vechilor preoți druizi). Ea menționa în 
carte numele unui om, Aleister Crowley, o rudă de-a ei care 
obişnuia să-i citească poezii în munți. Sybil insista foarte mult 
că acesta nu avea nimic de-a face cu imaginea negativă pe care 
toată lumea i-o atribuia. Atunci am auzit prima oară de Aleister 
Crowley. 

Următoarea mea experiență a fost legată de Monique Wilson. 
În timpul investigaţiei mele referitoare la legătura dintre 
familiile Cameron şi Wilson, am descoperit că aceasta provenea 
din Scoţia şi era considerată „Regina vrăjitoarelor”. A creat 
multe controverse în lumea vrăjitoarelor prin anii “70, când şi-a 
vândut ustensilele vrăjitoreşti muzeului Ripley's Believe It or 
Not. Unii au fost de părere că acțiunea ei a fost prea comercială 
şi că denigra vrăjitoria privită ca artă; dacă nu ar fi existat însă 

gestul ei, nu aş fi avansat niciodată în ancheta mea referitoare 
la Crowley. 

În anul 1974 mă aflam pe o navă a Organizaţiei Marine 
(ramura de elită a scientologiei), numită Excalibur. Eram 
ancorați în portul din San Francisco şi o parte din cei prezenți 
au decis să coboare de pe vas şi să se plimbe prin oraş după 
orele 11.00 noaptea. Nu prea puteai face mare lucru la acea oră 
târzie, aşa că ne-am decis să mergem la muzeul Ripley. Acesta 
tocmai închisese, dar ni s-a spus că muzeul vrăjitoarelor din 
imediata apropiere (de atunci, s-a mutat sau a fost închis) mai 
era încă deschis. Am vizitat muzeul împreună cu prietenii mei 
şi ne-am prăpădit de râs. Amuzamentul nostru a atins apogeul 
atunci când am văzut figura din ceară a lui Aleister Crowley, 
„omul cel mai rău de pe pământ”. Ţinea un cuțit la gâtul unei 
femei goale şi arăta ca un nebun. Am continuat să mă amuz şi 
să discut despre el cu amicii mei luni de zile. 

După câteva zile, pe vas a urcat un om cu capul ras, care 
arăta exact ca Aleister Crowley. Am făcut glume pe seama lui, 
spunând că este „omul cel mai rău de pe pământ”. În numai 
şase luni, el a avansat în postul de contabil-şef şi a fugit cu 
30.000 de dolari. Ne-am întrebat atunci dacă nu cumva ultimul 
hohot de râs i-a aparținut lui Aleister Crowley. După alte circa 
şase luni, omul s-a întors, aşa că l-am prins şi l-am dat pe 
mâna poliției, care l-a închis imediat. Experiența rămâne însă 
bizară. 

Mai târziu, pe la sfârşitul anilor ‘70, lucram pentru Hubbard 
şi am descoperit că primea scrisori în care era numit Bestia 
666. Nu citisem niciodată Biblia până atunci, aşa că mi s-a 
părut extrem de hilar la acea vreme. Hubbard nu a răspuns 
niciodată la acele scrisori, dar pe seama lor au apărut multe 
bancuri. Mai târziu, mi s-a spus că un tribunal din Anglia l-a 
exonerat pe L. Ron Hubbard de orice conexiune cu Aleister 
Crowley. Deşi afecțiunea lui Hubbard pentru Crowley era bine 
cunoscută, fiind chiar declarată şi înregistrată pe benzi 
magnetice (pe care la vremea respectivă nu aveam posibilitatea 
să le ascult), nu ştiam că existase o legătură între cei doi şi 
întreaga poveste mi se părea de-a dreptul absurdă. 


177 


Mesajele adresate lui 666 continuau să vină [totul se 
petrecea în perioada în care Proiectul Montauk era la apogeu), 
iar glumele noastre pe marginea acestui subiect au devenit din 
ce în ce mai amuzante. Am folosit chiar cele trei cifre, „066”, 
drept combinaţie a cifrului de la servieta mea, întrucât erau 
uşor de reținut. Un an mai târziu, i-am împrumutat servieta 
unui amic. M-a întrebat care este combinația şi a rămas cu 
gura căscată când i-am spus. Mi-a spus că acesta era numărul 
lui şi că într-o viață anterioară fusese Aleister Crowley. M-am 
gândit că nu era decât o altă pretenţie de a fi fost cineva faimos 
într-o viață anterioară, dar povestea mi-a atras totuşi atenţia. 
Omul a insistat să citesc una din cărțile sale despre Crowley. I- 
am răspuns că m-ar interesa, dar nu aveam timpul necesar 
pentru acest lucru. Persoana era un prieten al celei care avea 
să-mi devină soție, şi el însuşi avea să-mi fie cavaler de onoare 
la nuntă. Face şi astăzi parte din rândurile bisericii şi, deşi nu 
cred că a fost într-adevăr Aleister Crowley într-o viață 
anterioară, trebuie să recunosc că întregul incident a avut o 
oarecare influență asupra mea. Pe de altă parte, nu pot să nu 
admit că personalitatea lui are multe aspecte comune cu cele 
atribuite lui Crowley. Omul l-a studiat pe Crowley în pro- 
funzime pe vremea când era doar un hippie din San Francisco 
şi probabil că a ajuns să se identifice cu el. În anumite privințe 
era unul din cei mai geniali oameni pe care i-am cunoscut, dar 
avea slăbiciunile lui. De pildă, era grav bolnav de epilepsie. Am 
citit mai târziu într-o carte a lui Edgar Cayce că epilepsia este 
un indiciu al unei vieți anterioare promiscue din punct de 
vedere sexual şi în care ființa a făcut abuzuri în ceea ce priveşte 
puterile sale psihice. Oricare ar fi adevărul, nu pot să nu 
recunosc existența multor sincronicități legate de amicul meu. 
Era ca şi cum cineva ar fi dorit să îmi comunice ceva pe această 
cale. Codul cifrului era Crowley. 

Următoarea mea întâlnire cu Crowley s-a produs atunci 
când am citit o carte intitulată L. Ron Hubbard: Mesia sau 
nebun?, scrisă de Bent Corydon şi L. Ron Hubbard Jr. Este o 
carte care îl discreditează pe Hubbard şi cel puţin în ceea ce îl 
priveşte pe omul Hubbard consider că distorsionează mult 

adevărul. Nu pot să contest totuşi că autorii mi-au făcut un 
serviciu. Argumente pertinente din carte mi-au indicat faptul că 
Hubbard îl studiase în profunzime pe Crowley. Din motive 
evidente, am început să fac şi eu acelaşi lucru şi astfel am 
ajuns să îmi explic o mulțime de lucruri. 

În aceeaşi perioadă de timp am mai trăit o experiență 
interesantă. Chiar înainte sau în timp ce citeam o asemenea 
carte, m-am trezit (în timpul somnului) în afara corpului fizic, 
plutind prin spaţiu. O vrăjitoare oribilă se uita la mine. Era 
hidoasă, dar exista o legătură directă între mine şi ea. Am ales 
să mă confrunt cu ea şi am privit-o direct în ochi. Fața ei şi-a 
schimbat trăsăturile, transformându-se în cea a lui Hubbard, 
după care a dispărut. M-am trezit şi m-am simțit ca şi cum ar fi 
fost ruptă o vrajă. Visul a coincis cu descoperirea faptului că 
Aleister Crowley a influențat masiv scientologia. Nu vreau să 
spun prin acest lucru că Hubbard ar fi practicat vrăjitoria sau 
magia neagră, dar am considerat că experiența merită amintită. 

Pe măsură ce a trecut timpul, am aflat tot mai multe lucruri 
legate de Crowley şi de cărțile lui, dar nu m-am înscris în nici 
un grup şi nu am început să practic magia. Am studiat şi am 
reluat lectura acestor materiale timp de patru ani. Am 
acumulat astfel informaţii care aveau să conducă la momentul 
potrivit la anumite rezultate. Era ca şi cum totul făcea parte 
dintr-un plan mai mare. 

Următorul episod legat de Crowley s-a produs atunci când l- 
am întâlnit pe Preston Nichols. L-am cunoscut chiar înaintea 
unei conferințe. Mi-a spus că vom vorbi după terminarea 
acesteia. Îmi amintesc că i-am pus şi o întrebare în timpul 
conferinței. Nu mai ştiu ce l-am întrebat, dar îmi amintesc că 
răspunsul a fost legat de Aleister Crowley şi de frații Wilson. 
Astăzi mi se pare ciudat, căci Preston nu obişnuieşte să 
vorbească despre acest subiect, nici chiar în intimitate, 
darămite la conferințe publice şi în fața unor oameni străini. Pe 
de altă parte, nu eu am fost cel care l-a menţionat pe Aleister 
Crowley, ci el. Se pare că universul a stabilit atunci o anumită 
legătură specială între mine şi el. 

V-am descris deja felul în care am cunoscut-o pe Cameron, 

dar lucrurile nu se opresc aici. Cu puţin timp înainte ca acest 
manuscris să fie publicat, am făcut o ultimă vizită la bibliotecă 
pentru a verifica derivatele cuvântului Montauk. Spre surpriza 
mea, în istoria oraşului Montauk am găsit trei referințe 
atribuite unor Parsons-i. Aceste asocieri par să indice o 
legătură evidentă între familia Parsons şi oraşul Montauk. 
Acest lucru m-a determinat să o sun pe Cameron şi să cer mai 
multe informații despre familia lui Jack. Am aflat astfel că 
familia acestuia s-a numărat printre primii locuitori şi 
negustori din Massachussets, având o mare influență pe 
Coasta de Est. Legătura cu Montauk devine astfel şi mai 
plauzibilă. 

Cameron mi-a relatat şi o altă sincronicitate pe care o 
consider demnă de povestit. Ea mi-a spus că numele Wilson 
apare pretutindeni în Los Angeles. Mi-a dat exemplul Muntelui 
Wilson şi a adăugat că există multe familii Wilson importante în 
jurul oraşului. Însăşi legătura ei cu Laboratorul de Cercetare a 
Propulsiei prin Reacţie s-a produs printr-un Wilson. Fusese 
contactată în anul 1991 de un anume Jim Wilson. Nu mai ştia 
nimic despre Laborator din anii ‘50 şi dintr-o dată i s-a propus 
să facă o vizită la LCPJ. 

După care, Cameron a aruncat bomba. Mi-a spus că practic 
întreaga ei familie (familia Cameron) a lucrat la LCPJ în timpul 
anchetei lui Jack. Au fost momente de mare stânjeneală pentru 
familia ei, căci Jack era anchetat de Guvern şi era considerat 
un risc de securitate, punându-le în pericol slujbele. 

Acum, la aproape 40 de ani de la moartea lui Jack Parsons, 
Cameron şi nepotul ei primeau o invitație misterioasă să 
viziteze Laboratorul de Cercetare a Propulsiei prin Reacţie, 
avându-l drept ghid pe Jim Wilson. Turul laboratorului s-a 
încheiat cu cabina de observare, unde Cameron i-a citit 
introducerea la cartea lui Jack, Libertatea este o sabie cu două 
tăişuri. După ce a terminat, a fost imediat escortată afară. Nu 
au fost surprize prea mari, dar Wilson i-a mărturisit că era un 
fan al lui L. Ron Hubbard şi că citise tot ce a scris acesta. 
Cameron l-a sunat mai târziu pe Jim Wilson şi l-a rugat să o 
ajute într-o problemă personală. L-a întrebat apoi dacă a auzit 

de Proiectul Montauk. Wilson a păstrat tăcerea, după care a 
închis. 

A mai existat un lucru ciudat legat de Jim Wilson. Acesta 
pretindea că ştie totul despre Jack Parsons. În mod evident, 
avea un anumit interes, căci în caz contrar nu ar fi sunat-o pe 
Cameron. l-a arătat acesteia o fotografie în mărime naturală a 
echipei de cercetare a rachetelor de la Cal Tech. Deşi se afla şi 
Jack acolo, când Cameron l-a întrebat care este Jack, el nu a 
ştiut să-l indice, arătând spre Ed Forman. Lucrul acesta mi se 
pare foarte bizar, căci ştiu din surse sigure că Jim Wilson ştie 
într-adevăr foarte multe lucruri despre Jack Parsons. Deţin 
copia unui interviu pe care i l-a luat doctorului Frank Malina, 
cel care a condus primele teste legate de rachete, împreună cu 
Jack. Practic, întregul interviu a fost legat de Jack Parsons. 
Omul urmărea în mod evident ceva, dar Cameron l-a luat prin 
surprindere. Uneori, adevărul îi sperie pe oameni. 

I-am spus toate aceste lucruri lui Parsons, care a făcut un 
comentariu interesant. Mi-a spus că se întreabă dacă nu 
cumva Jack Pruitt (menţionat în prima carte ca fiind şeful lui 
Preston în cadrul Proiectului Montauk) era unul şi acelaşi cu 
Jack Parsons, trecut printr-un program de schimbare a iden- 
tității. A adăugat că a vorbit cu un prieten de la NASA, care i-a 
spus că, cu mai mulți ani în urmă, a existat un zvon că sigla 
JPL însemna, de fapt, „Jack Parsons Laboratory”, iar numele 
„Jet Propulsion Laboratory” nu a fost decât o acoperire. 

I-am povestit despre toate acestea lui Cameron, care a 
mustăcit şi mi-a răspuns: „Se cam potrivesc lucrurile, nu-i 
aşa?”. 

La fel de interesantă mi s-a părut o altă întâlnire cu domnul 
X (despre care am scris pe larg în capitolul 8), care m-a auzit 
vorbind cu cineva despre acest subiect. Discutam despre Jack 
Parsons şi despre sincronicităţile legate de numele Wilson, dar 
nu am făcut nici o referire la Jack Pruitt. Cu toate acestea, mi-a 
spus la sfârşit că referirile la Jack Pruitt i s-au părut extrem de 
interesante. Eu îl menționasem însă pe Jack Parsons, nu pe 
Pruitt! Se pare că a făcut o legătură subconştientă între cei doi; 
nu este exclus ca aceasta să fi avut la bază implicarea lui în 

Proiectul Montauk. A doua zi a avut un comportament 
suspicios şi mi-a spus că a rostit în mod intenţionat acel nume 
ca să vadă cum reacționez. 

Personal, îmi este greu să accept că Jack Pruitt este tot una 
cu Parsons, dar nu am exclus niciodată posibilitatea ca 
moartea lui Parsons să fi fost o înscenare. l-am vorbit lui 
Cameron despre acest lucru şi am întrebat-o dacă a văzut vreo 
clipă trupul lui Jack după moartea acestuia. Mi-a răspuns că 
nu şi că se întreba ea însăşi dacă nu cumva soțul ei fusese luat 
ostatic. Mai târziu, şi-a mai pierdut din entuziasm şi mi-a spus 
că a vorbit cu un pompier din zonă care a petrecut mult timp 
alături de Jack în ziua în care acesta a murit. Pompierul i-a 
povestit într-un mod cât se poate de convingător despre ceea ce 
se întâmplase. În ceea ce mă priveşte, mi se pare destul de 
ciudat ca un pompier să fi petrecut o bună parte din zi cu o 
persoană ucisă în aceeaşi zi de o explozie pirotehnică. Un 
căpitan din New York City mi-a povestit odată că cei mai mulți 
incendiatori se dau drept pompieri. Acest lucru este demonstrat 
statistic. În cazul de față, pompierul cu pricina i-ar fi putut 
distrage atenţia lui Jack în timp ce altcineva punea bomba în 
laboratorul său. 

Întreaga experiență revelează o sincronicitate uimitoare între 
Jack Parsons, JPL şi Montauk. Ea ar merita o investigație mai 
serioasă, care depăşeşte însă scopul cărții de față. 

Cameron mi-a spus odată că sincronicitatea este însăşi 
esența magiei. Aşa cum a fost definită de Crowley, magia stă la 
baza universului. A adăugat că sincronicitatea se transmite 
dintr-o viață în următoarea, ceea ce ar putea explica actualele 
mele cercetări. Nu doresc să comentez încă aceste afirmaţii, dar 
există unele lucruri pe care doresc să le adaug în legătură cu 
Cameron. După ce a citit manuscrisul inițial al acestei cărți, a 
devenit foarte prudentă, nedorind să fie asociată cu Proiectul 
Montauk, aşa că s-a distanțat de acest subiect. Mi-a spus 
totuşi că Proiectul Montauk ar putea fi un efect al acțiunilor 
magice ale lui Jack. Existau multe persoane care afirmau că 
Jack dăduse greş, dar nu complet. Cameron a adăugat că 
Operațiunea Babalon impunea ca el să devină „una cu focul”, şi 

el a devenit! Succesul sau eşecul operațiunii nu pot fi 
determinate înainte de trecerea a cel puţin o sută de ani. 

Interesant mi se pare şi faptul că Preston a fost de acord cu 
ideea că întregul Proiect Montauk ar fi putut fi un efect al 
operațiunii magice a lui Parsons. Cert este că diferitele 
sincronicități care s-au petrecut au încă nevoie să fie explicate. 
Dar ceea ce este mai important, ele indică o legătură între 
Montauk şi Operaţiunea Babalon, la care se adaugă şi numele 
de „Wilson”. Voi încerca să închid cercul după ce vom examina 
şi un alt candidat la postul de moştenitor al lui Aleister 
Crowley. 

32 
RENAŞTEREA LUI CROWLEY 


Într-un capitol anterior, am afirmat că am primit la un 
moment dat o scrisoare de la Amado Crowley, în care acesta 
atesta existența fraţilor Wilson. În cartea sa, Secretele lui 
Aleister Crowley, autorul menţionează că tatăl său a avut mulți 
copii în afara căsătoriei şi l-a ales pe el (Amado înseamnă 
„lubit”) pentru a-i fi moştenitor spiritual. 

În ceea ce priveşte autenticitatea genealogiei sale există încă 
anumite controverse. De pildă, O.T.O. nu îl consideră pe Amado 
Crowley a fi moştenitorul sau fiul lui Aleister Crowley. Există 
însă alte persoane care au făcut verificări şi au ajuns la 
concluzia că el este într-adevăr fiul lui Aleister; investigaţiile au 
avut la bază analize psihice şi de grafologie, care nu ar putea fi 
aduse drept dovezi într-un tribunal. Singurele dovezi care ar 
putea fi admise ar fi testele ADN, scop în care cadavrul lui 
Aleister Crowley ar trebui deshumat. Sunt sigur că lui Crowley 
i-ar fi plăcut acest lucru, dar vai!, a fost ars la crematoriu. În 
toată perioada scrierii manuscrisului acestei cărți am continuat 
să corespondez cu Amado, care mi-a oferit în mod voluntar 
nişte informații extrem de interesante. 

În legătură cu Operaţiunea Babalon, mi-a spus, de pildă, că 
Parsons şi Hubbard au fost cenzurați, întrucât erau foarte 
interesaţi de „teoria haosului”. Într-o perspectivă ocultă, ei 
căutau acele forțe care ar fi putut „inversa” sau „desface” 
universul creat, în scopul de a-l recrea. Dacă acest lucru este 
adevărat, nu mi se pare deloc surprinzător faptul că Aleister 
Crowley era atât de îngrijorat de ideea că ei ar putea reuşi în 
demersul lor. Dacă este să-i ascultăm pe alţii, ei chiar au 
reuşit! 

În ceea ce priveşte Experimentul Philadelphia şi eventuala 
legătură a lui Amado cu tatăl său, acesta mi-a spus că aş 
rămâne uimit dacă mi-ar spune unde s-a aflat Aleister Crowley 
pe data de 12 august 1943 (ziua în care a avut loc 
Experimentul Philadelphia). I-am scris imediat şi i-am spus că 

doresc să obțin această informaţie şi, chiar mai mult, că aş dori 
să ştiu unde se afla tatăl lui la 12 august 1923 şi la 12 august 
1903 (am ţinut cont de bioritmul de 20 de ani al pământului). 
Am primit răspunsul foarte rapid. 

„Pe data de 12 august 1943, Aleister Crowley, eu şi încă 
cinci persoane ne aflam în jurul unui monument străvechi din 
piatră, numit Men-an-Tol, situat lângă Morvah, în Cornwall, 
Anglia. Sunt convins că ați remarcat deja uimitoarea 
similaritate de nume cu Montauk. Anexez o fotografie a 
monumentului surprinsă pe o vedere. Piatra este numită inel”, 
întrucât are o gaură circulară, de dimensiuni mari, în interiorul 
ei. Personal, am fost aşezat atunci pe o scândură, care a fost 
introdusă apoi în interiorul inelului din piatră. Era ca şi cum ai 
fi introdus un nucleu din ferită într-o bobină prin care trece 
curent electric. Aleister Crowley a executat un ritual al cărui 
scop era să „provoace” o linie de „apă grea” între acest loc situat 
în sudul Angliei şi Long Island din SUA”. 

Trebuie să adaug că O.T.O. contestă această declaraţie a lui 
Amado, punându-mi la dispoziţie o copie după jurnalul 
nepublicat al lui Crowley, pagina referitoare la ziua de 12 
august 1943: „Cea de-a 40-a aniversare a primei mele căsătorii. 
Am fost bolnav toată ziua; foarte bolnav. Am avut insomnie, 
nările iritate, gura şi gâtul uscate. La 7:30 seara a venit M.B. 
M-am trezit ceva mai bine şi i-am scris o scrisoare clară şi 
viguroasă lui Saturnus [Karl Germer de la 0.T.0.], apoi lui Roy 
[Leffingwell de la O.T.O.] şi Chris Kraemer. 2:30 insomnie; m- 
am simțit ceva mai bine după ce am adormit între orele 4:30 
A.M. - 11.00 A.M. Apoi am luat micul dejun”. 

La prima vedere, s-ar părea că Amado s-a înşelat, cel puțin 
asupra datei. Este interesant de remarcat totuşi că ziua 
respectivă s-a suprapus cu aniversarea a 40 de ani de la prima 
căsătorie a lui Crowley - presupunând că informaţiile primite de 
la O.T.O. sunt corecte - cu Rose, femeia care l-a convins să 
scrie Cartea Legii, cea mai inspirată lucrare a lui şi esența 
moştenirii sale spirituale. Avem de-a face cel puțin cu o 
„sincronicitate de bioritm”, întrucât s-a produs cu exact 40 de 
ani înainte de Experimentul Philadelphia. Aniversarea nunţii lui 

Crowley este foarte importantă pentru O.T.O., care a celebrat-o 
ținând o petrecere în ziua de 12 august 1993. 

Mai trebuie să adăugăm că citatul de mai sus, furnizat de 
O.T.0., nu exclude cu totul posibilitatea ca Aleister Crowley să 
fi fost totuşi la Men-an-Tol pe data de 12 august. De fapt, chiar 
înainte de trimiterea la tipar a acestei cărți, am primit o 
scrisoare de la Amado Crowley. Aceasta a ajuns la mine chiar 
pe data de 12 august 1993! Îi povestisem lui Amado de 
diferența dintre relatarea lui şi cea furnizată de O.T.O. lată ce 
mi-a răspuns el în respectiva scrisoare, trimisă pe data de 26 
iulie: 

„Îţi mulţumesc pentru că mi-ai dat posibilitatea să îmi 
„reamintesc data când am fost în Cornwall împreună cu 
Crowley pentru a face acel mic truc cu „magnetul uman”. Nu 
doresc să schimb nimic din declarația mea. Ştii, am şi eu acces 
la jurnalul lui A.C., al cărui original este păstrat la Londra. De 
aceea, ştiam foarte bine de discrepanța care există între 
declarația mea şi cea din jurnal. Am preferat să nu schimb 
nimic din declaraţie pentru simplul motiv că eu am dreptate, 
iar jurnalul nu. Nu contează ce a scris. Întreabă-te mai bine: 
pentru cine a scris el toate acele lucruri? Te asigur că există şi 
alte ocazii în care ceea ce a scris Crowley nu seamănă deloc cu 
ceea ce a făcut el. 

Există vreo menţiune la „afacerea Hess”!* în jurnale? A 
menționat el vreodată că „Duexieme Bureau” din Franța a 
finanțat Abația din Thelema?1+ Spionii nu sunt atât de proşti pe 
cât pare să creadă cei de la O.T.O. Mă îndoiesc că cei de acolo îi 
cunosc chiar şi pe agenții infiltrați în propria lor organizaţie! Un 
lucru este cert: nici un spion (nici măcar cei de la Hollywood) 
nu vorbeşte deschis despre operațiunile în care este implicat. 
Dimpotrivă, face tot ce îi stă în puteri pentru a deturna atenția 


15 “A facerea Hess” se referea la implicarea lui Crowley într-un plan care îl viza pe adjunctul 
lui Hitler, Rudolph Hess, care trebuia paraşutat în Scoţia. Afacerea includea un ritual magic, 
dublat de activităţi de rutină ale serviciilor secrete. 
1 «Abația din Thelema era un adăpost din Sicilia condus de Crowley şi finanţat (teoretic) de 
serviciile secrete franceze. Auzind de puterile oculte ale lui Crowley, Mussolini l-a expulzat 
pe acesta din Italia, prin anii ‘20. 

186 


de la ceea ce face el. Spune-le celor de la O.T.O. că în anul 
1943 nu numai americanii se aflau în război, ci şi noi, 
europenii! Poate li se va părea ciudat, dar Aleister avea obiceiul 
să îşi „acopere urmele”. 

Şi mai important mi se pare faptul că încă înainte să audă 
de la mine de Montauk, Amado a afirmat că Aleister Crowley a 
petrecut o perioadă în Cornwall, înainte de a muri. Faptul că a 
recunoscut conexiunea dintre Men-an-Tol şi Montauk mi se 
pare semnificativ. Înainte de a primi veşti de la O.T.O., am dus 
scrisoarea lui Amado la un expert în limbi galice. Acesta mi-a 
spus că „Men-an-Tol” şi „Montauk” (un nume amerindian) 
provin din aceeaşi rădăcină şi înseamnă acelaşi lucru. Din 
păcate, ambele dialecte s-au pierdut, iar în textele de 
specialitate nu mai pot fi găsite decât referiri generale. Mi s-a 
spus că ambele cuvinte au ca rădăcină cuvântul „mer”. Acesta 
este asociat cu marea, dar poate fi tradus şi prin cerc aflat în 
mişcare perpetuă, precum un vortex prin care se manifestă 
creația şi prin care poți trece. Rădăcina celor două cuvinte a 
devenit obiectul unui proiect individual de cercetare, despre 
care vom vorbi ulterior. Între timp, merită să menţionăm că toţi 
şamanii amerindieni se închinau în fața unor spirite-ghizi 
cunoscute sub numele de „Manatu”. Potrivit legendei, acestea 
aveau puterea de a-şi schimba forma şi de a călători în timp. 
Rădăcina cuvântului „Manatu? este aceeaşi cu rădăcina 
cuvântului „Montauk”. 

Pe scurt, chiar dacă datele furnizate de Amado Crowley pot fi 
puse la îndoială, cunoştinţele sale lingvistice sunt demne de 
remarcat. Simplul fapt că scrisoarea lui mi-a parvenit exact pe 
12 august îi conferă un grad suficient de mare de credibilitate, 
dacă ținem seama de principiile sincronicitaţii. Pe de altă parte, 
există numeroase controverse legate de Amado şi nu mi-am 
propus aici să iau o poziție oficială în ceea ce priveşte 
legitimitatea lui. Tot ce am dorit a fost să relatez informaţiile 
primite de la el. Dacă nu pot pune la îndoială un lucru, acesta 
este sincronicitatea dintre informaţiile pe care le-am primit şi 
propriile mele cercetări. 

La fel de interesantă mi se pare şi relatarea cu privire la 

locul în care se afla Aleister Crowley la data de 12 august 1923. 
Amado afirmă că acesta se afla „în deşertul de lângă Tunis, 
unde se retrăsese „în izolare” alături de Leah Hirsing şi Norman 
Mudd. Avea ca însoțitor un băiat arab pe nume (surpriză!) 
Mohamed. Se aflau în cortul unui important şeic care îl 
recunoştea pe Crowley ca maestru. Se pare că la această 
întâlnire s-a pregătit instalarea lui Crowley în postul de şef al 
noii ramuri a O.T.O., cea numită Karl Germer”. 

În privința datei de 12 august 1903, Amado nu era prea 
sigur. Ştim astăzi din informațiile primite de la O.T.O. că în 
acea zi, Crowley s-a căsătorit. Amado mi-a spus doar că acea zi 
venea la scurt timp după desființarea lui Golden Dawn, o 
societate magică remarcabilă din care făceau parte Crowley, 
William Butler Yeats şi multe personalități ale vremii. Bănuiala 
lui era că Aleister Crowley a primit în acea zi informații legate 
de localizarea „Cărţii Dezolării”, în care erau prezentate - printre 
altele - „relele haosului”. Acest lucru deschide poarta unor 
posibilități infinite. Aş dori să amintesc şi faptul că, potrivit 
legendei, frații Wilson, sau cel puțin unul dintre ei, a murit în 
1902 sau 1903. În viziunea lui Preston Nichols, începând de la 
această dată a început decăderea ştiinţei, care a devenit din ce 
în ce mai materialistă, respingând orice descoperire care nu 
corespundea liniei sale oficiale. 

Un alt aspect interesant legat de „Cartea Dezolării” este 
acela că a fost descoperită în interiorul sau lângă mormântul 
lui Hoehne Wronski. Acesta era un magician care a trăit înainte 
de Aleister Crowley. Amândoi cunoşteau o tehnică numită 
„călătoria la distanță”, care nu are nimic de-a face cu distanţele 
spaţiale. Amado mi-a explicat că foarte mulți oameni confundă 
această tehnică cu aceea de părăsire a planului fizic şi de 
pătrundere în planul astral. Acest lucru este incorect. Lumea în 
care trăim noi este „aici şi acum”, aşa cum susțin călugării zen. 
Aceasta este „realitatea” în care existăm. „Lumea de dincolo” 
reprezintă o altă realitate, complet diferită, în care putem 
pătrunde din când în când. „Călătoria la distanță” înseamnă o 
asemenea trecere de „aici” în „lumea de dincolo”. Trecerea 
dintr-o lume în alta presupune o stare de transformare. 

Aceste informaţii primite de la Amado seamănă uimitor de 
mult cu cele pe care mi le-a transmis domnul X, atunci când 
mi-a vorbit de călătoriile lui Aleister Crowley dintr-o lume în 
alta. Ele sunt strict legate de călătoriile dintr-o zonă temporală 
în alta. Toate acestea ne conduc din nou către enigma fraților 
Wilson. 

33 
WILSONI-I, COPII AI LUNII 


În capitolul referitor la clanul Wilson am afirmat că fraţii 
Wilson erau sterili, lucru semnificativ pentru cei familiarizați cu 
magia. Sterilitatea este legată de subiectul naşterilor din 
fecioare. 

Spre surpriza mea, în timpul acestei investigații am 
descoperit că naşterile din fecioare sunt un fapt dovedit 
ştiinţific, şi nu doar un miracol amintit de Biblie. Ele sunt 
destul de comune şi apar din când în când în ziarele de me- 
dicină. Există destui oameni obişnuiţi care au auzit de 
asemenea întâmplări ieşite din comun, dar majoritatea nu 
cunosc nimic. De-a lungul vieții mele, am auzit numeroase 
dezbateri legate de divinitatea lui lisus. Dacă aspectul despre 
care vorbim ar fi cunoscut de toată lumea, sunt sigur că 
dezbaterile respective s-ar fi purtat în cu totul alți termeni. Sper 
ca acest lucru să se întâmple o dată cu apariția acestei cărți. 
Informaţiile care urmează mi-au fost furnizate de doamna X şi 
contravin uneori ştiinţei medicale, dar au la bază doctrina 
ezoterică (din păcate, medicii oficiali nu sunt antrenați sau 
calificați să treacă dincolo de planul fizic). Cei interesați de 
aspectele pur biologice pot consulta orice bibliotecă specializată 
în medicină. 

Sterilitatea la gemeni indică o naştere dintr-o fecioară. 

Naşterea din fecioară este rezultatul unei  copulații 
interdimensionale şi conduce la ceea ce se numeşte un Copil al 
Lunii sau un Copil al Sexului. Copilul este întotdeauna steril. 

La nivel fizic, o fecioară (şi chiar şi celelalte femei) poate 
rămâne însărcinată fără să ştie cum. Acest lucru este rezultatul 
unei proteine masculine latente care există în toate femeile, dar 
nu poate fi găsită decât printr-o anumită acțiune de declanşare. 
Este, de fapt, un acid care acționează la fel ca sperma, 
penetrând zona pellucida, un corp protector care conţine un 
săculeţ. Zona pellucida este foarte greu de penetrat. În caz 
contrar, orice spermatozoid mai vechi sau chiar orice altă 

substanță (cum ar fi sperma animală) ar putea pătrunde în ea, 
declanşând sarcina. 

Sarcina normală se produce atunci când inteligența nativă 
(sau psihică) a celulei primeşte un mesaj care îi spune că afară 
se află un spermatozoid care aşteaptă să intre. În cazul în care 
condițiile biologice necesare sunt întrunite, accesul 
spermatozoidului este permis. În cazul unei naşteri dintr-o 
fecioară, proteina este activată şi acționează la fel ca un 
spermatozoid, „păcălind” zona pellucida să o confunde cu un 
spermatozoid. De regulă, copilul conceput printr-o asemenea 
procedură se naşte după o perioadă de sarcină de zece luni. 

Proteina cu pricina este localizată în celulele originale ale 
corpului, opt la număr şi aflate la baza coloanei vertebrale. Aici 
se află sediul lui kundalini şi prima bază fizică a vieții, în care 
spiritul s-a unit la început cu materia. Cele opt celule sunt 
juxtapuse într-o formă geometrică alcătuită din două piramide. 
Patru dintre ele alcătuiesc o piramidă sau un tetraedru, iar 
celelalte o altă piramidă, dar cu susul în jos. Cele două 
tetraedre se intersectează. Într-o secțiune bidimensională, 
imaginea rezultată este Sigiliul lui Solomon, mai bine cunoscut 
sub numele de Steaua lui David. 

Această structură geometrică conține întreaga înțelepciune a 
universului şi poate fi stimulată fizic sau electromagnetic (tot 
acesta este punctul în care băieților din Montauk li s-au făcut 
incizii după răpire). Această structură în formă de tetraedru 
este penetrată de către magicianul care doreşte să creeze un 
Copil al Lunii. Conştiința acestuia sau energia sa 
psihică/sexuală (de natură electromagnetică) activează proteina 
latentă din centrul celor două tetraedre suprapuse şi trezeşte 
energia kundalini în zona pellucida. Se creează astfel un copil 
magic. 

Perioada de timp în care se realizează acest act magic 
trebuie sincronizată perfect şi mai există şi alți factori de care 
trebuie să se țină seama. Nu ne vom ocupa de ei, dar trebuie să 
menționăm totuşi că aceasta este metoda prin care poate fi 
creat fie un Christ, fie un Anticrist. Este, de asemenea, posibil 
ca în acest „joc” al creației să intre şi un al treilea aspect, în 


191 


afara magicianului şi a mamei. Spre exemplu, magicianul poate 
fi un vehicul pentru Sfântul Duh sau dimpotrivă pentru o forță 
sinistră, malefică. 

Aşa cum sugeram mai înainte, majoritatea şcolilor mis- 
terelor de pe această planetă îşi fac o adevărată profesie din 
acest gen de operaţii. Nu ne propunem aici să analizăm 
diferitele motivații şi scenarii care stau la baza acțiunilor 
acestora. Este suficient să ştim că naşterea Copiilor Lunii este 
un subiect serios, cu repercusiuni foarte vaste. Echilibrarea 
energiei christice cu ajutorul energiei anticristice este strict 
legată de subiectul timpului şi de blocarea noastră într-o 
anumită zonă temporală. 

Dacă frații Wilson au fost într-adevăr Copii ai Lunii, acest 
lucru ar explica foarte multe lucruri. Cheia acestor explicații ar 
fi legată de genealogia lor generală şi îndeosebi de cea a 
părinților lor. Acesta este subiectul investigațiilor noastre, dar 
ele se desfăşoară cu mare dificultate. Până acum, genealogia 
ne-a demonstrat că există o legătură cu clanul Cameron. Ni se 
pare evident că în marele plan al creaţiei, anumite nume sau 
linii genealogice joacă un rol deosebit în împlinirea unor roluri 
sau destine aparte. 

Ne vom ocupa în continuare de legenda care circulă şi care 
afirmă că Duncan Cameron s-a născut din nou în anul 1951. 
Potrivit acestei legende, Alexander Duncan Cameron Senior a 
primit veşti din viitor prin care i s-a spus că trebuie să mai 
conceapă un copil. Şi astfel a venit pe lume Duncan, primul 
său fiu (mai avea o fiică). Dacă este adevărat că Duncan a fost 
antrenat să devină un Anticrist, ni se pare evident că în spatele 
acestor operațiuni se ascunde un magician (ceea ce nu 
înseamnă că naşterea lui Duncan s-a produs dintr-o fecioară, 
deşi nu putem exclude cu totul această posibilitate). Să fi fost 
vorba de Duncan Sr. sau de Crowley? Nu ştim decât că între 
cele două familii au existat nenumărate sincronicități. 

În cazul fraţilor Wilson trebuie să ne punem aceeaşi 
întrebare. Magicianul ar fi putut fi oricare din cei doi: Crowley 
sau Duncan Sr. într-o viață anterioară. Deocamdată nu putem 
decât să speculăm. 

Dacă ne menţinem în logica legendei, putem postula (la 
urma urmei, postulatele sunt specialitatea de frunte a unui 
bun magician!) că Tatăl Wilson sau Mama Wilson au fost 
contactaţi, la fel ca şi Duncan Sr. A urmat naşterea fraților 
Wilson, care au creat un „bulevard” temporal prin care Crowley 
sau altcineva şi-ar fi putut desfăşura activitatea magică în 
continuumul spaţio-temporal. S-ar părea că toți aceşti Wilsoni, 
Cameroni etc, reprezintă agenţi ai unei forțe care are o 
influență uriaşă asupra continuumului. Că este vorba de o 
forță bună sau rea nu are nici o relevanță. Pentru a înțelege 
mecanismul care stă la baza dualității trebuie să ne ridicăm 
deasupra ei. 

Întorcându-ne la Operaţiunea Babalon, putem spune că 
avem de-a face cu un eveniment care transcende limitele 
timpului şi ale spaţiului. Cameron şi Hubbard au trăsături de 
familie comune, provenind - se pare - din aceeaşi familie 
Wilson, şi deci din acelaşi fond genetic. Jack Parsons pare să fi 
fost un outsider, motiv pentru care a intrat în conflict cu 
Crowley. Cine i-a creat pe Wilsoni? Jack? Crowley? 

I-am povestit teoria mea lui Cameron, care mi-a spus că 
poate fi ceva adevărat în ea. A fost cel puţin de acord că există o 
legătură misterioasă între toate acestea. Poate că pe măsură ce 
va trece timpul, el ne va revela mai multe. 

Au rămas multe variabile în această ecuație care nu şi-au 
găsit încă răspunsul, dar probabil că vom obţine cel puţin o 
parte din aceste răspunsuri în viitor. Noi nu ne-am propus 
decât să începem jocul, lăsându-l apoi deschis pentru noi 
mutări viitoare. Inevitabil, acestea ne vor conduce mai aproape 
de adevăr. 

EPILOG 


Scopul inițial al acestei cărți a fost acela de a demonstra 
existența şi desfăşurarea Proiectului Montauk. Experiențele 
mele personale şi relatările celorlalți demonstrează - în opinia 
mea - acest lucru. Din păcate, nu toți oamenii doresc să afle ce 
se ascunde în spatele realităţii lor, ca să nu mai vorbim de cea 
a universului. Acest lucru a îngreunat considerabil cercetările 
noastre. 

Factorii oculți şi sincronicitățile pe care le-am relatat au 
apărut întotdeauna în cea mai surprinzătoare manieră pentru 
mine. Experimentarea, colectarea şi scrierea acestor informații 
au reprezentat o cale lungă şi grea. Deşi ne aflăm la sfârşitul 
acestei călătorii, la orizont au apărut deja noi destinații 
uluitoare şi noi aventuri posibile. 

După părerea mea, Operaţiunea Babalon a reprezentat una 
dintre cele mai fascinante sincronicități, nu numai din cauza 
subiectul ei, ci şi datorită celor implicaţi în ea. Până acum nu s- 
a scris nici o lucrare majoră asupra acestui subiect. Cameron a 
fost intervievată de sute de ori, dar ceea ce au dorit să afle cei 
care i-au luat interviuri s-a limitat întotdeauna la Jack. Această 
ignorare a ei mi se pare un abuz. În realitate, ea a fost 
rezultatul Operațiunii Babalon, iar viața ei demonstrează din 
plin acest lucru. Cameron deține cheile multor mistere, cel mai 
important dintre toate fiind acela al dezlănțuirii energiei 
feminine. Aceasta a început deja, dar mai are un drum lung de 
parcurs. Când am cunoscut-o prima oară pe Cameron, am 
discutat cu ea despre posibilitatea de a scrie o asemenea carte. 
Nu am renunțat la acest proiect, dar nici unul dintre noi nu s-a 
angajat ferm că o vom face. De asemenea, Cameron şi-a 
manifestat interesul de a scrie propria sa carte referitoare la 
Operaţiunea Babalon. 

La fel ca şi Cameron, trebuie să ținem seama de teoriile 
conspirației care au înconjurat Laboratorul de Cercetare a 
Propulsiei prin Reacţie. Potrivit unor relatări, Jack Parsons a 
fost practic adulat de membrii acestei organizații. La modul cel 
mai modest, se poate spune că el a fost foarte respectat. O 

mare parte din informațiile referitoare la Jack Parsons din 
această carte au rezultat ca urmare a contactelor cu unul din 
membrii personalului de la JPL, care m-a sunat din proprie 
inițiativă, numai pentru a-mi oferi date. Este un mare 
admirator al lui Parsons şi mi-a promis că mă va contacta de 
îndată ce va găsi informaţii noi. Se pare că povestea legată de el 
nu se opreşte aici. 

La fel de multe informaţii pare să aibă de oferit şi Amado 
Crowley. Cred că acesta nu a pus încă toate cărțile pe masă; 
probabil că timpul ne va aduce încă multe surprize în această 
direcţie. El a promis să publice la cea de-a 50-a aniversare a 
morții tatălui său o serie de documente explozive care indică 
faptul că Aleister Crowley a fost ucis, iar moştenirea sa legală i- 
a fost furată. Cum Crowley a murit la data de 1 decembrie 
1947, se pare că va trebui să aşteptăm până în 1997 pentru a 
avea acces la acele documente. Doamna X mi-a spus că s-a 
aflat deja de aceste documente în diferitele şcoli ale misterelor 
şi că există mulți oameni preocupaţi de apariţia lor. Amado a 
promis că îmi va oferi mai multe informaţii atunci când 
circumstanţele o vor permite. 

Poate cel mai mare indiciu referitor la legătura lui Crowley 
cu toate aceste evenimente se referă la însemnul heraldic al 
familiei. Acesta este identic cu arcana „Soarele” din Tarotul lui 
Thoth, folosit de Crowley, şi este direct legat de Noua Epocă 
(New Age) şi de emanciparea rasei umane. 

Poate că şirul uluitor de sincronicități care există între 
familiile Crowley, Cameron şi Wilson nu reprezintă decât o 
formulă magică străveche, construită după structura univer- 
sului, care ne spune momentul când umanitatea va deveni 
liberă. 

Oricare ar fi adevărul legat de Aleister Crowley, cunoaşterea 
sa reprezintă un instrument. La fel ca un ciocan, ea poate fi 
folosită în mod benefic sau pentru distrugere. Depinde de 
fiecare în parte cum va arăta rezultatul final. 

În sfârşit, mai sunt cercetările făcute de Preston, Duncan şi 
Al Bielek. Cu fiecare zi care trece, noi informații referitoare la 
Montauk, la ramificaţiile acestuia şi la alte proiecte continuă să 

ne parvină. Aventura înțelegerii universului continuă şi 
probabil că nu se va opri niciodată. 
Probabil că vom mai vorbi despre aceste subiecte. 

Anexa A 
L. RON HUBBARD 


Despre acest om s-a scris o cantitate uriaşă de absurdități. 
În ceea ce mă priveşte, voi fi cât se poate de scurt şi mă voi 
limita la informaţiile de bază, obținute din propriile mele 
investigații. 

Hubbard a fost un om extrem de cultivat, cu aptitudini ieşite 
din comun pentru paranormal. Experiențele sale nu aveau 
nimic de-a face cu cele ale unui om „normal”, aşa că nu este de 
mirare că puţină lume îl credea. Diferiți autori şi mai multe 
tribunale l-au condamnat pentru minciună. Experienţa mi-a 
demonstrat că nu era deloc un mincinos patologic, aşa cum s-a 
afirmat despre el; pur şi simplu, afirmaţiile lui erau imposibil 
de crezut. Ştiind acest lucru, Hubbard, care era un om extrem 
de pragmatic, le spunea oamenilor ce doreau aceştia să audă. 
Din această perspectivă, detesta profund establishment-ul, care 
promovează stagnarea şi ineficiența. 

Cariera militară a lui L. Ron Hubbard este foarte ambiguă şi 
misterioasă. Dosarul său nu poate fi obţinut de la autorități, 
care admit totuşi că a lucrat pentru serviciile secrete ale 
Marinei. Nu este de mirare că dezinformările abundă în 
legătură cu îndatoririle pe care le-ar fi avut în cadrul armatei. 

Se ştie că Hubbard a studiat fişele psihiatrice ale tuturor 
celor care lucrau în Marină şi deținea informaţii legate de 
tehnicile mai puţin ortodoxe care se practicau la vremea 
respectivă. Printre acestea se numărau narcosinteza şi tehnicile 
de regresie. Din aceste cercetări psihiatrice, la care se adăugau 
celelalte studii ale sale, a creat dianetica. Aceasta a fost prima 
tehnică de regresie aplicată pe scară largă, fiind special 
concepută pentru a fi executată cu uşurinţă de către 
profesionişti. 

Hubbard l-a studiat pe Aleister Crowley şi l-a considerat 
fascinant. Principiile lui Crowley pot fi regăsite uneori în opera 
lui Hubbard, fără să putem pune totuşi un semn de egalitate 
între ele. Hubbard şi-a creat propriile tehnici, fiind mai degrabă 

un inovator decât un copiator. 

Popularitatea lui Hubbard a devenit din ce în ce mai mare şi 
nu a avut niciodată probleme cu banii. Biserica Scientologică a 
devenit din ce în ce mai numeroasă grație popularității lui, 
devenind legală în anul 1954. Hubbard a avut întotdeauna 
dificultăți ca lider de organizaţie, fiind de părere că nu poți avea 
încredere în nimeni că „îți va executa întocmai ordinele”. Şi-a 
formulat propriul sistem administrativ şi ca tot ceea ce a făcut, 
acesta s-a dovedit extrem de eficient. Scopul era să vândă cărți, 
prezentându-şi astfel unui public cât mai larg dianetica şi 
scientologia. Credea cu sinceritate că acestea puteau salva 
umanitatea. 

Guvernul a dus un veritabil război împotriva lui Hubbard, 
care s-a prelungit decenii la rând, nesfiindu-se să folosească 
inclusiv mijloace neconstituționale. Cred că oficialii erau furioşi 
că Hubbard dezvăluia informații secrete obținute pe vremea 
când lucra pentru serviciile secrete ale Marinei. Organizaţia sa 
a fost percepută ca o amenințare inclusiv de către J. Edgar 
Hoover, Richard Nixon şi alte personalități ale establishment- 
ului. 

L-am cunoscut pentru prima oară pe Hubbard în anul 1972, 
când scientologia se afla în plină expansiune. Avea probleme de 
sănătate, dar nu păreau să-l deranjeze. Nu şi le ascundea de 
colegii săi. Se considera un fel de cobai experimental şi toate 
procedeele folosite de scientologie au fost experimentate pe 
sine. 

Hubbard este deseori descris ca un om temperamental, care 
voia întotdeauna ca lucrurile să iasă aşa cum dorea el. Avea 
aşteptări foarte înalte, care nu se împlineau de fiecare dată. 
Adeseori, nu obținea ceea ce dorea, dar nu continua să forțeze 
lucrurile. Şi mai des obținea rezultatele scontate, dar în cea mai 
mare parte a timpului era ocupat cu cercetările sale. Nu îi 
supraveghea constant pe ceilalți. Uneori se izola, dar nu îşi 
ignora niciodată echipa. Nu l-am văzut furios decât de vreo 
două ori în viața mea, şi atunci numai datorită faptului că 
cineva făcea greşeli repetate şi nejustificate. 

Hubbard obişnuia să afirme că nu şi-ar fi imaginat niciodată 

că va deveni atât de popular. Dacă ar fi ştiut, şi-ar fi orientat 
altfel viața. Pe la începutul anilor '70 i-a spus chiar unui 
prieten de-al meu că ar fi preferat să moară. Corpul său fizic 
era uzat, dar simțea că trebuie să-l păstreze în viață, deoarece 
devenise un simbol important pentru foarte mulți oameni care 
îl urmau. 

Circula o glumă care spunea că agenţii guvernamentali 
făceau periodic pariuri referitoare la cât de repede vor putea să- 
l arunce pe Hubbard în închisoare. Deşi nu au reuşit niciodată, 
bănuiesc că se afla sub un atac psihotronic continuu, îndeosebi 
în perioada când Proiectul Montauk era activ. Aproape întreg 
anul 1973 şi l-a petrecut în Long Island. 

Pe la începutul anilor ‘80, Biserica Scientologică a devenit o 
organizație foarte mare. Deşi oficiali de rang înalt care făceau 
parte din rândurile ei au fost închişi sub pretextul unei 
conspirații împotriva Guvernului, Biserica a devenit din ce în ce 
mai populară, iar numărul membrilor ei a continuat să crească. 
În anul 1981, când popularitatea ei a atins apogeul, Hubbard 
s-a retras din activitate şi s-a ascuns, de teamă să nu fie 
otrăvit. Se pare că membri CIA fuseseră infiltrați în organizație, 
cu scopul de a ațâța diferite facțiuni ale ei unele împotriva 
celorlalte. Într-adevăr, în această perioadă s-au produs lupte 
interne incredibile, şi majoritatea celor pe care îi cunoşteam au 
plecat din organizație. Baza de operaţie a acesteia s-a schimbat 
şi nu a mai fost niciodată aceeaşi. 

Hubbard a decedat în ianuarie 1986, la vârsta de 74 de ani. 
Cu câteva zile înainte de a muri, şi-a chemat omul de încredere, 
Pat Broeker, şi i-a spus că se pregăteşte să-şi părăsească 
trupul. Hubbard se temea că oamenii îl vor plânge. I-a spus lui 
Pat că acest lucru nu era necesar şi că unicul motiv de a plânge 
era convingerea personală a oamenilor că nu sunt nemuritori. 

Am încercat să fiu cât mai obiectiv cu putinţă în schițarea 
acestui scurt portret biografic al lui L. Ron Hubbard. Este 
important să înțelegeți că acest om avea o cunoaştere 
incredibilă şi dorea ca întreaga lume să aibă acces la ea. Dacă 
ar fi fost interesat doar de putere şi de bani, stilul său de viață 
ar fi fost mult mai extravagant. Viaţa lui a avut şi destule 

neîmpliniri, şi ar fi fost primul care să recunoască acest lucru. 
Din păcate, nu am întâlnit nici măcar o singură biografie a 
acestui personaj care să fie cât de cât corectă. 

Cred că cele mai potrivite indicii referitoare la rolul pe care l- 
a jucat acest om pe pământ sunt cele legate de implicarea lui 
alături de Jack Parsons şi moştenirea lui spirituală din partea 
familiei Wilson. Cât despre activităţile sale, majoritatea acestora 
sunt încă înconjurate de mister. 

Anexa B 
ALEISTER CROWLEY 


Aleister Crowley s-a născut în anul 1875 şi a primit numele 
de Edward Alexander, pe care l-a folosit până în adolescenţă. 
Tatăl său, având acelaşi nume, a fost un producător bogat de 
bere, care a devenit apoi un predicator al sfârşitului lumii. 

Inteligența copilului Crowley a rămas legendară. Se spune 
că a învăţat jocul de şah după ce a privit o singură partidă, 
după care nu l-a mai putut învinge nimeni. A dus o viață 
privilegiată, exceptând faptul că i s-a predicat cu forța religia 
creştină, într-o manieră de-a dreptul abominabilă. Probabil cea 
mai bună ilustrare a acestui lucru se referă la un incident care 
s-a petrecut în anii adolescenţei, la şcoala în care învăța. 

Se pare că profesorul a auzit unele zvonuri legate de 
anumite legături homosexuale între colegii de şcoală ai lui 
Crowley. Unul dintre aceştia a fost prins şi obligat sub puterea 
biciului să dezvăluie numele complicilor săi. Crowley a fost 
unul dintre cei numiți de acesta, deşi mai apoi avea să nege tot 
restul vieții că declaraţia lui ar fi fost adevărată (lucru cu atât 
mai demn de remarcat cu cât el nu a contestat niciodată, mai 
târziu, că a fost implicat în relaţii homosexuale). În dorinţa de a 
obţine o declaraţie de la Crowley, profesorul l-a supus în mod 
repetat pe acesta bătăilor cu biciul. Între două flagelări l-a 
forțat să recite rugăciuni creştine, în convingerea că va înțelege 
astfel calea greşită pe care a apucat-o. Din nefericire, Crowley 
nu ştia exact de ce anume este acuzat. A fost bătut însă timp 
de două săptămâni ca să recunoască o vină pe care nu o avea. 
În cele din urmă, exasperat, profesorul i-a spus lui Crowley de 
ce anume îl suspecta. Crowley i-a răspuns că ar fi mărturisit pe 
loc dacă ar fi ştiut ce doreşte să audă de la el profesorul. 
Dezgustat, acesta din urmă l-a expulzat din şcoală. 

Întors acasă, mama sa a citit foaia de exmatriculare şi i-a 
adresat cuvintele devenite faimoase: „Eşti o bestie. Da. Eşti 
bestia din Apocalipsă - 666!” 

Tânărul Crowley s-a simțit uşurat să audă aceste cuvinte, 

cu care s-a identificat întru totul. De vreme ce creştinismul se 
dovedise atât de malefic pentru tânărul nostru, anti- 
creştinismul trebuia în mod automat să fie ceva bun. 

Cărţile care descriu viața lui Crowley trec de regulă cu 
vederea experiența descrisă mai sus. Noi considerăm că a fost 
una din experiențele cele mai revelatorii din viața tânărului 
Crowley. 

Tatăl lui Crowley a murit când tânărul avea 12 ani. A fost 
crescut în continuare de mamă şi de un unchi, până când a 
plecat la Universitatea din Cambridge. Acolo, a studiat ştiinţele 
fizice şi a primit o educaţie de tip renascentist. Mulţi îl 
consideră unul dintre cei mai mari poeți ai tuturor timpurilor. 
Cert este că stăpânea perfect limba engleză (dar şi alte câteva 
limbi străine). 

La vârsta de 20 de ani a moştenit o mare avere, aşa că a 
abandonat ultimul an universitar. Era deja entuziasmat de 
studiul ocultismului şi a intrat în mai multe societăți secrete. 
Ulterior, a ajuns pe poziția cea mai înaltă în ierarhia mai 
multor ordine străvechi. Printre acestea se numără francma- 
soneria, rozicrucienii, Ordinul Stelei de Argint şi Ordo Templi 
Orientis. Ultimul dintre ele, cunoscut şi sub inițialele O.T.0., a 
fost probabil cel mai semnificativ din viața sa. Ajuns şef al 
O.T.O., el a scris cea mai faimoasă lucrare a sa, Magia - teorie şi 
practică. Scria cuvântul „magie (magic)” cu k (magick), pentru a 
o diferenția de magia de salon. 

Evenimentul cel mai spectaculos din viața lui Crowley s-a 
petrecut în anul 1904, la Muzeul Boulak din Cairo. Nu cu mult 
timp înainte, Crowley şi soția sa, Rose, petrecuseră noaptea în 
Camera Regelui din Marea Piramidă. În timp ce stătea într-un 
apartament din Cairo, Rose a intrat într-o stare de spirit 
diferită, repetând într-una că Aleister l-a ofensat pe Horus, zeul 
egiptean. Crowley a rămas uluit, căci soția sa nu ştia practic 
nimic despre mitologia egipteană. Aflată parcă într-un fel de 
transă, femeia a început să-i spună să îl invoce pe Horus, după 
care l-a târât după sine până la muzeul Boulak. Acolo, Crowley 
a rămas şocat. Rose i-a arătat o imagine a lui Horus într-o 
ipostază numită Ra-Hoor-Khuit. Numărul articolului era „666”. 

Experienţa l-a ajutat pe Crowley să trăiască o stare profundă de 
iluminare, care i-a schimbat pentru totdeauna cursul vieții. 

La scurt timp după aceea, la miezul nopții de 19 martie, ela 
afirmat că s-a produs echinocțiul zeilor şi că urma o nouă 
epocă în istoria umanităţii. A scris apoi un mesaj primit de la 
Aiwas, îngerul său păzitor, care urma să servească drept punte 
de legătură între forțele spirituale ale sistemului solar şi 
umanitate. 

Mesajul a fost scris sub forma unei „Cărți a Legii”. Lucrarea 
are la bază un cod de conduită simplu, care sună astfel: „Fă 
ceea ce vrei - aceasta este întreaga lege. Iubirea este legea, 
iubirea şi voința care acționează în numele ei. Nu există altă 
lege în afara lui, fă ceea ce vrei“. 

Aceste cuvinte sunt adeseori interpretate greşit, îndeosebi 
atunci când sunt citate în talk-show-urile de televiziune sau de 
autori care nu au studiat magia. Aceştia sugerează că doctrina 
de mai sus îi încurajează pe oameni să facă ce doresc, de pildă 
crime, violuri şi furturi. Principiul invocat se referă însă la cu 
totul altceva. 

Crowley a susținut că orice om este o stea. Fiecare dintre noi 
trebuie să ne mişcăm pe orbita noastră reală, marcată de 
natura poziției noastre, de legea creşterii noastre şi de 
impulsurile generate de experiențele noastre trecute. 

Potrivit acestei doctrine, toate evenimentele sunt în direct 
acord cu legea şi toate sunt necesare în teorie. În practică nu 
există decât o singură acțiune justă (în acord cu legea) la un 
moment dat. De aceea, este de datoria noastră să stabilim în 
permanență care este acțiunea justă pe care trebuie să o 
realizăm în momentul respectiv. 

Merită să remarcăm faptul că „thelema”, cuvântul grecesc 
care înseamnă „voință”, are aceeaşi valoare numerologică cu 
cea a cuvântului „agape”, care înseamnă „iubire”. Acest lucru 
nu este deloc întâmplător. Fiecare acțiune sau mişcare 
reprezintă un act de iubire care trebuie să se topească în 
totalitate. Fiecare act trebuie realizat „la voință”, adică trebuie 
ales astfel încât să împlinească şi nu să zdruncine adevărata 
natură a făptuitorului. 

Metodele tehnice prin care se poate ajunge la această 
performanţă pot fi studiate într-o altă lucrare notorie a lui 
Crowley, intitulată Despre magie. 

Este important de ştiut că viața lui Crowley a fost înțesată 
de scandaluri. Multe dintre acestea au avut legătură cu sexul, 
drogurile şi ritualurile bizare. Unii l-au acuzat chiar de crimă, 
cum ar fi sacrificarea fiului său MacAleister. Dacă ținem cont 
de faptul că nu a avut nici un fiu pe nume MacAleister, ne 
putem da seama că foarte multe din lucrurile care s-au spus 
despre el au fost simple aberaţii. Avea o reputaţie solidă de 
magician sau de vrăjitor, şi erau mulți cei care se temeau de el. 
Cu toate acuzaţiile care planau asupra lui, nu a fost niciodată 
închis; unii pun acest lucru exact pe seama faptului că era un 
magician atât de bun. 

În mod cert, Crowley era foarte versat în actele de magie şi 
există mulți oameni care cred că el a creat în mod deliberat o 
perdea de fum în jurul adevăratelor sale activităţi, cu scopul de 
a-i îndepărta pe cei care nu meritau cunoaşterea pe care o 
deținea el. Este posibil ca acest lucru să fie adevărat, ştiut fiind 
că a angajat o secretară, pe care a numit-o Maimuţa lui Thoth, 
pentru a scrie şi pune în circulație tot felul de zvonuri şi 
scandaluri în legătură cu el. 

Trebuie să îi avertizez pe cititori că omul mediu care citeşte 
lucrările lui Crowley le poate găsi dezgustătoare din punct de 
vedere mental sau moral. Pe de altă parte, trebuie să înțelegeți 
că această respingere reprezintă o tehnică bine cunoscută în 
magie, prin care ființa este forțată să nu privească într-o 
anumită direcție. Adevăratul adept trebuie să îşi învingă acest 
dezgust pentru a descoperi adevărul. Dacă repulsia este prea 
puternică, este mai bine pentru el să nu afle prea multe. 

Metaforic vorbind, am putea compara situația cu privirea 
unei maşini fără capotă. Dacă privim direct motorul cu 
combustie internă, acesta ne apare complicat şi respingător. 
Fără ţeava de eşapament, zgomotul său este de-a dreptul oribil. 
Dacă filtrăm însă sunetul printr-o ţeavă de eşapament, motorul 
începe să toarcă lin, iar dacă îl acoperim cu o capotă, nimeni 
nu va mai ezita să urce la volan şi să pornească maşina. 


204 


Dincolo de adevărurile sau neadevărurile care s-au spus 
despre el, este cert că Aleister Crowley a urmărit să le dea 
altora cheia pentru a putea evada din acest univers. El a gravat 
pe un medalion fraza: „CALEA DE IEŞIRE ESTE PRIN 
INTERIOR”. 

Există numeroase controverse legate de viața lui Aleister 
Crowley. Principiile ilustrate de el sunt însă mult mai 
importante decât persoana ca atare. Cred că dacă ar mai fi 
împreună cu noi astăzi, ne-ar spune un singur lucru: 

IEŞIŢI AFARĂ! 

Anexa C 
FAMILIA SHELLEY 


Când prietena mea Joy mi-a spus că a auzit numele de 
Duncan Cameron timp de mai bine de un an şi jumătate, i-am 
cerut informații suplimentare. Mi-a răspuns că alături de el 
apărea numele de Wilson, la care se adăuga un nume care 
suna ceva gen „Shelby”, pe care l-am identificat ulterior ca fiind 
Shelley. În mod evident, numele se referea la Percy şi la Mary 
Shelley. Percy a fost un maestru al limbii engleze, fiind 
considerat de mulți cel mai mare scriitor al tuturor timpurilor. 
Mary a fost autoarea lucrării Frankenstein. Cei doi au trăit o 
viață exotică şi creatoare, la marginea societății. Despre 
romantismul lor s-au scris nenumărate romane şi piese de 
teatru. 

Joy mi-a spus că exista o legătură între frații Wilson şi 
Geneva. Acest oraş este foarte apropiat de locul în care au trăit 
familia Shelley pe vremea când au scris poveştile de la miezul 
nopții care aveau să fie transcrise mai târziu în cartea 
Frankenstein. De foarte multă vreme, Geneva este considerată 
de legendă ca fiind cartierul general al Iluminaţilor şi al altor 
organizații conspirative. 

Am verificat mai multe cărți, dar nu am reuşit să stabilesc o 
legătură semnificativă între cei doi Shelley şi familia Cameron 
sau Wilson. Am întrebat-o totuşi pe Marjorie Cameron, care mi- 
a relatat o poveste interesantă legată de Dennis Murphy. Acesta 
a scris cartea Sergentul, din care s-a inspirat John Steinbeck 
atunci când a scris La răsărit de Eden. Familia lui Murphy s-a 
stabilit în frumoasa zonă împădurită din sudul Californiei, la 
Big Sur, lângă Santa Cruz. Mai târziu, familia a pus bazele 
Institutului Esalen, o şcoală avangardistă care preda subiecte 
de metafizică, fiind considerată şi astăzi „foarte californiană”. 
Cameron s-a gândit mult la Dennis Murphy. 

Când i-am relatat lui Cameron de posibilitatea existenţei 
unei legături între familia Shelley şi Wilsoni, am întrebat-o dacă 
deține asemenea informații. Mi-a povestit atunci că Murphy a 

dus-o odată să vadă un loc foarte special din Big Sur. La prima 
vedere, unicul scop al lui Murphy era acela de a o plimba pe 
dealuri şi de a-i arăta iedera care creştea prin părțile locului. I- 
a povestit apoi că iedera a fost transplantată din cimitirul lui 
Percy Shelley. Era ciudat. De ce o fi făcut Murphy atâta drum 
ca să-i arate această iederă? Cameron nu avea alte informații în 
afară de aceasta. 

L-am sunat apoi pe prietenul meu Kenn Arthur şi l-am 
întrebat dacă ştie ceva despre familia Shelley. Mi-a răspuns că 
Percy Shelley şi Lord Byron (pentru cei care nu ştiu deja acest 
lucru, acesta a fost cel mai faimos poet al vremii şi a trăit o 
vreme alături de cei doi Shelley la Geneva) erau bisexuali. Altfel 
spus, erau dispuşi să încerce orice fel de experienţe. Nu este 
deloc greu de crezut că au încercat inclusiv experiențe de magie 
sexuală. Însuşi conceptul monstrului Frankenstein pare identic 
cu cel de copil magic, cei drept, cu unul avortat. 

Kenn a adăugat că a existat un medium pe nume Marcia 
Moore care a făcut mai multe regresii în vieţile anterioare cu 
grupul ei. Trei dintre cei prezenţi s-au dovedit a fi fost în ultima 
lor viață Percy, Mary şi Lord Byron. Mi-a spus şi numele unei 
cărți în care era descrisă această experienţă, dar nu am reuşit 
să găsesc cartea. Când i-am povestit de iedera de la Big Sur, 
adusă din cimitirul lui Shelley, Kenn mi-a spus că asta explică 
totul. Marcia Moore a dispărut de pe suprafața pământului la 
Big Sur, prin anii 70. Dispariţia ei a fost considerată unul din 
marile mistere metafizice ale acestui secol. 

Am făcut cercetări legate de Marcia Moore şi am descoperit 
că aceasta a fost o femeie de o frumusețe uluitoare, care a 
practicat yoga. A trăit în Manhattan, apoi în Massachussets, 
înainte de a se muta în California. Avea copii şi se pare că i-a 
crescut foarte bine. Nu au existat nici un fel de controverse 
legate de moralitatea ei. 

Marcia a făcut experimente legate de anumite plante, 
încercând să transceandă planul fizic prin invocarea unei 
conştiinţe superioare. Dispariţia ei a rămas un mister din punct 
de vedere al poliției. Am dus o fotografie a ei la Maria Fix şi am 
rugat-o să-i facă o scanare mediumică. Nu auzise niciodată de 

Marcia, dar mi-a spus pe loc că femeia se afla într-o altă 
dimensiune. l-am povestit atunci circumstanțele în care a 
dispărut, iar Maria mi-a transmis o comunicare, potrivit căreia 
doi bărbați au găsit-o în pădure şi au ucis-o. Cadavrul a fost 
bine ascuns şi nu a fost găsit niciodată. A adăugat că cei doi 
criminali erau prieteni dintr-o viață anterioară şi i-au oferit 
Marciei ceea ce îşi dorea cel mai mult: transcendența. Imediat 
după moarte, Marcia a rămas şocată şi profund dezorientată. 
Ulterior, şi-a recăpătat luciditatea şi a atins starea pe care şi-o 
dorea. La fel ca şi marinarii de pe USS Eldridge, Marcia a fost 
practic expulzată din această dimensiune. Dacă lectura Mariei 
este adevărată, antrenamentul spiritual al Marciei a ajutat-o să 
se descurce mult mai bine în lumea de dincolo decât au reuşit 
bieţii marinari de pe Eldridge. 

Noi investigații m-au ajutat să descopăr că Big Sur este 
situat pe aceeaşi paralelă cu Norfolk, Virginia. Există în zonă 
un spital psihiatric cu nişte subsoluri uriaşe. Al Bielek şi una 
din gemenele din Norfolk (vezi capitolul 24) mi-au confirmat că 
a existat o variantă a Proiectului Montauk la Big Sur. 

Mai există un aspect interesant legat de familia Shelley. Se 
pare că a existat un castel real al lui Frankenstein, care poate fi 
vizitat şi astăzi. Am găsit de pildă o carte intitulată În căutarea 
lui Frankenstein, semnată de Radu Florescu. 

Acesta a studiat notele lui Mary Shelley din acea perioadă de 
timp şi a demonstrat că cei doi au vizitat probabil castelul. Se 
pare că soții Shelley s-au cazat la un han din apropiere, s-au 
îmbătat şi au ascultat toată noaptea legende şi povestiri. Unii 
țărani din zonă credeau chiar că cei doi străini aveau o legătură 
cu familia Frankenstein. 

Florescu a făcut cercetări exhaustive legate de clanul 
Frankenstein şi oferă mult mai multe informații decât pot relata 
eu aici. Unul din strămoşii remarcabili ai clanului a fost 
baronul Frank von Frankenstein, care a scris o istorie a 
originilor saşilor din Transilvania. În lucrarea sa, baronul 
respingea categoric legenda spiriduşilor din Hamelin, potrivit 
căreia mai mulți copii au fost conduşi de către spiriduşi printr- 
o gaură făcută în pământ până în Transilvania, unde au 

devenit strămoşii saşilor de acolo. Oricum ar fi, legenda 
prezintă nişte similarități izbitoare cu cea a băieților din 
Montauk. 

Încă şi mai interesantă este prezentarea în carte a unui 
tânăr alchimist pe nume Johann Konrad Dippel. Acesta s-a 
născut în anul 1730, la castelul Frankenstein, şi şi-a numit 
dizertația de doctorat „Frankensteina”, care însemna nici mai 
mult mai mai puţin decât „principiul vieţii”. Din cauza viziunii 
sale neortodoxe, a fost expulzat de la Universitatea din 
Strasbourg (menţionăm în treacăt că Strasbourgul a fost unul 
din oraşele vizitate de Shelley şi locul în care a dispărut aurul 
nazist, la sfârşitul celui de-al doilea război mondial). 

Cariera ulterioară a lui Dippel pare să o fi urmat pe aceea a 
eroului din cartea lui Mary Shelley, Viktor Frankenstein. A fost 
un om genial, care şi-a depăşit cu mult contemporanii. A 
călătorit în Suedia, a predat oriunde era primit, dar în cele din 
urmă a ajuns din nou în locul din care a fost expulzat: 
Universitatea din Strasbourg. După ce a predat timp de doi ani, 
a dispărut în mod neaşteptat. Se pare că în cimitirul local 
fuseseră găsite morminte profanate, iar autoritățile îl suspectau 
de implicare. Acest gen de acuzaţii l-au urmărit de altfel toată 
viața. 

Dippel s-a întors la studiul alchimiei şi în cele din urmă a 
revenit în ținutul lui Frankenstein. Zona era împânzită de 
laboratoare de alchimie; unul se afla inclusiv în castel. A făcut 
experimente pe cadavre de oameni şi animale şi a inventat 
diferite remedii vindecătoare şi vopseaua cunoscută până astăzi 
drept albastru prusian. Filosofia lui Dippel indică o convingere 
în posibilitatea de a da viaţă prin intermediul unui ritual magic. 
În final, a devenit victima diferitelor intrigi şi a continuat să 
fugă dintr-un loc în altul. Viaţa lui s-a sfârşit într-o manieră 
nenaturală şi se spune că trupul său a dispărut. 

Curios este că legenda sa s-a amplificat mult după moartea 
acestuia. Tot felul de alchimişti şi de vânători de comori i-au 
căutat rămăşiţele lângă castel. Deşi relatările din folclor susțin 
că aceştia nu au avut succes, este posibil totuşi ca lucrurile să 
stea cu totul altfel. Chiar dacă cineva i-ar fi găsit rămăşiţele 

pământeşti, ar fi avut tot interesul să nu recunoască acest 
lucru. 

Cartea În căutarea lui Frankenstein oferă indicii referitoare la 
o poveste chiar mai cutremurătoare decât legenda propriu-zisă. 
Din păcate, istoria oficială (de multe ori modificată de diferite 
interese) nu poate merge mai departe decât atât. Autorul ne 
lasă doar gustul dorinţei de a afla mai multe atunci când ne 
vorbeşte de uimitorii făuritori de ceasuri din Elveţia secolului al 
XVII-lea. Se pare că tehnologia vremii era uimitor de precisă; se 
vorbeşte chiar de existența unor roboţi care depăşeau cu mult 
tehnologia anilor 1960. Aceşti roboți puteau cânta o mare 
varietate de cântece, folosind instrumente muzicale, dar 
majoritatea s-au pierdut sau au dispărut în decursul secolelor. 
Pe ici pe colo, mai poți vedea câte unul prin muzeele europene. 

Toate aceste informații ne fac să ne punem întrebări 
serioase. Ce s-a petrecut la Geneva în ultimele secole? Ce 
putere se ascundea în spatele tehnologiei folosite de făuritorii 
de ceasuri din oraşul care a devenit apoi centrul financiar al 
lumii? Ce simboluri reprezentau acele figurine care ieşeau din 
ceasuri atunci când sunau ora exactă? 

Oare cei care controlează finanțele acestei lumi sunt tot una 
cu cei care controlează şi manipulează timpul? 

Dar intriga nu se opreşte aici... 

Anexa D 
CAMERON 


Cameron este o poetă şi o artistă, fiind probabil cea mai 
semnificativă figură a mişcării oculte a Zeiței. Născută în Belle 
Plain, lowa!5, a fost pasionată de probleme spirituale încă din 
copilărie, devenind apoi un focar de atracţie pentru diferite 
forme de cunoaştere. 

Cameron a intrat în Marina Militară a SUA sub numele de 
Marjorie Cameron, preferând să păstreze apoi numele de 
Cameron ca prenume, aşa cum era strigată în timpul servi- 
ciului militar. În timpul celui de-al doilea război mondial a 
lucrat direct cu Marele Stat Major, fiind singura persoană 
înrolată care a avut această posibilitate. A asistat la acte de 
corupție incredibile şi s-a plâns la AWOL atunci când fratele ei 
a fost adus acasă în cămaşă de forță. A fost judecată de Curtea 
Marţială, dar acest lucru nu apare în dosarul ei. 

După ce a părăsit Marina, a intrat în contact cu Jack 
Parsons, marele savant specializat în rachete, co-fondatorul 
Aerojet General Corporation. Spre ghinionul Marinei, s-a 
măritat cu Jack şi a participat alături de acesta la Operaţiunea 
Babalon. Aceasta a constat într-un ritual magic extrem de 
ambițios, ale cărui repercusiuni mai pot fi simţite şi astăzi. La 
scurt timp după operaţiune, cerul Statelor Unite a fost invadat 
de nenumărate OZN-uri. 

Un an mai târziu, Cameron l-a părăsit pe soțul ei şi l-a 
căutat pe Aleister Crowley, convinsă că era fiica lui magică. 
Chiar când ea ajungea la Paris, Crowley murea. După ce a 
primit şocanta veste, Cameron s-a decis să intre într-o 
mănăstire de lângă Geneva, în Elveţia. Trei săptămâni mai 
târziu, a trăit una din cele mai profunde experienţe din viața ei. 
S-a trezit în fața unei oglinzi şi a avut o reacție spontană. Şi-a 


'5 Belle Plain este locul în care se găseşte cel mai mare gheizer artezian din lume. Cameron 
este convinsă că acest lucru are o semnificație aparte, căci există o legendă care afirmă că apa 
acestui gheizer este legată prin canale subterane de Loch Ness, locul în care a trăit Aleister 
Crowley şi în care au apărut poveştile cu monstrul din lac. 

scos toate hainele şi a început să urle, ca o fiară sălbatică. Prin 
această acţiune eliberatoare, a scăpat de tendința de negare a 
naturii sale umane care o cuprinsese după auzirea veştii despre 
Aleister Crowley, şi Cameron s-a întors la soțul ei, în Pasadena. 

Când Jack Parsons a murit, în anul 1953, Cameron s-a 
mutat în Mexic şi a intrat într-un grup alcătuit din artişti şi 
scriitori faimoşi. Un preot catolic renegat a încercat să o ardă 
pe rug, dar planurile sale au ieşit la iveală (de altfel, a şi fost 
anatemizat ulterior de Biserica Catolică). Cameron s-a întors în 
cele din urmă la Los Angeles, continuând să lucreze ca actriță, 
artistă şi poetă. Viaţa ei a continuat să semene cu un roman de 
aventuri, şi mai târziu ea s-a măritat cu Sheridan Kimmel. L-a 
inspirat pe Ken Kessey atunci când a scris cartea Zbor 
deasupra unui cuib de cuci (personajul McMurphy). 

Cameron nu este foarte cunoscută publicului larg, dar a fost 
una din cele mai mari revoluționare a epocii noastre. A apărut 
în numeroase filme din cultura underground, iar unul din 
desenele ei vizionare a condus la închiderea unei galerii de artă 
de către cenzură. Evenimentul a creat un precedent artistic şi 
juridic privind încălcarea libertăţii de expresie artistică. Serialul 
său audio Superwoman (Superfemeia) continuă să fie transmis 
cu regularitate la posturile de radio din Los Angeles. Pe scurt, 
Cameron este o femeie de o profunzime uluitoare, încă 
insuficient descoperită. 

Anexa E 
JACK PARSONS 


Am discutat deja în această carte despre principalele 
elemente legate de Jack Parsons şi de viața lui, absolut unică. 
Există numeroase alte intrigi asociate cu el care nu țin de 
obiectul acestei cărți, dar care merită totuşi să fie amintite. 

Atâta vreme cât munca lui de cercetare a rachetelor a 
condus la înființarea Aerojet General Corporation şi la 
obţinerea unor contracte guvernamentale (anterior celui de-al 
doilea război mondial), el a prezentat un mare interes pentru 
complexul militar industrial. I s-a apreciat, de asemenea, geniul 
şi capacitatea de inovare tehnologică. Faptul că era însă şi 
magician a stârnit uimire şi iritare în rândul militarilor. A fost 
urmărit îndeaproape, iar Guvernul l-a supravegheat în 
permanenţă. 

Se crede că unul dintre agenţii guvernamentali care trebuia 
să-l spioneze pe Parsons a fost chiar L. Ron Hubbard. Acesta 
susținea că a fost trimis de serviciile secrete ale Marinei pentru 
a pune capăt practicilor de magie neagră printre oamenii de 
ştiinţă de la Cal Tech. Cameron atestă această afirmație 
inclusiv în ceea ce o priveşte. Cert este că cei doi au sfârşit prin 
a face experimente împreună. Hubbard avea să țină mai târziu 
conferințe pe marginea operei lui Aleister Crowley, fiind bănuit 
că a fost implicat el însuşi în operaţiuni de magie. 

Dicţionarul magicienilor îl citează pe Colin Wilson afirmând 
că Parsons a fost sfătuit de o putere superioară „să declare 
război autorităților care nu dau dovadă de curaj şi bărbăţie... 
autorității preoților mincinoşi, a judecătorilor corupți, a 
poliţiştilor incorecțţi, solicitând să se pună capăt restricțiilor şi 
inhibițiilor, constrângerilor, înregimentării şi tiraniei legii”. 
Puterea superioară a fost identificată mai târziu ca fiind 
Hubbard, dar acest lucru a devenit posibil numai spre sfârşitul 
anilor 80, după moartea acestuia. Această identificare pare 
credibilă, căci a fost făcută simultan de mai multe persoane. 

Indiferent de rolul real al lui Hubbard, este cert faptul că 

acesta a avut de împărțit mai multe secrete cu Parsons. 
Hubbard a scris o carte intitulată Excalibur în care descria 
secretele vieții. Potrivit legendei, toți cei care au citit ma- 
nuscrisul au înnebunit; de aceea, el a sfârşit prin a retrage 
cartea. Principala operă a lui Parsons a fost la fel de bine 
păzită. Amândoi au participat la ceea ce se consideră a fi 
experimentul de magie sexuală cel mai faimos şi mai sem- 
nificativ al acestui secol. Cameron susține că nici unul dintre ei 
nu şi-a revenit vreodată pe deplin în urma acestui experiment. 

Un alt prieten foarte bun al lui Parsons a fost Robert A. 
Heinlein, „Părintele  science-fiction-ului”. Heinlein frecventa 
aceleaşi cercuri ca şi Hubbard, şi amândoi au participat la 
operațiuni de magie şi la şedinţele O.T.O. Nu întâmplător, 
amândoi erau ofițeri de marină. Heinlein şi-a adus o contribuție 
importantă la schimbarea acestei lumi prin scrierea lucrării 
Străin într-o țară străină, care a devenit mai târziu Biblia 
mişcării hipiote. A creat cuvântul „grok”, care înseamnă 
înțelegere profundă, şi şi-a bazat întreaga operă pe filosofia 
O.T.O. Relaţia dintre Heinlein şi Jack Parsons este admirabil şi 
în numeroase detalii descrisă în edițiile de primăvară, vară şi 
toamnă ale revistei Green Egg din anul 1992. 

Parsons cunoştea foarte mulți oameni faimoşi, cel mai 
puternic din punct de vedere politic fiind probabil Howard 
Hughes, regele industriei aerospaţiale. Cercetările lui Cameron 
indică faptul că Hughes a controlat practic CIA după 1949. 
Această perioadă de timp este interesantă, întrucât s-a petrecut 
imediat după faimosul său accident aviatic. Hughes era un pilot 
entuziast de avioane şi a deținut câteva recorduri mondiale. 
Spre sfârşitul anilor “40 a fost aproape ucis de un asemenea 
accident şi a intrat în comă profundă. Medicii credeau că din el 
a rămas doar o legumă. Şi-a revenit însă într-o manieră 
miraculoasă, care s-a dovedit ulterior a nu fi atât de 
miraculoasă cum se credea. Cert este că după acel moment a 
devenit extrem de excentric şi a căpătat un comportament 
ciudat. Sună ca o speculație, dar nu ni se pare deloc exagerat 
să afirmăm că Hughes a fost readus la viață de către 
extratereştri, care l-au programat aşa cum au dorit. A căpătat o 

putere psihică, politică şi financiară imensă şi nu este exclus ca 
aceasta să fi condus chiar la moartea lui Parsons. 

Dacă Hughes a devenit un monstru al CIA, putem bănui că 
disprețul lui Jack Parsons față de autorităţile de orice fel nu i-a 
fost de prea mare folos acestuia. În iunie 1952, chiar înainte de 
a pleca împreună cu Cameron în Mexic, într-o excursie 
programată de mult timp, Parsons a murit într-un accident de 
laborator absolut misterios. Anumite legende populare, dar 
iresponsabile, afirmă că s-ar fi sinucis din cauza unor duşmani 
imaginari. În realitate, în acea zi s-au petrecut două explozii, 
din care una la un etaj inferior. Practic nu avea cum să le 
provoace singur. Cineva l-a ucis, iar Cameron este sigură că cel 
care a stat în spatele întregii operaţiuni a fost Hughes. 
Întrebarea care se ridică este: „Cine a stat în spatele lui Howard 
Hughes?”. 

Hubbard avea să afirme după moartea lui Parsons că a fost 
fericit să cunoască un om de talia lui Jack. La două săptămâni 
după moartea sa, Capitoliul a fost survolat de OZN-uri. Tot la 
scurt timp avea să înceapă şi vânătoarea guvernamentală după 
Hubbard. Lumea nu a mai fost niciodată aceeaşi de atunci 
încolo. 

